
ARGUMENT 


Prezenta lucrare urmăreşte pregătirea intensivă a elevilor de liceu pentru sus- 
ținerea Examenului de Bacalaureat, abordând cele trei subiecte ale acestuia la 
proba de limba şi literatura română în funcție de particularităţile acestora și de 
conceptele operaţionale asimilate de elevii claselor liceale. 

Tocmai de aceea lucrarea de față este structurată pe patru secțiuni: un pream- 
bul teoretic (referitor la structura textelor, curente literare, stilurile funcţionale, 
elemente de expresivitate ale limbajului etc.); Subiectul I. A — receptarea textu- 
lui la prima vedere (modele urmate de exemple pornind de la texte nonliterare); 
Subiectul I. B — eseul argumentativ; Subiectul II — noţiuni de teorie literară și 
stilistică aplicate pe un text literar; Subiectul III — eseul structurat (pe baza tex- 
telor literare aparținând scriitorilor canonici cuprinși în programa şcolară). Toate 
aceste subiecte se regăsesc în cele 40 de modele propuse spre rezolvare. 

Pentru primul subiect din structura probei la limba şi literatura română propu- 
nem modele însoțite de rezolvări, dar o componentă importantă în vederea pre- 
gătirii examenului este reprezentată de activitatea propriu-zisă a elevilor, fără ca 
aceasta să devină un exerciţiu de memorare sau de reproducere a soluţiilor, ci un 
demers original, care să stimuleze creativitatea elevului. 

Eseul argumentativ este cel mai disputat subiect al probei de limba și literatura ro- 
mână din cadrul Examenului de Bacalaureat, deoarece structura acestuia și conecto- 
rii frastici devin adesea în redactarea elevilor scopul în sine, neglijându-se faptul că 
atenţia ar trebui să se orienteze asupra logicii discursului şi persuadării lectorului. În 
egală măsură, suportul teroretic oferit în deschiderea acestei lucrări permite elabora- 
tea unui răspuns nuanțat pentru al doilea subiect al probei la literatura română. 

Cel din urmă subiect al probei Examenului de Bacalaureat la limba şi li- 
teratura română se referă la particularităţile de construcţie ale textului literar, 


încadrarea într-un context cultural mai larg, precizarea curentului literar căruia 
i se circumscrie opera literară etc., includerea textului analizat într-o specie lite- 
rară, apoi analiza elementelor de conţinut (tema, semnificaţiile titlului, elemente 
de structură etc.) și nu în ultimul rând elementele de expresivitate ale limbajului. 

Un accent deosebit s-a pus asupra reperelor teoretice şi conceptelor opera- 
tionale, reprezentând sugestii de abordare a diferitelor teme care pot fi propuse 
pentru eseul structurat, pornind de la subiecte date la Examenul de Bacalaureat 


în ultimii ani. 
Autoarea 


ASPECTE TEORETICE 


1. Perspectiva narativă 


Perspectiva narativă este relaţia ce se stabileşte între cel care povesteşte și 
universul ficțional propus de textul narativ. 


Clasificare: 

a, Punctul de vedere omniscient (viziunea „din spate”) este cel în care na- 
ratorul ştie totul despre personajele sale. Astfel, naratorul este asemenea unui de- 
miurg al lumii create, iar focalizarea este zero. 

b. Punctul de vedere intern (viziunea „împreună cu”) definește proza mo- 
dernă în care naratorul este personaj (totul este prezentat din perspectiva sa), iar 
focalizarea este internă. A 

c. Punctul de vedere exterior (viziunea „din afară”) se regăseşte în proza 
modernă, unde naratorul este doar un martor la desfăşurarea întâmplărilor. 


2. Naratorul 


Naratorul este o proiecţie ficțională a autorului, vocea care istoriseşte anu- 
mite întâmplări. 

Tipuri de narator: 

a) după raportul narator-diegeză (evenimente): 

— narator extradiegetic (narează faptele la persoana a III-a, situându-se în afa- 
ra acțiunii); 

— narator-martor (asistă la desfăşurarea evenimentelor fără a le influența 
cursul); 

— narator intradiegetic (naratorul este şi personaj implicat în acțiune). 


b) după raportul narator-informație deținută: 

— narator omniscient (știe totul despre personajele sale şi atenționează lecto- . 
rul asupra unor evenimente prin intervenții directe, anticipând uneori semnifica- 
tiile acestora); 

— narator uniscient (narator colportor, cu informaţii dintr-o singură sursă, pe 
care le difuzează dintr-un mediu în altul). 

c) după raportul narator-discurs narativ: 

— narator heterodiegetic (naratorul nu este personaj, iar relatarea faptelor se 
face la persoana a III-a); 

— narator homodiegetic (naratorul este martor la desfășurarea întâmplării, po- 
vestind la persoana I); 

— narator autodiegetic (naratorul este un personaj care povesteşte la persoana 
1 despre propriile întâmplări). 


3. Planuri narative 


În construcțiile narative mai ample, precum romanul, pot exista mai multe 
planuri narative care evoluează independent, prin alternanță, sau interferează în 
anumite situaţii. Planurile narative se pot multiplica, pe măsură ce naratorul 
introduce în scenă personaje noi. Astfel, aceste planuri permit prezentarea unor 
medii sociale diverse, care adesea se întretaie, complicând țesătura epică care de- 
vine astfel o compoziţie amplă, riguroasă. 


4. Construcţia subiectului 


Subiectul denumește succesiunea întâmplărilor. Este organizat pe momente- 
le subiectului (expoziţiune, intrigă, desfășurarea acţiunii, punctul culminant, dez- 
nodământ). Această dispunere a momentelor subiectului apare în operele clasice. 

Ordinea lor poate fi încălcată sau unul dintre momente poate include un altul, 
cu scopul de a crea o stare de suspans sau o concentrare a naraţiunii. 


5. Incipitul 


Incipitul este secvenţa introductivă a unui text narativ sau dramatic cu o anu- 
mită relevanţă pentru structură, deoarece presupune un anumit tip de organizare 


a acestuia. Nu se suprapune neapărat cu expoziţiunea. În unele texte cuprinde re- 
perele spațio-temporale, surprinzând o relaţie de echilibru, dar în unele structuri 
epice din care se omite expoziţiunea se poate realiza debutul prin intrigă, pentru 
a mări suspansul. 


Rolul incipitului: 

— suspendarea duratei reale căreia îi aparţine lectorul şi captarea lui în ficţiune; 

— introduce reperele lumii ficționale (timp, spațiu, personaj); 

— poate reprezenta o cheie de lectură (de exemplu, în romanul „Moromeţii” 
de Marin Preda); 

— se construieşte cu ajutorul descrierii; 

— este un prolog — are efect de anticipare a acţiunii (ca în nuvela „Moara cu 
noroc” de loan Slavici). 


6. Finalul 


Finalul este secvenţa ultimă a unui text narativ, care are o anumită semnifi- 
caţie, în funcţie de scopul vizat de autor, ilustrând astfel viziunea acestuia des- 
pre lume, Poate aduce rezolvarea conflictului şi regăsirea unei stări de echilibru, 
sau, în situaţia finalului deschis, poate incita lectorul să îşi imagineze un dezno- 
dământ în funcţie de receptarea textului, sau să trezească în mintea sa o serie de 
ipoteze legate de semnificaţiile evenimentelor narate. A 


Tipuri de final: 

— închis (aduce explicaţiile așteptate de lector); 

— deschis (istorisirea se termină brusc, fără a aduce o clarificare definitivă 
asupra destinului protagonistului; final este incert, ambiguu, lăsând lectorului 
posibilitatea de a imagina un deznodământ; are valoare provocatoare, cu multi- 
ple posibilități de sugestie). 

Unele texte literare se evidenţiază printr-o simetrie între incipit și final, care 
dă impresia de construcție epică riguroasă, perfect echilibrată. De exemplu bas- 
mul care, prin formulele specifice folosite pentru introducerea și respectiv scoa- 
terea lectorului din universul ficțional, tinde spre o realizare a unui echilibru între 
universul fabulos și lumea reală. 

În alte texte epice scopurile vizate de autor în cazul simetriilor se referă la 
mesajul implicit. Astfel, în nuvela „Moara cu noroc” de Ioan Slavici, incipitul 


anunţă tema şi crezul moral exprimat de un personaj ce reprezintă vocea auctori- 
ală, moralizatoare, iar finalul consolidează mesajul. 

În alte contexte, relația incipit-final poate fi mai subtilă, surprinzând ideea tre- 
cerii timpului şi a inconstanței celor omeneşti, ca în romanul „Enigma Otiliei” 
de G. Călinescu. În momentul revenirii personajului Felix Sima pe strada Antim, 
după o discuţie în tren cu Leonida Pascalopol, se evocă amintirea iubirii pentru 
Otilia Mărculescu, tânărul rememorând replica rostită de bătrânul Giurgiuveanu 
cu ani în urmă. 


7. Conflictul 


Conflictul desemnează un dezacord, o opoziţie între două personaje genera- 
tă de atitudini sau sentimente contrare. Este motorul acțiunii într-un text epic sau 
dramatic pentru că joacă un rol important în construirea subiectului, incită con- 
troversa ideatică sau afectivă dintre personaje. 

Conflictul își găsește punctul de plecare în intrigă și îşi află rezolvarea în dez- 
nodământ. 


Tipuri de conflict: 
— psihologic; 

= etic; 

- simbolic. 


Clasificarea conflictelor: 

— conflict manifest (evident) — exterior; 

— interior; 

— conflict latent (reprezentat de o tensiune interioară sau exterioară nemani- 
festată, dar esenţială în desfăşurarea acţiunii). 


8. Relaţiile spațiale și temporale 


Acţiunea dintr-un text narativ sau epic este plasată într-un timp şi spaţiu (con- 
venții ale verosimilului evenimentelor prezentate). Narațiunea situează faptele 
în timp, iar descrierea le situează în spațiu. 


Funcţiile spaţiului: 

— decor al acțiunii; 

— imagine simbolică; 

— favorizează desfăşurarea faptelor (personajele se întâlnesc, se despart, sunt 
prezentate într-un context care le influențează evoluţia); 

— este fragmentară sau panoramică. 


Timpul narativ: 

— timpul derulării faptelor (trăit de personaje); 

— timpul discursului narativ (al povestirii făcute de narator); 

— retrospecţia (întoarcerea la evenimente petrecute); 

— pauza descriptivă — suspendă naraţiunea, creând un moment de suspans. 


9. Figurile de stil 


$ Comparaţia constă în alăturarea a doi sau mai mulţi termeni pe baza unei ana- 
logii. 

„Şi e linişte pe dealuri/ Ca într-o mănăstire arsă.” (George Coşbuc, În miezul 
verii). 

„Trecut-au anii ca nori lungi pe şesuri.” (Mihai Eminescu, Trecut-au anii) 


$ Metafora este figura de stil prin care se suprapun două realităţi, prin interme- 
diul unei comparații subînțelese. Procesul de elaborare a metaforei constă în realiza- 
rea analogiei dintr-o perspectivă inedită. 

„Şi anină-n haina nopţii/ Boabe mari de piatră scumpă.” (Mihai Eminescu, Cră- 
iasa din povești) 

„Părea că printre nouri s-a fost deschis o poartă,/ Prin care trece albă regina nopţii 
moartă.” (Mihai Eminescu, Melancolie) 


Clasificarea metaforei: 

Din perspectiva criticului literar Tudor Vianu, se poate vorbi despre metaforă ex- 
plicită — in praesentia şi metaforă implicită — in absentia (alcătuită dintr-un singur 
cuvânt cu valoare de sugestie). 

a. Metaforă in praesentia: „Când noaptea-i o regină lunatecă şi brună.” (Mihai 
Eminescu, În vremuri demult trecute) 


b. Metatoră in absentia: „Sus, peste plai,/ Tăcutul crai/ Al nopţii reci/ Umbrind 
poteci,/ Se-nalţă-n zări...” (Şt. O. Iosif, Doina) 

e În creația lirică a poetului Lucian Blaga se distinge metafora plasticizantă — „Pe 
uliţi, subțire şi-naltă/ ploaia umblă pe cataligi.” (Oraș vechi) — de cea revelatorie — 

nușa îngerilor arşi în ceruri/ ne cade fulguini umeri şi se.” (Anno domini) 


$ Metonimia este o figură de stil care constă în numirea unui obiect prin in- 
termediul altuia, în substituirea cauzei prin efect, a efectului prin cauză, a ope- 
rei cu numele autorului, a unui produs cu originea lui, a concretului cu abstractul 
ete., pe baza unei relaţii logice. 

„Luna, intrând pe fereastră, alături se culcă pe paie.” (Lucian Blaga, Mânzul) 


$ Sinecdoca este o figură de stil care constă în lărgirea sau restrângerea sen- 
sului unui cuvânt prin exprimarea întregului prin parte (și invers), a particularu- 
lui în locul generalului, a materiei din care este făcut un lucru în locul lucrului 
însuşi etc. R 

„Bolliac cânta iobagul ș-a lui lanțuri de aramă.” (Mihai Eminescu, Epigonii) 


§ Epitetul este figura de stil constând în determinantul calificativ al unui sub- 
stantiv (sau în cel modal al unui verb). 
„Mâini tomnatice întinde noaptea mea spre tine.” (Lucian Blaga, Înfrigurare) 


$ Personificarea este figura de stil constând în atribuirea de trăsături umane 
unui obiect, element din natură etc. 
„Codrule, cu râuri line,/ Vreme trece, vreme vine.” (Mihai Eminescu, Revedere) 


$ Oximoronul este figura de stil constând în alăturarea a doi termeni care în 
limbajul comun se exclud, având sensuri opuse, obținându-se astfel o imagine 
neașteptată. 

„Suferinţă, tu, dureros de dulce.” (Mihai Eminescu, Odă, în metru antic) 


$ Superlativul stilistic este figura de stil prin care construcția obişnuită de 
superlativ absolut e înlocuită cu o expresie inedită (frecvent, printr-o perifrază 
metaforică). 

„era frumoasă de nespus” (Şt. O. Iosif, Bunica) 


$ Paradoxul este figura de stil care evidenţiază o idee aparent absurdă, dar 
care se încarcă de o semnificație logică în context. 
„Eminescu n-a existat”. (Marin Sorescu, Zrebuiau să poarte un nume) 


$ Eufemismul este figură de stil prin care se atenuează o expresie dură, sub- 
stituită cu una mai puţin directă. 


„Era calul din poveste, înainte de a mânca tipsia de jar” (Mihail Sadoveanu, 


Hanu Ancuţei) 


§ Antifraza este figura de stil cu caracter ironic, constând în utilizarea unui 
termen cu un sens opus celui denotativ. 


„Ba să vezi... posteritatea este încă și mai dreaptă/ Neputând să te ajungă, crezi 
c-or vrea să te admire?/ Ei vor aplauda desigur biografia subțire/ Care s-o-ncerca 


s-arate că n-ai fost vrun lucru mare,/ C-ai fost om cum sunt şi dânşii...” (Mihai 
Eminescu, Scrisoarea I) 


$ Repetiţia este figura de stil care constă în repetarea unor cuvinte sau sune- 
te, cu scop expresiv. Repetiţia la început de vers a fost numită anaforă, iar cea la 
sfârșit de vers poartă numele de epiforă. 

„ Doină, doină, cântic dulce.” (Doină populară) 

„Spre albele ziduri, aleargă — aleargă.” (Alexandru Macedonski, Noaptea de 
decemvrie) d 


§ Paralelismul sintactic este figura de construcție constând în repetarea unei 
scheme morfosintactice, a unui enunț pentru sublinierea unui idei poetice. 

„Şi dacă ramuri bat în geam [...] Şi dacă stele bat în geam [...] Şi dacă norii 
deși se duc.” (Mihai Eminescu, Și dacă...) 


$ Chiasmul este un tip de repetiţie cu structura AB/BA, în care se reia con- 
strucţia sintactică în ordine inversă. 
„Ca visul unei umbre și umbra unui vis.” (Mihai Eminescu, Despărțire) 


$ Anadiploza este o repetiţie care constă în reiterarea unui termen la început 
şi la sfârşit de vers. 
„Mereu se vor tot bate, tu vei dormi mereu.” (Mihai Eminescu, Mama) 


$ Epanadiploza constă în repetarea unui cuvânt, a unei structuri la sfârșitul 
unui vers și la începutul versului următor. 

„Şi tot nu se-arată cetatea. din vise.//Cetatea din vise departe e încă...” (Ale- 
xandru Macedonski, Noaptea de decembrie) 


$ Hiperbola este un procedeu artistic prin care se exagerează intenționat, mărind 
sau micșorând, trăsăturile unei fiinţe, ale unui lucru, fenomen, sau eveniment, pentru 
a-i impresiona pe cititori. 

„Gigantică poartă-o cupolă pe frunte” (George Coşbuc, Pașa Hassan) 


$ Dislocarea sintactică (hiperbatul) este figura de construcţie care constă în 
modificarea afectivă a topicii obişnuite în propoziţie sau în frază, generând ambigu- 
izarea, şi, implicit, sporirea expresivităţii textului. 


„Lacul codrilor albastru,” (Mihai Eminescu, Lacul) 


$ Anacolutul, față de greşeala de exprimare, este un procedeu livresc prin care se 
înirerupe continuitatea sintactică în propoziţie sau în frază. 


„Turma visurilor mele eu le pasc ca oi de aur.” (Mihai Eminescu, Memento mori) 


$ Aliteraţia este o figură de sunet constând în repetarea intenţionată a unui sunet 
sau a unui grup de sunete, de obicei din rădăcina cuvintelor, cu efect eufonic, imita- 
tiv și expresiv. E 

„Şi zalele-i zuruie crunte.” (George Coşbuc, Paşa Hassan) 


$ Antonomaza este figura de stil prin care se înlocuieşte un nume propriu de per- 
soană cu-unul comun (tratat ca nume propriu) sau un nume comun cu unul propriu 
(tratat ca nume comun). 

„Bardul de la Mircești” este o structură folosită pentru a se face trimitere la poe- 
tul Vasile Alecsandri 


$ Apostrofa este adresarea prin care oratorul îşi întrerupe firul expunerii, pentru 
ca, stăpânit de un sentiment puternic, să se adreseze unui interlocutor tratat ca o pură 
convenție. 

„Voi sunteţi urmașii omei?” (Mihai Eminescu, Scrisoarea a Il-a) 


TOE ACUTA AC da ai REAT 


$ Gradaţia este figura de stil care constă în trecerea treptată, crescândă sau des- 
crescândă, de la o idee la alta şi prin care se urmăreşte scoaterea în evidenţă a ideii 


sau nuanțarea exprimării. 

Gradaţia ascendentă este denumită climax — „o sete era de păcate, de doruri, 
de-avânturi, de patimi/ o sete de lume, de soare” (Lucian Blaga, Lumina) — iar cea 
descendentă se numeşte anticlimax — „„... şi-a mea cântare/ S-a înăsprit, s-a adâncit, 
s-a stins.” (Mihai Eminescu, Aveam o muză) 


$ Inversiunea reprezintă schimbarea topicii obişnuite a cuvintelor pentru a fi 
scos în evidenţă un cuvânt sau un grup de cuvinte dintr-un context. 


„Priveam fără de ţintă-n sus/ Într-o sălbatică splendoare.” (George Coşbuc, Vara) 


$ Litota este figura stilistică ce constă în diminuarea exagerată a dimensiunilor 
unui obiect, fenomen cu scop expresiv. 


„O lume mică de se măsură cu cotul.” (Mihai Eminescu, Scrisoarea I) 


10. Valorile stilistice ale timpurilor verbale 


A. Modul Indicativ imprimă un caracter obiectiv acţiunilor prezentate. Ca 
mod al enunţării, exprimă fapte considerate reale sau stări apreciate ca sigure. 


a. Prezentul 

* narativ 

— timpul narării și timpul evenimentelor narate se suprapun. În replicile perso- 
najelor, prezentul are rolul de a dinamiza acţiunea, iar cititorul are sentimentul 
participării directe la evenimentele prezentate, lăsând impresia că relatarea sur- 
prinde desfăşurarea lor; 

— are un efect de actualizare şi sugerează dramatismul situaţiei; 

— poate proiecta un eveniment într-o perioadă nedeterminată; 

e istoric 

— prin anularea raportului dintre prezent și timpurile trecutului, presupune ac- 
tualizarea unor evenimente anterioare în prezentul relatării lor; 

e gnomic 

— conferă enunțurilor o valoare de adevăr.general valabil; 


+ etern 

— este timpul naraţiunii, timpul enunțării și timpul receptării pe care le înscrie 
într-o continuitate temporală. Valoarea expresivă vizează înscrierea unui eveni- 
ment particular într-un tipar mitic. 

* anticipativ 

— presupune o orientare a perspectivei într-un plan imaginar, al visării. În texte 
literare, acesta generează o proiecţie în imaginar. 

s iterativ 

— reliefează caracterul repetabil al unor acțiuni. Valoarea stilistică constă în 
prezentarea existenţei drept succesiune de situaţii sau acţiuni repetabile. 

* descriptiv 

— actualizează o realitate trecută, situând-o într-o durată nedeterminată; 

* oniric 

— în narațiunile care evocă fapte din trecutul istoric sau din trecutul unui per- 
sonaj se poate folosi prezentul în locul imperfectului, pentru ca narațiunea să 
prindă mai multă viaţă, să fie mai dinamică, mai impresionantă și pentru a-l face 
astfel pe cititor să vadă și să trăiască faptele ca și cum ar asista la desfăşurarea lor. 


b. Imperfectul 

* narativ/evocativ 

— proiectează un eveniment într-o perioadă nedeterminată; 

— valoarea expresivă este reprezentată de situarea într-o durată indeterminată, 
specifică timpului baladesc, mitic; 

* descriptiv 

— surprinde o realitate trecută şi conferă descrierii un caracter dinamic; 

e iterativ 

— exprimă caracterul repetitiv al situaţiilor, evenimentelor, acţiunilor; 

e oniric 

— plasează lumea narată într-un plan imaginar care devine o proiecţie a visu- 
lui, evidențiind caracterul ireal al succesiunii de evenimente; 

e anticipativ 

— are rolul de a contura premisele evenimentelor semnificative, imaginând ex- 
perienţe relevante. 


€. Perfectul simplu 

+ narativ 

— evenimentele sunt situate într-un trecut recent; 

— sugerează derularea rapidă a evenimentelor sau valoarea momentană a unei 
stări. 

* descriptiv 

— plasează secvenţa descriptivă în prim-plan; 

— conferă descrierii un caracter dinamic. 


d. Perfectul compus 

~ raportează evenimentele narate la prezentul narării lor; 

— înscrie evenimentele narate sau trăirile într-o durată trecută; 

~ delimitează planul naratorului (exprimat prin perfectul simplu) de planul 
personajelor (marcat de perfectul compus); 

~ în finalul textului, are rol rezumativ sau conclusiv, evidențiind caracterul 
ireversibil al evenimentelor. , 


e. Mai mult ca perfectul 

— prezintă acţiuni anterioare celor deja relatate; 

~ poate avea efect de gradare a evenimentelor narate; 

* al încadrării (în incipit) 

-deschide seria de evenimente prin prezentarea celor desfășurate anterior față 
de naraţiune; 

+ narativ 

~ poate insera o secvenţă retrospectivă în seria evenimentelor narate; 

— se realizează o răsturnare a cronologiei evenimentelor evocate. 


f. Viitor 

— prelungeşte prezentul enunțării într-o durată imaginară; 

~ conturează un plan al reveriei sau al dorinței; 

* viitorul anterior 

— situează evenimentul înaintea unei alte acţiuni din viitor, exprimând incer- 
titudinea. 


B. Modul Conjunctiv 
— prezintă o acţiune realizabilă, posibilă, probabilă, dorită; 


— poate accentua subiectivitatea; 
— în textul liric, modul conjunctiv poate contura un plan al imaginarului, su- 
gerând trecerea de la dimensiunea reală la cea ideală. 


C. Modul Condiţional-Optativ 
— prezintă acţiuni dorite, realizabile sau sugerează incertitudinea; 
— în textul liric are rolul de a marca o stare imaginată. 


D. Modul Imperativ 
— exprimă dorința sau voința emițătorului de a determina o acțiune sau deao 


împiedica; 
— evidențiază subiectivitatea uneori împreună cu substantivele în vocativ. 


E. Modul Infinitiv 
— numeşte acțiunea, procesul sau starea. Când marchează valoarea sentențioa- 
să a enunţului, capătă o valoare gnomică. 


F. Modul Gerunziu 
— prezintă o acţiune în desfăşurare, conferind secvenţei prezentate dinamism 
sau un efect durativ. 


G. Modul Participiu 
— se referă la o acţiune încheiată sau la rezultatul acesteia; 
— conferă evenimentelor prezentate o valoare temporală trecută, cu efecte care 


pot persista. 


H. Modul Supin - 

— exprimă, în mod general, abstract, acţiunea sau starea care sunt văzute ca 
potenţialitate; 

— conferă textului un caracter impersonal, apărând frecvent în stilul oficial. 


11. Stilul 


În sens larg, prin stil se înțelege maniera în care o persoană se exprimă, în 
scris sau oral. Din punct de vedere lingvistic, stilul este adaptarea elementelor de 


expresie la diferite domenii de activitate, deosebindu-se astfel patru stiluri funcți- 
onale. 


Clasificarea stilurilor funcționale: 

a. Stilul artistic/literar, denumit şi beletristic — este specific textelor ficționale 
Trăsăturile stilului beletristic: 

— limbaj conotativ: cuvintele primesc sensuri noi, figurate; 

— prezența imaginilor artistice; 

— se adresează imaginației şi sensibilităţii; 

— este bogat în registre stilistice: arhaic, regional, neologic etc.; 

— are funcție estetică. 


b. Stilul ştiinţific — este utilizat în lucrările cu caracter ştiinţific, tehnic. 

Trăsăturile stilului ştiinţific: i 

— obiectivitatea (prezenţa persoanei a III-a); 

— se transmit informaţii pe un ton neutru; 

- cuprinde noțiuni știintifice, raționamente riguroase, clare, precise; 

— se pun în lumină ideile, adresându-se gândirii logice, nu sensibilităţii citi- 
torului; 

- foloseşte neologisme, termeni de specialitate; 

— construcţii cu caracter explicativ şi conclusiv; 

— foloseşte verbe la modul indicativ (exprimând certitudine) sau conjunctiv 
(exprimând probabilitate), verbe la timpul prezent; 

— adjectivele nu au grad de comparaţie; 

— frazele sunt ample, elaborate; 

— apar frecvent conectori argumentativi; 

— lipsesc caracteristicile oralităţii. 


c. Stilul juridico-administrativ — este folosit în actele oficiale (adeverinţe, 
certificate, expertize, procese-verbale, cereri, memorii, reclamaţii). 

Trăsăturile stilului juridico-administrativ: 

— limbaj denotativ; 

— clișee sau formule lexicale; 

— structură specifică (se folosesc alineate, paragrafe, articole numerotate); 

— exprimare concisă, clară, neutră, obiectivă; 

— se respectă normele limbii literare; 

— obiectivitate prin norma impersonalităţii; 

— modul de exprimare este formal. 


d. Stilul publicistic/jurnalistic — este caracteristic textelor publicistice (zia- 
re, reviste, televiziunea şi radioul). 

Trăsăturile stilului publicistic: 

— informaţii clare, precise, la obiect; 

— combinarea registrelor de limbaj: colocvial, neologic, popular, elevat etc.; 

— lexic bogat şi variat; 

— funcţii diferite ale comunicarii: informativă, propagandistică, persuasivă; 

— în principiu se respectă normele limbii literare, dar pot apărea exprimări in- 
coerente sau abateri de la normă; 

— figuri de stil, procedee artistice, jocuri de cuvinte. 


Calitățile generale ale stilului: 

a. Corectitudinea — respectarea strictă a regulilor gramaticale, a normelor or- 
tografice. 

b. Claritatea — este dată de folosirea cuvintelor cu sensurile lor de bază, bine 
cunoscute de vorbitori. 

c. Proprietatea — este dată de folosirea cuvintelor ce exprimă exact ideea, 
apelând la sensul propriu al cuvintelor. 

d. Precizia — este dată de folosirea strictă a cuvintelor necesare comunicării, 
de găsirea acelor cuvinte care să exprime cel mai bine ideea pe care vorbitorul 
doreşte să o transmită. 

e. Puritatea — este dată de folosirea strictă a cuvintelor admise, de aspectul 
cultivat al limbii. 


Calitățile particulare ale stilul 

a. Naturaleţea — este exprimarea firească, necăutată a ideilor, ce se înlănțuie 
coerent, logic și clar. 

b. Concizia — este exprimarea concentrată, care foloseşte numai cuvintele ab- 
solut necesare transmiterii ideii vorbitorului. 

c. Simplitatea — este capacitatea de a folosi cuvinte accesibile. 

d. Armonia — este dată de sonoritatea caldă, fiind ilustrată mai ales de poezie, 
dar aceasta este necesară şi în exprimarea cotidiană. 

e. Demnitatea — este dată de folosirea cuvintelor cuviincioase. 

f. Fineţea — se realizează prin întrebuințarea acelor cuvinte ce exprimă în mod 
subtil ideea, prin aluzie. i 


12. Comunicarea 


La realizarea transmiterii informaţiei contribuie mai multe elemente care de- 
finesc o situaţie de comunicare: 


SITUAȚIA DE COMUNICARE (funcţie referenţială) 


EMIȚĂTOR —— RECEPTOR 
CANAL (funcție fatică) 
(funcție expresivă) COD (funcție metalingvistică) (funcție conativă) 
MESAJ (funcție poetică) 


a. Funcția referențială — regrupează tot ceea ce are legătură cu situația ime- 
diată în care se desfășoară actul de comunicare. 

Exemplu: E așa cald astăzi. 

b. Funcţia expresivă — are rolul de a scoate în evidenţă persoana locutorului. 

Exemplu: Sunt foarte încântat de noile planuri. 

c. Funcţia conativă — explorează modalitățile afective, prin care este pusă h în 
evidenţă persoana receptorului. 

Exemplu: Răspunde-mi! 

d. Funcţia fatică — este cea prin care se menţine contactul dintre emiţător și 
receptor, verificându-se canalul de comunicare. 

Exemplu: Alo, mă auzi? 

e. Funcţia metalingvistică — are rolul de a aduce explicaţii despre conținutul 
discursului, pentru ca mesajul să fie bine înţeles. 

Exemplu: Occidentul, adică ceea ce se numeşte lumea civilizată, a abando- 
nat proiectul. 

f. Funcţia poetică — se referă la utilizarea procedeelor lingvistice, conferind 
expresivitate mesajului emis. 

Exemplu: Cerul de plumb anunța o furtună. 


13. Elementele de oralitate 


Prin elemente fonetice, morfo-sintactice, lexicale și stilistice un text poate da 
impresia că este spus, nu redactat. În textele narative, elementele de oralitate 
dau expunerii un caracter viu, autentic. 


Mărci ale oralităţii: 


1. interjecţii 


piată”, „lipa-lipa” 


2. regionalisme 


„iţari”, „hârjoană” 


3. repetiţii — întăresc expresivitatea 
comunicării 


Vai de mine şi de mine” 


4. lungirea sau repetarea unor 
vocale 


„buuună vreme cumătră” 


5. exclamaţii 


„Ce să vă spun mai mult!” 


6. elipsa 


„Şi când colo, cine era?” 


7. expresii idiomatice (intraductibile 
în alte limbi) 


„călătorie sprâncenată”, „haram de 
capul vostru” 


8. proverbe, zicători introduse prin 
„vorba ceea” 


„vorba ceea: la plăcinte înainte, la 
război înapoi” 


9. diminutive cu sens augmentativ 


„fetişoara împăratului ne-a tras 
butucul” 


10. dativ etic 


„nu te-am ştiut eu că-mi eşti de 
aceştia” 


11, „unde” care introduce o propoziţie 
independentă 


„şi unde nu dă o căldură” 


12. naratorul vorbeşte cu sine 


„Ce-i de făcut măi, Ioane?” 


13. întrebarea adresată unui partener 
inexistent 


„Şi mă băgam în ochii moşului ... dă, 


iarmaroc nu era?” 


14. întrebarea adresată cititorului 


„Şi când colo, ce să vezi?” 


14. Curente literare. 
Perioade din evoluția literaturii române 


A, Perioada Marilor Clasici (a doua jumătate a secolului al XIX-lea) 

a. Romantismul reprezintă un curent cultural manifestat la sfârşitul secolu- 
lui al XVIII-lea şi începutul secolului al XIX-lea, caracterizat prin triumful senti- 
mentului asupra raţiunii, al imaginaţiei asupra logicii şi reflexivităţii. În literatura 


noastră există două manifestări ale romantismului. Prima apare la începutul seco- 
lului al XIX-lea prin scriitorii paşoptişti, iar a doua este reprezentată de roman- 
tismul eminescian. 

Trăsături ale romantismului: 

— intuiție şi subiectivitate; 

— dinamism, tensiune, deschidere; 

— fantezie şi imaginaţie: 

— sensibilitate și subconștient; 

— melancolie; 

— antiteză; 

— meditaţia elegiacă; 

— elemente de retorism (exclamaţii şi interogații retorice, invocaţii); 

— teme și motive specifice (istorie, folclor, condiţia omului de geniu etc.). 


b. Realismul este un curent literar apărut în secolul al XIX-lea care îşi propu- 
ne să realizeze o respingere a idealizării societății sau omului prin insistența asu- 
pra tendinței de verosimilitate. ' 

Trăsături ale realismului: 

— frescă a lumii prezentate; 

— reflectare a realității în datele ei esențiale; 

— imagine a realității într-un timp şi un spațiu istoric determinate; 

— narator omniscient; 

— respectarea cronologiei faptelor narate; 

— tendinţa verosimilităţii și a veridicităţii; 

— personaje tipologice. 


B. Perioada Interbelică 

B.1. Manifestări Tradiţionaliste: 
— antebelice: poporanismul, semănătorismul; 
— interbelice: gândirismul. 


a. Poporanismul este o ideologie tradiționalistă românească, întemeiată în 
1890 în jurul conceptului de unicitate a civilizaţiei rurale românești, pe care o 
exaltă ca fiind autentică, organică, în opoziţie cu civilizaţia urbană considerată a 
fi străină de realitatea românească. 


b. Semănătorismul este un curent ideologic şi literar constituit la începutul 
secolului XX în jurul revistei „Sămănătorul (1901-1910), fiind preocupat de 


existența țărănească, aflată în faza unei crize acute, marcată prin repetate răscoa- 
le, care au culminat cu cea din 1907. 

Trăsături ale tradiționalismului antebelic: 

— paseismul (întoarcerea spre trecut, spre cronici şi spre istorie); , 

— idilismul (preferința pentru înfățișarea pitorească a satului, falsa înfrumuseţa- 
re a vi 3 

— sentimentul dezrădăcinării, care i-ar copleşi pe cei care se aventurează în spa- 
tiul citadin, uitându-și originile; 

— predilecţia pentru scenele tari, de violență, pentru personajele dominate de 
instincte; 

— „lupta pentru limba românească” (Nicolae Iorga): scrierea într-o limbă înţe- 
leasă de toate clasele sociale. 


c. Gândirismul este un curent ideologic care s-a format în România primelor 
decenii ale secolului al XX-lea, în jurul revistei „Gândirea”, de la care îşi trage nu- 
mele. Orientarea sa este spre ortodoxism şi autohtonism, promovând tradiţionalis- 
mul, naționalismul şi unitatea naţională sub egida bisericii ortodoxe. i 


B.2. Manifestări Moderniste 

a. Parnasianismul (derivat de la Parnas, „miticul munte al muzelor/poeților” 
din Grecia) este denumirea unui curent literar de la sfârşitul secolului al XIX-lea. 
Parnasianismul a apărut ca o reacție (neo-clasică) la romantism. Cultiva expresia 
impersonală, descriptivă, ornamentală și cizelată, raportată la peisaje exotice, dar şi 
la obiecte de artă, cărora le consacra poezii de o virtuozitate formală incontestabilă. 


Trăsăturile parnasianismului: 

— natura obiectivată — în viziuni întemeiate pe receptarea strict senzorială a lu- 
crurilor; 

— cultivarea formelor fixe de poezie (sonetul, rondelul, glosa, gazelul etc.) şi a 
tiparelor prozodice rafinate; 

- elogiul civilizaţiilor, al mitologiilor; 

— intelectualizarea limbajului liric. 

b. Simbolismul este o mișcare artistică și literară de la finele secolului al 
XIX-lea, care se opunea obiectivismului și determenismului promovate de natu- 
ralism şi impasibilităţii şi impersonalităţii parnasianismului. Din perspectiva 
simbolismului,-valoarea fiecărui obiect şi fenomen din lumea înconjurătoare poate 
fi exprimată şi descifrată cu ajutorul simbolurilor. 


Trăsăturile simbolismului literar: 

— sugestie — creaţia simbolistă nu este reductibilă la idei și sentimente — „A 
numi un lucru înseamnă a suprima trei sferturi din plăcerea poemului care e făcu- 
tă din ghicire treptată; să-l sugerezi, acesta e visul.” (Stéphane Mallarmé); 

— simbol — rezultatul unei analogii subtile între elemente distincte — „Simbolul 
îl constituie perfecta întrebuințare a acestui mister: să evoci încetul cu încetul un 
obiect ca să arăţi o stare de suflet, sau invers, să alegi un obiect şi să desprinzi din 
el o stare de suflet printr-un şir de descifrări.” (Stephane Mallarmé); 

— sinestezie — este un complex metaforic rezultat din percepții simultate, prin 
asocieri de senz: stincte (văz, miros, auz, pipăit etc.) care converg pentru cre- 
area unei impresii; 

— muzicalitate interioară (prin repetiţii şi paralelism sintactic); 

— corespondențe — transferuri de sens; 

— preferința pentru imagini imprecise, difuze, fără contur; 

— muzicalitatea creaţiei simboliste se construieşte fie prin prezenţa instrumen- 
telor muzicale (instrumentalism), fie prin muzicalitatea interioară a versurilor 
(prin verbe sau interjecţii auditive); 

— cromatica este de asemenea fie exprimată direct prin culori cu putere de 
simbol, fie sugerată prin corespondențe; 

— sinestezia este un procedeu artistic care marchează asocierea concomiten- 
tă a mai multor percepții diferite (sunet, culoare, parfum) şi trezirea simultană a 
simţurilor; 

— versul liber este o noutate prozodică; 

— refrenul accentuează starea poetică, prin repetiţia cromatică, olfactivă sau 


muzicală a simbolurilor; 

— teme predilecte: vidul existenţial; solitudinea; nevroza; sentimentul morţii; 
impalpabilul; angoasele identitare ale Eului; imaginea femeii; decadenţă; arta 
pentru artă; 

— predilecţia pentru mediul citadin, spaţiu al alienării. 


c. Modernismul este o mișcare culturală, artistică şi ideatică care include ar- 
tele vizuale, arhitectura, muzica și literatura care s-a conturat la începutul seco- 
lului XX, când artiştii s-au revoltat față de tradiţiile academice şi istorice impuse 
şi considerate standard al secolelor anterioare, începând cu cele din secolul al 
XIV-lea şi culminând cu rigiditatea și „osificarea” academismului secolului 
al XIX-lea. 


Trăsăturile modernismului: 

— intelectualizarea emoției; 

— abstractizarea limbajului; 

— formule prozodice inovatoare; 

~ desacralizarea sacrului; 

— predilecţia pentru universul citadin. 


d. Expresionismul este o formă de manifestare în artă a modernismului ger- 
man prin intensitatea expresiei. Iniţiat în Germania începutului de secol XX, 
expresionismul doreşte să restituie expresia cea mai autentică a trăirii, a senti- 
mentului, surprinse în momentul lor de maximă manifestare. 

Trăsături ale expresionismului: 

~ contestarea civilizaţiei moderne care a ucis sentimentul sacrului; 

— exteriorizarea unor emoții puternice; 

— aspiraţia către absolut; 

— refuzul modelelor consacrate; 

— elanul vitalist; 

— trăirea patetic stilizată; 

~ surprinderea unei realităţi convulsionate, dramatice. 


C. Perioada Postbelică 

a. Proletcultismul a fost o mișcare politico-ideologică lansată în Rusia sovie- 
tică imediat după victoria Revoluţiei din Octombrie. A afectat în mod egal toate 
artele, critica şi istoria literară, pictura, sculptura, muzica simfonică, literatura. 


Proleteultismul desemnează o doctrină pseudo-estetic-literară, potrivit căre- 
ia, o revoluție a proletariatului (ca „revoluțiile bolşeviste / comuniste”) este ur- 
mată de: 

— anihilarea vechii culturi şi formarea uneia noi, puse în slujba muncitorimii şi 
a țărănimii, în slujba claselor fundamentale dintr-o societate de tip totalitarist-so- 
cialist/comunist; 

~ arta trebuie să oglindească numai realizările muncitorimii/țărănimii, modul 
de producţie socialist; 

— artele trebuie să coboare „din turnul de fildeș” şi să intre în uzine, în fabrici, 
pe șantiere. 


b. Neomodernismul este o manifestare literară care presupune redescoperi- 
rea valorilor literaturii interbelice în contextul diminuării cenzurii în deceniul la 
şaselea al secolului trecut. 

Trăsăturile neomodernismului: 

— revenire la poezia reflexivă, la discursul subiectiv, cu limbaj metaforizat; 

— pluralitate de sensuri; 

— lirism subiectiv, pur; 

— ironie; 

— demitizarea sacrului; 

— depoetizarea textului; 

— insolitul imaginilor artistice; 

~ reinterpretarea miturilor; 

— viziune originală asupra unor teme abordate în perioada modernistă (iubi- 
rea, timpul, condiţia omului etc.). 


c. Postmodernismul este o manifestare literară din a doua jumătate a' seco- 
lului XX, venind după o întreagă evoluție a artei scrisului, constând în preluarea 
unei tradiţii pe care o pune în discuţie prin intertextualitate şi parafrază. Scriito- 
rul postmodern incorporează în propria lucrare fragmente de text sau procedee 
stilistice care amintesc de autori consacraţi, făcând literatură pornind nu de la re- 
alitatea istorică, ci chiar de la literatură. Scrisul său are două particularități defi- 
nitorii: ironia (în sensul afectuos, deoarece scriitorul se revendică dintr-o tradiție 
literară pe care o reinterpretează) și predispoziția spre ludic (izvorât din amuza- 
mentul reinterpretării unor formule artistice „prăfuite”, vetuste), 


15. Concepte operaționale 


a. Sugestia este o caracteristică a limbajului poetic prin care se transmite me- 
sajul textului. Sugestia este realizată prin mijloace artistice: figuri de construcție, 
figuri de stil, la care se poate adăuga punctuaţia expresivă (puncte de suspensie 
sau linii de pauză) care fragmentează discursul liric. 


b. Ambiguitatea reprezintă capacitatea limbajului poetic modern de a genera 
o pluralitate de sensuri. Mesajul textului se construieşte prin resemantizarea cu- 
vintelor, care generează o pluralitate de sensuri. 


c. Expresivitatea este o caracteristică a limbajului poetic, care constă în folo- 
sirea mijloacelor artistice pentru a trimite la ideea care constituie esența mesajului. 


d. Reflexivitatea este o caracteristică a limbajului poetic realizată prin pre- 
zenţa unor cuvinte cu valoare de concept, adâncind semnificaţiile textului. 


e. Lirismul obiectiv rezidă într-un discurs impersonal și în absența mărcilor 
lexico-gramaticale ale eului liric. 


f. Lirismul subiectiv presupune exteriorizarea sentimentelor prin mărcile le- 
xico-gramaticale ale eului poetic, relevând dimensiunea confesivă a discursului 
liric. 

g. Descrierea este un mod de expunere care prezintă un context spaţio-tem- 
poral sau un personaj. Părţile de vorbire cu cea mai mare frecvenţă în text sunt 
substantivele și adjectivele (grupul nominal). Verbele sunt adesea folosite la in- 
dicativ prezent sau imperfect. 


h. Măreile lexico-gramaticale ale eului liric sunt interjecții, forme verbale sau 
pronominale de persoana 1 sau a H-a. 


i, Poezia lirică exprimă, într-un limbaj expresiv, viziunea scriitorului asupra 
lumii, transmisă prin vocea eului liric ale cărui mărci sunt vizibile în text. 


j. Arta poetică este o creaţie în versuri, plasată adesea la începutul unui vo- 
lum, exprimând viziunea autorului despre menirea poetului și a actului creator, a 
raportului creator-creaţie, sau creator-cititor. 


k. Tema este ideea centrală a unui text. În creațiile ficționale pot exista o temă 
principală şi teme secundare. Dintre cele mai cunoscute teme literare se disting: iu- 
birea, natura, istoria, condiţia omului de geniu, timpul, moartea, cunoașterea etc. 


1. Motivul este un element prin care este ilustrată tema textului. Motivele lite- 
rare pot fi recurente la un scriitor şi se pot distinge în funcţie de apartenența ace- 
lui scriitor la un curent literar. De exemplu, tema naturii este ilustrată la Mihai 
Eminescu prin motive specifice: codrul, lacul, balta, teiul etc. 


MODELE PROPUSE 


Modelul 1 


SUBIECTUL | (50 de puncte) 
Citește următorul fragment: 


M-am sfiit totdeauna să scriu pentru tipar la persoana întâi. Hiperbolizarea 
aceasta a eului, rămășiță anacronică de la romanticii care, ei și atunci, puteau 
să se creadă aievea buricul pământului, mi se pare puţin ridicolă. Scriitorul de 
azi, afară de poetul liric, trăiește într-o lume atât de relativă din toate puncte- 
le de vedere, că numai identificându-se cu multe relativităţi izbutește a pătrunde 
şi a înfățișa absolutul care, cel puţin în artă, rămâne năzuinja supremă. Cu atât 
mai greu îmi vine să vorbesc acuma chiar despre crezul „meu ” artistic. Mai în- 
tâi trebuie să mărturisesc cu destulă ruşine, că nici nu am avut încă vreme să-mi 
confecţionez un asemenea articol, pentru simplul motiv că niciodată, apucân- 
du-mă să scriu, nu mi-a trecut prin minte să observ sau să respect anumite cerin- 
fe programatice. Dar fiindcă sunt întrebat, îndrăznesc a spune că scrisul nu mi se 
pare deloc o jucărie agreabilă şi nici mai cu seamă o jonglerie cu fraze. Pentru 
mine arta — zic „artă” şi mă gândesc mereu numai la literatură — înseamnă cre- 
aie de oameni şi de viaţă. Astfel arta, tocmai ca și creaţia divină, devine cea mai 
minunată taină. Creând oameni vii, cu viaţă proprie, cu lume proprie, scriitorul 
se apropie de misterul eternității. Nu frumosul, o născocire omenească, interzisă 
în artă, ci pulsaţia vieţii. Când ai reuşit să închizi în cuvinte câteva clipe de viaţă 
adevărată, ai realizat o operă mai prețioasă decât toate frazele din lume. Precum 
nașterea, iubirea şi moartea alcătuiesc enigmele cele mai legate de viața ome- 
nească, tot ele preocupă mai mult şi pe scriitorul care încearcă să creeze viaţă. 
Literatura rezultată din asemenea preocupări nu va mulțumi, poate, nici pe super- 
esteții ce savurează numai rafinăriile stilistice sau extravaganțele sentimentale, 


nici pe amatorii de povestiri gentile de salon. Nici n-are nevoie. Literatura tră- 
iește prin ea şi pentru ea însăşi. Durabilitatea ei atârnă numai de cantitatea de 
viaţă veritabilă ce o cuprinde. 

(Liviu Rebreanu, Cred) 


A. Serie pe foaia de examen răspunsul la fiecare dintre următoarele ce- 
rinţe cu privire la text, 

1. Precizează sensul expresiei „cu atât mai greu îmi vine” în text. 6 puncte 

2. Indică efectul realizării unui articol despre „crezul artistic” asupra unor ci- 


titori dornici de „povestiri gentile de salon”. 6 puncte 
3. Menţionează perspectiva din care a fost scris textul dat și scopul acestuia. 
6 puncte 
4. Prezintă, în 30-50 de cuvinte, raportul dintre artă şi „creaţia de oameni şi de 
viaţă” aşa cum reiese din fragmentul analizat. 6 puncte 
5. Precizează perspectiva lui Liviu Rebreanu asupra scriitorilor romantici. 
6 puncte 


Notă! Răspunsurile vor fi formulate în enunțuri. 


B. Redactează un text, de 150-300 de cuvinte, în care să îţi argumentezi opi- 
nia asupra condiției scriitorului în societate. (20 de puncte) 

În redactarea textului, vei avea în vedere următoarele repere: 

— formularea unei opinii faţă de problematica pusă în discuţie, enunțarea şi 
dezvoltarea corespunzătoare a două argumente adecvate opiniei şi formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie și de punctuație), aşezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte și să dezvolte subiectul propus. 


SUBIECTUL al II-lea (10 puncte) 
Prezintă, în minimum 50 de cuvinte, semnificaţia textului următor, evidenţi- 
ind două trăsături ale simbolismului. 


Amurg de toamnă violet ... 
Doi plopi, în fund, apar în siluete 


— Apostoli în odăjdii violete — 
Orașul tot e violet. (...) 


Amurg de toamnă violet ... 
Din turn, pe câmp, văd voievozi cu plete; 
Străbunii trec în pâlcuri violete, 
Orașul tot e violet. 
(George Bacovia, Amurg violet) 


Notă! 

Pentru conținut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănțuirii ideilor — | punct; ortografia — 
1 punct; punctuația — | punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte și să dezvolte subiectul propus. 


SUBIECTUL al II-lea (30 de puncte) 


Redactează un eseu de minimum 400 de cuvinte, în care să prezinţi fema și 
viziunea despre lume într-un basm studiat. 

În elaborarea eseului, vei avea în vedere următoarele repere: 

— prezentarea temei şi a viziunii despre lume evidente într-un basm studiat; 

— evidenţierea a două scene/secvențe comentate prin care să ilustrezi tema 
textului; 

— analiza, la alegere, a două componente de structură şi de limbaj ale creați- 
ei literare studiate, semnificative pentru tema aleasă, din seria: structură, timp şi 
spaţiu, perspectivă narativă, conflict, modalităţi de caracterizare, limbaj. 


Notă! 

Ordinea integrării reperelor în cuprinsul eseului este la alegere. 

Pentru conţinutul eseului, vei primi 18 puncte (câte 6 puncte pentru fiecare 
cerință/reper). 

Pentru redactarea eseului, vei primi 12 puncte (existenţa părților componen- 
te — introducere, cuprins, încheiere — | punct; logica înlănţuirii ideilor — 1 punct; 
abilităţi de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuaţia — 2 puncte; așezarea în pagină, lizi- 
bilitatea — 1 punct). 

În vederea acordării punctajului pentru redactarea eseului, eseul trebuie 
să aibă minimum 400 de cuvinte şi să dezvolte subiectul propus. 


Modelul 2 


SUBIECTUL | (50 de puncte) 
Citeşte următorul fragment: 


Toate oraşele care au ambiţie de a se numi capitalia unei țări mari sau mici, fie 
imperiu, regat sau chiar principat, au câte o primblare favorită; aceasta este locul 
plăcut unde se adună gloata de bogaţi sau de acei care vroiesc a fi crezuți de bogaţi, 
de târâie-brâu, de curiozi, de alegători după havadişuri (puriştii limbii noastre bi- 
nevoiască a-mi ierta această expresie barbară), de femei a la mode, de lorete, de oa- 
meni de lume, de tineri anglomani, dandis şi gentlemeni, riders, de lei și paralei, şi 
în sfârșit acea gloată care prin o general convenţie (iertaţi-mi că nu zic convenciu- 
ne) se-numește obicinuit societate aleasă, când de multe ori ea este foarte ameste- 
cată. Așa Parisul are Câmpii Elisei şi Redul de Bolonia, Viena are Praterul, Berlinul 
Tier-Garten, Madritul El-Prado şi Atocia. Prin urmare şi Iașii, ca o capitalie, tre- 
buie şi ea să aibă o primblare pentru societatea aleasă a sa. Această primblare este 
Copoul, care se deosebește de toate primblările din lume. În adevăr, Câmpii Elisei 
merită de a fi primblare prin frumoasa perspectivă ce într-un capăt se începe cu Pa- 
latul şi Grădina Tuileriilor, trece prin piața măreaţă a Concordiei, cu obeliscul de 
Luxor, şi, între mărețe alei de copaci, se sfârşeşte cu Arcul de triumf al Stelei, ridicat 
de Napoleon celebrităților imperiului. Praterul şi Tier-Garten au un alt feliu de po- 
doabă: frumoasele lor alei de castani şi fagi umbroși îţi arată în mijlocul unor po- 
puloase orașe codrii druizilor, și mulțimea de cerbi, ce în tot minutul trec în dreapta 
și în stânga, îți sporesc iluzia, crezând că în tot minutul să zăreşti vreun poet bătrân 
sau vreo fecioară profită a vechilor germani, dacă caleşcele strălucite, pline de fe- 
mei elegante, nu ți-ar arăta că eşti în secolul al nouăsprezece. EI-Prado a Madridu- 
Iui merită asemene a se numi una din cele mai frumoase, primblări a Europei. Când 
duminica, pe o frumoasă după-amiază, ieşi pe Ia şapte ceasuri, şi de la fântâna Ci- 
belii pân’ la statua lui Neptun, între patru alei de copaci seculari, vezi tot pe acel 
loc înconjurat de grile de fier şi numit salon, vezi, zic, frumoasele madrilence cu 
părul negru ca penele corbului, cu ochii scânteietori ca doi cărbuni aprinși, învălite 
în mantele negre, care le fac încă mai pătrunzătoare ochirile, cu talia clătinată ca o 
trestie bătută de zefir, cu picioruțele de copil, și deasupra capului au un cer albastru 
ca Napoli, atunce înţelegi că Prado trebuie să fie un loc minunat şi că un spaniol 
şi-ar vinde mantaua şi un străin ciubotele mai bine de a lipsi la ora primblării. 

(Mihail Kogălniceanu, Tainele inimei) 


A. Scrie pe foaia de examen răspunsul la fiecare dintre următoarele ce- 
rinţe cu privire la text 
1. Identifică în text doi termeni care nu corespund normelor actuale ale limbii. 


6 puncte 
2. Explică importanța unui loc de promenadă în marile oraşe ale Europei, aşa 
cum reiese din text. 6 puncte 
3. Numeşte locul de promenadă din capitala Spaniei, evocat în fragment. 
6 puncte 
4. Identifică un registru de limbaj şi exemplifică-l prin patru termeni. 
6 puncte 
5. Prezintă, în 30-50 de cuvinte, rolul enumerării locurilor de promenadă din 
metropolele europene ale vremii. 6 puncte 


Notă! Răspunsurile vor fi formulate în enunțuri. 


B. Redactează un text, de 150-300 de cuvinte, în care să argumentezi de ce 
călătoriile au un rol determinant în lărgirea orizontului de cunoaştere al oricărui 
tânăr. (20 de puncte) 

În redactarea textului, vei avea în vedere următoarele repere: 

— formularea unei opinii faţă de problematica pusă în discuţie, enunțarea şi 
dezvoltarea corespunzătoare a două argumente adecvate opiniei și formularea 
unei concluzii pertinente; 14 puncte 

-utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), așezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă ` 
minimum 150 de cuvinte și să dezvolte subiectul propus. 


SUBIECTUL al Ii-lea (10 puncte) 


Prezintă, în minimum 50 de cuvinte, semnificaţia textului următor, evidenţi- 
ind două trăsături ale expresionismului. 


O, vreau să joc, cum niciodată n-am jucat! 
Să nu se simtă Dumnezeu 

în mine 

un rob în temniţă — încătușat. 


MODELE PROPUSE + 33 


Pământule, dă-mi aripi: 
săgeată vreau să fiu, să spintec 
nemărginirea, (..) 
şi-aprins în valuri de lumină 
să joc. 
(Lucian Blaga, Vreau să joc!) 


Notă! 

Pentru conţinut, vei primi 6 puncte, iar pentru redactare, vei primi 4 puncte 
(utilizarea limbii literare — | punct; logica înlănţuirii ideilor — 1 punct; ortografia — 
1 punct; punctuația — 1 punct). 

n vederea acordării punctajului pentru redactare, răspunsul trebuie să aibă 
minimum 50 de cuvinte și să dezvolte subiectul propus. 


SUBIECTUL al Ill-lea __ (30 de puncte) 

Redactează un eseu de minimum 400 de cuvinte, în care să prezinţi particula- 
rităţile de construcție ale unui personaj dintr-un basm studiat. 

În elaborarea eseului, vei avea în vedere următoarele repere: 

— prezentarea statutului social, psihologic, moral etc. al personajului ales; 

— evidențierea a două trăsături ale personajului ales prin câte o scenă/secven- 
tă comentată; 

— analiza, la alegere, a două componente de structură și de limbaj ale creaţiei 
literare studiate, semnificative pentru construcţia personajului ales, din seria: no- 
taţiile autorului, conflict, modalităţi de caracterizare, limbaj. 


Notă! 

Ordinea integrării reperelor în cuprinsul eseului este la alegere. 

Pentru conţinutul eseului, vei primi 18 puncte (câte 6 puncte pentru fiecare 
cerință/reper). ; 

Pentru redactarea eseului, vei primi 12 puncte (existenţa părților componen- 
te introducere, cuprins, încheiere — 1 punct; logica înlănţuirii ideilor — 1 punct; 
abilități de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuaţia — 2 puncte; așezarea în pagină, lizi- 
bilitatea — | punct). 

În vederea acordării punctajului pentru redactarea eseului, eseul trebuie 
să aibă minimum 400 de cuvinte şi să dezvolte subiectul propus. 


Modelul 3 


SUBIECTUL | (50 de puncte) 
Citește următorul fragment: 


Mi-aş fi dorit să îmi fi spus cineva că ce contează, de fapt, în viaţă este să fii 
fericit. Deşi poate mi s-a spus şi nu am ascultat... Ce-i drept, trebuie să se insiste 
pe „amănuntul ” ăsta — începând cu şcoala primară până în liceu, de la mama și 
bunici — până la mătuşa pe care o vezi o dată pe an și nu-ţi place să te pupe la re- 
vederi că miroase a ceva ce nu poți defini (e departe de izul de parfum de frezi). 

În schimb, noi producem pe bandă rulantă avocaţi, doctori, ingineri şi infor- 
maticieni — nu că ar fi ceva în neregulă cu asta, dar îndoctrinarea îi va face pe 
mulți dintre ei să îşi tragă două palme în oglindă la 40 de ani şi să o dea pe me- 
tafizică, să facă un „click” momentan, pentru ca apoi să se întoarcă la treburile 
lor: trebuie să hrănească copiii şi să plătească meditații la matematică pentru ca 
odraslele lor să ajungă, la rândul lor, în sfera succesului promovat de societate. 

Eu prin necunoscut am avul norocul de a mă cunoaște pe mine. Ironic, îna- 
inte de a citi despre supraomul lui Nietzsche şi sindromul moralității sclavilor 
şi moralității creștine, anumite lecturi m-au ajutat doar să înfeleg că acel con- 
flict interior pe care îl simțeam are o bază şi că trebuie să mă ascult pe mine şi 
să scap din ce fac acum. Și nu mă cred vreun supraom și nu cred că voi ajunge 
să fiu așa vreodată, dar cred că e ceva mai mult acolo şi mă așteaptă — doar că 
îmi trebuie curaj să fac pasul de a ieși de pe drumul ăsta pe care am virat când- 
va pe la 7 ani. (...) 

Da, necunoscutul a reușit să mă facă să înţeleg cine sunt eu. Mai întâi, din 
punct de vedere cultural și istoric, am înţeles ce înseamnă să fii român numai 
atunci când am plecat de acasă. Numai după ce ai părăsi! orașul realizezi că tur- 
nuri se înalță deasupra caselor. (...) Nu am ştiut să apreciez educaţia pe care o 
primeşte o majoritate mai mare decât majorităţile educate ale altor meleaguri: 
pe acei tineri cu plete care sunt puși la tuns, citind şi fremătând pentru viitorul 
lor şi al nostru, „bună ziua”, „mulțumesc, domni ținându-ți uşa şi multe alte 
fragmente. Dar acum, când mă întorc acasă, văd lucrurile acestea în prietenii 
mei, în locurile frumoase pe care le vizitez, în cărţile româneşti pe care le citesc, 
pe blog-uri și în unele ziare — și îi mulțumesc necunoscutului că m-a făcut să des- 
chid ochii și să le văd. 

(Mălina Amortoaie, Prin necunoscut am ajuns să mă cunosc, 
în Dilema veche) 


A. Scrie pe foaia de examen răspunsul la fiecare dintre următoarele ce- 
rinţe cu privire la text. 


1. Precizează semnificaţia secvenţei „pe bandă rulantă”. 6 puncte 
2. Selectează din fragmentul de mai sus doi conectori argumentativi şi preci- 
zează rolul lor. 6 puncte 
3. Identifică două funcții ale limbajului în fragmentul dat. 6 puncte 


4. Comentează, în 30-50 de cuvinte, semnificaţia secvenţei: „Dar acum, când 
mă întorc acasă, văd lucrurile acestea în prietenii mei, în locurile frumoase pe care 
le vizitez, în cărţile româneşti pe care le citesc, pe blog-uri şi în unele ziare — şi îi 
mulțumesc necunoscutului că m-a făcut să deschid ochii şi să le văd.” 6 puncte 

5. Precizează numele filozofului apreciat de autoarea textului suport. 6 puncte 


Notă! Răspunsurile vor fi formulate în enunțuri. 


B. Redactează un text, de 150-300 de cuvinte, în care să îți argumentezi opi- 
nia asupra importanței maturizării unui tânăr. (20 de puncte) 

În redactarea textului, vei avea în vedere următoarele repere: 

— formularea unei opinii faţă de problematica pusă în discuţie, enunţarea şi 
dezvoltarea corespunzătoare a două argumente adecvate opiniei şi formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), aşezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte și să dezvolte subiectul propus. 


SUBIECTUL al II-lea (10 puncte) 


Prezintă, în minimum 50 de cuvinte, semnificaţia textului următor, evidenţi- 
ind două trăsături ale romantismului. 


Să cer un semn, iubito, spre-a nu te mai uita? 
Te-aş cere doar pe tine, dar nu mai eşti a mea; 
Nu floarea vestejită din părul tău bălai (...) 
Tot alte unde-i sună aceluiaşi pârău: 

La ce statornicia părerilor de rău, 


36 + LIMBA ȘI LITERATURA ROMÂNĂ e TESTE REZOLVATE PENTRU BACALAUREAT 


Când prin această lume să trecem ne e scris 
Ca visul unei umbre şi umbra unui vis? 
La ce de-acu-nainte tu grija mea s-o porți? 
La ce să măsuri anii ce zboară peste morţi? 
(Mihai Eminescu, Despărţire) 


Notă! 

Pentru conţinut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănțuirii ideilor — 1 punct; ortografia — 
1 punct; punctuația — | punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte și să dezvolte subiectul propus. 


SUBIECTUL al Ill-lea (30 de puncte) 

Redactează un eseu de minimum 400 de cuvinte, în care să prezinţi relaţia 
dintre două personaje dintr-un basm studiat. 

În elaborarea eseului, vei avea în vedere următoarele repere: 

— prezentarea statutului social, psihologic, moral etc. al personajelor alese; 

— evidenţierea a două trăsături ale personajelor alese prin câte o scenă/secven- 
tă comentată; Š 

— analiza, la alegere, a două componente de structură şi de limbaj ale creați- 
ei literare studiate, semnificative pentru construcția personajelor alese, din seria: 
notațiile autorului, conflict, modalități de caracterizare, limbaj. 


Notă! 

Ordinea integrării reperelor în cuprinsul eseului este la alegere. 

Pentru conținutul eseului, vei primi 18 puncte (câte 6 puncte pentru fiecare 
cerință/reper). 

Pentru redactarea eseului, vei primi 12 puncte (existența părților componen- 
te — introducere, cuprins, încheiere — 1 punct; logica înlănțuirii ideilor — | punct; 
abilități de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuaţia — 2 puncte; aşezarea în pagină, lizi- 
bilitatea — | punct). 

În vederea acordării punctajului pentru redactarea eseului, eseul trebuie 
să aibă minimum 400 de cuvinte şi să dezvolte subiectul propus. 


Modelul 4 


SUBIECTUL I (50 de puncte) 
Citeşte următorul fragment: 


Scumpul meu amic, 

După un lung şir de ani de invaziuni, răzmirije şi războaie, litfele streine, 
nemți, turci şi muscali, cari se băteau mereu pe biata fară, se retrăseseră peste 
Dunăre, peste Carpaţi şi peste Nistru. Împărații iscăliseră între dânșii la Pas- 
sarovitz, la Kuciuk-Kainargic, la Şiştov, la laşi şi la Beligrad tot felul de con- 
vențiuni şi de tractate. Oltenia fusese luată de nemţii cu coadă comandaţi de 
principele Eugeniu de Savoia ş-apoi dată înapoi Valahiei după biruinţele turci- 
lor asupra mareșalului Munich. Bucovina şterpelită, şi Grigorie Ghica, domnul 
Moldovei, asasinat la laşi, Mavrogheni omorât la Rusciuc, Hangerliu descăpă- 
fânat la Bucureşti şi Pasvantoglu cu turcii rebeli alungat peste Dunăre. Boierii 
pribegi şi surghiuniţi, care luaseră parte unii cu turcii, alții cu nemții sau cú mus- 
calii, se întorseseră unul câte unul din țara turcească sau din [ara ungurească. 

Ciumă şi calicie! Spitalele şi mănăstirile, pline de bolnavi şi de cerşetori; ro- 
mânii țărani, rămaşi în sapă de lemn; codrii şi drumurile, împănate de cete de 
hoţi cari jefuiau şi căzneau cât ieşea omul din streaja Bucureştilor afară. 

Se călcase pe secolul al XIX-lea, şi cerul politic, atât în Occident, cât și în 
Orient, era încărcat cu nori negri și groși, printre cari nimeni nu putea zări ce 
era să ne aducă veacul cel nou. Boierii, îngrijaţi de soarta țării, alergau unul de 
la altul, se adunau, se sfătuiau şi nu mai ştiau la ce sfânt să se mai închine, că şi 
nemţii, şi muscalii, dacă băteau pe turci, tot pe turta lor trăgeau spuza. 

La cererea d-a se da țării domn pământean, pe bătrânul Părscoveanu, Poar- 
ta răspunsese trimițând pe un alt fanariot în locul lui Alexandru Moruz, pe 
Mihai Suţu. 

În seara de Mucenici, boierii cei mai colțaţi erau adunaţi la sfat la banul 
Dumitrache Ghica, fratele lui Grigorie-vodă, asasinat pentru împotrivirea ce 
făcuse la darea Bucovinei. 

Erau adunaţi la banul bătrânul, cum îi ziceau ca să-l deosebească de doi fii ai 
săi, Costache și Scarlat, cari amândoi ajunseseră tot bani mari și ei. 

Curtea banului Ghica era cât o moşie de mare; începea din capătul despre 
apus al Podului Gârlei, devale de Zlătari, mergea în jos pe malul apei până în 
dreptul caselor Văcărescului, unde este astăzi casa lui Barbu Belu; d-acolo cotea 


spre Sfinții Apostoli, până unde sunt băile lui Mitraszewski, apuca la dreapta pe 
uliţă înainte, tăia de-a curmezișul strada Mihai- Vodă, trecea gârla la cazarma 
pompierilor şi apoi la vale prin Gorgani, cuprinzând toată mahalaua Domnița 
Nastasica, și se încheia cu ocolul la Podul Gârlei la Zlătari. 

Dacă timpul distruge tot fără milă, cel puțin memoria vie se restaurează pe 
cât se poate! Norocită când izbutește a face să se vază cu ochii sufletului ceea ce 
nu mai esistă şi nu se mai vede cu ochii din cap şi când face să se auză cu gândul 
cuvintele care sunau la urechi! 

(lon Ghica, Scrisori către Vasile Alecsandri, Băltărețu) 


A. Scrie pe foaia de examen răspunsul la fiecare dintre următoarele ce- 
rinţe cu privire la text. 

1. Precizează sensul din text al expresiei „rămaşi în sapă de lemn”. 6 puncte 

2. Indică efectul instabilității politice din țările române la început de secol al 
XIX-lea, aşa cum reiese din fragmentul dat. 6 puncte 

3. Menţionează contextul în care vine pe tronul țării Mihai Şuţu. 6 puncte 

4. Precizează sensul din text al afirmației „cerul politic, atât în Occident, cât 
şi în Orient, era încărcat cu nori negri şi groși”. 6 puncte 

5, Prezintă, în 30-50 de cuvinte, semnificaţiile secvenței: „Dacă timpul distru- 
ge tot fără milă, cel puţin memoria vie se restaurează pe cât se poate” din frag- 
mentul citat. 6 puncte 


Notă! Răspunsurile vor fi formulate în enunțuri. 


B. Redactează un text, de 150-300 de cuvinte, în care să argumentezi dacă stu- 
dierea textelor epistolare şi memorialistice contribuie la înțelegerea contextu- 
lui cultural în care au fost scrise unele opere literare (20 de puncte) 

În redactarea textului, vei avea în vedere următoarele repere: i 

— formularea unei opinii față de problematica pusă în discuție, enunțarea şi 
dezvoltarea corespunzătoare a două argumente adecvate opiniei şi formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), aşezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte şi să dezvolte subiectul propus. 


SUBIECTUL al Ii-lea (10 puncte) 


Prezintă, în minimum 50 de cuvinte, semnificaţia textului următor, evidenţi- 
ind două trăsături ale modernismului. 


Castelul tău de gheaţă l-am cunoscut gândire: 
Sub tristele-i arcade mult timp am rătăcit 
De noi răsfrângeri dornic, dar nicio oglindire, 
În stinsele cristale ce-ascunzi, nu mi-a vorbit. 
L-J] 
Sub acel pâlc de arbori sălbateci, în amurg, 
mi-ai apărut — sub chipuri necunoscute mie, 
Cum nu erai acolo, în frigurosul burg, 
Tu, muzică a formei în zbor, Euritmie! 
(Ion Barbu, Umanizare) 


Notă! 

Pentru conținut, vei primi 6 puncte, iar pentru redactare, vei primi 4 puncte 
(utilizarea limbii literare — | punct; logica înlănțuirii ideilor — | punct; ortografia — 
1 punct; punctuația — 1 punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte și să dezvolte subiectul propus. 


SUBIECTUL al Ill-lea (30 de puncte) 

Redactează un eseu de minimum 400 de cuvinte, în care să prezinți imagina- 
rul poetic eminescian într-un text studiat. 

În elaborarea eseului, vei avea în vedere următoarele repere: 

— prezentarea viziunii despre lume evidentă în lirica eminesciană, ilustrată 
într-o creație literară; 

— evidențierea a două trăsături ale liricii eminesciene ilustrate într-un text; 

— analiza, la alegere, a două componente de structură și de limbaj ale creației 
literare studiate, semnificative pentru construcția textului poetic, din seria: titlu, 
structura textului, conținut şi semnificații, limbaj poetic. 


Notă! 
Ordinea integrării reperelor în cuprinsul eseului este la alegere. 
Pentru conținutul eseului, vei primi 18 puncte (câte 6 puncte pentru fiecare 


Pentru redactarea eseului, vei primi 12 puncte (existența părților componen- 
te — introducere, cuprins, încheiere — | punct; logica înlănțuirii ideilor — | punct; 
abilităţi de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuaţia — 2 puncte; aşezarea în pagină, lizi- 
bilitatea — | punct). 

În vederea acordării punctajului pentru redactarea eseului, eseul trebuie 
să aibă minimum 400 de cuvinte şi să dezvolte subiectul propus. 


Modelul 5 


SUBIECTUL I (50 de puncte) 
Citeşte următorul fragment: 


Sâmbătă, 26 octombrie [1935] 

Radioul e deschis la Juan les Pins, care se aude astă-seară cu o claritate per- 
fectă. Am ascultat un fragment din Ma mere l’Oye de Ravel şi Menestrels de 
Debussy. Acum sunt nişte romanțe. i 

E un întreg repertoriu pe care aş avea să-l trec aici, dacă aş vrea să scriu tot 
ce am ascultat în ultimul timp. La început mi s-a părut extravagantă propunerea 
lui Gheorghe de a face cronică muzicală la Independence Roumanine. Am ac- 
ceptat pentru bani şi cu mari garanţii de anonimat. Acum, după al treilea foile- 
ton, m-am obişnuit. Şi mă bucură seara săptămânală de concert. 

Am ascultat destule lucruri frumoase. Un admirabil concert de Prokofiev — al 
treilea — pentru pian şi orchestra, Rapsodia spaniolă de Ravel, o suită de coarde 
de Corelli-Pinelli, Simfonia a treia de Beethoven (condusă de Molinari), Con- 
certul pentru vioară şi orchestră de Ceaikovski, Escale de Jacques Ibert. Din 
Respighi, Fontane şi Pini di Roma. 


(Mihail Sebastian, Jurnal, 1935-1944) 


A, Scrie pe foaia de examen răspunsul la fiecare dintre următoarele ce- 
rinţe cu privire la text. 

1. Precizează rolul secvenţei „cu mari garanții de anonimat”. 6 puncte 

2. Transcrie numele compozitorului Rapsodiei spaniole. 6 puncte 

3. Exprimă-ţi opinia cu privire la o trăsătură a autorului așa cum reiese din 
fragmentul de jurnal. 6 puncte 


4. Precizează motivele invocate în fragmentul dat pentru amânarea deciziei de 
a scrie cronici muzicale. 6 puncte. 

5. Comentează, în 30-50 de cuvinte, semnificaţia secvenţei: „E un întreg re- 
pertoriu pe care aș avea să-l trec aici, dacă aş vrea să scriu tot ce am ascultat în 
ultimul timp. La început mi s-a părut extravagantă propunerea lui Gheorghe de a 
face cronică muzicală la Independence Roumanine.” 6 puncte 


Notă! Răspunsurile vor fi formulate în enunțuri. 


B. Redactează un text, de 150-300 de cuvinte, în care să-ți argumentezi opinia 
cu privire la rolul muzicii în existența umană. (20 de puncte) 

În redactarea textului, vei avea în vedere următoarele repere: 

— formularea unei opinii faţă de problematica pusă în discuţie, enunţarea şi 
dezvoltarea corespunzătoare a două argumente adecvate opiniei și formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
„literare (norme de exprimare, de ortografie şi de punctuație), aşezarea în pagină; 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte și să dezvolte subiectul propus. 


SUBIECTUL al Il-lea (10 puncte) 


Prezintă, în minimum 50 de cuvinte, semnificaţia textului următor, evidenţi- 
ind două trăsături ale romantismului. 


Când sufletu-mi noaptea veghea în extaze, 
Vedeam ca în vis pe-al meu înger de pază, 
Încins cu o haină de umbre şi raze, 
C-asupră-mi c-un zâmbet aripele-a-ntins; (...) 


Eşti demon, copilă, că numai c-o zare 

Din genele-ţi lunge, din ochiul tău mare 
Făcuşi pe-al meu înger cu spaimă să zboare, 
EI, veghea mea sfântă, amicul fidel? 

Ori poate!... O-nchide lungi genele tale, 


Să pot recunoaşte trăsurile-ţi pale, 
Căci tu — tu eşti el. 
(Mihai Eminescu, Înger de pază) 


Notă! 

Pentru conţinut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănțuirii ideilor — 1 punct; ortografia — 
1 punct; punctuația — 1 punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte şi să dezvolte subiectul propus. 


SUBIECTUL al III-lea (30 de puncte) 

Redactează un eseu de minimum 400 de cuvinte, în care să prezinţi particula- 
ritățile de construcţie a unui personaj dintr-o nuvelă studiată. 

În elaborarea eseului, vei avea în vedere următoarele repere: 

— prezentarea statutului social, psihologic, moral etc. al personajului ales; 

— evidenţierea a două trăsături ale personajului ales prin câte o scenă/secven- 
tă comentată; 

— analiza, la alegere, a două componente de structură și de limbaj ale creaţiei 
literare studiate, semnificative pentru construcția personajului ales, din seria: no- 
taţiile autorului, conflict, modalităţi de caracterizare, limbaj. 


Notă! 

Ordinea integrării reperelor în cuprinsul eseului este la alegere. 

Pentru conținutul eseului, vei primi 18 puncte (câte 6 puncte pentru fiecare 
cerință/reper). 

Pentru redactarea eseului, vei primi 12 puncte (existenţa părților componen- 
te — introducere, cuprins, încheiere — 1 punct; logica înlănțuirii ideilor — 1 punct; 
abilităţi de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuaţia — 2 puncte; așezarea în pagină, lizi- 
bilitatea — | punct). 

În vederea acordării punctajului pentru redactarea eseului, eseul trebuie 
să aibă minimum 400 de cuvinte şi să dezvolte subiectul propus. 


Modelul.6 


SUBIECTUL | (50 de puncte) 
Citeşte următorul fragment: 


Ion Creangă, fiul răzeşului din Humulești, țăran necioplit din creștet până în 
tălpi, gros şi gras, nepieptănat şi îmbrăcat prost, era tocmai contrariul lui Naum, 
și a trebuit o societate ca Junimea şi un interes comun pentru literatură ca să 
poată apropia pe aceşti doi bărbaţi atât de deosebiți. După cum o spune singur 
în amintirile sale, Creangă, făcându-se popă, ținea cu drag la diaconia lui. Li- 
beral în ideile sale politice, el se dăduse cu adversarii noştri din laşi care com- 
puneau așa-zisa Facţiune liberală și independentă. Deși fusese la Şcoala Trei 
Ierarhi şcolarul lui Maiorescu şi recunoștea acestuia mari calităţi didactice, ca 
fracţionar el nu ne putea suferi, închipuindu-şi că noi vrem să vindem [ara nem- 
ților și jidanilor. Eu am vorbit cu Creangă pentru întâia oară în sala Primăriei 
de la laşi. Eram candidat la deputăție și discutam în dreapta şi în stânga cu ale- 
gători, stăruind să mă voteze, când văd pe un institutor numit Urziceanu în vorbă 
cu un popă. Acest Urziceanu venise odată la mine şi mă rugase — deşi nu-l cu- 
noșteam — să-l apăr ca avocat într-un proces corecțional (...) Acum socoteam că 
drept răsplată puteam spera cu siguranță în votul lui Urziceanu. Mă apropii deci 
de dânsul, îi aduc aminte îndatorirea ce i-am făcut și îl rog să mă voteze. Însă în 
locul lui Urziceanu, care sta confuz şi ruşinat, văd că popa îmi răspunde cu iste- 
ție în modul următor: N-are a face una cu alta, domnule Negruzzi, d-ta i-ai făcut 
un serviciu privat, şi aici e vorba de trebi politice. 

(Iacob Negruzzi, Amintiri din Junimea) 


A. Serie pe foaia de examen răspunsul la fiecare dintre următoarele ce- 
rinţe cu privire la text. 

1. Precizează două moduri de expunere prezente în fragmentul dat. 6 puncte 

2. Exprimă-ţi opinia cu privire la semnificaţia afirmației din final a lui Ion 


Creangă. 6 puncte 
3. Ldentifică în fragmentul dat o modalitate de caracterizare a unui personaj. 
6 puncte 


4. Menţionează şcoala în care Ion Creangă l-a cunoscut pe Titu Maiorescu. 
6 puncte 


5. Comentează, în 30-50 de cuvinte, semnificaţia secvenţei: „După cum o 
spune singur în amintirile sale, Creangă, făcându-se popă, ţinea cu drag la diaco- 
nia lui.” 6 puncte ` 


Notă! Răspunsurile vor fi formulate în enunțuri. 


B. Redactează un text, de 150-300 de cuvinte, în care să argumentezi impor- 
tanța respectului de sine ca virtute umană. (20 de puncte) 

În redactarea textului, vei avea în vedere următoarele repere: 

— formularea unei opinii faţă de problematica pusă în discuţie, enunțarea și 
dezvoltarea corespunzătoare a două argumente adecvate opiniei și formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie și de punctuație), aşezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte și să dezvolte subiectul propus. 


SUBIECTUL al II-lea (10 puncte) 
Prezintă, în minimum 50 de cuvinte, semnificaţia textului următor, evidenți- 
ind două trăsături ale tradiționalismului ortodoxist: 


Adâncă-i noaptea, orele profunde... 
Gemând, spre rafiul cărţilor mă-ndrum 
şi-ntreb în şoaptă fiece volum: 
— Tu eşti? Și cartea fuge și se-ascunde. 
[L-J 
Mă-ntorc spre ea cu sânge în cuvânt 
și-n ochii lui lisus e numai pace. 
Întreb: — Tu ești? Şi umbra spune: — Sunt. 
(Radu Gyr, Întrebare) 


Notă! 

Pentru conţinut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănțuirii ideilor — 1 punct; ortografia — 
1 punct; punctuația — | punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte și să dezvolte subiectul propus. 


SUBIECTUL al Ili-lea (30 de puncte) 

Redactează un eseu de minimum 400 de cuvinte, în care să prezinți relaţia 
dintre două personaje dintr-o nuvelă studiată. 

În elaborarea eseului, vei avea în vedere următoarele repere: 

— prezentarea statutului social, psihologic, moral etc. al personajelor alese; 

— evidenţierea a două trăsături ale personajelor alese prin câte o scenă/secven- 
tă comentată; 

— analiza, la alegere, a două componente de structură și de limbaj ale creați- 
ei literare studiate, semnificative pentru relaţia personajelor alese, din seria: per- 
spectivă narativă, conflict, modalităţi de caracterizare, limbaj. 


Notă! 

Ordinea integrării reperelor în cuprinsul eseului este la alegere. 

Pentru conținutul eseului, vei primi 18 puncte (câte 6 puncte pentru fiecare 
cerinţă/reper). 

Pentru redactarea eseului, vei primi 12 puncte (existența părților componen- 
te — introducere, cuprins, încheiere — | punct; logica înlănţuirii ideilor — 1 punct; 
abilități de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuaţia — 2 puncte; așezarea în pagină, lizi- 
bilitatea — 1 punct). 

În vederea acordării punctajului pentru redactarea eseului, eseul trebuie 
să aibă minimum 400 de cuvinte și să dezvolte subiectul propus. 


Modelul 7 


SUBIECTUL I (50 de puncte) 
Citeşte următorul fragment: 


Toleranţa este condiția dintâi pentru ca să devie reală şi simțită libertatea, bu- 
nul neprețuit la care visează atât de aprins oamenii. Nimeni astăzi, cât fine lu- 
mea civilizată, nu visează toleranța fără înconjur. Dar actualitatea, cu apucăturile 
ei dictatoriale, face cu deosebire ingrată situația apostolilor pasionaţi și naivi ai 
acestui fermecător ideal. Câtă vreme lupta de interese, între clase şi deci între in- 
divizi, va rămâne aşa de aspră cum este de zece ani încoace, toleranța va întâmpi- 
na, în practică cel puţin, la fiece pas, ofense ironice sau brutale. Dacă e drept că 


anume clase sociale sunt istoric chemate să aplice anume idei, aplicarea aceasta 
se subordonează inevitabil intereselor acelor clase, şi interesele sunt intolerante. 

Pentru ideile umanitare, vremurile de azi sunt grele. 

„ Tout ce qui est pouvoir est stupide”, zicea, naiv şi ursuz, Flaubert. 

Mai politicos se poate spune: fundamentul puterii este, în esenţă, irațional: 
orice putere constituită exclude într-un grad oarecare toleranța, adică împăca- 
rea oamenilor prin „ înțelegere”, deci prin inteligenţă. Toleranţa este o idee, cu 
ajutorul căreia criticăm formele istorice ale puterii, iar nu un principiu care să 
facă puterea de prisos. 

În practica politică, întrebuințarea ideilor este comodă: acolo ele se aruncă 
şi se retrag repede şi fără multă grijă. Teoria are însă datoriile ei de stricteţă şi 
eleganță. Conflictele de putere întind ideilor curse și le compromit prin contra- 
ziceri când triste, când comice. Și nu văd, pentru idei, altă apărare decât să se 
curețe prin critică, de înflorituri cu cari le-a alterat o circulație banal idilică, de- 
opotrivă lipsită de controlul teoriei precise, ca şi al practicii serioase. 

(Paul Zarifopol, Din registrul ideilor gingașe, Toleranţă) 


A, Scrie pe foaia de examen răspunsul la fiecare dintre următoarele ce- 


rinţe cu privire la text. 
1. Numeşte cele trei concepte care fac obiectul analizei lui Paul Zarifopol. 


6 puncte 

2. Precizează ce înțelege Paul Zarifopol prin „fundamentul puterii”. 6 puncte 

3. Explică rolul ghilimelelor în fragment. 6 puncte 

4. Transcrie fragmentul în care autorul stabileşte deosebirea dintre idee și 
principiu în contextul discuţiei despre toleranță. 6 puncte 


5. Comentează, în 30-50 de cuvinte, semnificaţiile afirmației: „Câtă vreme 
, va rămâne așa de aspră cum 


lupta de interese, între clase şi deci între indi 
este de zece ani încoace, toleranța va întâmpina, în practică cel puţin, la fiece pas, 
ofense ironice sau brutale.” 6 puncte 


Notă! Răspunsurile vor fi formulate în enunțuri. 
B. Redactează un text, de 150-300 de cuvinte, în care să-ți argumentezi opinia 


cu privire la importanța toleranței în relaţiile umane. (20 de puncte) 
În redactarea textului, vei avea în vedere următoarele repere: 


— formularea unei opinii față de problematica pusă în discuţie, enunţarea şi 
dezvoltarea corespunzătoare a două argumente adecvate opiniei şi formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), așezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte și să dezvolte subiectul propus. 


SUBIECTUL al II-lea (10 puncte) 
Prezintă, în minimum 50 de cuvinte, semnificaţia textului următor, evidenți- 
ind două trăsături ale simbolismului: 


Mai sunt încă roze, — mai sunt, 

Şi tot parfumate şi ele 

Aşa cum au fost şi acele 

Când ceru-l credeam pe pământ. (...) 

Zadarnic al vieței cuvânt 

A stins bucuriile mele, 

Mereu când zâmbesc uit, şi cânt, 

În ciuda cercărilor grele, 

Mai sunt încă roze, — mai sunt. 
(Alexandru Macedonski, Rondelul rozelor de august) 


Notă! 

Pentru conţinut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănțuirii ideilor — 1 punct; ortografia — 
1 punct; punctuația — | punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte şi să dezvolte subiectul propus. 


SUBIECTUL al Ill-lea (30 de puncte) 
Redactează un eseu de minimum 400 de cuvinte, în care să prezinţi particula- 
rităţile de construcţie a unui personaj dintr-o comedie studiată. 
În elaborarea eseului, vei avea în vedere următoarele repere: 
— prezentarea statutului social, psihologic, moral etc. al personajului ales; 


— evidenţierea a două trăsături ale personajului ales prin câte o scenă/secven- 
tă comentată; 

— analiza, la alegere, a două componente de structură şi de limbaj ale creației 
literare studiate, semnificative pentru construcţia personajului ales, din seria: no- 
taţiile autorului, conflict, modalități de caracterizare, limbaj. 


Notă! 

Ordinea integrării reperelor în cuprinsul eseului este la alegere. 

Pentru conținutul eseului, vei primi 18 puncte (câte 6 puncte pentru fiecare 
cerință/reper). 

Pentru redactarea eseului, vei primi 12 puncte (existența părților componen- 
te — introducere, cuprins, încheiere — 1 punct; logica înlănţuirii ideilor — 1 punct; 
abilități de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuaţiă — 2 puncte; așezarea în pagină, lizi- 
bilitatea — | punct). 

În vederea acordării punctajului pentru redactarea eseului, eseul trebuie 
să aibă minimum 400 de cuvinte şi să dezvolte subiectul propus. 


Modelul 8 


SUBIECTUL I (50 de puncte) 
Citeşte următorul fragment: 


Ín familia mare, a oraşului, pierderile sunt, fireşte, proporționale. Filantro- 
pii se ocupă întru câtva de aşa-numijii „copii de cutie”, sugari abandonați pe 
stradă în câte-o lădiţă, care să le fină loc de pat şi de odaie. În București, aceş- 
tia sunt, la jumătatea secolului, prin grija unui mitropolit filantrop, Dositei Fi- 
laret II, încredinţaţi unor doici de prin mahalale, plătite cu un galben pe lună ca 
să-i crească până la 5-6 ani. După această vârstă, dacă nu sunt adoptați, copiii 
ajung din nou în stradă şi în mizerie. La venirea lui Carol Davila copiii de cutie 
trec în grija serviciului sanitar. În 1861 doctorul creează primul azil de orfane, 
care strânge 40 de fetiţe din mahalale, iar la puţin timp înfiinţează şi un orfelinat 
de băieţi. Obiceiul abandonării copiilor nu poate fi stârpit, dar, după moartea 
lui Davila, ei sunt deja luaţi în evidenţă de autorităţi. La 1890 ziarele consem- 
nează fapte diverse ca acestea: „Pe strada Zece Mese d. C. Davidescu a găsit 


sub o căruță un copil lepădat. Micuţul copil de la secția de poliție a fost dus la 
Oficiul stării civile spre a fi înregistrat. ” (Timpul, 13 februarie 1890) Atâta timp 
cât a trăit Davila, a funcționat şi o şcoală de surdomuţi, cu atelier de tâmplărie 
şi sculptură. Orfanii primesc o educaţie temeinică, bazată mai ales pe lucruri 
practice, folositoare în viaţă. De elevele lor, cei doi Davila se ocupă până la că- 
sătoria pe care unele o fac chiar foarte bine, cu soţi din „lumea bună”, iar ideea 
de a le pregăti să devină slugi, cum vor unele doamne, e respinsă cu indignare. 
Ana și Carol Davila sunt socotiți de toți elevii părinţi adevăraţi. De altfel, 
acest nume este foarte potrivit, căci în scrisorile schimbate între soți, când spun 
copiii, cei doi trebuie să adauge dacă e vorba despre „ai noştri” sau de cei de la 
azil. Și mult mai des e vorba de cei din urmă. 
(Ioana Pârvulescu, În amintirea secolului 19) 


A. Serie pe foaia de examen răspunsul la fiecare dintre următoarele ce- 
rințe cu privire la text. 


1. Precizează semnificaţia secvenţei „lumea bună”. 6 puncte 
2, Precizează titlul publicaţiei din care se citează în fragmentul de mai sus. 
6 puncte 
3. Identifică numele primului filantrop evocat în fragmentul de mai sus, care 
s-a preocupat de soarta orfanilor abandonați. 6 puncte 
4. Explică rolul anunţului dintr-un ziar al vremii inserat în fragmentul dat. 
6 puncte 


5. Comentează, în 30-50 de cuvinte, secvenţa: „Ana și Carol Davila sunt so- 
cotiţi de toți elevii părinţi adevăraţi. De altfel, acest nume este foarte potrivit, 
căci în scrisorile schimbate între soți, când spun copiii, cei doi trebuie să adauge 
dacă e vorba despre „ai noștri” sau de cei de la azil. Şi mult mai des e vorba de 
cei din urmă.” 6 puncte 


Notă! Răspunsurile vor fi formulate în enunțuri. 


B. Redactează un text, de 150-300 de cuvinte, în care să-ți argumentezi opinia 
despre rolul familiei în educarea tinerilor. (20 de puncte) 

În redactarea textului, vei avea în vedere următoarele repere: 

— formularea unei opinii față de problematica pusă în discuţie, enunțarea şi 
dezvoltarea corespunzătoare a două argumente adecvate opiniei și formularea 
unei concluzii pertinente; 14 puncte 


— utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), așezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte şi să dezvolte subiectul propus. 


SUBIECTUL al H-lea (10 puncte) 
Prezintă, în minimum 50 de cuvinte, semnificaţia textului următor, evidenţi- 
ind două trăsături ale simbolismului: 


Taci, 

Să nu-mi deştepţi tristețea amintirilor culcate 

În sicriurile-albastre ale zilelor de ieri!... 

Taci, 

Să nu-mi deştepţi în suflet tragediile jucate 

În aplauzele mute ale-ntăielor dureri! 

Treci tăcut ca beduinul ce cutreieră nisipul, 

Treci tăcut ca cel ce-și pune mâinile-n cruciș pe piept, 

Și să nu mă chemi pe nume — 

Să-mi deştepţi din piatră chipul 

Sfinxului, 

Ce-ar vrea să-mi spună că e timpul să-l deştept... 

Ocolește-mă cu groază, ca pe-un stârv de om ucis. 
(Ion Minulescu, Romanţa zilelor de ieri) 


Notă! 

Pentru conţinut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănțuirii ideilor — | punct; ortografia — 
1 punct; punctuaţia — 1 punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte și să dezvolte subiectul propus. 


SUBIECTUL al III-lea (30 de puncte) 
Redactează un eseu de minimum 400 de cuvinte, în care să prezinţi viziunea 
despre lume ilustrată într-un text studiat din creaţia lirică a lui George Bacovia. 


În elaborarea eseului, vei avea în vedere următoarele repere: 

— prezentarea viziunii despre lume evidentă în lirica bacoviană, ilustrată 
într-o creaţie literară; 

— evidenţierea a două trăsături ale liricii bacoviene ilustrate într-un text; 

— analiza, la alegere, a două componente de structură şi de limbaj ale creaţiei 
literare studiate, semnificative pentru construcția textului poetic, din seria: titlu, 
structura textului, conținut și semnificaţii, limbaj poetic. 


Notă! 

Ordinea integrării reperelor în cuprinsul eseului este la alegere. 

Pentru conținutul eseului, vei primi 18 puncte (câte 6 puncte pentru fiecare 
cerință/reper). 

Pentru redactarea eseului, vei primi 12 puncte (existența părților componen- 
te — introducere, cuprins, încheiere — 1 punct; logica înlănţuirii ideilor — 1 punct; 
abilități de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuaţia — 2 puncte; așezarea în pagină, lizi- 
bilitatea — 1 punct). 2 

În vederea acordării punctajului pentru redactarea eseului, eseul trebuie 
să aibă minimum 400 de cuvinte și să dezvolte subiectul propus. 


Modelul 9 


SUBIECTUL I (50 de puncte) 
Citeşte următorul fragment: 


Totdeauna am fost ciudat mişcată de orice era frumos. Orice întruchipare, fie 
o femeie, o floare, o casă, un cal, fie o minunată privelişte a naturii sau o zugră- 
veală, de câte ori s-a apropiat de mine frumuseţea am simţit că era un har dăru- 
it de Dumnezeu, un dar pe care cu tot dinadinsul îl ursise ca să mi-l însuşesc cel 
puțin cu ochii, dacă nu şi cu mâinile. lar bucuria mea se desăvârşea prin faptul 
că știam să gust frumosul şi în întreg şi tot atât de bine în amănunte. Măreţia unei 
largi privelişti a mării sau a munţilor nu mă împiedica de a zări şi de a iubi cea 
mai umilă floricică dintr-un șanț. 

Darul de a mă îmbăta de frumusee în întreg și în amănunt m-a însoțit de-a 
lungul vieţii. Linii, culori, contururi, sunetele şi miresmele legate de fiece pri- 
veliște mi-au făcut viața nespus de bogată. Și împreună cu fiecare din aceste 


neuitate întâmplări se ivește în mine un sentiment de recunoștință pentru fiecare 
formă a frumuseţii dezvăluită sufletului meu. 

Astăzi încă sunt recunoscătoare iubitei regine Alexandra, pentru întruchipa- 
rea frumuseții ce mi-a înfăţişat-o în acea seară, în rochia ei de catifea roșie ca 
rubinul. Îmi aduc aminte, de asemenea, cum mai târziu altă femeie frumoasă din 
familia mea, m-a încântat până la aşa un grad, încât îmi veni să cad în genunchi 
în fața ei și s-o slăvesc, aşa cum în vremea de demult păgânii își slăveau zeii. 

A avut o soartă tragică şi îngrozitoare; era marea ducesă Elisabeta a Rusiei, 
vară cu mine și sora ultimei farine. 

(Maria, Regina României, Povestea vieții mele) 


A. Scrie pe foaia de examen răspunsul la fiecare dintre următoarele ce- 
rințe cu privire la text. 
1, Precizează semnificaţia secvenței „am fost ciudat mișcată de orice era 


frumos”. 6 puncte 
2. Numeşte gradul de rudenie dintre cea care relatează evenimentele și marea 
„ducesă Elisabeta a Rusiei. 6 puncte 
3. Precizează perspectiva autoarei asupra gustului frumosului în întreg și în 
detaliu. 6 puncte 
4. Precizează felul în care autoarea, la vârsta copilăriei, este impresionată de 
prezența reginei Alexandra. 6 puncte 


5. Comentează, în 30-50 de cuvinte, semnificaţia secvenţe: „Iar bucuria mea se 
desăvârşea prin faptul că ştiam să gust frumosul și în întreg și tot atât de bine în 
amănunte.” 6 puncte 


Notă! Răspunsurile vor fi formulate în enunțuri. 


B. Redactează un text, de 150-300 de cuvinte, în care să-ți argumentezi 
opinia despre caracterul enigmatic al frumuseţii. (20 de puncte) 

În redactarea textului, vei avea în vedere următoarele repere: 

— formularea unei opinii faţă de problematica pusă în discuţie, enunțarea şi 
dezvoltarea corespunzătoare a două argumente adecvate opiniei și formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie și de punctuație), așezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte și să dezvolte subiectul propus. 


SUBIECTUL al li-lea (10 puncte) 
Prezintă, în minimum 50 de cuvinte, semnificaţia textului următor, evidenţi- 
ind două trăsături ale simbolismului: 


Nu e de aur: e de raze. 
O-ntind grifonii ce-o susţin. 

E dătătoare de extaze, 

Cu ea-n onoarea ta închin.(...) 


E artă pură, fără fraze, 
E cerul tot de soare plin. 
Talaze largi, după talaze, 
E sufletescu-avânt deplin, 
Nu e de aur: e de raze. 
(Alexandru Macedonski, Rondelul cupei de Murano) 


Notă! 

Pentru conținut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănțuirii ideilor — 1 punct; ortografia — 
1 punct; punctuaţia — | punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte și să dezvolte subiectul propus. 


SUBIECTUL al III-lea (30 de puncte) 

Redactează un eseu de minimum 400 de cuvinte, în care să prezinţi universul 
liricii argheziene pornind de la un text studiat. 

În elaborarea eseului, vei avea în vedere următoarele repere: 

— prezentarea viziunii despre lume evidentă în lirica argheziană, ilustrată 
într-o creaţie literară; 

— evidenţierea a două trăsături ale liricii argheziene ilustrate într-un text; 

— analiza, la alegere, a două componente de structură şi de limbaj ale creaţiei 
literare studiate, semnificative pentru construcția textului poetic, din seria: titlu, 
structura textului, conținut şi semnificaţii, limbaj poetic. 


Notă! 
Ordinea integrării reperelor în cuprinsul eseului este la alegere. 


Pentru conținutul eseului, vei primi 18 puncte (câte 6 puncte pentru fiecare 
cerință/reper). 

Pentru redactarea eseului, vei primi 12 puncte (existenţa părților componen- 
te — introducere, cuprins, încheiere — | punct; logica înlănţuirii ideilor — | punct; 
abilităţi de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuaţia — 2 puncte; așezarea în pagină, lizi- 
bilitatea — | punct). 

În vederea acordării punctajului pentru redactarea eseului, eseul trebuie 
să aibă minimum 400 de cuvinte şi să dezvolte subiectul propus. 


Modelul 10 


SUBIECTUL | (50 de puncte) 
Citește următorul fragmient: 


Amica mea, 

Îţi mulțumesc pentru trimiterea fotografiei. Nu ţi-am răspuns la cea din urmă 
scrisoare şi n-am dat mai ales urmare cererii pentru batistă şi scrisori, pentru că 
îmi era atât de greu de-a mă despărți de aceste dulci rămăşiţe ale fericirii și ne- 
fericirii mele, de rămăşiţele singurului sentiment adevărat pe care l-am avut în 
viață şi pe care desigur nu-l voi mai avea nicicând. 

Dacă pretinzi în mod absolut ca să-ți trimit cele din urmă scrisori înapoi, fi 
le voi trimite, căci eşti în drept a mi le cere; dar dacă nu le pretinzi, amica mea, 
atunci te rog lasă-mi-le. Nevrednic de-a le păstra, nevrednic de-a fi iubit de Dta, 
precum ţi-am spus de atâtea ori, eu o cer aceasta nu ca pe un semn de afecție, ci 
ca o graţie excepțională. Dar în sfârșit, Dta eşti stăpână pe voinţa Dtale şi dacă 
îngădui să le păstrez, le voi păstra. Încolo cred că nu vei socoti că aş putea abu- 
za vreodată de ele. Trimiterea fotografiei a fost pentru mine un semn că mi-ai 
permite a păstra şi acele scrisori, care departe de a face asupră-mi efectul unor 
triste amintiri, formează comoara, singura comoară a vieţii mele. Îţi simt mâna 
mică şi rece şi te rog să-mi ierți şi cele ce ţi-am greșit și cele ce-ţi închipuieşti 
că am greșit. 


Eminescu 


NB. Scrisoarea Dtale a întârziat din cauza întreruperii comunicaţiilor: 
(Mihai Eminescu, Corespondenţă) 


A. Serie pe foaia de examen răspunsul la fiecare dintre următoarele ce- 
rinţe cu privire la text. 

1. Precizează rolul secvenţei „n-am dat mai ales urmare cererii”. 6 puncte 

2. Transcrie două elemente specifice textului epistolar. 6 puncte 

3. Exprimă-ţi opinia cu privire la adresarea formală într-o scrisoare adresată 
unui prieten. 6 puncte 

4, Precizează motivul invocat în fragmentul dat pentru, răspunsul tardiv la 
scrisoare. 6 puncte 

5, Comentează, în 30-50 de cuvinte, semnificaţia secvenței: „Trimiterea foto- 
grafiei a fost pentru mine un semn că mi-ai permite a păstra și acele scrisori, care 
departe de a face asupră-mi efectul unor triste amintiri, formează comoara, sin- 
gura comoară a vieţii mele.” 6 puncte 


Notă! Răspunsurile vor fi formulate în enunțuri. 


B. Redactează un text, de 150-300 de cuvinte, în care să-ţi argumentezi opinia 
despre implicaţiile orgoliului în relaţiile umane. (20 de puncte) 

În redactarea textului, vei avea în vedere următoarele repere: 

— formularea unei opinii față de problematica pusă în discuţie, enunțarea și 
dezvoltarea corespunzătoare a două argumente adecvate opiniei și formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), așezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte şi să dezvolte subiectul propus. 


SUBIECTUL al II-lea (10 puncte) 


Prezintă, în minimum 50 de cuvinte, semnificaţia textului următor, evidenți- 
ind două trăsături ale realismului: 


A rămas Mara, săraca, văduvă cu doi copii, sărăcuţii de ei, dar era tânără și 
voinică și harnică și Dumnezeu a mai lăsat să aibă și noroc. |. ...] Marţi diminea- 
ja Mara-și scoate șatra şi coșurile pline în piaţa de pe țărmurele drept al Mură- 
şului, unde se adună la târg de săptămână murășenii până de pe la Sovârșin şi 
Soboteliu și podgorenii până de pe la Cuvin. [...] 


Umblă Mara prin lume, aleargă sprintenă, se târguiește şi se ceartă cu oame- 
nii, se mai ia şi de cap câteodată, plânge și se plânge c-a rămas văduvă, şi apoi 
se uită împrejur să-şi vadă copiii şi iar râde. 

(loan Slavici, Mara) 


Notă! 

Pentru conținut, vei primi 6 puncte, iar pentru redactare, vei primi 4 puncte 
(utilizarea limbii literare — | punct; logica înlănțuirii ideilor — | punct; ortografia — 
1 punct; punctuația — 1 punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte și să dezvolte subiectul propus. 


SUBIECTUL al III-lea (30 de puncte) 


Redactează un eseu de minimum 400 de cuvinte, în care să prezinţi universul 
liricii lui Lucian Blaga pornind de la un text studiat. 

În elaborarea eseului, vei avea în vedere următoarele repere: 

— prezentarea viziunii despre lume evidentă în lirica lui Lucian Blaga, ilustra- 
tă într-o creație literară; 

— evidenţierea a două trăsături ale liricii lui Lucian Blaga ilustrate într-un text; 

— analiza, la alegere, a două componente de structură și de limbaj ale creaţiei 
literare studiate, semnificative pentru construcţia textului poetic, din seria: titlu, 
structura textului, conținut și semnificații, limbaj poetic. 


Notă! 

Ordinea integrării reperelor în cuprinsul eseului este la alegere. 

Pentru conținutul eseului, vei primi 18 puncte (câte 6 puncte pentru fiecare 
cerință/reper). 

Pentru redactarea eseului, vei primi 12 puncte (existenţa părților componen- 
te — introducere, cuprins, încheiere — | punct; logica înlănţuirii ideilor — 1 punct; 
abilități de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuaţia — 2 puncte; așezarea în pagină, lizi- 
bilitatea — | punct). 

În vederea acordării punctajului pentru redactarea eseului, eseul trebuie 
să aibă minimum 400 de cuvinte și să dezvolte subiectul propus. 


Modelul 11 


SUBIECTUL I (50 de puncte) 
Citeşte următorul fragment: 


Ce ar fi în fond acel suflet naţional românesc? Bineînţeles nu vom da o defi- 
niţie (...) dar o înlocuim cu o descriere. Ar fi gradul de intensitate întinderea şi 
tonalitatea sufletească a majorităţii membrilor unei colectivități de oameni, care 
sunt, se simt legaţi între ei, datorită unui principiu de polarizare şi de afinitate 
creatoare. Obiceiurile, tradiţiile, faptul de a locui în cuprinsul acelorași hotare, 
trecutul comun, şi nici chiar originea comună nefiind, în ultimă analiză, atribuite 
cu necesitate comune tuturor membrilor unui grup naţional şi exclusive lui. (...) 

Sufletul românesc e o extrem de interesantă contopire de însușiri şi cusu- 
ruri dintre cele mai diverse, altoite pe o rasă. Toată minunea stă în desăvârșirea 
acestei contopiri, în propria conștiință a unităţii ei. Tăria acestei conștiințe e do- 
vedită de marea ei putere de asimilare a elementelor de alt neam: e o dovadă ce 
reprezintă o formulă superioară. 

Există cert, o formulă etnică, o formulă a sufletului românesc. Este un pro- 
dus al timpului şi al împrejurărilor de tot soiul. Obiceiuri, tradiţii, costum, mu- 
zică şi chiar o bună parte din vocabular nu sunt decât manifestări exterioare ale 
acestui tip psiho-social. Ele urmează legi entice şi sociale, cum le-a urmat timp 
de aproape două mii de ani, chiar fără apostoli tradiționalişti. Calitățile de sen- 
timent, voință, sensibilitate şi inteligenţă sunt cele care ne deosebesc de bulgari, 
de sârbi sau de unguri, mai mult decât folclorul. 

Ni se va răspunde poate că tocmai faptul că poporul nostru şi-a păstrat tradi- 
fiile, folclorul, a contribuit la rezistența lui pe aceste meleaguri. (Deşi poate că 
ar fi de obiectat că a împrumutat destul din toate părțile). Adevărul e că şi-a păs- 
trat tradiţiile, că a rezistat — şi e cum nu se poate mai logic să fie — tocmai (... ) 
din cauza prestigiului pe care l-a exercitat acest suflet asupra celorlalte neamuri 
cu care venea în atingere. 

(Camil Petrescu, Sufletul național) 


A, Serie pe foaia de examen răspunsul la fiecare dintre următoarele ce- 
rințe cu privire la text. 
1. Precizează sensul din context al expresiei „de tot soiul”. 6 puncte 


2. Numeşte elementele care definesc spiritul naţional, după părerea lui Camil 


Petrescu. 6 puncte 
3. Precizează punctul de vedere exprimat de autor cu privire la obiceiuri şi tra- 
diţii populare. 6 puncte 
4. Identifică rolul parantezelor în textul dat. 6 puncte 


5. Comentează, în 30-50 de rânduri, secvenţa: „Sufletul românesc e o extrem 
de interesantă contopire de însuşiri şi cusururi dintre cele mai diverse, altoite pe 
o rasă. Toată minunea stă în desăvârşirea acestei contopiri, în propria conștiință 
a unităţii ei.” 6 puncte 


Notă! Răspunsurile vor fi formulate în enunfuri. 


B. Redactează un text, de 150-300 de cuvinte, în care să îți exprimi opinia cu 
privire la importanța dezbaterilor pe teme culturale. (20 de puncte) 

În redactarea textului, vei avea în vedere următoarele repere: 

— formularea unei opinii față de problematica pusă în discuţie, enunțarea și 
dezvoltarea corespunzătoare a două argumente adecvate opiniei și formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), aşezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte și să dezvolte subiectul propus. 


SUBIECTUL al Il-lea (10 puncte) 
Prezintă, în minimum 50 de cuvinte, semnificaţia textului următor, evidenţi- 
ind două trăsături ale romantismului. 


SCENA NI 


DESPOT 
(se primblă pe scenă şi priveşte cu mulțumire împrejurul lui) 
Al.. iată-mă-n Moldova... măriri, averi, putere, 
Aici sunt partea celui ce ştie-a zice: vreu! 
Eu vreu!... de-acum ajute-mi în plin norocul meu. 
Eu, slugă-odinioară lui lacob Eraclidul, 
Dar nobil prin avântul sufletului ca Cidul; 


Eu, bulgăr de aramă schimbat în aur; eu, 
Fiu de pescar din Creta, purtat în zborul meu 
Prin Spania, Lehia, Germania şi Franța 
Cu-a mea soție, spada, cu sora mea, speranța, 
Azi vin şi pun piciorul pe-acest pământ român 
Şi zic: Moldovo, -n mine cunoaşte-al tău stăpân! 
(Vasile Alecsandri, Despot- Vodă) 


Notă! 

Pentru conținut, vei primi 6 puncte, iar pentru redactare, vei primi 4 puncte 
(utilizarea limbii literare — | punct; logica înlănțuirii ideilor — 1 punct; ortografia — 
1 punct; punctuația — 1 punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte și să dezvolte subiectul propus. 


SUBIECTUL al III-lea (30 de puncte) 

Redactează un eseu de minimum 400 de cuvinte, în care să prezinţi universul 
liricii lui Ion Barbu, pornind de la un text studiat. 

În elaborarea eseului, vei avea în vedere următoarele repere: 

- prezentarea viziunii despre lume evidentă în lirica barbiană, ilustrată într-o 
creaţie literară; 

— evidenţierea a două trăsături ale liricii lui Ion Barbu ilustrate într-un text; 

— analiza, la alegere, a două componente de structură și de limbaj ale creaţiei 
literare studiate, semnificative pentru construcţia textului poetic, din seria: titlu, 
structura textului, conținut și semnificaţii, limbaj poetic. 


Notă! 

Ordinea integrării reperelor în cuprinsul eseului este la alegere. 

Pentru conținutul eseului, vei primi 18 puncte (câte 6 puncte pentru fiecare 
cerință/reper). 

Pentru redactarea eseului, vei primi 12 puncte (existența părților componen- 
te — introducere, cuprins, încheiere — 1 punct; logica înlănţuirii ideilor — 1 punct; 
abilități de analiză și de argumentare — 3 puncte; utilizarea limbii literare — 
2 puncte; ortografia — 2 puncte; punctuaţia — 2 puncte; așezarea în pagină, lizi- 
bilitatea — 1 punct). 

În vederea acordării punctajului pentru redactarea-eseului, eseul trebuie 
să aibă minimum 400 de cuvinte și să dezvolte subiectul propus. 


LU aa CLIITEOATIIDA OOMÂNĂ e TESTE RF7ZOIVATE PENTRU BACALAUREAT 


Modelul 12 


SUBIECTUL | (50 de puncte) 
Citește următorul fragment: 


Scena se petrece la poalele unei stânci păduroase, pe care o încunună un castel 
feudal cu turnuri şi cu metereze; la dreapta curge un râu, în undele căruia se res- 
frânge umbra tufişului de pe mal; peste râu trece o punte de piatră; la stânga, tărâ- 

mul se-nalță acoperit cu câțiva rari copaci, mai mul! frânţi și uscați. Prin această 
stearpă pădure se zărește cerbul, purtând cu smerenie crucea răstignirii pe al său 
creștet, înfiptă în faja latelor sale coarne. Pe întâiul plan se afla vânătorul cu calul 
şi cu câinii săi; el a descălecat şi a dat în genunchi, privind cu o cuvioasă mira- 
re vedenia ce-i trimite cerul. Costumu-i este îmbrăcămintea vulgară a vânătorilor 
contemporani cu artistul. Calul stă neclintit, fără ca să vadă ceea ce produce pie- 
toasa mirare a stăpânului, şi ogarii, câteşicinci, nedând seama la ceea ce se petre- 
ce, se odihnesc ca de popas. Toate părticelele acestei compuneri sunt lucrute, ca 
toate operele lui Albert Dürer, cu o scrupuloasă acuratețe; totul e exact, dar nimic 
în particular nu are o formă care să placă mai mult decât simpla şi reala natură. 
Stânci, copaci şi animale, toate sunt în nesimire, toate stau în nepăsare; singuri, 
cerbul miraculos și vânătorul pocăit produc contrast, prin pozele lor, în care se 
străvăd simțăminte adânci; cerbul, în repaosul său cumpănit, pare a simţi de ce 
preț nestemat este sfânta podoabă ce el poartă. 

(Alexandru Odobescu, Pseudokynegeticos) 


A. Scrie pe foaia de examen răspunsul la fiecare dintre următoarele ce- 
rințe cu privire la text. 
1. Transcrie două sintagme cu rol de indici spaţiali prezente în fragmentul dat. 


6 puncte 
2. Identifică în fragmentul dat o temă şi un motiv literar. 6 puncte 
3. Precizează două mijloacele artistice prin care se realizează descrierea. 

6 puncte 


4. Precizează atitudinea privitorului asupra subiectului descris: „Pe întâiul 
plan se afla vânătorul cu calul şi cu câinii săi; el a descălecat și a dat în genunchi, 
privind cu o cuvioasă mirare vedenia ce-i trimite cerul,” 6 puncte 

5. Comentează, în 30-50 de cuvinte, semnificaţia secvenţei: „Toate părticelele 
acestei compuneri sunt lucrate, ca toate operele lui Albert Dürer, cu o scrupuloasă 


acuratețe; totul e exact, dar nimic în particular nu are o formă care să placă mai 
mult decât simpla şi reala natură.” 6 puncte 


Notă! Răspunsurile vor fi formulate în enunțuri. 


B. Redactează un text, de 150-300 de cuvinte, în care să argumentezi dacă 
studierea artei este o componentă necesară a educaţiei tinerei generaţii. 

(20 de puncte) 

În redactarea textului, vei avea în vedere următoarele repere: 

— formularea unei opinii față de problematica pusă în discuţie, enunţarea și 
dezvoltarea corespunzătoare a două argumente adecvate opiniei și formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), aşezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte și să dezvolte subiectul propus. Ă 


SUBIECTUL al Il-lea (10 puncte) 


Prezintă, în minimum 50 de cuvinte, semnificaţia textului următor, evidenţi- 
ind rolul expresiv al alternanţei verbelor la timpul prezent cu cele la imperfect 
în fragmentul dat. 


Nu ştiu alții cum sunt, dar eu, când mă gândesc la locul nașterii mele, la casa 
părintească din Humulești, la stâlpul hornului unde lega mama o sfară cu mo- 
tocei la capăt, de crăpau măjele jucându-se cu ei, la prichiciul vetrei cel humu- 
it, de care mă fineam când începusem a merge copăcel, la cuptorul pe care mă 
ascundeam, când ne jucam noi, băieţii, de-a mijoarca, şi la alte jocuri și jucării ` 
pline de hazul şi farmecul copilăresc, parcă-mi saltă şi acum inima de bucurie!” 

(Ion Creangă, Amintiri din copilărie) 


Notă! 

Pentru conţinut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănțuirii ideilor — 1 punct; ortografia — 
1 punct; punctuafia — 1 punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte şi să dezvolte subiectul propus. 


SUBIECTUL al Ili-lea (30 de puncte) 


Redactează un eseu de minimum 400 de cuvinte, în care să prezinți universul 
liricii lui Vasile Voiculescu, pornind de la un text studiat. 

În elaborarea eseului, vei avea în vedere următoarele repere: 

— prezentarea viziunii despre lume evidentă în lirica lui Vasile Voiculescu, 
ilustrată într-o creaţie literară; 

— evidențierea a două trăsături ale liricii lui Vasile Voiculescu ilustrate într-un text; 

— analiza, la alegere, a două componente de structură și de limbaj ale creației 
literare studiate, semnificative pentru construcția textului poetic, din seria: titlu, 
structura textului, conţinut şi semnificaţii, limbaj poetic. 


Notă! 

Ordinea integrării reperelor în cuprinsul eseului este la alegere. 

Pentru conținutul eseului, vei primi 18 puncte (câte 6 puncte pentru fiecare 

„cerinţă/reper). 

Pentru redactarea eseului, vei primi 12 puncte (existența părților componen- 
te — introducere, cuprins, încheiere — 1 punct; logica înlănțuirii ideilor — | punct; 
abilităţi de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuaţia — 2 puncte; așezarea în pagină, lizi- 
bilitatea — | punct). 

În vederea acordării punctajului pentru redactarea eseului, eseul trebuie 
să aibă minimum 400 de cuvinte și să dezvolte subiectul propus. 


Modelul 13 


SUBIECTUL | (50 de puncte) 
Citeşte următorul fragment: 


Pe cât românii se criticau, se certau şi se ocărau unii pe alții în politică, pe 
atât domnea între dânşii o dulce armonie în ceea ce privește literatura. Tot ce se 
scria era bun. Autorii români aveau toți talent, erau oameni superiori. Ai fi zis 
cetind laudele ce se dădeau tuturor scriitorilor prin gazete, că noi eram singurul 
popor care avea marele privilegiu de a fi lipsit de mediocrităţi. Orbirea sau ma- 
nia mergea şi mai departe. Scriitorii de gazete puneau pe autorii români alături 
cu cele mai strălucite geniuri ale altor popoare; s-ar fi crezut că este de ajuns să 
fii român pentru a fi și mare poet şi cugetător adânc. Într-un articol de gazetă se 


vorbea de însemnaţii noştri filosofi, pe când nu se arătase printre români încă 
nici un cugetător original în materie de filosofie; într-un alt articol se compara 
Văcărescu cu Goethe și se punea compatriotul nostru în calitatea sa de latin, şi 
în special de român, mult mai presus de unul dintre cele mai mari geniuri poeti- 
ce ce a produs omenirea. Critica lipsea pe atunci cu desăvârșire şi se poate zice, 
fără nicio îndoială, că ea a fost introdusă în mod ştiinţific de publicaţiile Socie- 
tății Junimea în special prin scrierile lui Maiorescu care au avut un efect adânc 
şi purificator pentru literatura română. 

(Iacob Negruzzi, Amintiri din Junimea) 


A, Scrie pe foaia de examen răspunsul la fiecare dintre următoarele ce- 
rinţe cu privire la text. 


1. Precizează semnificaţia secvenței „o dulce armonie”. 6 puncte 

2. Transcrie din text două cuvinte care nu mai corespund normelor actuale ale 

limbii literare. 6 puncte 
3. Precizează comparaţia nepotrivită care atrage critica lui lacob Negruzzi. g 

6 puncte 

4. Identifică un paradox care definea cultura noastră în perioada lui Iacob Negruzzi. 

6 puncte 


5. Comentează, în 30-50 de cuvinte, semnificația secvenței: „Critica lipsea pe 
atunci cu desăvârșire şi se poate zice, fără nicio îndoială, că ea a fost introdusă în 
mod ştiinţific de publica Societăţii Junimea în special prin scrierile lui Maio- 
rescu care au avut un efect adânc şi purificator pentru literatura română.” 6 puncte 


Notă! Răspunsurile vor fi formulate în enunțuri. 


B. Redactează un text, de 150-300 de cuvinte, în care să îți exprimi opinia des- 
pre implicaţiile naivităţii în relaţiile umane. (20 de puncte) 

În redactarea textului, vei avea în vedere următoarele repere: 

— formularea unei opinii faţă de problematica pusă în discuţie, enunțarea și 
dezvoltarea corespunzătoare a două argumente adecvate opiniei și formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), aşezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte și să dezvolte subiectul propus. 


SUBIECTUL al II-lea (10 puncte) 


Prezintă, în minimum 50 de cuvinte, semnificaţia textului următor, evidenți- 
ind rolul dialogului în fragmentul dat. 


TAKE (somnoros și lehămaesit de căldură, îşi şterge nadușeala oftând): Oogf cald e! 

IANKE: Și ce-mi spui asta mie? 

TAKE: Dar cui să i-o spui? 

TANKE: Ce mă interesează pe mine că fi-i cald? Dacă-i cald, du-te în casă şi 
te răcorește! Ce? Eu pot să mă răcoresc? 

TAKE: Dar ce, te-am rugat eu să mă răcoreşti? Lasă-mă-n plata Domnului! 

TANKE: Ei poftim! Acum eu nu-l las! 

TAKE: Mă rog, fie nu fi-i lene să vorbeşti aşa? 

IANKE: Și ce te privește pe tine dacă mi-i lene sau nu mi-i lene? 

TAKE: Dacă ți-ar fi lene ai dormi. 

(Pauză; se aude caterinca.) 

TANKE: Uuf! Mare caldură! Așa o căldură n-am avut toată vara! 

(Victor Ion Popa, Take, lanke și Cadâr) 


Notă! 

Pentru conţinut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănţuirii ideilor — 1 punct; ortografia — 
1 punct; punctuaţia — | punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte şi să dezvolte subiectul propus. 


SUBIECTUL al Ii-lea (30 de puncte) 

Redactează un eseu de minimum 400 de cuvinte, în care să prezinți tema și 
viziunea despre lume într-o nuvelă studiată. 

În elaborarea eseului, vei avea în vedere următoarele repere: 

— prezentarea temei și a viziunii despre lume evidente într-o nuvelă studiată; 

— evidenţierea a două scene/secvenţe comentate prin care să ilustrezi tema 
textului; 

— analiza, la alegere, a două componente de structură şi de limbaj ale creați- 
ei literare studiate, semnificative pentru tema aleasă, din seria: structură, timp și 
spaţiu, perspectivă narativă, conflict, modalități de caracterizare, limbaj. 


Notă! 

Ordinea integrării reperelor în cuprinsul eseului este la alegere. 

Pentru conținutul eseului, vei primi 18 puncte (câte 6 puncte pentru fiecare 
cerință/reper). 

Pentru redactarea eseului, vei primi 12 puncte (existenţa părților componen- 
te — introducere, cuprins, încheiere — | punct; logica înlănțuirii ideilor — 1 punct; 
abilități de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuaţia — 2 puncte; așezarea în pagină, lizi- 
bilitatea — 1 punct). 

În vederea acordării punctajului pentru redactarea eseului, eseul trebuie 
să aibă minimum 400 de cuvinte şi să dezvolte subiectul propus. 


Modelul 14 


SUBIECTUL I (50 de puncte) 
Citeşte următorul fragment: 


19 octombrie 1937 


Citesc „Lettres à un jeune poète”, care au apărut într-o frumoasă traducere 
franceză la Grasset. Fiecare frază pe care o scrie e pătrunsă de o simplitate și o 
desăvârșită, definitivă înţelegere a inevitabilului condiţiei umane, a imposibili- 
tăţii de a ieşi din această condiţie cât timp durează viaţa. Scrisorile sunt proba- 
bil scrise într-o epocă în care R[ilke] depășise deja tumultul, haoticul, suferința 
violentă, revoltele. Ajunsese la o stare de înțelepciune (aş zice) care urmează 
conştiinţei inutilităţii oricărei zbateri, oricărei revolte. Este un fel de împăcare, 
orice s-ar zice, chiar dacă împăcarea asta e amară, tristă (în singurătate, în su- 
ferință), e totuşi împăcare. E un fel de liniştire, de limpezire. Știu că — foarte pro- 
babil — voi atinge și eu starea asta într-o bună zi (cu toate că în acest moment mă 
îndoiesc foarte), dar asta nu mă poate opri să-mi trăiesc acum în plin infernul, 
cu chinul şi zbaterea lui de carne vie. Am terminat „Lettres à un jeune poète”. 


Citit pe nerăsuflare, fascinată pur şi simplu. Este un mare şi profund poem al 
singurătăţii. Fiecare primă pagină îți dă impresia că a fost scrisă cu efort pentru 
că a trebuit să vină de departe, şi totuși, când începe să scrie, continuă cu bună- 
voință, cu simplitate să dea lecţia lui de detaşare de viaţă, de o anumită viaţă. 


Are ceva din tonul de bunăvoință şi simplitate al lui Nae [Ionescu]. Ceva pă- 
rintesc aproape. Dar fără ironia acestuia. Asta probabil pentru că se adresează 
cuiva față de care ştie că poate fi grav. Am avut o bucurie cum am avut rar ci- 
tind ceva. M-a impresionat acea gravă şi calmă tristețe. Acea „resemnare ”, cum 
îi spun eu, a iremediabilei singurătăți în fafa vieții şi a morții. Este o grozav de 
amară bucurie să găsești că sunt și alții decât tine învăluiți în atmosfera asta. 

Ora zece seara. Cum spune Rilke, „suntem singurătate”, așa încât... ce să 
mai vorbim... 


(Jeni Acterian, Jurnalul unei fete greu de mulțumit) 


A. Scrie pe foaia de examen răspunsul la fiecare dintre următoarele ce- 
rinţe cu privire la text. 


1. Numeşte poetul preferat al autoarei. 6 puncte 
2, Precizează sensul din context al secvenţei „să-mi trăiesc acum în plin 
infernul”. 6 puncte 
3. Transcrie un reper temporal prezent în fragment. 6 puncte 


4, Precizează o trăsătură a lui Nae Ionescu evidenţiată de autoare. 6 puncte 
5, Comentează, în 30-50 de cuvinte, semnificaţia secvenței: „Ştiu că — foarte 
probabil — voi atinge şi eu starea asta într-o bună zi (cu toate că în acest moment 
mă îndoiesc foarte), dar asta nu mă poate opri să-mi trăiesc acum în plin infernul, 
cu chinul şi zbaterea lui de carne vie.” 6 puncte 


Notă! Răspunsurile vor fi formulate în enunțuri. 


B. Redactează un text, de 150-300 de cuvinte, în care să-ţi exprimi opinia des- 
pre rolul lecturii în formarea unui tânăr. (20 de puncte) 

În redactarea textului, vei avea în vedere următoarele repere: 

— formularea unei opinii faţă de problematica pusă în discuţie, enunțarea și 
dezvoltarea corespunzătoare a două argumente adecvate opiniei și formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), aşezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte și să dezvolte subiectul propus. 


SUBIECTUL al II-lea (10 puncte) 


Prezintă, în minimum 50 de cuvinte, semnificaţia textului următor, evidenți- 
ind două trăsături ale romantismului. 


Iubind în taină am păstrat tăcere, 
Gândind că astfel o să-ți placă ție, (...) 
Nu vezi că gura-mi arsă e de sete 

Şi-n ochii mei se vede-n fi-iguri chinu-mi. 
Copila mea cu lungi și blonde plete? 


Cu o suflare răcorești suspinu-mi, 
C-un zâmbet faci gândirea-mi să se-mbete. 
Fă un sfârşit durerii... vin” la sânu-mi. 
(Mihai Eminescu, /ubind în taină...) 


Notă! 

Pentru conținut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănjuirii ideilor — 1 punct; ortografia — 
1 punct; punctuaţia — | punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte şi să dezvolte subiectul propus. 


SUBIECTUL al III-lea (30 de puncte) 


Redactează un eseu de minimum 400 de cuvinte, în care să prezinţi tema și 
viziunea despre lume într-o comedie studiată. 

În elaborarea eseului, vei avea în vedere următoarele repere: 

— prezentarea temei și a viziunii despre lume evidente într-o comedie studiată; 

= evidenţierea a două scene/secvenţe comentate prin care să ilustrezi tema 
textului; 

— analiza, la alegere, a două componente de structură și de limbaj ale creați- 
ei literare studiate, semnificative pentru tema aleasă, din seria: structură, timp și 
spaţiu, perspectivă narativă, conflict, modalităţi de caracterizare, limbaj. 


Notă! 

Ordinea integrării reperelor în cuprinsul eseului este la alegere. 

Pentru conținutul eseului, vei primi 18 puncte (câte 6 puncte pentru fiecare 
cerință/reper). 


Pentru redactarea eseului, vei primi 12 puncte (existența părților componen- 
te — introducere, cuprins, încheiere — | punct; logica înlănțuirii ideilor — 1 punct; 
abilități de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuația — 2 puncte; aşezarea în pagină, lizi- 
bilitatea — | punct). 

În vederea acordării punctajului pentru redactarea eseului, eseul trebuie 
să aibă minimum 400 de cuvinte şi să dezvolte subiectul propus. 


Modelul 15 


SUBIECTUL | (50 de puncte) 
Citeşte următorul fragment: 


Alecsandri, călător în vest, ca şi în est, face, cu un an înaintea Revoluţiei, un 
tablou la fel de comic al poştelor româneşti. Personajul său din Balta-Albă, un 
francez ajuns la Brăila, se aşteaptă să fie dus la vestitele băi (cărora li se face 
reclamă și în ziar), cu o trăsură ca-n Franţa: „Când colo, ce să văd?... În loc de 
malpost sau de diligenţă, o cutioară plină cu fân, cu patru roți de lemn cu schi- 
jile [spiţele] stricate. Patru cai mici, numai oasele şi pielea, pe care erau săpa- 
te urme adânci de bici, și un om sălbatic, bărbos, sdrențăros şi înarmat cu un 
harapnic lung de un stânjen. ” 

Căruţa porneşte „ca o bombă”, într-un „nor de colb”, căruțaşul chiuie, ţipă, 
vorbește, pocneşte din bici şi inevitabilul se produce: o roată se sfărâmă, „iar 
căruța, răsturnându-se cu mine şi lăsându-mă lat în mijlocul drumului lângă 
bietul cal care-şi sclintise piciorul, fugi înainte la vale, cu trii cai, cu trii roți şi cu 
poștașul aninat ca un scai de coama lăturaşului”. Lăturaşul e calul de rezervă, 
în schimb roata de rezervă lipseşte. De aceea, surugiul „bodogănind din gură 
ca un urs supărat şi apăsându-şi căciula pe ochi cu mânie, se descinse la brâu, 
legă cu el schiţele roții celei stricate şi o aşeză la locul ei”, înhamă apoi lateraşul 
și-și invită călătorul în trăsura care nu mai are decât „trii roți şi jumătate”. [...] 

Roțile se strică şi în marile oraşe, nu numai pe câmp sau în pădure. În 1873, 
după ce lui C.A. Rosetti îi merseseră bine pe drum de apă şi de fier, supărarea 
vine chiar în Bucureşti, „sur le Podu Mogoşoaiei”: „În apropiere de Poliţie aud 
strigăte, mă întorc, se face semn să oprim. Vizitiul oprește caii și ni se spune că 
o roată de la trăsura mea e ruptă. Cobor şi, într-adevăr, era atât de fărâmată că 
era imposibil să mai faci chiar şi-un singur pas. Vizitiul mi-a luat cufărul etc. 


Şi mi-am făcut intrarea pe jos”. În felul acesta Rosetti ajunge la Capşa, unde 
este întâmpinat de „statul-major” al Clubului său Liberal. 
(Ioana Pârvulescu, În amintirea secolului 19) 


A. Serie pe foaia de examen răspunsul la fiecare dintre următoarele ce- 
rințe cu privire la text. 
1. Precizează sensul din context al secvenţei „aşteaptă să fie dus la vestitele 


băi”. 6 puncte 
2. Numeşte sursa ironiei lui V. Alecsandri în textul amintit. 6 puncte 
3. Transcrie din text un pasaj descriptiv. 6 puncte 
4, Identifică în fragmentele citate în text un registru de limbaj pe care să-l 
exemplifici prin două elemente. 6 puncte 


5. Comentează, în 30-50 de cuvinte, secvența selectată din text: «surugiul ... 
înhamă apoi lateraşul și-și invită călătorul în trăsura care nu mai are decât „trii 
roți şi jumătate”», 6 puncte 


Notă! Răspunsurile vor fi formulate în enunțuri. 


B. Redactează un text, de 150-300 de cuvinte, în care să-ți argumentezi opi- 
nia asupra amestecului de influențe orientale și occidentale în ţările române la 
începutul secolului al XIX-lea. (20 de puncte) 

În redactarea textului, vei avea în vedere următoarele repere: 

— formularea unei opinii față de problematica pusă în discuţie, enunţarea și 
dezvoltarea corespunzătoare a două argumente adecvate opiniei și formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), așezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte și să dezvolte subiectul propus. 


SUBIECTUL al Il-lea (10 puncte) 
Prezintă, în minimum 50 de cuvinte, semnificaţia textului următor, evidenți- 
ind două trăsături ale simbolismului: 


Copacii albi, copacii negri 
Stau goi în parcul solitar 


Decor de doliu funerar ... 
Copacii albi, copacii negri. 


În parc regretele plâng iar ... 
(George Bacovia, Decor) 


Notă! 

Pentru conţinut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănţuirii ideilor — 1 punct; ortografia — 
1 punct; punctuația — | punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte și să dezvolte subiectul propus. 


SUBIECTUL al Ili-lea (30 de puncte) 


Redactează un eseu de minimum 400 de cuvinte, în care să prezinţi tema și 
viziunea despre lume într-un roman realist interbelic. 

În elaborarea eseului, vei avea în vedere următoarele repere: 

— prezentarea temei și a viziunii despre lume evidente într-un roman realist 
studiat; 

— evidenţierea a două scene/secvenţe comentate prin care să ilustrezi tema 
textului; 

— analiza, la alegere, a două componente de structură şi de limbaj ale creați- 
ei literare studiate, semnificative pentru tema aleasă, din seria: structură, timp şi 
spaţiu, perspectivă narativă, conflict, modalităţi de caracterizare, limbaj. 


Notă! 

Ordinea integrării reperelor în cuprinsul eseului este la alegere. 

Pentru conținutul eseului, vei primi 18 puncte (câte 6 puncte pentru fiecare 
cerință/reper). 

Pentru redactarea eseului, vei primi 12 puncte (existenţa părților componen- 
te introducere, cuprins, încheiere — 1 punct; logica înlănţuirii ideilor — 1 punct; 
abilități de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuaţia — 2 puncte; așezarea în pagină, lizi- 
bilitatea — | punct). . 

În vederea acordării punctajului pentru redactarea eseului, eseul trebuie 
să aibă minimum 400 de cuvinte şi să dezvolte subiectul propus. 


Modelul 16 


SUBIECTUL | (50 de puncte) 
Citeşte următorul fragment: 


Mă întorc iarăși la cafeneaua pe care de-atâția ani nu-o mai frecventez. Este 
desigur cel mai vechi local din București. Vechimea lui urcă la aproape un se- 
col și jumătate în urmă, când într-o altă configuraţie urbanistică a capitalei Ță- 
rii Româneşti, pe locul acela se afla casa boierilor Slătineni, care dispunea de o 
sală mare de recepție. Aci, în alte încăperi ale aceleaşi curți, şi-a instalat în anul 
1835 Societatea Filarmonică, întemeieloarea atât a şcolii, cât şi a teatrului ro- 
mânesc, şcoala de teatru, de muzică vocală și de literatură, pusă sub conducerea 
directă a lui ]. Eliade. Când trecem așadar pe Calea Victorie, întoarcem colțul pe 
str. Edgar Quinet şi la capătul ei ajungem pe strada Academie, şi ne amintim că 
pe aceste două laturi pe care le parcurgem în nu mai mult de trei-patru minute, 
S-au pus, în continuarea școlii de la Sfântul Sava, a lui Gheorghe Lazăr, temeli- 
ile culturii naţionale moderne, prin râvna patriotică a colonelului loan Câmpi- 
neanu, unchiul lui lon Ghica şi a altor contribuabili din rândul cărora nu lipsea 
Ion Slătineanu. Cheltuielile erau mari. Numai chiria sălii de clasă era de 530 de 
lei pe lună. Țintele mărturisite ale Societăţii Filarmonice erau concretizate în ar- 
ticolul 5 al regulamentului ei: 

„Scopul Societăţii Filarmonice este cultura limbii româneşti şi înaintarea li- 
teraturii, întinderea muzicii vocale şi instrumentale în Principat și spre acestea 

formarea unui teatru naţional.” 
(Şerban Cioculescu, Amintiri, Capşa) 


A. Scrie pe foaia de examen răspunsul la fiecare dintre următoarele ce- 
rințe cu privire la text. 


1. Precizează semnificaţia secvenţei „râvnă patriotică”. 6 puncte 
2. Precizează edificiul pe locul căruia s-a construit Capşa. 6 puncte 
3. Transcrie din text fragmentul în care se precizează reperele spaţiale din 
vecinătatea cafenelei. 6 puncte 


4. Identifică în fragment numele întemeietorului şcolii de la Sf. Sava. 6 puncte 
5. Comentează, în 30-50 de cuvinte, secvența selectată din text: „Scopul Socie- 
tăţii Filarmonice este cultura limbii românești şi înaintarea literaturii, întinderea 


muzicii vocale şi instrumentale în Principat şi spre acestea formarea unui teatru 
național.” 6 puncte 


Notă! Răspunsurile vor fi formulate în enunțuri. 


B. Redactează un text, de 150-300 de cuvinte, în care să-ți argumentezi opinia 
despre importanţa evocării istoriei oraşului natal. (20 de puncte) 

În redactarea textului, vei avea în vedere următoarele repere: 

— formularea unei opinii faţă de problematica pusă în discuţie, enunţarea și 
dezvoltarea corespunzătoare a două argumente adecvate opiniei și formularea 
unei concluzii pertinente; > 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), aşezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte și să dezvolte subiectul propus. 


SUBIECTUL al II-lea (10 puncte) 


Prezintă, în minimum 50 de cuvinte, semnificaţia textului următor, evidenţi- 
ind două trăsături ale realismului: 


Miron sta zguduit de lupta ce se petrecea în sufletul lui. Numai acum ajunsese 
a-și da pe deplin seama despre cele ce se petreceau cu dânsul. Încetul cu încetul, 
fața lui se umplu de o liniştită asprime. 

— Marto! grăi el încet. Noi trebuie să ne despărțim pentru totdeauna. Cea- 
sul acesta e zestrea vieții noastre. Nu uita că eşti fiica Mihului. Ce ar zice lumea 
dacă te-ar vedea aici cu mine? 

Marta tresări şi privi înspăimântată împrejur, apoi se îndreptă şi rămase tul- 
burată înaintea lui. 

— Da! mă duc, zise ea, dar să ştii că mă prăpădesc. 

(loan Slavici, Gura satului) 


Notă! 

Pentru conţinut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănțuirii ideilor — 1 punct; ortografia — 
1 punct; punctuaţia — 1 punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte și să dezvolte subiectul propus. 


SUBIECTUL al III-lea (30 de puncte) 

Redactează un eseu de minimum 400 de cuvinte, în care să prezinți particula- 
rităţile de construcţie ale unui personaj dintr-un roman realist interbelic. 

În elaborarea eseului, vei avea în vedere următoarele repere: 

— prezentarea statutului social, psihologic, moral etc. al personajului ales; 

— evidenţierea a două trăsături ale personajului ales prin câte o scenă/secven- 
tă comentată; 

— analiza, la alegere, a două componente de structură şi de limbaj ale creaţiei 
literare studiate, semnificative pentru construcția personajului ales, din seria: no- 
taţiile autorului, conflict, modalităţi de caracterizare, limbaj. 


Notă! 

Ordinea integrării reperelor în cuprinsul eseului este la alegere. 

Pentru conţinutul eseului, vei primi 18 puncte (câte 6 puncte pentru fiecare 
cerință/reper). 

Pentru redactarea eseului, vei primi 12 puncte (existența părților componen- 
te — introducere, cuprins, încheiere — | punct; logica înlănţuirii ideilor — 1 punct; 
abilități de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuaţia — 2 puncte; așezarea în pagină, lizi- 
bilitatea — | punct). 

În vederea acordării punctajului pentru redactarea eseului, eseul trebuie 
să aibă minimum 400 de cuvinte și să dezvolte subiectul propus. 


Modelul 17 


SUBIECTUL | (50 de puncte) 
Citește următorul fragment: 


Cufundată până la începutul secolului XIX în barbaria orientală, societa- 
tea română, pe la 1820, începu a se trezi din letargia ei, apucată poate de-abia 
atunci de mişcarea contagioasă prin care ideile Revoluţiei Franceze au străbătut 
pănă în extremităţile geografice ale Europei. Atrasă de lumină, junimea noas- 
tră întreprinse acea emigrare extraordinară spre fântânele ştiinţei din Franţa şi 
Germania, care până astăzi a mers tot crescând şi care a dat mai ales României 
libere o parte din lustrul societăţilor străine. Din nenorocire, numai lustrul di- 
nafară! Căci nepregătiţi precum erau şi sunt tinerii noştri, uimiţi de fenomenele 


măreţe ale culturii moderne, ei se pătrunseră numai de efecte, dar nu pătrunseră 
pănă la cauze, văzură numai formele de deasupra ale civilizaţiunii, dar nu între- 
văzură fundamentele istorice mai adânci, care au produs cu necesitate acele for- 
me şi fără a căror preexistenţă ele nici nu ar fi putut exista. (...) 

În aparenţă, după statistica formelor dinafară, românii posed astăzi aproape 
întreaga civilizare occidentală. Avem politică şi știință, avem jurnale şi acade- 
mii, avem şcoli și literatură, avem muzee, conservatorii, avem teatru, avem chiar 
o constituțiune. Dar în realitate toate aceste sunt producțiuni moarte, pretenţii 
Jără fundament, stafii fără trup, iluzii fără adevăr; şi astfel cultura claselor mai 
înalte ale românilor este nulă şi fără valoare, și abisul ce ne desparte de poporul 
de jos devine din zi în zi mai adânc. (...) 

Forma fără fond nu numai că nu aduce nici un folos, dar este de-a dreptul 
stricăcioasă, fiindcă nimiceşte un mijloc puternic de cultură. Și prin urmare vom 
zice: este mai bine să nu facem o şcoala deloc decât să facem o şcoală rea, mai 
bine să nu facem o pinacotecă deloc decât să o facem lipsită de arta frumoasă; 
mai bine să nu facem deloc statutele, organizarea, membrii onorarii şi neonoraţi 
ai unei asociaţiuni decât să le facem fără ca spiritul propriu de asociare să se fi 
manifestat cu siguranţă în persoanele ce o compun; mai bine să nu facem de loc 
academii, cu secțiunile lor, cu ședințele solemne, cu discursurile de recepțiune, 
cu analele pentru elaborate decât să le facem toate aceste fără maturitatea ştiin- 
țifică ce singură le dă rațiunea de a fi. 

(Titu Maiorescu, În contra direcției de azi în cultura română) 


A. Serie pe foaia de examen răspunsul la fiecare dintre următoarele ce- 
rințe cu privire la text. 

1. Precizează sensul contextual al expresiei „de-a dreptul”, 6 puncte 

2. Exprimă-ţi opinia cu privire la folosirea persoanei I plural în text. 6 puncte 

3. Transcrie un pasaj din text referitor la ce înțelege Titu Maiorescu prin „for- 
me fără fond”. 6 puncte 

4. Precizează trei instituţii amintite de Titu Maiorescu prin care se manifestă 
„formele fără fond”. 6 puncte 

5. Comentează, în 30-50 de cuvinte, semnificaţia secvenţei: „Avem politică și 
știință, avem jurnale şi academii, avem școli și literature. (...) Dar în realitate toa- 
te aceste sunt producțiuni moarte, pretenţii fără fundament (...) şi astfel cultura 
claselor mai înalte ale românilor este nulă și fără valoare, şi abisul ce ne desparte 
de poporul de jos devine din zi în zi mai adânc.” 6 puncte 


Notă! Răspunsurile vor fi formulate în enunțuri. 


B. Redactează un text, de 150-300 de cuvinte, în care să argumentezi dacă 
imitarea unor civilizaţii este benefică pentru cultura română. (20 de puncte) 

În redactarea textului, vei avea în vedere următoarele repere: 

— formularea unei opinii față de problematica pusă în discuţie, enunțarea şi 
dezvoltarea corespunzătoare a două argumente adecvate opiniei şi formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), așezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte și să dezvolte subiectul propus. 


SUBIECTUL al II-lea (10 puncte) 


Prezintă, în minimum 50 de cuvinte, semnificaţia textului următor, evidenți- 
ind două trăsături ale genului dramatic. 


DRAGOMIR: Și... da'acu e degeaba... Eu trebuie să plec în lume; tu... poate 
să iei pe Gheorghe... (înecat şi foarte încet) dar să știi că tot te iubesc... 

ANCA: Da? (râde.) Aşteaptă să vezi tu acuma cum o să-ţi plătesc eu ţie dra- 
gostea. (pauză.) 

DRAGOMIR: Anco, eu plec... să mă ierţi! 

ANCA: Să te iert! D-aia te-am răbdat eu lângă mine, d-aia am umblat eu atâ- 
ta vreme să te aduc aici, ca să te iert? (râde. Se aud pași şi glasuri afară.) 

DRAGOMIR: Taci!... Anco, vine cineva... 

(I. L. Caragiale, Năpasta) 


Notă! 

Pentru conţinut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănțuirii ideilor — 1 punct; ortografia — 
1 punct; punctuaţia — 1 punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte și să dezvolte subiectul propus. 


SUBIECTUL al Ili-lea (30 de puncte) 


Redactează un eseu de minimum 400 de cuvinte, în care să prezinţi relaţia 
dintre două personaje dintr-un roman obiectiv din perioada interbelică. 

În elaborarea eseului, vei avea în vedere următoarele repere: 

— prezentarea statutului social, psihologic, moral etc. al personajelor alese; 

-evidențierea a două trăsături ale personajelor alese prin câte o scenă/secven- 
tă comentată; 

— analiza, la alegere, a două componente de structură şi de limbaj ale creați- 
ei literare studiate, semnificative pentru construcţia personajelor alese, din seria: 
notaţiile autorului, conflict, modalități de caracterizare, limbaj. 


Notă! 

Ordinea integrării reperelor în cuprinsul eseului este la alegere, 

Pentru conținutul eseului, vei primi 18 puncte (câte 6 puncte pentru fiecare 
cerință/reper). 

Pentru redactarea eseului, vei primi 12 puncte (existența părților componen- 
te — introducere, cuprins, încheiere — | punct; logica înlănțuirii ideilor — | punct; 
abilităţi de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuaţia — 2 puncte; așezarea în pagină, lizi- 
bilitatea — 1 punct). 

În vederea acordării punctajului pentru redactarea eseului, eseul trebuie 
să aibă minimum 400 de cuvinte și să dezvolte subiectul propus. 


Modelul 18 


SUBIECTUL I (50 de puncte) 
Citeşte următorul fragment: 


Factorii specific nafionali, de care a fost vorba până acum, se găsesc la toți 
scriitorii moldoveni şi i-am putea descoperi, prin analiză, la oricare din ei. E de 
ajuns însă să scriem aici două nume, ale lui Creangă și Sadoveanu, care repre- 
zintă în literatura noastră maximum de românism. Căci nu există nici un scrii- 
tor care să se poată compara cu ei în privinţa românităţii din punctul de vedere 
al subiectelor, al vieții redate în operă, al sentimentului ori atitudinii şi al limbii. 

Curentele mari de naționalizare a literaturii (ca şi a culturii) au plecat aproa- 
pe întotdeauna din Moldova ori de la moldoveni. Şcoala critică de la 1840 


(Kogălniceanu etc.), „Junimea”, mişcarea de la Sămănătorul începută de 
Vlahuţă şi ardeleanul Coşbuc (vezi, despre poziţia literaturii ardelene faţă cu 
această problemă, articolul trecut şi mai jos, în acest articol) şi continuată de dl 
Iorga și, în sfârşit, Viaţa românească. 

Iar scriitorii munteni, care au depus în opera lor mai multă realitate specific 
românească — mai mult decât tofi ceilalți scriitori munteni la un loc — vorbim de 
Caragiale şi Brătescu- Voinești —, acești doi prozatori, cu un atât de pronunțat 
caracter de originalitate naţională, s-au raliat, se poate zice, la curente moldo- 
veneşti, au debutat şi continuat să apară în Convorbiri literare, îmbrăţişând cri- 
tica şi, până la un punct, ideologia „Junimii ” — ori întâlnindu-se cu ea. 

Nu e fără interes să lărgim problema şi să vedem cum s-a comportat cu rea- 
litățile naţionale şi ştiinţa. Cu aceste realităţi se ocupă mai ales istoria politică 
şi socială, istoria limbii şi istoria literaturii unui popor. Comparaţia, din acest 
punct de vedere, dintre Moldova şi Muntenia justifică încă şi mai bine constata- 
rea noastră, decât comparaţia celor două literaturi. 

(Garabet Ibrăileanu, Caracterul specific naţional în literatura română) 


A, Serie pe foaia de examen răspunsul la fiecare dintre următoarele ce- 
rințe cu privire la text. 


1. Precizează sensul din context al expresiei „a fost vorba”, 6 puncte 
2. Identifică în fragmentul dat două repere spaţio-temporale. 6 puncte 
3. Precizează criteriile care justifică încadrarea unor scriitori precum lon 
Creangă și Mihail Sadoveanu între scriitorii tradiționalişti. 6 puncte 


4. Identifică două dintre publicaţiile apreciate de criticul literar. 6 puncte 

5. Comentează, în 30-50 de cuvinte, semnificaţia secvenței următoare: «Cu- 
rentele mari de naţionalizare a literaturii (ca şi a culturii) au plecat aproape întot- 
deauna din Moldova ori de la moldoveni. Școala critică de la 1840 (Kogălniceanu 
etc.), „Junimea”, mișcarea de la Sămănătorul începută de Vlahuţă și ardeleanul 
Coşbuc (vezi, despre poziţia literaturii ardelene față cu această problemă, artico- 
lul trecut și mai jos, în acest articol) şi continuată de di Iorga și, în sfârşit, Viaja 
românească.» 6 puncte 


Notă! Răspunsurile vor fi formulate în enunțuri. 
B. Redactează un text, de 150-300 de cuvinte, în care să-ți argumentezi opinia 


cu privire la importanţa conservării specificului naţional. (20 de puncte) 
În redactarea textului, vei avea în vedere următoarele repere: 


— formularea unei opinii față de problematica pusă în discuţie, enunțarea şi 
dezvoltarea corespunzătoare a două argumente adecvate opiniei și formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), aşezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte şi să dezvolte subiectul propus, 


SUBIECTUL al Ii-lea (10 puncte) 


Prezintă, în minimum 50 de cuvinte, semnificaţia textului următor, evidenţi- 
ind elemente de oralitate în limbajul folosit în fragmentul: 


Înşfăcăm noi te miri ce mai aveam, ne ducem degrabă la plută, și plutaşii, de 
cuvânt, și pornesc. Ce-a fi zis Irinuca, în urma noastră, ce n-a fi zis, nu ştiu, dar 
Ştiu atâta, că eram cu gheața-n spate, de frică, pân-am ajuns la Borca, unde ne-a 
fost şi masul. lar a doua zi, în duminica de Florii, dis-dimineaţă am plecat din 
Borca pe Plaiul-Bătrân, împreună cu doi plăieși călări, spre Pipirig. (..) Şi mer- 
gând noi tot așa, cam pe la amiază, deodată s-a schimbat vremea cea frumoa- 
să într-o vijelie cumplită, să răstoarne brazii la pământ, nu altăceva! Pesemne 
baba Dochia nu-și lepădase toate cojoacele. Începe a bura, apoi o întoarce în 
lapoviță, pe urmă o dă în frig şi ninsoare cumsecade şi, într-un buc, ne astupă 
drumul de nu știai încotro să mergi. Și tot ninsoar şi păclă până la pământ, de nu 
se vedea om pe om alăture fiind, 

(lon Creangă, Amintiri din copilărie) 


Notă! 

Pentru conţinut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănțuirii ideilor — 1 punct; ortografia — 
1 punct; punctuaţia — 1 punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte şi să dezvolte subiectul propus. 


SUBIECTUL al III-lea (30 de puncte) 


Redactează un eseu de minimum 400 de cuvinte, în care să prezinţi relația 
dintre donă personaje dintr-o comedie studiată. 


În elaborarea eseului, vei avea în vedere următoarele repere: 

— prezentarea statutului social, psihologic, moral etc. al personajelor alese; 

— evidenţierea a două trăsături ale personajelor alese prin câte o scenă/secven- 
tă comentată; 

— analiza, la alegere, a două componente de structură şi de limbaj ale creați- 
ei literare studiate, semnificative pentru construcția personajelor alese, din seria: 
notaţiile autorului, conflict, modalităţi de caracterizare, limbaj. 


Notă! 

Ordinea integrării reperelor în cuprinsul eseului este la alegere. 

Pentru conținutul eseului, vei primi 18 puncte (câte 6 puncte pentru fiecare 
cerință/reper). 

Pentru redactarea eseului, vei primi 12 puncte (existenţa părților componen- 
te — introducere, cuprins, încheiere — | punct; logica înlănţuirii ideilor — 1 punct; 
abilități de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuaţia — 2 puncte; așezarea în pagină, lizi- 
bilitatea — | punct). 

În vederea acordării punctajului pentru redactarea eseului, eseul trebuie 
să aibă minimum 400 de cuvinte și să dezvolte subiectul propus. 


Modelul 19 


SUBIECTUL | (50 de puncte) 
Citeşte următorul fragment: 


Creaţia nici în literatură nu face salturi. E o verigă între trecut și viitor, îşi 
împlântă adânc rădăcinile în pământ ca să se poată urca mai sus, spre cer. Se 
uită cu evlavie pioasă înapoi, spre a putea privi mai sigur înainte. Nu-și închi- 
puie nici o secundă că înaintea ei n-a existat nimic şi după ea se va prăbuşi tot. 
Sinceritatea e calitatea de căpetenie a scriitorului adevărat. Sinceritatea faţă de 
sine din care izvorăşte sinceritatea faţă de artă. Dacă nu te dăruiești întreg ar- 
tei în clipa creației, nu vei zămisli decât monştri fără viaţă. A crea oameni nu în- 
seamnă a copia după natură indivizi existenţi. Asemenea realism sau naturalism 
e mai puţin valoros ca o fotografie proastă. Creaţia literară nu poate fi decât sin- 
teză. Omul pe care îl zugrăvesc eu o fi având şi trebuie să aibă asemănări cu mii 
de oameni, cum au și în viaţă toţi oamenii, dar trăieşte numai prin ceea ce are 


unic şi deosebit de toți oamenii din toate vremurile. Unic însă e numai sufletul. 
Viaţa eternizată prin mişcări sufleteşti — realism. Temelia creaţiei rămâne, ne- 
greşit, expresia, nu însă ca scop, ci ca mijloc. De dragul unei fraze strălucite sau 
a unei noi împerecheri de cuvinte, nu vom sacrifice niciodată o intenţie. Prefer 
să fie expresia bolovănoasă şi să spun într-adevăr ce vreau, decât să fiu șlefuit 
și neprecis. Strălucirile stilistice, cel puţin în opera de creaţie, se fac mai întot- 
deauna în detrimentul preciziei şi a mişcării de viaţă. De altfel cred că e mult mai 
uşor a scrie „frumos ”, decât a exprima exact. Poate nu e o simplă întâmplare că 
toți creatorii mari de viaţă s-au mulțumit să scrie bine şi au neglijat floricelele 
stilistice după care se prăpădeau contimporanii. Precum iarăşi nu trebuie uitat 
că tocmai stilul e mai trecător într-o operă de artă. Expresia exactă îți cere mai 
multă zbuciumare: „Cuvântul ce exprimă adevărul. ” Numai prin ea poţi urmări 
de-aproape sinuozităţile cuvântului care explică viaţa. Psihologia şi obiectivita- 
tea merg alături şi presupun aceeași retragere a eului scriitoricesc în colțul cel 
mai modest al sufletului, spre a lăsa loc desfăşurării creaţiei. Modestia nu e şi 
dezinteres, ci dimpotrivă o atitudine. Fără amestecul meu direct, opera va putea 
crește și trăi mai independent. Copilul zdravăn n-are nevoie în viaţă de haine- 
le tatălui. Dacă priveşti arta drept creaţie, trebuie să-i atribui şi o valoare etică. 
Arta ca ușoară jucărie ar fi tot atât de incomprehensibilă ca şi viața socotită fără 
rost. Arta n-are menirea să moralizeze pe om, evident, dar poate să-l facă să se 
bucure că e om și că trăieşte, şi chiar să-l facă om. Contemplarea vieţii pe care 
o oferă creaţia, poate fi uneori mângâietoare ca o rugăciune... În loc de „crez 
artistic”, iată câteva gânduri, poate nu prea închegate și nici prea noi, cari îmi 
sunt dragi şi după care aş fi bucuros să-mi călăuzesc scrisul cel puţin în viitor. 
(Liviu Rebreanu, Cred) 


A. Scrie pe foaia de examen răspunsul la fiecare dintre următoarele ce- 
rințe cu privire la text. 


1. ldentifică sensul contextual al expresiei „a lăsa loc”. 6 puncte 
2. Precizează ce înțelege Liviu Rebreanu prin sinceritate în actul scrierii. 

6 puncte 
3. Transcrie din fragment definiţia pe care Liviu Rebreanu o dă realismului. 

6 puncte 
4, Explică perspectiva autorului asupra psihologiei şi notaţiei obiective. 

6 puncte 


5. Comentează, în 30-50 de cuvinte, semnificaţia secvenței: „De dragul unei 
fraze strălucite sau a unei noi împerecheri de cuvinte, nu vom sacrifice nicioda- 
tă o intenţie. Prefer să fie expresia bolovănoasă și să spun într-adevăr ce vreau, 


decât să fiu șlefuit şi neprecis. Strălucirile stilistice, cel puţin în opera de creaţie, 
se fac mai întotdeauna în detrimentul preciziei şi a mișcării de viaţă.” 
6 puncte 


Notă! Răspunsurile vor fi formulate în enunţuri. 


B. Redactează un text, de 150-300 de cuvinte, în care să-ți argumentezi opi- 
nia asupra articolelor din presa culturală. (20 de puncte) 

În redactarea textului, vei avea în vedere următoarele repere: 

— formularea unei opinii faţă de problematica pusă în discuţie, enunțarea și 
dezvoltarea corespunzătoare a două argumente adecvate opiniei și formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), așezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte şi să dezvolte subiectul propus. 


SUBIECTUL al il-lea (10 puncte) 
Prezintă, în minimum 50 de cuvinte, semnificaţia textului următor, evidenți- 
ind două trăsături ale simbolismului. 


Sunt lângă un gard rupt, 

Şi vântul bate cu frunze ude ~ 
Sunt mai urât, sunt supt, 

Frigul începe sticla s-o asude. (...) 


Toamna rupe afişe şi flori, 
E mai trist departe-n prăpăstii — 
Să faceți foc pe zi de mai multe ori; 
O, trebuie să fie trist departe-n prăpăstii... 
Fulgi de zăpadă rătăcitori... 
(George Bacovia, Frig) 

Notă! 

Pentru conținut, vei primi 6 puncte, iar pentru redactare, vei primi 4 puncte 
(utilizarea limbii literare — | punct; logica înlănțuirii ideilor — 1 punct; ortografia — 
1 punct; punctuația — | punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte şi să dezvolte subiectul propus. 


SUBIECTUL al Hl-lea (30 de puncte) 

Redactează un eseu de minimum 400 de cuvinte, în care să prezinți tema și 
viziunea despre lume într-un roman subiectiv. 

În elaborarea eseului, vei avea în vedere următoarele repere: 

— prezentarea temei şi a viziunii despre lume evidente într-un roman subiec- 
tiv studiat; 

— evidenţierea a două scene/secvenţe comentate prin care să ilustrezi tema 
textului; 

— analiza, la alegere, a două componente de structură şi de limbaj ale creați- 
ei literare studiate, semnificative pentru tema aleasă, din seria: structură, timp şi 
spaţiu, perspectivă narativă, conflict, modalităţi de caracterizare, limbaj. 


Notă! 

Ordinea integrării reperelor în cuprinsul eseului este la alegere. 

Pentru conţinutul eseului, vei primi 18 puncte (câte 6 puncte pentru fiecare 
cerință/reper). , 

Pentru redactarea eseului, vei primi 12 puncte (existenţa părților componen- 
te — introducere, cuprins, încheiere — | punct; logica înlănţuirii ideilor — 1 punct; 
abilități de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuaţia — 2 puncte; așezarea în pagină, lizi- 
bilitatea — 1 punct). 

În vederea acordării punctajului pentru redactarea eseului, eseul trebuie 
să aibă minimum 400 de cuvinte și să dezvolte subiectul propus. 


Modelul 20 


SUBIECTUL I (50 de puncte) 
Citeşte următorul fragment: 


Măsura civilizaţiei unui popor în ziua de azi e: o limbă sonoră şi aptă de a 
exprima prin sunete — noțiuni, prin şir şi accent logic — cugete, prin accent etc. — 
simțăminte. Modul de a înşira în fraze noțiune după noțiune, o caracteristică mai 
abstractă ori mai concretă a noţiunilor în sine, toate astea dacă limba e să fie 
națională, sunt alte limbi, căci de nu va fi aşa, e prea lesne ca un om să vorbeas- 
că nemţește, d. ex., cu material de vorbă ungurească. Afară de aceea, civilizaţia 


unui popor constă cu deosebire în dezvoltarea acelor aplecări umane în genere 
care sunt neapărate tuturor oamenilor. fie aceştia mari ori mici, săraci ori bo- 
gați, acele principia care trebuie să constituie civilizația, care e și trebuie să fie 
comună tuturor păturilor populaţiei. Sunt popoare ce posedă o respectabilă inte- 
ligenţă înaltă, fără de a fi ele civilizate, sunt altele care, fără inteligenţă înaltă, 
întrunesc toate condițiile civilizaţiei. Ştiinţele (afară de ceea ce e domeniu pu- 
blic), trebuie să prezinte lucruri proprii ale naţiunii, prin care ea ar fi contribuit 
la luminarea şi înaintarea omenirii; artele şi literatura frumoasă trebuie să fie 
oglinzi de aur ale realității în care se mişcă poporul, o coardă nouă, originală, 
proprie pe lira cea mare a lumii. 
(Mihai Eminescu, Echilibrul, articol publicat în Federaţiunea, 
22 apr./4 mai 1870) 


A. Scrie pe foaia de examen răspunsul la fiecare dintre următoarele ce- 
rinţe cu privire la text. 


1. Precizează semnificaţia secvenţei „cu deosebire”. 6 puncte 
2. Transcrie din fragment opinia lui Mihai Eminescu cu privire la gradul de 
civilizaţie a unui popor. 6 puncte 
3. Precizează elementele invocate de autor pentru a demonstra în ce măsură se 
poate vorbi despre civilizaţie. 6 puncte 
4. Motivează alegerea aspectului lingvistic drept prim argument pentru a jus- 
tifica civilizaţia unui popor. 6 puncte 


5. Comentează, în 30-50 de cuvinte, semnificaţia secvenţei: „artele și literatu- 
ra frumoasă trebuie să fie oglinzi de aur ale realităţii în care se mișcă poporul, o 
coardă nouă, originală, proprie pe lira cea mare a lumii”. 6 puncte 


Notă! Răspunsurile vor fi formulate în enunțuri. 


B. Redactează un text, de 150-300 de cuvinte, în care să-ţi argumentezi opi- 
nia despre importanța cunoașterii limbii române literare. (20 de puncte) 

În redactarea textului, vei avea în vedere următoarele repere: 

— formularea unei opinii faţă de problematica pusă în discuţie, enunțarea și 
dezvoltarea corespunzătoare a două argumente adecvate opiniei şi formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), aşezarea în pagină, 
lizibilitatea. 6 puncte 


În vederea acordării punctajului pentru redactare, textul trebuie să aibă 
minimum 150 de cuvinte şi să dezvolte subiectul propus. 


SUBIECTUL al II-lea (10 puncte) 


Prezintă, în minimum 50 de cuvinte, semnificaţia textului următor, evidenți- 
ind două trăsături ale modernismului: ~ 


Nadir latent! Poetul ridică însumarea 
De harfe resfirate ce-n zbor invers le pierzi 
Și cântec istovește: ascuns, cum numai marea 
Meduzele când plimbă sub clopotele verzi. 
(Ion Barbu, Din ceas dedus...) 


Notă! 

Pentru conţinut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănțuirii ideilor — 1 punct; ortografia — 
1 punct; punctuaţia — 1 punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte și să dezvolte subiectul propus. 


SUBIECTUL al III-lea (30 de puncte) 

Redactează un eseu de minimum 400 de cuvinte, în care să prezinţi tema și vi- 
ziunea despre lume într-un text dramatic al scriitorului Camil Petrescu. 

În elaborarea eseului, vei avea în vedere următoarele repere: 

— prezentarea temei și a viziunii despre lume evidente într-un text dramatic 
aparţinând lui Camil Petrescu studiat; 

— evidenţierea a două scene/secvenţe comentate prin care să ilustrezi tema 
textului; 

— analiza, la alegere, a două componente de structură şi de limbaj ale creați- 
ei literare studiate, semnificative pentru tema aleasă, din seria: structură, timp şi 
spaţiu, conflict, modalități de caracterizare, limbaj. 


Notă! 
Ordinea integrării reperelor în cuprinsul eseului este la alegere. 
Pentru conţinutul eseului, vei primi 18 puncte (câte 6 puncte pentru fiecare 


cerință/reper). 


te — introducere, cuprins, încheiere — | punct; logica înlănţuirii ideilor — 1 punct; 
abilități de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuaţia — 2 puncte; așezarea în pagină, lizi- 
bilitatea — 1 punct). 

În vederea acordării punctajului pentru redactarea eseului, eseul trebuie 
să aibă minimum 400 de cuvinte și să dezvolte subiectul propus. 


3 Modelul 21 


SUBIECTUL I (50 de puncte) 
Citeşte următorul fragment: 


Bucureşti, 15 august 1937 

Sunt numai de două zile aici, dar parcă sunt secole de când am plecat de la Bal- 
cic. Mi-e teribil de rău fizic. Cred că răul ăsta fizic este datorat răului „moral”. Se 
zbate în mine dorul de Balcic ca un chin fără scăpare, fără soluție. Nu mă simt bine 
în București. Mă sufocă urâjenia pe care o găsesc în tot ce mă înconjoară. Nu-mi 
mai place nici odaia mea. Mi-e străină. Odaia în care înainte de Balcic mă simţeam 
bine şi pe care o iubeam. De ieri dimineaţă, trăiesc ca într-un vis urât, sperând că 
la un moment dat o să mă trezesc. Ultima mea noapte la Balcic? Îmi era sufletul ca 
atunci când ai un nod de lacrimi în gât şi-ţi strângi dinţii tare ca să nu fipi. M-am dus 
la Mahmud. Cu L[ucia Demetrius] şi cu tot grupul ei, ne-am dus la plop. Era drumul 
alb în noaptea înstelată. Am urcat aşa, cu nasul la stele şi cu mirarea mea în suflet. 
Ce simplu de frumos erau toate. Pe urmă ne-am întors şi am rămas cu Ioana și cu 
Mircea [Berindei]. 

Am fost la Şemșidim. Să fi fost ceasul 11. Şemşidim ne-a dat câte o dulceaţă și 
pe urmă a închis şi s-a dus să se culce. Mi-am exprimat dorința să stau puţin la 
mahoane şi pe urmă să plec spre casă. Mircea s-a oferit să mă conducă. La ma- 
hoane. Erau mari şi frumoase; trase la mal au ceva părăsit și dureros. Smulse din 
elementul lor, le rămâne totuşi aceeaşi gravă măreție. Era o linişte neagră, com- 
pactă. Vântul umed şi proaspăt îmi zbura părul pe spate şi-mi îngheţa obrajii. Se 
vedea marea ca o pată neagră în care lucea lichid și metalic un far. M-am întins cu 
fala în sus să văd stelele căzând. 

(Jeni Acterian, Jurnalul unei fete greu de mulțumit) 


86 + LIMBA ȘI LITERATURA ROMÂNĂ e TESTE REZOLVATE PENTRU BACALAUREAT 


A. Serie pe foaia de examen răspunsul la fiecare dintre următoarele ce- 
rințe cu privire la text. 
1. Precizează rolul secvenţei „se zbate în mine dorul”. 6 puncte 
2. Transcrie două repere ale Balcicului interbelic frecventate de turişti. 
6 puncte 
3. Exprimă-ţi opinia cu privire la inserarea interogaţiei în textul jurnalului. 
6 puncte 
4. Precizează o trăsătură a autoarei, așa cum reiese din fragmentul dat. 6 puncte 
5. Comentează, în 30-50 de cuvinte, semnificaţia secvenţei: „Nu mă simt bine 
în București. Mă sufocă urâţenia pe care o găsesc în tot ce mă înconjoară.” 
6 puncte 


Notă! Răspunsurile vor fi formulate în enunțuri. 


B. Redactează un text, de 150-300 de cuvinte, în care să argumentezi dacă o 
călătorie poate lărgi orizontul cunoașterii unui tânăr. (20 de puncte) 

În redactarea textului, vei avea în vedere următoarele repere: 

— formularea unei opinii faţă de problematica pusă în discuţie, enunțarea și 
dezvoltarea corespunzătoare a două argumente adecvate opiniei și formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), așezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte şi să dezvolte subiectul propus. 


SUBIECTUL al II-lea (10 puncte) 


Prezintă, în minimum 50 de cuvinte, două trăsături ale genului dramatic pe 
care le poți ilustra prin exemple din următorul fragment: 


ACTULIV 
(Grădina lui Trahanache, în fund grilaj cu poartă de intrare în mijloc; 
se vede în fund perspectiva orășelului pe un fundal de dealuri. 
La dreapta în grădină, pe planul întâi şi al doilea, intrarea, 
cu trei trepte de piatră, în casele lui Trahanache. 
La stânga boschete. Mobile de grădină) 


Scena I 
ZOE şi TIPĂTESCU 


ZOE: Unde e? unde poate să fie Caţavencu? 

TIPĂTESCU: Nu știu: a fugit, a murit, a intrat în pământ... (după o pauză, 
apropiindu-se de Zoe) Ei? și pentru ce voieşti să ştii? pentru ce să te-ngrijești 
mai mult acuma? Din contra. Eu parcă nu mai am grije... Zoe, gândește-te: de 
două zile, oamenii noştri aleg pe Dandanache, pe care-l așteptăm din minut în 
minut, — am ordine să-i fac o primire strălucită... 

(l. L. Caragiale, O noapte furtunoasă) 


Notă! 

Pentru conţinut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănțuirii ideilor — 1 punct; ortografia — 
1 punct; punctuația — 1 punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte și să dezvolte subiectul propus, 


SUBIECTUL al III-lea (30 de puncte) 

Redactează un eseu de minimum 400 de cuvinte, în care să prezinţi particula- 
ritățile de construcţie ale unui personaj dintr-un roman subiectiv. 

În elaborarea eseului, vei avea în vedere următoarele repere: 

~ prezentarea statutului social, psihologic, moral etc. al personajului ales; 

— evidenţierea a două trăsături ale personajului ales prin câte o scenă/secven- 
tă comentată; 

— analiza, la alegere, a două componente de structură și de limbaj ale creaţiei 
literare studiate, semnificative pentru construcția personajului ales, din seria: no- 
taţiile autorului, conflict, modalităţi de caracterizare, limbaj. 


Notă! 

Ordinea integrării reperelor în cuprinsul eseului este la alegere. 

Pentru conținutul eseului, vei primi 18 puncte (câte 6 puncte pentru fiecare 
cerinţă/reper). 

Pentru redactarea eseului, vei primi 12 puncte (existența părților componen- 
te — introducere, cuprins, încheiere — | punct; logica înlănţuirii ideilor — | punct; 
abilităţi de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuaţia — 2 puncte; așezarea în pagină, lizi- 
bilitatea — 1 punct). 


În vederea acordării punctajului pentru redactarea eseului, eseul trebuie 
să aibă minimum 400 de cuvinte şi să dezvolte subiectul propus. 


Modelul 22 


SUBIECTUL I (50 de puncte) 
Citeşte următorul fragment: 


Noi, copiii, am fost crescuți în religia anglicană, şi cred că pentru mama, fap- 
tul că eram protestantă, a fost o durere care a dăinuit cât şi viaţa ei. Câteodată, 
totuși, ne lua cu dânsa în micul ei paradis, unde cucernic uimiți de taina unui rit 
străin pentru noi, priveam ca vrăjiți la neprețuitele icoane, la minunata catape- 
teasmă cu trei uși, care ne despărțea de altar; ni se umplea pieptul cu puternica 
mireasmă a tămâiei şi ascultam cu inima zvâcnindă minunatele coruri, căci lim- 
ba rusească este în cântări mai presus de orice altă limbă, iar Rusia este țara ce- 
lor mai impresionante voci de bas. 

Atmosfera mistică a acestor mici sanctuare mă mișca adânc, şi chiar dacă ni- 
ciodată n-am simţit imboldul de a-mi schimba religia pentru a mamei, totuşi, în 
picioare lângă dânsa, pe când se închina şi îşi făcea cruce cu evlavie în micul ei 
paradis, mă simțeam mai aproape de Sfânta Sfintelor; iar întipărirea celei mai 
arzătoare credințe pe fața mamei, în timpul acelor slujbe, mă atingea într-un 
chip greu de descris. 

Faptul că slăvea pe Domnul altfel decât noi, o înconjura, în mintea mea, cu 
un nimb deosebit; mi se părea oarecum mai neapropiată, mai stranie, ca nefă- 
când parte din realitatea zilnică. [...] 

Lucru ciudat, soarta avea să mă pună mai târziu în fața aceleiaşi probleme, 
însă în mod invers. Am rămas totdeauna o neclintită protestantă, însă cei şase 
copii ai mei au fost tofi botezați în religiunea mamei mele, deoarece e religia ofi- 
cială a țării lor 


(Maria, Regina României, Povestea vieții mele) 


A. Serie pe foaia de examen răspunsul la fiecare dintre următoarele ce- 
rinţe cu privire la text. 

1. Precizează semnificaţia secvenţei „n-am simțit imboldul”. 6 puncte 

2. Numeșşte religia autoarei fragmentului dat. 6 puncte 


3. Transcrie două elemente asociate ortodoxiei ruseşti aşa cum apar în frag- 


mentul citat. 6 puncte 
4. Precizează un „lucru ciudat” cu care s-a confruntat autoarea la vârsta matu- 
rităţii. 6 puncte 


5. Comentează, în 30-50 de cuvinte, semnificaţia secvenţei: „Faptul că slăvea 
pe Domnul altfel decât noi, o înconjura, în mintea mea, cu un nimb deosebit; mi 
se părea oarecum mai neapropiată, mai stranie, ca nefăcând parte din realitatea 
zilnică.” 6 puncte 


Notă! Răspunsurile vor fi formulate în enunțuri. 


B. Redactează un text, de 150-300 de cuvinte, în care să-ți argumentezi opinia 
despre religie ca temă literară. (20 de puncte) 

În redactarea textului, vei avea în vedere următoarele repere: 

— formularea unei opinii față de problematica pusă în discuţie, enunţarea şi 
dezvoltarea corespunzătoare a două argumente adecvate opiniei şi formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie și de punctuație), aşezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte şi să dezvolte subiectul propus. 


SUBIECTUL al !l-lea (10 puncte) 
Prezintă, în minimum 50 de cuvinte, semnificaţia textului următor, evidenţi- 
ind două trăsături ale neomodernismului: 


Umbra ta, lovindu-se de ziduri, 
iar se sparge-n cioburi colorate. 
Oh, de-aceea m-ai zărit în stradă 
adunând pierdutele-i pătrate. 


Când te vei trezi, lipiţi de geamuri, 
arlechini din sticle colorate 
vor lăsa prin ei să-ţi cadă-n braţe 
soarele, mereu la jumătate. 
(Nichita Stănescu, Vitraliu) 


Notă! 

Pentru conținut, vei primi 6 puncte, iar pentru redactare, vei primi 4 puncte 
(utilizarea limbii literare — | punct; logica înlănțuirii ideilor — | punct; ortografia — 
1 punct; punctuaţia — 1 punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte și să dezvolte subiectul propus. 


SUBIECTUL al III-lea (30 de puncte) 


Redactează un eseu de minimum 400 de cuvinte, în care să prezinți relația 
dintre două personaje dintr-un roman de experienţă. 

În elaborarea eseului, vei avea în vedere următoarele repere: 

— prezentarea statutului social, psihologic, moral etc. al personajelor alese; 

— evidenţierea a două trăsături ale personajelor alese prin câte o scenă/secven- 
tă comentată; 

— analiza, la alegere, a două componente de structură și de limbaj ale creați- 
ei literare studiate, semnificative pentru construcția personajelor alese, din seria: 
notaţiile autorului, conflict, modalităţi de caracterizare, limbaj. 


Notă! 

Ordinea integrării reperelor în cuprinsul eseului este la alegere. 

Pentru conținutul eseului, vei primi 18 puncte (câte 6 puncte pentru fiecare 
cerinţă/reper). 

Pentru redactarea eseului, vei primi 12 puncte (existen/a părților componen- 
te— introducere, cuprins, încheiere — 1 punct; logica înlănţuirii ideilor — 1 punct; 
abilități de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuația — 2 puncte; așezarea în pagină, lizi- 
bilitatea — 1 punct). 

În vederea acordării punctajului pentru redactarea eseului, eseul trebuie 
să aibă minimum 400 de cuvinte şi să dezvolte subiectul propus. 


Modelul 23 


SUBIECTUL | (50 de puncte) 
Citeşte următorul fragment: 


Datinile, poveștile, muzica și poezia sunt arhivele popoarelor. Cu ele se poa- 
te oricând reconstitui trecutul întunecat. Din studiul lor ne vom lămuri despre 


originea limbii noastre, de nașterea naţionalităţi române, de plecările naturii cu 
care este înzestrat poporul, şi de luptele ce le-au susținut coloniile romane pân-a 
nu se preface în locuitorii de astăzi ai vechii Dacii. 

Între diferitele neamuri răspândite pe malurile Dunării, niciunul nu are, ca 
neamul românesc, o poezie poporală atât de originală, atât de variată, atât de 
frumoasă și atât de strâns unită cu suvenirele antichităţii. 

Născut din sânge meridional, strămutat de sub un soare fierbinte într-o fară 
nouă, neamul român a păstrat o închipuire fecundă, vie, grațioasă, o agerime de 
spirit, care se traduce în mii de cugetări fine şi înțelepte, o simjire adâncă de dra- 
goste pentru natură şi o limbă armonioasă, care exprimă cu gingășie şi totodată 
cu energie toate aspirările sufletului, toate iscodirile minţii. (...) 

Mult am cerceta în literaturile cele mai înaintate și în operele poeților celor 
mai eminenți, fără a găsi o idee atât de minunată şi așa de frumos zisă. O ase- 
menea idee este rezumatul cuminției omeneşti, relevarea simțului de nemurire, 
exprimat prin glasul poporului. Vox populi, vox dei! 

Poezia poporală este întâia fază a civilizaţiei unui neam ce se trezește la lu- 
mina vieţii, iar când acest neam cade din vechea sa civilizaţie, poezia poporală 
devine paladium al limbii şi al obiceiurilor strămoșești. Pentru noi ea este şi o 
fază şi un paladiu. De vom deschide pe Virgil și pe Ovid, ne vom găsi, pot zice, 
acasă la noi. Virgil, istoricul didactic şi poetic al vieţii agricole, autorul Georgi- 
celor, descrie însăși viața câmpenească a românilor de astăzi. Ovid este izvorul 
credințelor mitologice ce sunt răspândite între noi prin povești şi tradifi În ele 
găsim, ca şi în gura poporului nostru, fete și flăcăi schimbaţi în brazi, în păuni, 
în dafini, dobitoace care grăiesc, păsări măiestre etc. 

Pe lângă aceşti doi creatori de poezie antică s-a adăugit un al treilea poet, 
păstorul câmpiilor şi al munților noştri, care a produs cea mai frumoasă epopee 
păstorească din lume: Mioriţa. Însuşi Virgil şi Ovid s-ar fi mândri, cu drept cu- 
vânt, dacă ar fi compus această minune poetică. 

(Alecu Russo, Poezia poporală) 


A. Scrie pe foaia de examen răspunsul la fiecare dintre următoarele ce- 
rințe cu privire la text. 
1. Precizează sensul expresiei „cu drept cuvânt”, prezentă în fragmentul dat. 


6 puncte 
2. Exprimă-ţi opinia cu privire la semnificaţia secvenţei „arhivele populare” 
în contextul dat. 6 puncte 


A anii Ra a GAANG _ eee OF VATE OCT 4 SAPA A IREAT: 


3. Explică rolul evocării poeţilor latini ca argument în analiza poeziei populare 


românești. 6 puncte 
4. Transcrie opinia autorului cu privire la importanța poeziei populare. 
6 puncte 


5. Comentează, în 30-50 de cuvinte, semnificaţia secvenţei: „Pe lângă acești 
doi creatori de poezie antică s-a adăugit un al treilea poet, păstorul câmpiilor 
şi al munților noştri, care a produs cea mai frumoasă epopee păstorească din 
lume: Miorița.” 6 puncte 


Notă! Răspunsurile vor fi formulate în enunţuri. 


B. Redactează un text, de 150-300 de cuvinte, în care să argumentezi dacă fol- 
clorul este o sursă de inspiraţie pentru literatură. (20 de puncte) 

În redactarea textului, vei avea în vedere următoarele repere: 

~ formularea unei o) faţă de problematica pusă în discuţie, enunțarea şi 
dezvoltarea corespunzătoare a două argumente adecvate opiniei şi formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), aşezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte şi să dezvolte subiectul propus. 


SUBIECTUL al II-lea (10 puncte) 


Prezintă, în minimum 50 de cuvinte, semnificaţia textului următor, evidenţi- 
ind două trăsături ale realismului: 


Toată firea se îmbrăcase în haine de sărbătoare parcă înadins pentru a prăz- 
nui biruinţa lui. O primăvară mai frumoasă ca totdeauna se stătoria pe hotare. 
Copacii înmuguriţi (...) pădurile care se încoronau cu fiunzișuri noi, mirosul as- 
pru, îmbătător și înviorător de glie, plutind mereu în văzduh ca respiraţia să- 
nătoasă a unui uriaş deşteptat dintr-un somn greu — toate împrăștiau vioiciune 
în suflete, tinerețe nouă şi o nouă poftă de viaţă. Dimineaţa plugurile scârțâiau 
trecând pe uliţă, urcau coastele năclăite și apoi brăzdau ziua întreagă ogoare- 
le bătute de rugina iernii. (..) Ion ieşea deseori în hotar să-și desfete sufletul în 
priveliștea pământurilor lui. I se umflau nările sorbind aburii primăverii şi pri- 
vea brazdele lucitoare cu o dragoste pătimașă, mormăind mândru de mulțumire. 

(Liviu Rebreanu, Jon) 


Notă! 

Pentru conţinut, vei primi 6 puncte, iar pentru redactare, vei primi 4 puncte 
(utilizarea limbii literare — | punct; logica înlănțuirii ideilor — 1 punct; ortografia — 
1 punct; punctuaţia — 1 punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte și să dezvolte subiectul propus. 


SUBIECTUL al Ili-lea (30 de puncte) 

Redactează un eseu de minimum 400 de cuvinte, în care să caracterizezi un 
personaj dintr-un roman balzacian studiat. 

În elaborarea eseului, vei avea în vedere următoarele repere: 

— prezentarea statutului social, psihologic, moral etc. al personajului ales; 

— evidenţierea a două trăsături ale personajului ales prin câte o scenă/secven- 
tă comentată; 

- analiza, la alegere, a două componente de structură și de limbaj ale creaţiei 
literare studiate, semnificative pentru construcția personajului ales, din seria: no- 
taţiile autorului, conflict, modalități de caracterizare, limbaj. 


Notă! 

Ordinea integrării reperelor în cuprinsul eseului este la alegere. 

Pentru conținutul eseului, vei primi 18 puncte (câte 6 puncte pentru fiecare 
cerință/reper). 

Pentru redactarea eseului, vei primi 12 puncte (existența părților componen- 
te — introducere, cuprins, încheiere — 1 punct; logica înlănțuirii ideilor — 1 punct; 
abilități de analiză şi de argumentare — 3. puncte; utilizarea limbii literare — 
2 puncte; ortografia — 2 puncte; punctuația — 2 puncte; așezarea în pagină, lizi- 
bilitatea — | punct). 

În vederea acordării punctajului pentru redactarea eseului, eseul trebuie 
să aibă minimum 400 de cuvinte şi să dezvolte subiectul propus. 


Modelul 24 


SUBIECTUL I (50 de puncte) 
Citeşte următorul fragment: 


Eminescu era de o vigoare trupească extraordinară, fiu adevărat al tatălui său, 
care era munte de om şi ca fire grădină de frumusețe, şi ar fi putut să ajungă cu 
puteri întregi la adânci bătrânețe dacă ar fi avut oarecare purtare de grijă pen- 
tru sine însuși şi ar fi fost încă de copil, îndrumat a-şi stăpâni pornirile spre exces. 

El însă era lipsit cu desăvârşire de ceea ce în viața de toate zilele se numește ego- 
ism; nu trăia prin sine şi pentru sine, ci prin lumea în care-și petrecea viaja pentru 
ea. Trebuinfele, suferinţele şi durerile, întocmai ca şi mulțumirile lui individuale, erau 
pentru dânsul lucruri nebăgate în seamă. Ceea ce-l atingea pe el erau trebuinjele, 
suferințele, durerile şi totdeauna rarele bucurii ale altora. De aceea zicea el că sunt 
multe dureri şi puţine plăceri, nu pentru el, ci pentru lumea oglindită-n sufletul lui (..) 

El niciodată nu s-a plâns de neajunsurile propriei sale vieți şi niciodată nu 
a dat pe faţă bucuria izvorâtă din propriile sale mulțumiri. Flămând, zdrenţuit, 
lipsit de adăpost şi răbdând la ger, el era același om senin şi vecinic voios, pe 
care l-ating numai mizeriile mai mici ale altora. Întreaga lui purtare de grija era 
deci numai pentru alții, care după părerea lui nu puteau să găsească în sine în- 
şişi mângăierea pe care o găsea el pierzându-se în privirea lumii ce-l înconjura. 
Nenorocirea cea mare a vieții e — zicea el — să fii mărginit, să nu vezi cu ochii tăi, 
să știi puţine, să înţelegi rău să judeci strâmb (...). 

Dacă n-a fost egoist în înțelesul comun al cuvântului, încă mai puţin a fost 
vanitos ori stăpânit de ambiţiune: pornirea lui covârșitoare era amorul propriu 
şi nimic nu era în el mai presus de simțământul de dignitate. 

«Ceea ce li se poate ierta altora, zicea el adeseori, nu pot să-mi permit eu.» 

Eminescu nu era în stare să mintă, să treacă cu vederea reaua credință a al- 
tora, să tacă și atunci când era dator să vorbească, să măgulească ori chiar să 
lingușească pe cineva, și în gândul lui cea mai învederată dovadă de iubire şi de 
stimă era să-i spui omului şi-n bine, şi-n rău, adevărul verde-n faţă. 

(loan Slavici, Eminescu — Omul) 


A. Scrie pe foaia de examen răspunsul la fiecare dintre următoarele ce- 
rinţe cu privire la text. 

1. Precizează sensul expresiei „a dat pe faţă”. 6 puncte 

2. Transcrie din text două elemente de portret fizic. 6 puncte 


3. Precizează două trăsături morale ale poetului Mihai Eminescu, așa cum 


apar în textul lui Ioan Slavici. 6 puncte 
4. Transcrie din textul dat o afirmaţie atribuită lui Mihai Eminescu cu privire 
la natura umană. 6 puncte 


5. Comentează, în 30-50 de cuvinte, semnificaţia secvenţei: „EI însă era lipsit 
cu desăvârşire de ceea ce în viaţa de toate zilele se numeşte egoism; nu trăia prin 
sine şi pentru sine, ci prin lumea în care-şi petrecea viaţa şi pentru ea.” 

6 puncte 


Notă! Răspunsurile vor fi formulate în enunțuri. 


B. Redactează un text, de 150-300 de cuvinte, în care să-ţi argumentezi opinia 
cu privire la rolul artistului în societate. (20 de puncte) 

În redactarea textului, vei avea în vedere următoarele repere: 

— formularea unei opinii faţă de problematica pusă în discuţie, enunțarea şi 
dezvoltarea corespunzătoare a două argumente adecvate opiniei şi formularea 
unei concluzii pertinente; 14 puncte 

_ utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), aşezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte şi să dezvolte subiectul propus. 


SUBIECTUL al II-lea (10 puncte) 


Prezintă, în minimum 50 de cuvinte, semnificaţia textului următor, evidenţi- 
ind alternarea registrelor de limbaj în fragmentul următor: 


Am fost într-o vreme, pe când viaţa începuse să mi se pară atât de cenușie în- 
cât nu mai merita să fie trăită, un maniac al jocurilor pe computer. Timp de un an 
de zile am avut nevoie de doza zilnică de virtualitate: îmi făceam toate treburile 
pe fugă, renunțasem la mâncare şi la somn şi îmi tremurau mâinile după tastatu- 
ră şi mouse. Întârziam la cursuri, pentru că nu mă lăsam până nu rezolvam o si- 
tuaţie dificilă de pe ecran, începusem să visez peisajele artificioase din jocuri si 
să văd sincer (ca Rimbaud altădată) în troleu, în drum spre Universitate, „orci” 
verzi şi „dwarfi” portocalii în loc de trecătorii de pe stradă. 

(Mircea Cărtărescu, Pururi tânăr, înfăşurat în pixeli) 


Notă! 

Pentru conţinut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănțuirii ideilor — 1 punct; ortografia — 
1 punct; punctuaţia — 1 punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte și să dezvolte subiectul propus. 


SUBIECTUL al iii-lea (30 de puncte) 


Redactează un eseu de minimum 400 de cuvinte, în care să să caracterizezi un 
personaj dintr-un roman scris de Mihail Sadoveanu. 

În elaborarea eseului, vei avea în vedere următoarele repere: 

— prezentarea statutului social, psihologic, moral etc. al personajului ales; 

~ evidențierea a două trăsături ale personajului ales prin câte o scenă/secven- 
tă comentată; 

— analiza, la alegere, a două componente de structură şi de limbaj ale creației 
literare studiate, semnificative pentru construcția personajului ales, din seria: no- 
taţiile autorului, conflict, modalități de caracterizare, limbaj. 


Notă! 

Ordinea integrării reperelor în cuprinsul eseului este la alegere. 

Pentru conținutul eseului, vei primi 18 puncte (câte 6 puncte pentru fiecare 
cerință/reper). 

Pentru redactarea eseului, vei primi 12 puncte (existenţa părților componen- 
te — introducere, cuprins, încheiere — 1 punct; logica înlănţuirii ideilor — 1 punct; 
abilități de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuaţia — 2 puncte; așezarea în pagină, lizi- 
bilitatea — | punct). 

În vederea acordării punctajului pentru redactarea eseului, eseul trebuie 
să aibă minimum 400 de cuvinte și să dezvolte subiectul propus. 


Modelul 25 


SUBIECTUL | (50 de puncte) 
Citeşte următorul fragment: 


În teatru este, sau trebuie să fie, mai puţin importantă întrebarea ce se joacă, 
decât cum se joacă. Că trebuiesc amândouă elementele, literatură şi interpreta- 
ție, să fie bune pentru a produce ceva perfect mulțumitor pentru public nu înca- 
pe vorbă; dar tot asemenea nu încape vorbă că între două teatre dintre cari unul 
ar juca foarte bine o piesă destul de mediocră, iar altul ar juca foarte rău un 
cap-de-operă, cel dintâi este un teatru mai bun. — Era un timp, nu demult, când 
întreprinderile teatrale, curat private, având o existență nehotărătă şi provizo- 
rie, mu puteau subsista decât apelând numai la o infinită varietate de spectacole, 
mai toate melodrame franțuzești de senzaţie; toate romanurile de bulevard, toa- 
tă literatura de industrie, dramatizate, treceau una câte una într-o stagiune de 
patru luni. Publicul îndărătnic la citire găsea la teatru romanul gata în acţiune; 
într-o seară vedea desfășurându-se înainte-i, cu toate fabuloasele ei peripeții, o 
poveste viu ilustrată, care ar fì costat cu mult mai mult timp şi atenţiune pentru a 
fi citită. Piesele montate într-un mod absurd se jucau într-un mod ridicul, pentru 
că într-o săptămână trebuiau cel puţin două cu totul nouă: era un fel de muncă 
silnică artistică, făcută cu oameni de strânsură, şi care trebuia să ucidă şi rarele 
talente ce din întâmplare se iveau între aceia. Din norocire, timpurile acelea au 
trecut; Teatrul Naţional este astăzi o instituţie de stat, cultura se lăfește tot mai 
mult, publicul încetul cu încetul se deprinde a privi teatrul ca teatru, si astfel, câ- 
tuși de puţin interesantă să fie piesa, numai bine să fie jucată, totdeauna munca 
artiştilor va fi potrivit răsplătită. Cu bucurie constatăm că se face de amândouă 
părțile un progres paralel: de o parte teatrul a început a lucra în sensul cel ade- 
vărat, de altă parte publicul, fără deosebire de clase, a dovedit, mai ales în sta- 
giunea aceasta, că susţine Teatrul Naţional cu toată bunăvoința. 

Este de dorit și sperăm că atât Societatea dramatică, cât şi publicul să conti- 


nue pe calea cea bună pe care în fine au apucat. Fără îndoială că o instituție tâ- 


nără cum e Societatea noastră dramatică, deși compusă în mare parte de artişti 
plini de talent, nu poate da producţiuni necriticabile; de altă parte, administra- 
ţia Teatrului Naţional, neavând încă o tradiţie stabilită, nu şi-a putut până acum 
fixa bine o sistemă de vederi, cum au toate instituţiile de același fel mai vechi 
din străinătate; însă prin mai multă disciplină, tragere de inimă şi cunoştinţă de 


cauză din toate părțile, Teatrul Naţional, cu elementele de care dispune şi cu si- 
tuafia de stat ce i s-a creat, va putea ajunge la o stare mai înaltă de dezvoltare. 
(l. L. Caragiale, Cronica teatrală, 1885) 


A. Scrie pe foaia de examen răspunsul la fiecare dintre următoarele ce- 
rinţe cu privire la text. 


1. Precizează sensul expresiei „nu încape vorba”. 6 puncte 
2. Identifică în text informaţii legate de repertoriul teatrelor la început de se- 
col al XIX-lea. 6 puncte 
3. Transcrie din text afirmaţia pe care o face I. L. Caragiale în legătură cu in- 
teresul crescut al publicului spre teatru în defavoarea romanului. 6 puncte 
4, Exprimă-ţi opinia asupra importanței atitudinii contemporanilor lui I. L. 
Caragiale care ajunsese să se deprindă „a privi teatrul ca teatru”. 6 puncte 


5. Comentează semnificaţia secvenței: „Fără îndoială că o instituţie tânără 
cum e Societatea noastră dramatică, deși compusă în mare parte de artişti plini 
de talent, nu poate da producțiuni necriticabile.” 6 puncte 


Notă! Răspunsurile vor fi formulate în enunțuri. 


B. Redactează un text, de 150-300 decuvinte, în care să-ţi argumentezi opinia cu 
privire la importanța teatrului în formarea tinerei generaţii. (20 de puncte) 

În redactarea textului, vei avea în vedere următoarele repere: 

— formularea unei opinii faţă de problematica pusă în discuţie, enunțarea şi 
dezvoltarea corespunzătoare a două argumente adecvate opiniei şi formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie și de punctuație), aşezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte și să dezvolte subiectul propus. 


SUBIECTUL al II-lea (10 puncte) 


Prezintă, în minimum 50 de cuvinte, semnificaţia altenanţei verbale imper- 
fect-mai mult ca perfect în fragmentul următor: 


În vremea veche, pe când oamenii, cum sunt ei azi, nu erau decât în germenii 
viitorului, pe când Dumnezeu călca încă cu picioarele sale sfinte pietroasele pustii 


ale pământului, — în vremea veche trăia un împărat întunecat şi gânditor ca mia- 
ză-noaptea şi avea o împărăteasă tânără şi zâmbitoare ca miezul luminos al zilei. 
Cincizeci de ani de când împăratul purta război c-un vecin al lui. Murise ve- 
cinul şi lăsase de moştenire fiilor şi nepoților ura şi vrajba de sânge. Cincizeci 
de ani, și numai împăratul trăia singur, ca un leu îmbătrânit, slăbit de lupte şi su- 
ferinţe — împărat, ce-n viaţa lui nu râsese niciodată, care nu zâmbea nici la cân- 
tecul nevinovat al copilului, nici la surăsul plin de amor al soției lui tinere, nici 
la poveștile bătrâne şi glumețe ale ostașilor înălbiţi în bătălie şi nevoi. Se simțea 

slab, se simțea murind şi n-avea cui să lese moştenirea urii lui. 
(Mihai Eminescu, Făr-Frumos din lacrimă) 


Notă! 

Pentru conţinut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănțuirii ideilor — 1 punct; ortografia — 
1 punct; punctuația — 1 punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte și să dezvolte subiectul propus. d 


SUBIECTUL al Ill-lea (30 de puncte) 

Redactează un eseu de minimum 400 de cuvinte, în care să prezinți viziunea 
despre lume ilustrată într-un text studiat din creaţia lirică a lui Nichita Stănescu. 

În elaborarea eseului, vei avea în vedere următoarele repere: 

— prezentarea viziunii despre lume evidentă în lirica lui Nichita Stănescu, ilus- 
trată într-o creație literară; 

— evidenţierea a două trăsături ale liricii lui Nichita Stănescu ilustrate într-un 
text; 

— analiza, la alegere, a două componente de structură și de limbaj ale creaţiei 
literare studiate, semnificative pentru construcția textului poetic, din seria: titlu, 
structura textului, conținut şi semnificaţii, limbaj poetic. 


Notă! 

Ordinea integrării reperelor în cuprinsul eseului este la alegere. 

Pentru conținutul eseului, vei primi 18 puncte (câte 6 puncte pentru fiecare 
cerință/reper). 

Pentru redactarea eseului, vei primi 12 puncte (existența părților componen- 
te— introducere, cuprins, încheiere — 1 punct; logica înlănţuirii ideilor — 1 punct; 


abilități de analiză și de argumentare — 3 puncte; utilizarea limbii literare — 
2 puncte; ortografia — 2 puncte; punctuaţia — 2 puncte; aşezarea în pagină, lizi- 
bilitatea — | punct). 

În vederea acordării punctajului pentru redactarea eseului, eseul trebuie 
să aibă minimum 400 de cuvinte şi să dezvolte subiectul propus. 


Modelul 26 


SUBIECTUL | (50 de puncte) 
Citeşte următorul fragment: 


Cu nişte ani în urmă a apărut un volum al lui Boris Vian, Amintirea (Editura 
Univers, 2004, traducere de Diana Crupenschi). Zilele astea, în timp ce stăteam 
ca o sardea într-un tramvai aglomerat şi un val de violență se ridica ca un fum 
peste capetele noastre, mi-am amintit de una dintre cele trei povestiri de acolo. 
Se numește Pensionarul și e un text scurt, de patru pagini. 

Trei băieți îşi descoperă plăcerea sadică de a-l hăitui pe bătrânul „care avea 
un baston sculptat, o pălărie înverzită şi un vechi palton negru” (...) În micul lor 
grup, violenţa devine o formă extremă de creativitate. Acest om, care pare victi- 
ma perfectă şi şoricelul cu care ei se pol juca în voie fără să protesteze, reacţio- 
nează violent la final. Şi totul se termină tragic pentru unul dintre cei trei puşti. 
(...) Când lucrurile trec din planul simbolic în realitate, situaţiile devin şi mai 
nuanţate. Și mai dureroase. 

Nu era prima dată când descopeream că, într-un spaţiu închis, oamenii re- 
acționează disproporționat. Când n-ai loc să te mişti, mintea o ia şi ea razna. E 
suficient să apară un factor perturbant şi toți ochii şi toate urechile se vor nă- 
pusti asupra lui. De data asta era vorba despre un homless cu minţile rătăcite, 
care mirosea urât și bodogănea vrute şi nevrute. Prima fază a fost una de amu- 
zament. Un tânăr l-a provocat, i-a zis că e beat şi că pute. Ceea ce era, fără în- 
doială, adevărat. 

A urmat un delir verbal, prin care omul încerca să se apere. Un domn a sărit 
nervos de pe scaunul pe care stătea și, cu pumnul ridicat, l-a somat să nu mai 
scoată nici un sunet că alfel va fi vai şi amar de pielea lui nenorocită. O femeie 
aflată şi mai în spate, care se sprijinea într-un baston, a bătut de câteva ori cu 
el în podea și l-a încurajat pe cel care luase atitudine să-i tragă una dacă nu se 


potolește. Alţi călători au amenințat şi ei. Tramvaiul a oprit la un moment dat și, 
habar n-am dacă homless-ul voia să coboare sau a fost convins să o facă. Cert e 
că a rămas în staţie protestând şi țipând că se va răzbuna. Când s-au închis uşi- 


le, a dat un picior în ele şi zgomotul acela surd a restabilit ordinea în mica lume 
ieșită din matcă. (...) 
În timp ce reciteam Pensionarul m-am întrebat dacă nu cumva violența se um- 
Jlă mai ceva ca laptele pus la fiert. Şi ne trezim doar când dă în foc. 
(Ana Maria Sandu, Violenţa și instrucțiunile ei de folosire, în Dilema veche) 


A, Scrie pe foaia de examen răspunsul la fiecare dintre următoarele ce- 
rinţe cu privire la text. 


1. Precizează sensul expresiei „un val de violență”. 6 puncte 
2. Exprimă-ţi opinia cu privire la prezența registrului colocvial în textul citat. 
6 puncte 
3. Explică rolul alternanţei prezent/perfect compus. 6 puncte 
4. Menţionează autorul naraţiunii al cărei subiect i se pare autoarei în strânsă le- 
gătură cu un eveniment din realitate. 6 puncte 


5. Comentează, în 30-50 de cuvinte, secvenţa: „În timp ce reciteam Pensio- 
narul m-am întrebat dacă nu cumva violența se umflă mai ceva ca laptele pus la 
fiert. Şi ne trezim doar când dă în foc.” 6 puncte 


Notă! Răspunsurile vor fi formulate în enunțuri. 


B. Redactează un text, de 150-300 de cuvinte, în care să-ţi argumentezi opi- 
nia referitoare la implicațiile violenţei în relațiile umane. (20 de puncte) 

În redactarea textului, vei avea în vedere următoarele repere: 

— formularea unei opinii faţă de problematica pusă în discuţie, enunțarea şi 
dezvoltarea corespunzătoare a două argumente adecvate opiniei și formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), aşezarea în pagină, 
ilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte și să dezvolte subiectul propus. 


lizi 


SUBIECTUL al Il-lea (10 puncte) 
Prezintă, în minimum 50 de cuvinte, semnificaţia textului următor, evidenţi- 
ind valoarea expresivă a registrului arhaic. 


Iată dar pricina pentru care-l vom găsi, câteva zile după moartea tatălui său, 
în Curtea domnească de la Argeș; însă nu va mai fi aci asprul vânător cu cojoc 
de oaie. Azi Mihnea a-mbrăcat chepeneag de catifea roşie cu ceaprazuri și cu 
bumbi de aur, cioareci albi tiviţi cu găitane de fir, cizme cu pinteni poleiţi ş-un 
gugiuman de samur cu surguci de pietre scumpe. 

(Alexandru Odobescu, Mihnea-Vodă cel Rău) 


Notă! 

Pentru conţinut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănțuirii ideilor — 1 punct; ortografia — 
1 punct; punctuația — | punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte și să dezvolte subiectul propus. 


SUBIECTUL al Ili-lea (30 de puncte) 

Redactează un eseu de minimum 400 de cuvinte, în care să prezinți tema și 
viziunea despre lume într-un roman de Marin Preda. 

În elaborarea eseului, vei avea în vedere următoarele repere: 

— prezentarea temei și a viziunii despre lume evidente într-un roman de Marin 
Preda; 

— evidenţierea a două scene/secvențe comentate prin care să ilustrezi tema 


textului; 

— analiza, la alegere, a două componente de structură şi de limbaj ale creației 
literare studiate, semnificative pentru tema aleasă, din seria: structură, timp şi 
spaţiu, perspectivă narativă, conflict, modalităţi de caracterizare, limbaj. 


Notă! 

Ordinea integrării reperelor în cuprinsul eseului este la alegere. 

Pentru conținutul eseului, vei primi 18 puncte (câte 6 puncte pentru fiecare 
cerinţă/reper). 

Pentru redactarea eseului, vei primi 12 puncte (existența părților componen- 
te— introducere, cuprins, încheiere — | punct; logica înlănțuirii ideilor — 1 punct; 
abilități de analiză şi de argumentare — 3 puncte; utilizarea limbii literare — 


2 puncte; ortografia — 2 puncte; punctuaţia — 2 puncte; așezarea în pagină, lizi- 
bilitatea — 1 punct). 

În vederea acordării punctajului pentru redactarea eseului, eseul trebuie 
să aibă minimum 400 de cuvinte și să dezvolte subiectul propus. 


Modelul 27 


SUBIECTUL | (50 de puncte) 
Citește următorul fragment: 


Nu e vorba aici de scrisul cu sila. Despre cruzimea şi tristețea constrângeri 
sociale asupra scriitorului de meserie s-a risipit, în timpurile noastre, destul pa- 
tos, şi tânguios şi indignat, de către specialiştii iubirii de oameni. 

Omul de condei e adeseori nevoiaș. Și, dacă cercetăm cu exactă curiozitate 
motivele scrisului, ajungem la un bilanț trist humoristic... Dar eu vreau să vor- 
besc de scrisul fără nevoie, chiar fără nevoia vanităţii pure, de scrisul emanci- 
pat, ajuns tabiet, cum e ţigara, cafeaua, aperitivele sau bridge-ul. Exemplu bun 
este, cred, Goethe. Desigur, şi la alți risipitori de vorbe scrise, chiar dacă au lu- 
crat sub biciul nevoii, intervine, într-o proporție oarecare, şi scrisul tabiet. Astfel 
a fost cu putință chiar poezie lirică numai ca tabiet. 

Să nu amestecăm lucrurile. Altceva e moda care obliga odată pe orice genti- 
lom să ştie a improviza” stihuri galante, şi altceva e stihuirea reglementară şi 
tacticoasă pe care o am eu acum în vedere. Îmi dă în gând o presupunere: poate 
că versul este, ca atare, o momeală deosebită pentru a face din scrisul literar o 
activitate cronică, un nărav. Poate că, în creier, calapoadele ritmice se înmuljesc 
şi se întăresc până a deveni o maşinărie tiranică. Schiller a spus lucrul acesta 
foarte prețios pentru psihologia poetului: că el se pomenea cu scheme ritmice în 
minte, şi schemele cereau cuvinte, şi așa se făcea poezia. Dar despre puterea ver- 
sului ştiu ceva mai bun decât cazul lui Schiller: cunosc un om şi prost şi detracat, 
care pastișează, fără osteneală, nici socoteală, stilul poeţilor celor mai buni, în 
aşa fel ca să înșele pe cei mai şireți cunoscători. 

Scrisul ajuns tabiet face pe om nesimţitor faţă cu capitalul său de inventivita- 
te natural şi adevărat. Se plagiază o viaţă întreagă pe sine, adeseori cu deplină, 
câteodată cu mai puţină naivitate. Negreși!, fiindcă îi face mare plăcere scrisul 
lui, plăcere asemene unei scărpinări periodice, executate cu măiestria mecanică 


a obiceiului organic. Cine ştie cât la sută din literatura toată se va fi născut din 
această stare intelectuală inocentă care e scrisul tabiet! Remy de Gourmont admi- 
ra glumej cele 35 de volume scrise de Paul Adam în 17 ani. Dar puterea tabietului 
e doar relativă, alții s-ar uita cu aceiași ochi la raftul foarte lung în care abia în- 
cape Remy de Gourmont. Fraţii Goncourt, Rosny şi Leon Frapie au luat „boala” 
scrisului ca motiv de romane. De spaimă, probabil, şi din mustrare de cugel. 
Slăbirea ori chiar ruperea controlului propriu, care se întâmplă în scrisul me- 
canizat, favorizează îndărătnicia stranie în privința dimensiilor pe care trebuie 
so aibă pasta literară. Astfel, dimensiile lucrurilor literare sunt rareori naturale. 
Nu dinăuntru se hotărăşte ce şi cât are să fie, ci din mersul cotidian şi oarecum 
rotativ al scrisului. Așa încât tabietul explică producția şi dă măsura fecundită- 
fii. Și e nedrept să dăm vina, pentru dimensiile unei opere, numai editorilor, re- 
gizorilor și redacțiilor care comandă pe măsură. 
(Paul Zarifopol, Din registrul ideilor gingașe, Mecanizarea scrisului) 


A. Scrie pe foaia de examen răspunsul la fiecare dintre următoarele ce- 
rinţe cu privire la text. 


1. Precizează sensul expresiei „să dăm vina”. 6 puncte 
2. Identifică tema textului dat. 6 puncte 
3. Precizează ce înțelege scriitorul prin „capitalul ... de inventivitate natural”. 
6 puncte 
4. Transcrie secvența în care scriitorul explică ce înțelege prin „moda scrisu- 
lui”. 6 puncte 


5, Comentează, în 30-50 de cuvinte, semnificația secvenței următoare: „Îmi dă 
în gând o presupunere: poate că versul este, ca atare, o momeală deosebită pentru 
a face din scrisul literar o activitate cronică, un nărav. Poate că, în creier, calapoa- 
dele ritmice se înmulțesc şi se întăresc până a deveni o maşinărie tiranică. Schiller 
a spus lucrul acesta foarte prețios pentru psihologia poetului: că el se pomenea cu 
scheme ritmice în minte, şi schemele cereau cuvinte, și așa se făcea poezia”. 

6 puncte 


Notă! Răspunsurile vor fi formulate în enunțuri. 


B. Redactează un text, de 150-300 de cuvinte, în care să-ți argumentezi opi- 
nia referitoare la literatura ca formă de manifestare a sensibilităţii şi inspirați- 
ei umane. (20 de puncte) 

În redactarea textului, vei avea în vedere următoarele repere: 


— formularea unei opinii față de problematica pusă în discuţie, enunţarea şi 
dezvoltarea corespunzătoare a două argumente adecvate opiniei şi formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), așezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte și să dezvolte subiectul propus. 


SUBIECTUL al II-lea (10 puncte) 


Prezintă, în minimum 50 de cuvinte, semnificaţia alternanţei verbale perfect 
simplu-mai mult ca perfect-imperfect în fragmentul următor: 


Băiatul se uită la maică-sa şi se întoarse alene îndărăt, fără să spună ceva, 
leşi în curte şi începu să strângă oile spre obor. Câţiva miei săriseră pe prispă 
şi lingeau sare. 

— Câși, mânca-te-ar câinii! zise el apucând mieii de gât şi făcându-le vânt 
de pe prispă. Închise poarta oborului şi rămase între oi tăcut. Oborul era mic şi 
cele douăzeci, douăzeci şi cinci de oi abia aveau loc să se miște. Una dintre ele, 
care stătea alături de băiat, frecă pământul cu copita ei mică şi sufla încet, sus- 
pinând, Era o oaie bătrână şi blândă care mergea totdeauna în urma cârdului”. 

(Marin Preda, Moromeţii) 


Notă! 

Pentru conţinut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănțuirii ideilor — | punct; ortografia — 
1 punct; punctuația — 1 punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte şi să dezvolte subiectul propus. 


SUBIECTUL al III-lea (30 de puncte) 

Redactează un eseu de minimum 400 de cuvinte, în care să prezinţi particula- 
ritățile de construcţie ale unui personaj dintr-un roman postbelic. 

În elaborarea eseului, vei avea în vedere următoarele repere: 

— prezentarea statutului social, psihologic, moral etc. al personajului ales; 

— evidenţierea a două trăsături ale personajului ales prin câte o scenă/secven- 
tă comentată; 


— analiza, la alegere, a două componente de structură şi de limbaj ale creaţiei 
literare studiate, semnificative pentru construcția personajului ales, din seria: no- 
tațiile autorului, conflict, modalități de caracterizare, limbaj. 


Notă! 

Ordinea integrării reperelor în cuprinsul eseului este la alegere. 

Pentru conținutul eseului, vei primi 18 puncte (câte 6 puncte pentru fiecare 
cerință/reper). 

Pentru redactarea eseului, vei primi 12 puncte (existenţa părților componen- 
te — introducere, cuprins, încheiere — 1 punct; logica înlănţuirii ideilor — 1 punct; 
abilități de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuația — 2 puncte; așezarea în pagină, lizi- 
bilitatea — | punct). 

În vederea acordării punctajului pentru redactarea eseului, eseul trebuie 
să aibă minimum 400 de cuvinte şi să dezvolte subiectul propus. 


Modelul 28 


SUBIECTUL | k (50 de puncte) 
Citeşte următorul fragment: 
Bucureşti, 11 iunie [1936], joi 
Mă gândesc la o carte pe care aş putea-o tipări peste un an doi, care s-ar 


numi „Culise” și în care aş strânge toate lucrurile mele scrise în legătură cu 
creația literară, cu tehnica de lucru, cu viața de scriitor, cu experiențele publi- 


cării unei cărți etc. 

Gândul mi-a venit încă de la Breaza, când — terminând primul act al piesei — 
m-am amuzat să vecitesc din caietul ăsta tot ce e privitor la piesă, din seara în 
care am început s-o scriu, până acum. Am băgat de seamă că face un adevărat 
jurnal de şantier nu lipsit de interes. 

Volumul ar putea să cuprindă: 1) Jurnalul Oraşului cu salcâmi — așa cum a 
fost tipărit pe vremuri în Azi — şi cu eventuale adăogiri de după apariția roma- 
nului; 2) Jurnalul piesei de teatru; 3) Seria de articole publicate în Rampa sub 
titlul „Voluptatea de a fi scriitor” — așa cum au fost scrise sau refăcute, dacă se 
poate — iar dacă nu, scrise cu desăvârşire din nou; 4) Diversele mele polemici, 


cu Călinescu, Al. O. Teodoreanu, Stancu, Pandrea. (Ce păcat că am rupt răspun- 
sul meu pentru Lovinescu — Vremea. Ar fi intrat aşa de bine aici. Să-l scriu din 
nou, n-aş putea.) De asemeni, articolul cu Mircea Dem. Rădulescu şi câte or mai 
fi; 5) Criticii mei comentaţi, confiuntaţi. Cu deosebire articolul lui Roșu, căru- 
ia i-aş adăuga, din caietul asta, nota de la 26 octombrie; 6) Diverse întâmplări 
şi anecdote literare, văzute sau trăite de mine. De exemplu, trecerea mea pe la 
„Sburătorul”, „duelul” cu generalul Văitoianu, incidentul cu Lovinescu (smo- 
chingul). 
Cred că ar putea fi un dosar amuzant — iar titlul mi se pare fericit ales. 
(Mihail Sebastian, Jurnal, 1935-1944) 


A. Serie pe foaia de examen răspunsul la fiecare dintre următoarele ce- 
rinţe cu privire la text. 


1. Precizează sensul secvenţei „jurnal de şantier”. 6 puncte 
2, Numeşte momentul în care autorul îşi propune să publice un jurnal. 

6 puncte 
3. Precizează ce va „strânge” autorul în jurnalul său. 6 puncte 


4, Comentează, în 30-50 de cuvinte, semnificația secvenţei: „Mă gândesc la o 
carte pe care aş putea-o tipări peste un an doi, care s-ar numi Culise.” 6 puncte 
5. Menţionează două anecdote literare pe care autorul intenționează să le in- 
sereze în jurnal. 6 puncte 


Notă! Răspunsurile vor fi formulate în enunțuri. 


B. Redactează un text, de 150-300 de cuvinte, în care să argumentezi dacă eve- 
nimentele din viaţa unui artist pot influența opera acestuia. (20 de puncte) 

În redactarea textului, vei avea în vedere următoarele repere: 

— formularea unei opinii față de problematica pusă în discuţie, enunțarea şi 
dezvoltarea corespunzătoare a două argumente adecvate opiniei şi formularea 
unei concluzii pertinente; 14 puncte 

_ utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), aşezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte şi să dezvolte subiectul propus. 


SUBIECTUL al II-lea (10 puncte) 


Prezintă, în minimum 50 de cuvinte, semnificaţia textului următor, evidenţi- 
ind două trăsături ale postmodernismului. 


un timp am fost atât de apropiaţi amândoi 
încât îmi aminteam episoade: din copilăria ta 
şi visam visele tale 
şi când tu îți mâncai curcubeul la lactobarul de lângă scala 
eu schimbam feţe — fețe. (...) 
şi apoi treceam dizolvând în culoarea de televizor în culori a umbrelei 
magazinele cu fiape-uri, furouri şi doftorii din pasaj 
cei o sută cinci zeci și patru de centimetri ai tăi 
măturau asfaltul în fața noastră (...) 
(Mircea Cărtărescu, Adio! La București) 


Notă! 

Pentru conținut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănţuirii ideilor — 1 punct; ortografia — 
1 punct; punctuația — 1 punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte şi să dezvolte subiectul propus. 


SUBIECTUL al Ill-lea (30 de puncte) 

Redactează un eseu de minimum 400 de cuvinte, în care să prezinţi relația 
dintre două personaje dintr-un roman scris de Marin Preda. 

În elaborarea eseului, vei avea în vedere următoarele repere: 

— prezentarea statutului social, psihologic, moral etc. al personajelor alese; 

— evidenţierea a două trăsături ale personajelor alese prin câte o scenă/secven- 
tă comentată; 

— analiza, la alegere, a două componente de structură și de limbaj ale creați- 
ei literare studiate, semnificative pentru construcţia personajelor alese, din seria: 
notaţiile autorului, conflict, modalităţi de caracterizare, limbaj. 


Notă! 

Ordinea integrării reperelor în cuprinsul eseului este la alegere. 

Pentru conținutul eseului, vei primi 18 puncte (câte 6 puncte pentru fiecare 
cerință/reper). 


MODELE PROPUSE e 109 


Pentru redactarea eseului, vei primi 12 puncte (existența părților componen- 
te — introducere, cuprins, încheiere — | punct; logica înlănțuirii ideilor — 1 punct; 
abilități de analiză și de argumentare — 3 puncte; utilizarea limbii literare — 
2 puncte; ortografia — 2 puncte; punctuația — 2 puncte; așezarea în pagină, lizi- 
bilitatea — | punct). 

În vederea acordării punctajului pentru redactarea eseului, eseul trebuie 
să aibă minimum 400 de cuvinte şi să dezvolte subiectul propus. 


Modelul 29 


SUBIECTUL I (50 de puncte) 
Citește următorul fragment: 


Efortul nostru de a regăsi caracterul dacic al sufletului nostru naţional s-ar 
reduce astfel la încercarea de caracterizare linei. incertitudini printr-o altă in- 
certitudine. Aşa ar fi dacă mijloacele noastre de a ne apropia de realitate ar fi 
toate indirecte și externe. Din fericire pentru noi, în toate ştiinţele spiritului — şi 
istoria face parte din ele —, în afara domeniului extern, avem posibilitatea de a 
ne referi la lucruri prin înțeles şi prin intenții. Mai mult decât atât, în măsura în 
care cunoştinţele noastre în acest domeniu despre semnele pe care omul le lasă 
în cărți, pe pietre sau pe suprafața pământului, nu sunt nimic decât în măsura în 
care pun în joc asemenea semnificaţii, putem spune că despre ce suntem şi des- 
pre ce au fost cei dinaintea noastră nu putem ști nimic decât în măsura în care le 
putem atribui din noi un înțeles care să le unifice. 

La limita efortului istoricului de a afla ...cercetătorul nostru va trebui să cadă 
de acord cu afirmaţia răsturnătoare a lui Nietzsche: „Nu putem înțelege trecutul 
decât prin arătarea a ceea ce este viu din el în vremea noastră.” Oricine și-ar 
închipui că poate da un înțeles afirmaţiunilor lui Herodot ori ale lui Strabo, ori 
afirmaţiunilor lui Dio Cassius, ori celor mai târzii, ale lui lordannes, despre daci 
și despre geți, de pildă, afirmaţiunilor că dacii „inhaerens montibus” (că dacii 

- trăiesc în munţi), ori că sunt nemuritori, chipul în care ne vom reprezenta depen- 
denja lor de munţi sau nemurirea lor va fi întotdeauna în funcţiune de chipul în 
care ne reprezentăm noi înșine cățărarea munţilor ori propria noastră nemurire. 
(...) Putem mărturisi fără pretenţii că sufletul românesc e un lucru complex, pro- 
dus al unei serii întregi de influențe. Şi, fără a putea doza fiecare din aceste in- 
luenţe, cu preciziunea chimistului care face o analiză cantitativă, putem, totuși, 


cădea lesne de acord asupra anumitor caractere ale specificului nostru naţional, 
mai ales dacă procedăm prin comparaţie. (...) 

Dacă am încerca să definim structura sufletului nostru naţional, punând-o în 
relaţie cu împrejurările în care s-a dezvoltat neamul, cu împrejurările geografi- 
ce ale unui spaţiu infinit ondulat, cum ar zice d-l Blaga, cu condițiunile vieţii de 
vale, cum ar zice, mai precis poate, d-l Stahl, cu genurile de viață deosebită ale 
păstoriei şi plugăriei, cum a făcut-o Densușianu, cu sufletul omului de la mun- 
te, cum o face d-l Mehedinţi, pe urmele lui Eminescu, care deosebea pe românii 
neaoși de veneticul român de baltă, ori de acei care caracterizează incertitudi- 
nile sufletului românesc în funcţie de nestabilitatea împrejurărilor istorice, şi 
dacă pe aceste diferite stări sufletești, raportate la împrejurările respective, am 
încerca să punem numele unui popor de proveniență [daco-romană] am vedea 
ca acest suflet se caracterizează printr-o serie de veleităţi de a fi în anumite fe- 
luri, printr-o serie de tentaţiuni, printr-o serie fie reprezentări divergente despre 
sine, printr-o serie de sentimente de lipsă de actualitate, care s-ar simți întregi- 
te prin alunecare în direcția felului de a fi al anumitor altor popoare pe care cu 
un cuvânt am încercat să le caracterizez sub numele de ispite. Aceste ispite nu 
constituiesc reziduul actual al încercării prin care a trecut un neam. Ele sunt re- 
zumatul latent al experiențelor trecutului — sonanța, cum ar zice d-l Blaga care 
caracterizează un suflet care schimbă un orizont fizic sau spiritual. Aceste ispi- 
te sunt caractere dominante, pentru că ele nu manifestă ca existențe depline, ci 
numai ca veleităţi, ca tendinţe de a depăşi şi de a ieşi din tine pentru a te întregi 
prin adaosul unei realităţi din afară, care te subjugă și în care recunoști parcă o 
identitate formativă primordială, un fel de întoarcere la izvoare, la echilibrul ză- 
rilor iniţiale pe care le tulbură elementul de peisaj sufletesc. 

Fiecare popor, fiecare suflet popular, se poate caracteriza printr-un anumit dozaj 
al acestor ispite, care reproduce în arhitectura lui lăuntrică interpenetrajiunea în ac- 
tualitatea sufletească a vicisitudinilor istorice, prin care a trecut poporul respectiv. 

(Mircea Vulcănescu, Ispita dacică) 


A. Serie pe foaia de examen răspunsul la fiecare dintre următoarele ce- 
rințe cu privire la text. 


1. Precizează sensul expresiei „să cadă de acord”. 6 puncte 
2. Transcrie numele a trei istorici ai Antichității citați de Mircea Vulcănescu 
în fragmentul dat. 6 puncte 


3. Precizează ce înţelege autorul prin sintagma „sufletul românesc”.6 puncte 
4. Exprimă-ţi opinia în legătură cu „ispitele” care marchează identitatea unui 
popor. 6 puncte 


5. Comentează, în 30-50 de cuvinte, semnificaţia secvenţei: „Mai mult decât 
atât, în măsura în care cunoștințele noastre în acest domeniu despre semnele pe 
care omul le lasă în cărţi, pe pietre sau pe suprafața pământului, nu sunt nimic 
decât în măsura în care pun în joc asemenea semnificaţii, putem spune că despre 
ce suntem şi despre ce au fost cei dinaintea noastră nu putem şti nimic decât în 
măsura în care le putem atribui din noi un înţeles care să le unifice.” 6 puncte 


Notă! Răspunsurile vor fi formulate în enunțuri. 


B. Redactează un text, de 150-300 de cuvinte, în care să-ţi argumentezi opi- 
nia asupra rolului cunoașterii istoriei naţionale de către tânăra generaţie. 
(20 de puncte) 

În redactarea textului, vei avea în vedere următoarele repere: 

— formularea unei opinii faţă de problematica pusă în disc enunţarea şi 
dezvoltarea corespunzătoare a două argumente adecvate opiniei şi formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), aşezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte și să dezvolte subiectul propus. 


SUBIECTUL al II-lea (10 puncte) 


Prezintă, în minimum 50 de cuvinte, semnificaţia textului următor, evidenţi- 
ind rolul alternanţei verbale prezent-perfect compus. 


Zise împăratul lui Făt-Frumos: 

— De cine-n lume te temi tu mai mult? 

— De nime-n lumea asta, afară de Dumnezeu. Dar tu? 

— Eu iar de nime, afară de Dumnezeu şi de Mama-pădurilor. O babă bătrână 
şi urâtă, care umblă prin împărăția mea de mână cu furtuna. Pe unde trece ea, 
Fata pământului se usucă, satele se risipesc, târgurile cad năruite. Mers-am eu 
asupra ei cu băi dar n-am isprăvit nimica. Ca să nu-mi prăpădească toată 
împărăția, am fost silit să stau la-nvoială cu ea și să-i dau ca bir tot al zecelea 


din copiii supușilor mei. Şi azi vine ca să-și ieie birul. 
(Mihai Eminescu, Făt-Frumos din lacrimă) 


Notă! 

Pentru conţinut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănțuirii ideilor — 1 punct; ortografia — 
1 punct; punctuaţia — | punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte și să dezvolte subiectul propus. 


SUBIECTUL al Ill-lea (30 de puncte) 


Redactează un eseu de minimum 400 de cuvinte, în care să prezinți zema și vi- 
ziunea despre lume într-un text dramatic semnat de Marin Sorescu. 

În elaborarea eseului, vei avea în vedere următoarele repere: 

— prezentarea temei şi a viziunii despre lume evidente într-un text dramatic al 
lui Marin Sorescu; 

— evidenţierea a două scene/secvenţe comentate prin care să ilustrezi tema 
textului; 

— analiza, la alegere, a două componente de structură şi de limbaj ale creați- 
ei literare studiate, semnificative pentru tema aleasă, din seria: structură, timp şi 
spațiu, perspectivă narativă, conflict, modalităţi de caracterizare, limbaj. 


Notă! 

Ordinea integrării reperelor în cuprinsul eseului este la alegere. 

Pentru conținutul eseului, vei primi 18 puncte (câte 6 puncte pentru fiecare 
cerință/reper). 

Pentru redactarea eseului, vei primi 12 puncte (existența părților componen- 
te — introducere, cuprins, încheiere — 1 punct; logica înlănţuirii ideilor — 1 punct; 
abilităţi de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuația — 2 puncte; așezarea în pagină, lizi- 
bilitatea — 1 punct). 

În vederea acordării punctajului pentru redactarea eseului, eseul trebuie 
să aibă minimum 400 de cuvinte și să dezvolte subiectul propus. 


Modelul 30 


SUBIECTUL | (50 de puncte) 
Citește următorul fragment: 


În sfârşit sosea şi ajunul Crăciunului! 

Timp de mulţi, mulți ani freamătul de bucurie al Crăciunului mi-a rămas viu 
în minte. Zilele de tainice pregătiri, misterul, şoaptele, tăcerea în faţa ușilor în- 
chise și apoi, deodată, oficierea covârșitoare într-o izbucnire de lumină, însoți- 
tă de plăcutul miros al firelor de brad pârlite, toate sunt atât de strâns legate în 
amintirea mea de sărbătoarea Crăciunului. 

Și noi cam sfioşi, ținându-ne de mână, înaintam spre acea revărsare de lumi- 
nă până ajungeam în miezul ei... făcând și noi parte dintr-însa. 

Mai târziu grija de a pregăti, de a potrivi, şi de a orândui totul, trecu asu- 
pra noastră, gustând şi noi, generaţia mai tânără înfrigurarea, fericita uimire a 
împlinirii; iar în toți anii vieţii mele, în depărtata mea fară de adopţiune, m-am 
străduit ca sărbătorile Crăciunului, rânduite de mine, să semene pe cât se pu- 
tea, cu cele de la Eastwell şi cu cele trăite mai târziu la Malta, căci acele seri de 
Crăciun au rămas pentru mine de-a pururi neuitate. 

(Maria, Regina României, Povestea vieții mele) 


A. Scrie pe foaia de examen răspunsul la fiecare dintre următoarele ce- 
rinţe cu privire la text. 


1. Precizează semnificaţia secvenţei „freamătul de bucurie”. 6 puncte 
2. Precizează rolul alternării persoanei I singular (din primul paragraf) cu per- 
soana I plural (din al doilea paragraf). 6 puncte 
3. Transcrie două repere spaţiale evocate în fragmentul dat. 6 puncte 


4, Identifică în text două elemente asociate atmosferei Crăciunului. 6 puncte 
5. Comentează, în 30-50 de cuvinte, secvența: „iar în toţi anii vieţii mele, în 
depărtata mea țară de adopțiune, m-am străduit ca sărbătorile Crăciunului, rân- 
duite de mine, să semene pe cât se putea, cu cele de la Eastwell”. 6 puncte 


Notă! Răspunsurile vor fi formulate în enunțuri. 


B. Redactează un text, de 150-300 de cuvinte, în care să argumentezi dacă fa- 
milia are un rol important în formarea copiilor. (20 de puncte) 


În redactarea textului, vei avea în vedere următoarele repere: 

— formularea unei opinii față de problematica pusă în discuţie, enunțarea şi 
dezvoltarea corespunzătoare a două areimeale adecvate opiniei şi formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), aşezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte și să dezvolte subiectul propus. 


SUBIECTUL al II-lea (10 puncte) 


Prezintă, în minimum 50 de cuvinte, semnificaţia textului următor, evidenţi- 
ind rolul alternanței persoanei I singular cu persoana 1 plural în fragmentul dat. 


E o precondiție a patriotismului. (...) „Rufele murdare se spală în familie. ” 
Există şi conotaţia domestică a acestui pudic imperativ: rufele murdare nu se 
spală în public. Asta înseamnă că nici în [ară nu prea e frumos să ieşi în stradă 
cu problemele tale personale. Trebuie să ne scăldăm în rozuri tandre tot dimpuli 
şi în străinătate, şi acasă. (...) 

Sunt tot mai uluit când văd repus pe tapet sloganul „rufelor murdare” care tre- 
buie spălate pe întuneric, în pivniță, sub camuflaj. Mai întâi, îmi amintesc, alături 
de toţi cei din generaţia mea, că era sloganul ameninţător şi, la limită, punitiv al 
fostei Securităţi. Cine se plângea de neajunsurile unui regim care se mișca pe o 
amplă claviatură a abjecţiei, de la crimă şi minciună la suspiciune generalizată, 
teamă, îndoctrinare perfidă, suspensie a libertății, ignorare a drepturilor omului, 
era un trădător, o „slugă a agenturilor”, un „vândut ” al caracatiței capitaliste. 

(Andrei Pleşu, Rufele murdare, în Dilema veche) 


Notă! 

Pentru conţinut, vei primi 6 puncte, iar pentru redactare, vei primi 4. puncte 
(utilizarea limbii literare — 1 punct; logica înlănțuirii ideilor — 1 punct; ortografia — 
1 punct; punctuaţia — | punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte şi să dezvolte subiectul propus. 


SUBIECTUL al Ili-lea (30 de puncte) 


Redactează un eseu de minimum 400 de cuvinte, în care să prezinţi tema și 
viziunea despre lume într-un roman postmodern studiat. 

În elaborarea eseului, vei avea în vedere următoarele repere; 

— prezentarea temei și a viziunii despre lume evidente într-un roman postmo- 
dern studiat; 

— evidenţierea a două scene/secvenţe comentate prin care să ilustrezi tema 
textului; 

— analiza, la alegere, a două componente de structură şi de limbaj ale creați- 
ei literare studiate, semnificative pentru construcţia personajului ales, din seria: 
structură, timp și spaţiu, perspectivă narativă, conflict, modalități de caracteriza- 
re, limbaj. 


Notă! 

Ordinea integrării reperelor în cuprinsul eseului este la alegere. 

Pentru conținutul eseului, vei primi 18 puncte (câte 6 puncte pentru fiecare 
cerință/reper). . 

Pentru redactarea eseului, vei primi 12 puncte (existența părților componen- 
te — introducere, cuprins, încheiere — | punct; logica înlănțuirii ideilor — 1 punct; 
abilităţi de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuația — 2 puncte; aşezarea în pagină, lizi- 
bilitatea — 1 punct). 

În vederea acordării punctajului pentru redactarea eseului, eseul trebuie 
să aibă minimum 400 de cuvinte şi să dezvolte subiectul propus. 


Modelul 31 


SUBIECTUL | (50 de puncte) 
Citește următorul fragment: i 


Vineri, 25 [martie 1938] 

Primăvară, insuportabilă primăvară... toată săptămâna am trăit cu speranța că 
voi pleca azi la Balcic. E sărbătoare. Buna Vestire — şi făcând mâine punte, întorcân- 
du-mă marți la Bucureşti, puteam avea foarte uşor o vacanță de cinci zile, din care 
patru pline la Balcic. 


Mă văd în curte la Paruşeff, pe chaise-longue, singur, cu marea în faţă, mă văd în 
training într-un Balcic pustiu, lenevind la Mamut, la ponton, într-o barcă... Toate ar 
fi fost uitate, toate ar fi fost vindecate. Am atâtea să uit, atâtea să vindec. 

Dar din lene, din nehotărăre, din prostie, am rămas să mă târăsc în Bucureștiul 
ăsta de primăvară, în care nu am pe nimeni dincolo de casă, unde nu sunt nici singur, 
nici nesingur, și unde ceasurile, zilele trec extenuate şi sterpe. 

Ce să aştept, ce să vreau? Poate un efort de voință, poate o hotărâre rece, tena- 
ce, de a lucra, nu pentru plăcerea lucrului, cât pentru a scăpa de sentimentul asta 
de inutilitate. 

(Mihail Sebastian, Jurnal, 1935-1944) 


A, Scrie pe foaia de examen răspunsul la fiecare dintre următoarele ce- 
rințe cu privire la textul dat. 

1. Precizează rolul secvenţei „am trăit cu speranţa că voi pleca azi”. 6 puncte 

2. Transcrie din text două elemente specifice jurnalului. 6 puncte 

3. Exprimă-ţi opinia cu privire la prezenţa unor figuri de stil în fragmentul de 
jurnal. 6 puncte 

4, Precizează motivele invocate în fragmentul dat pentru amânarea plecării la 
Balcic. 6 puncte 

5. Comentează, în 30-50 de cuvinte, semnificaţia secvenţei: „Mă văd în curte 
la Parușeff, pe chaise-longue, singur, cu marea în faţă, mă văd în training într-un 
Balcic pustiu, lenevind la Mamut, la ponton, într-o barcă... Toate ar fi fost uitate, 
toate ar fi fost vindecate. Am atâtea să uit, atâtea să vindec.” 6 puncte 


Notă! Răspunsurile vor fi formulate în enunțuri. 


B. Redactează un text de minimum 150 de cuvinte, în care să argumentezi 
dacă actul artistic este condiţionat de existența unei motivații, raportându-te 
atât la informaţiile din fragmentul dat, cât şi la experienţa personală sau culturală. 

(20 de puncte) 

În redactarea textului, vei avea în vedere următoarele repere: 

— formularea unei opinii faţă de problematica pusă în discuţie, enunțarea şi 
dezvoltarea corespunzătoare a două argumente adecvate opiniei și formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), așezarea în pagină, 
lizibilitatea. 6 puncte 


În vederea acordării punctajului pentru redactare, textul trebuie să aibă 
minimum 150 de cuvinte și să dezvolte subiectul propus. 


SUBIECTUL al Ii-lea (10 puncte) 


Comentează, în minimum 50 de cuvinte, textul de mai jos, evidențiind relația 
dintre ideea poetică și mijloacele artistice. 


Copilo, pune-ţi mâinile pe genunchii mei. 

Eu cred că veşnicia s-a născut la sat. 

Aici orice gând e mai încet, 

şi inima-ți zvâcneşte mai rar, 

ca și cum nu ţi-ar bate în piept, 

ci adânc în pământ undeva. (...) 

Sufletul satului fălfăie pe lângă noi, 

ca un miros sfios de iarbă tăiată, 

ca o cădere de fum din streșini de paie, 

ca un joc de iezi pe morminte înalte. 
(Lucian Blaga, Sufletul satului) 


Notă! 

Pentru conținut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănțuirii ideilor — 1 punct; ortografia — 
1 punct; punctuația — | punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte și să dezvolte subiectul propus. 


SUBIECTUL al III-lea (30 de puncte) 

Redactează un eseu, de minimum 400 de cuvinte, în care să prezinţi particu- 
larități de construcție a unui personaj dintr-un text narativ studiat, aparținând 
lui Liviu Rebreanu sau lui G. Călinescu. 

În elaborarea eseului, vei avea în vedere următoarele repere: 

— prezentarea statutului social, psihologic, moral etc. al personajului ales; 

— evidenţierea unei trăsături a personajului ales prin două scene/secvenţe co- 
mentate; 

— analiza a două elemente de structură, de compoziție şi de limbaj ale textu- 
lui narativ, semnificative pentru construcţia personajului (de exemplu: acțiune, 


incipit, final, conflict, tehnici narative, modalităţi de caracterizare, perspectivă 
narativă, registre stilistice, limbaj etc.). 


Notă! 

Ordinea integrării reperelor în cuprinsul eseului este la alegere. 

Pentru conținutul eseului, vei primi 18 puncte (câte 6 puncte pentru fiecare 
cerință/reper). 

Pentru redactarea eseului, vei primi 12 puncte (existenţa părților componen- 
te — introducere, cuprins, încheiere — 1 punct; logica înlănţuirii ideilor — | punct; 
abilități de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuația — 2 puncte; așezarea în pagină, lizi- 
bilitatea — | punct). 

În vederea acordării punctajului pentru redactare, eseul trebuie să aibă 
minimum 400 de cuvinte şi să dezvolte subiectul propus. 


Modelul 32 i 


SUBIECTUL! (50 de puncte) 
Citeşte următorul fragment: 


1990 

„— La Bulivar, birjar! la Bulivar... ” spune, într-o schiță de Caragiale publicată 
în Universul pe 12 mai, una dintre cele trei cucoane venite de 10 Mai la București, 
sau poate toate trei, de-a valma, după ce, în Gara de Nord, se suie într-o trăsură. În 
buna tradiţie a nepoatelor biologice și literare ale Chiriței, adică fiicele lui Guliţă, 
cum sunt, în fond, o mulțime de mamițe de pe la 1900, cea care se adresează birjaru- 
lui deformează corecta pronunție franţuzească bulvar printr-un i buclucaș, făcându-l 
pe cititor să se despartă cu un zâmbet de povestea aventurilor lui Goe. Nimeni dintre 
cititorii Universului nu se întreabă care Bulivar. Ei știu la fel de bine ca mamifa, tanti 
Miţa, mam'mare şi, desigur, la fel de bine ca birjarul, că denumirea e atât de fireas- 
că, încât aproape că nu mai e nevoie să fie rostită. Unde se pot duce de 10 Mai nişte 
persoane gătite frumos, fără bagaje? Desigur la marea paradă prin care se sărbă- 
toresc 34 de ani de la intrarea Regelui în Bucureşti şi 19 de la încoronare! Or, locul 
bine ştiut al acestei parade este bulevardul care taie Capitala de la est la vest. 

Făcut în mai multe etape, bulevardul are acum mai multe nume, aşa că e mai bine 
să nu spui niciunul, ca să nu le încurci: de la Sf. Elefterie, după numele Reginei, de 


acolo, mica porţiune străjuită de un Lazăr de piatră, un Mihai Viteazul de bronz şiun 
Eliad de piatră se numește Universităţii sau Academiei, mai departe, prin Piaţa C.A. 
Rosetti, până la încrengătura cu Bulevardul Ferdinand se cheamă Carol şi, la urmă, 
de la statuia lui Protopopescu-Pake, așezată în mica piafetă cu nici un an înainte, şi 
până la Șoseaua Iancului, poartă numele iubitului primar, care l-a şi construit. Fi- 
reşte, parada militară este în centru, la cel mai cunoscut punct al Capitalei, statuia 
de bronz, locul unde trebuie să ajungă Goe cu mamița, cu tanti a lui. și cu mamiţa lor. 
De altfel, tristul adevăr este că Bucureştiul nu mai are, la | 900, nici un alt bulevard, 
cel puțin nu unul terminat. 

(Ioana Pârvulescu, În amintirea secolului 1 9) 


A. Scrie pe foaia de examen răspunsul la fiecare dintre următoarele ce- 
rinţe, cu privire la textul dat. y 

1. Precizează care este semnificaţia secvenţei: „În buna tradiţie a nepoatelor 
biologice şi literare ale Chiri 6 puncte 

2, Identifică în fragmentul dat rolul sărbătorii de 10 Mai la data când LL. Ca- 


ragiale publică schița. 6 puncte 
3. Transcrie trei repere asociate bulevardului evocat în fragmentul de mai 
sus. 6 puncte 
4, Explică rolul interogației inserate în fragmentul dat. 6 puncte 


5. Comentează, în 30-50 de cuvinte, secvența: „Fireşte, parada militară este în 
centru, la cel mai cunoscut punct al Capitalei, statuia de bronz, locul unde trebu- 
ie să ajungă Goe cu mamiţa, cu tanti a lui şi cu mamița lor. De altfel, tristul ade- 
văr este că Bucureştiul nu mai are, la 1900, nici un alt bulevard, cel puțin nu unul 
terminat.” 6 puncte 


Notă! Răspunsurile vor fi formulate în enunțuri. 


B. Redactează un text, de minimum 150 de cuvinte, în care să argumentezi dacă 
un popor are nevoie de influenţa altor culturi, raportându-te atât la informaţiile 
din fragmentul dat, cât şi la experiența personală sau culturală. (20 de puncte) 

În redactarea textului, vei avea în vedere următoarele repere: 

~ formularea unei opinii faţă de problematica pusă în discuţie, enunțarea şi 
dezvoltarea corespunzătoare a două argumente adecvate opiniei şi formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), aşezarea în pagină, 
lizibilitatea. 6 puncte 


În vederea acordării punctajului pentru redactare, textul trebuie să aibă 
minimum 150 de cuvinte şi să dezvolte subiectul propus. 


SUBIECTUL al II-lea (10 puncte) 


Comentează, în minimum 50 de cuvinte, textul de mai jos, evidențiind rolul 
dialogului în conturarea personajelor. 


— Omul să fie mulțumit cu sărăcia sa, căci, dacă e vorba, nu bogăţia, ci liniş- 
tea colibei tale te face fericit. Dar voi să faceţi după cum vă trage inima, şi Dum- 
nezeu să vă ajute şi să vă acopere cu aripa bunătăţii sale. Eu sunt acum bătrână, 
şi fiindcă am avut şi am atât de multe bucurii în viață, nu înţeleg nemulțumirile 
celor tineri şi mă tem ca nu cumva, căutând acum la bătrânețe un noroc nou, să 
pierd pe acela de care am avut parte până în ziua de astăzi şi să dau la sfârşi- 
tul vieţii mele de amărăciunea pe care nu o cunosc decât din fiică. Voi ştiţi, voi 
faceţi; de mine să nu ascultați. Mi-e greu să-mi părăsesc coliba în care mi-am 
petrecut viaţa și mi-am crescut copiii și mă cuprinde un fel de spaimă când mă 
gândesc să rămân singură într-însa: de aceea, poate că mai ales de aceea, Ana 
îmi părea prea tânără, prea aşezată, oarecum prea blândă la fire, şi-mi vine să 
râd când mi-o închipuiesc cârciumăriță. 

— Vorbă scurtă, răspunse Ghiţă, să rămânem aici, să cârpesc şi mai departe 
cizmele oamenilor, care umblă toată săptămâna în opinci ori desculți, iară dacă 
duminica e noroi, îşi duc cizmele în mână până la biserică, şi să ne punem pe 
prispa casei la soare, privind eu la Ana, Ana la mine, amândoi la copilaş, iară 
d-ta la tustrei. lacă liniştea colibei. 

(loan Slavici, Moara cu noroc) 


Notă! 

Pentru conţinut, vei primi 6 puntte, iar pentru redactare, vei primi 4 puncte 
(utilizarea limbii literare — 1 punct; logica înlănțuirii ideilor — | punct; ortografia — 
1 punct; punctuația — 1 punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte și să dezvolte subiectul propus. 


MODFIF PROPIISEa 171 


SUBIECTUL al Hl-lea (30 de puncte) 


Redactează un eseu, de minimum 400 de cuvinte, în care să prezinţi particu- 
larități de construcţie a unui personaj dintr-un text narativ studiat, aparținând 
lui Marin Preda. 

În elaborarea eseului, vei avea în vedere următoarele repere: 

— prezentarea statutului social, psihologic, moral etc. al personajului ales; 

— evidenţierea unei trăsături a personajului ales prin două scene/secvenţe co- 
mentate; 

— analiza a două elemente de structură, de compoziţie şi de limbaj ale textu- 
lui narativ, semnificative pentru construcţia personajului (de exemplu: acțiune, 
incipit, final, conflict, tehnici narative, modalități de caracterizare, perspectivă 
narativă, registre stilistice, limbaj etc.). 


Notă! 

Ordinea integrării reperelor în cuprinsul eseului este la alegere. 

Pentru conţinutul eseului, vei primi 18 puncte (câte 6 puncte pentru fiecare 
cerință/reper). a 

Pentru redactarea eseului, vei primi 12 puncte (existenţa părților componen- 
te — introducere, cuprins, încheiere — | punct; logica înlănţuirii ideilor — 1 punct; 
abilităţi de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuația — 2 puncte; așezarea în pagină, lizi- 
bilitatea — 1 punct). 

În vederea acordării punctajului pentru redactare, eseul trebuie să aibă 
minimum 400 de cuvinte şi să dezvolte subiectul propus. 


Modelul 33 


SUBIECTUL | (50 de puncte) 
Citeşte următorul fragment: 


Pentru cine a atins, în drumurile sale, puncte puţin îndepărtate ale lumii, specta- 
colul dansatorilor şi cântăreților indieni a însemnat ceva ca o cufundare într-o civi- 
lizaţie foarte deosebită de a noastră, curioasă şi neașteptată, dar a cărei umanitate 
nu întârzie să ni se releve. Altădată s-ar fi putut auzi destul de rar următorul dialog: 
„Ai fost în India?” — „Da, am zburat până la Delhi şi de acolo la Madras.” Astăzi, 
în noile relații politice ale lumii, dialogul acesta se aude din ce în ce mai des. India a 


intrat în câmpul nostru optic, dar continuăm să ştim atât de puţine lucruri despre ea, 
încât păstrăm în ce o priveşte naivitatea unor copii. 

Cu această atitudine am urmărit şi noi spectacolul cântăreților şi dansatorilor 
indieni, ascultându-le melodiile şi privindu-le dansurile. Am fost sensibil mai întâi, 
cum era şi firesc, la tot ce este deosebit și ciudat în ceea ce am auzit şi văzut. Am as- 
cultat instrumente necunoscute, chitare cu coarde numeroase, cu mari cutii de re- 
zonanță şi gâturi lungi; apoi un fel de foale care suspină în acompaniament, apoi 
instrumente de percuție cu o deosebită sonoritate şi al căror timbre pare că se schim- 
bă de la clipă la clipă. Sunt produse ale industriei muzicale indiene, dar ne intere- 
sează să recunoaştem prototipul lor primitiv şi arhaic: coaja bostanului sonor, cupa 
anumitor fructe, trestia armonioasă. Răsună din ele un cântec alifel constituit decât 
cele cântate la noi. Gama indiană e mult mai diferențiată decât a noastră, împărțită 
precum e în jumătăţi, treimi şi sferturi de ton. Ne este greu să recunoaștem, ascultând 
cântecele indiene, aşa cum facem când ascultăm pe ale noastre, un motiv fundamen- 
tal, o mica frază muzicală, pentru a urmări cum se răstoarnă, cum primeşte variaţi- 
uni şi cum se repetă. 

(Tudor Vianu, Cântăreți şi dansatori indieni, în vol. Jurnal) 


A. Serie pe foaia de examen răspunsul la fiecare dintre următoarele ce- 
rințe, cu privire la textul dat. 


1. Precizează semnificaţia secvenţei „am fost sensibil”. 6 puncte 

2. Transcrie două repere spaţiale asociate Indiei în fragmentul de mai sus. 
6 puncte 
3. Explică rolul persoanei 1 plural în secvența „dar ne interesează să recunoaș- 
tem”. 6 puncte 
4. Identifică tipurile de instrumente indiene care atrag atenţia călătorului prin 
India. 6 puncte 


5. Comentează, în 30-50 de cuvinte, secvența: „Sunt produse ale industrii 
muzicale indiene, dar ne interesează să recunoaştem prototipul lor primitiv şi ar- 
haic: coaja bostanului sonor, cupa anumitor fructe, trestia armonioasă. Răsună 
Jin ele un cântec altfel constituit decât cele cântate la noi.” 6 puncte 


Notă! Răspunsurile vor fi formulate în enunțuri. 


B. Redactează un text, de minimum 150 de cuvinte, în care să argumen- 
tezi dacă muzica are un rol major în existența umană, raportându-te atât la 
informaţiile din fragmentul dat, cât şi la experiența personală sau culturală. 

(20 de puncte) 


În redactarea textului, vei avea în vedere următoarele repere: 

— formularea unei opinii față de problematica pusă în discuție, enunțarea și 
dezvoltarea corespunzătoare a două argumente adecvate opiniei şi formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), aşezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte şi să dezvolte subiectul propus. 


SUBIECTUL al II-lea (10 puncte) 
Comentează, în minimum 50 de cuvinte, textul de mai jos, evidențiind moda- 
lităţile de realizare a portretului personajului feminin. 


La aceste vorbe îndrăzneţe, însoțite cu fapta, tofi rămaseră încremeniţi de 
ciudă. Chiajna singură se repezi către cutezătorii tineri, şi cu ochirea-i fulgeră- 
toare îi opri în loc: 

— În lături, mârșavilor! strigă ea cu glas puternic. Asta vă e, biet, vitejia, ne- 
rușinaţi păgâni ce necinstiți un mormânt?! Spuneți, ce ştiţi mai mult a face, mi- 
şeilor, uneltitori de rele, iscoditori de dezbinări, ce priviți de sub ogheal păsul 
țării și alergaţi, ca dulăii, la pradă?! Ce?! Oare socotit-aţi voi că, unde a răposat 
Ciobanul, o să rămână turma în ghearele voastre, ca să jefuiţi după cum vă pla- 
ce? Hei! măre băieți, mai va până atunci! Mircea s-a dus, dar fiul său a rămas, 
şi Chiajna îi e mumă şi va şti să-l apere de voi! 

(Alexandru Odobescu, Doamna Chiajna) 


Notă! 

Pentru conținut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănțuirii ideilor — 1 punct; ortografia — 
1 punct; punctuaţia — | punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte şi să dezvolte subiectul propus. i 


SUBIECTUL al Iil-lea (30 de puncte) 

Redactează un eseu, de minimum 400 de cuvinte, în care să prezinţi particu- 
larități de construcție a unui personaj dintr-un text narativ studiat, aparţinând 
lui Joan Slavici. 

În elaborarea eseului, vei avea în vedere următoarele repere: 

— prezentarea statutului social, psihologic, moral etc. al personajului ales; 

— evidenţierea unei trăsături a personajului ales prin două scene/secvenţe co- 
mentate; 

— analiza a două elemente de structură, de compoziție şi de limbaj ale textu- 
lui narativ, semnificative pentru construcția personajului (de exemplu: acțiune, 
incipit, final, conflict, tehnici narative, modalităţi de caracterizare, perspectivă 
narativă, registre stilistice, limbaj etc.). 


Notă! 

Ordinea integrării reperelor în cuprinsul eseului este la alegere. 

Pentru conţinutul eseului, vei primi 18 puncte (câte 6 puncte pentru fiecare 
cerinţă/reper). 

Pentru redactarea eseului, vei primi 12 puncte (existenţa părților componen- 
te — introducere, cuprins, încheiere — 1 punct; logica înlănţuirii ideilor — 1 punct; 
abilităţi de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuaţia — 2 puncte; așezarea în pagină, lizi- 
bilitatea — | punct). 

În vederea acordării punctajului pentru redactare, eseul trebuie să aibă 
minimum 400 de cuvinte şi să dezvolte subiectul propus. 


Modelul 34 


SUBIECTUL | (50 de puncte) 
Citește următorul fragment: 


Citesc în Maximele lui Goethe: „Iubirea adevărată se arată în tendinţa de a des- 
coperi și de a preţui binele pe unde se află.” Frumoasă şi adâncă vorbă, vrednică 
de acel ce a pronunțat-o! S-ar părea că icoană limpede a adevărului, reproducând 
chipul realității, n-are de ce să se tulbure dacă răsfrânge figura senină a binelui sau 
imaginea hâdă a răului. Adevărul regăsește însă valorificarea morală într-un plan 
mai adânc, mai ascuns. Avem nevoie şi de adevărurile triste şi amare, pentru că 


ele ne îndeamnă să luptăm pentru modificarea lumii în care astfel de adevăruri pot 
apărea. Creaţia binelui și a frumosului strâmtează în jurul nostru zona răului şi a 
urâtului. În vecinătatea mea erau mai multe locuri virane, pline de bălării şi de ne- 
curățenii. Pe unul din ele s-a ridicat o casă cu portaluri în arc, cu balcoane de fier 
bătut, cu ferestre largi, în dosul cărora tremura apa curată a unor museline. Pe un 
alt loc a fost rânduit un parc, cu plopi tineri, cu ronduri de flori printre care aleargă 
copiii. Sufeream din pricina urâțeniei locurilor; am dorit înfrumusețarea lor. Dacă 
aş fi întors capul şi n-aş fi vrut să contemplu hidosul, nu m-aș fi bucurat atâta de în- 
lăturarea acestuia, de îngustarea zonei urâtului în jurul meu. [...] 

Maxima lui Goethe are un larg orizont şi pare să ne comunice un îndemn, ea vrea 
parcă să ne spună: nu fi amarnic, răuvoitor, prost dispus, cusurgiu, meschin, năzu- 
ros, mizantrop, mereu scârbit, pus pe gălceavă, veşnic nemulțumit. Nu căuta mereu 
nod în papură și pete în soare, nu fi plin de fiere, pizmuitor şi bănuitor, urâcios şi po- 
somorât. [...] Fii un binevoitor al acestei lumi. 

Apoi închide cartea lui Goethe, dar deschide-o din nou şi adeseori pentru a afla 
în ea noi motive de a spera și de a iubi. 

(Tudor Vianu, Asupra unei maxime de Goethe, în vol. Jurnal) 


A. Scrie pe foaia de examen răspunsul la fiecare dintre următoarele ce- 
rinţe, cu privire la textul dat. 
1. Precizează semnificaţia secvenţei: „Nu căuta mereu nod în papură şi pete în 


soare.” 6 puncte 
2. identifică două elemente asociate frumosului, amintite în fragmentul de 
mai sus. 6 puncte 
3. Explică rolul persoanei a II-a singular în secvența „nu fi amarnic, răuvoi- 
tor”. 6 puncte 
4. Identifică perspectiva autorului asupra binelui, aşa cum apare din fragmen- 
tul citat. 6 puncte 


5. Comentează, în 30-50 de cuvinte, semnificația secvenței: „Apoi închide 
cartea lui Goethe, dar deschide-o din nou și adeseori pentru a afla în ea noi moti- 
ve de a spera şi de a iubi.” 6 puncte 


Notă! Răspunsurile vor fi formulate în enunțuri. 


B. Redactează un text, de minimum 150 de cuvinte, în care să argumen- 
tezi dacă omul modern are nevoie de frumos şi de armonie, raportându-te atât 
la informaţiile din fragmentul dat, cât şi la experiența personală sau culturală. 

(20 de puncte) 


În redactarea textului, vei avea în vedere următoarele repere: 

— formularea unei opinii faţă de problematica pusă în discuţie, enunțarea şi 
dezvoltarea corespunzătoare a două argumente adecvate opiniei şi formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), aşezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte și să dezvolte subiectul propus. 


SUBIECTUL al II-lea (10 puncte) 


Comentează, în minimum 50 de cuvinte, textul de mai jos, evidențiind per- 
spectiva narativă. 


Când era la școală — mi s-a povestit — avea obiceiul să aducă cu ea o serie 
de prietene bune cu care învăţa, vorbea, făcea și desfăcea același lucru, căci to- 
tul dura timp mult, oricât au încercat, la început, să o certe cei de acasă. Acum 
mă trezesc că aduce o mulțime de indivizi suspecți, dar puşi la punct de surâsul 
ei egal, cu care nu știu ce să vorbesc și mă indignez că, dimpotrivă, Viky se sim- 
te foarte bine cu ei, înşiră banalităjile fără nicio dificultate, omoară timpul fără 
nicio părere de rău şi fără să bănuiască plictiseala mea. Câte unul din compa- 
nionii ei e și urât şi imbecil, şi totuşi îl poartă după dânsa, îi vorbește cu același 
farmec şi nu-l părăseşte noaptea târziu înainte de a-şi fi luat angajamente pen- 
tru a doua zi. Eu cu loana, fatal, mereu în preajma ei. Cum nu bănuie nimic din 
toate dezastrele noastre? Cu Roza, în schimb, când cobor la mare, nu pot vorbi 
prea mult, căci, extrem de sensibilă, orice vorbă amabilă i-ai spune, o și bănu- 
ieşte că-i convențională, spusă numai ca să-i facă plăcere, ceea ce o face să su- 
fere şi să se închidă în ea. 

(Anton Holban, Joana) 


Notă! 

Pentru conținut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănțuirii ideilor — 1 punct; ortografia — 
1 punct; punctuaţia — 1 punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte şi să dezvolte subiectul propus. 


SUBIECTUL al II-lea (30 de puncte) 

Redactează un eseu, de minimum 400 de cuvinte, în care să prezinţi particu- 
Iarități de construcție a unui personaj dintr-un text narativ studiat, aparținând 
lui Liviu Rebreanu sau Marin Preda. 

În elaborarea eseului, vei avea în vedere următoarele repere: 

— prezentarea statutului social, psihologic, moral etc. al personajului ales; 

— evidenţierea unei trăsături a personajului ales prin două scene/secvenţe co- 
mentate; 

— analiza a două elemente de structură, de compoziţie şi de limbaj ale textu- 
lui narativ, semnificative pentru construcția personajului (de exemplu: acțiune, 
incipit, final, conflict, tehnici narative, modalităţi de caracterizare, perspectivă 
narativă, registre stilistice, limbaj etc.). 


Notă! 

Ordinea integrării reperelor în cuprinsul eseului este la alegere. 

Pentru conținutul eseului, vei primi 18 puncte (câte 6 puncte pentru fiecare 
cerință/reper). j 

Pentru redactarea eseului, vei primi 12 puncte (existența părților componen- 
te — introducere, cuprins, încheiere — | punct; logica înlănțuirii ideilor — 1 punct; 
abilităţi de analiză și de argumentare — 3 puncte; utilizarea limbii literare — 
2 puncte; ortografia — 2 puncte; punctuaţia — 2 puncte; așezarea în pagină, lizi- 
bilitatea — | punct). 

În vederea acordării punctajului pentru redactare, eseul trebuie să aibă 
minimum 400 de cuvinte și să dezvolte subiectul propus. 


Modelul 35 


SUBIECTUL | (50 de puncte) 
Citeşte următorul fragment: 


Paris, 19 martie 1984 

Ne plângem întruna că nu suntem cunoscuţi, după merit, peste hotare, că oc- 
cidentalii europeni confundă capitala României cu cea a Iugoslaviei sau Ungariei 
(mai des cu cea a Bulgariei!), că nu ni se recunoaște, „în afară”, nici măcar contri- 
buţia noastră la cultura altor țări, de pildă Franța. 


Bineînţeles că avem dreptate şi, la o adică, am putea proba: în poezie, să spu- 
nem, un Eminescu, un Bacovia, un Barbu, un Blaga, un Arghezi ar putea figura cu 
cinste în Pantheonul literelor unor mari culturi, de ce nu în unul european? Desi- 
gur, dacă ar exista un aparat de măsurat „arta”, aceşti poeți români ar putea să 
„intre” în capul listei... 

Numai că nu suntem singurii în această situaţie. Și alte culturi rămân în ghetto 
din cauză limbii. Şi nu pentru că vârfurile lor nu ar fi fost traduse în limbi de cir- 
culaţie, ci pentru că, în principiu, poezia nu poate fi tradusă. Încercările de până 
acum, dintre care unele meritorii — chiar eroice — nu au reuşi! să dea decât o vagă 
și falsă idee de ceea ce este originalul. Luând ca exemplu trecerea din română în 
franceză: singurul dintre poeții români numiţi mai sus care ar putea fi transpus în 
franceză, fără să piardă atât cât pierd ceilalți, ar fi, cred, Bacovia. lar dintre con- 
temporani, să spunem Mazilescu. Însă şi acest obstacol — limba — ar putea fi tre- 
cute cu mai puţine pagube decât în limba de sosire (de pildă, în franceză), dacă ar 
exista nu doar un excelent cunoscător al românei (şi al poeziei); nu doar un per- 
fect stăpân pe franceză, ci şi un bun poe! francez; încă: un poet-traducător care să 
aibă afinități cu poetul tradus. În sens invers, rezultatele au fost, şi vor mai fi, mul- 
fumitoare — chiar strălucite —, iar motivele se cunosc: respectul celor mici faţă de 
mari; frecventarea poeziei de tradus în limba de origine; în fine, în ultimele dece- 
nii, bunii scriitori români care nu au nimerit în puşcărie (sau în groapa comună), 
ca să-și câștige pâinea, au făcut traduceri. 

Și totuşi ... chiar dacă traducerile în română din, de pildă, franceză, sunt de nu 
ştiu câte ori mai bune decât cele în franceză (indiferent din care limbă), rezultatele, 
în poezie, sunt modeste. Pentru că, uite-așa, poezia nu se poate traduce. 

(Paul Goma, Jurnale) 


A, Scrie pe foaia de examen, răspunsul la fiecare dintre următoarele ce- 
rinţe, cu privire la textul dat. 
1. Precizează sensul secvenței „limba de sosire”. 6 puncte 
2, Identifică doi poeţi care pot fi traduși cu succes în limba franceză. 6 puncte 
3. Transcrie din fragmentul dat două cauze pentru care traducerile din franceză 
în limba română sunt mai bune decât cele din limba noastră în limba franceză. 
6 puricte 
4, Precizează motivul pentru care unele culturi rămân în anonimat, în ciuda 
existenţei unor scriitori notabili. 6 puncte 


5. Comentează, în 30-50 de cuvinte, secvenţa: «Desigur, dacă ar exista un 
aparat de măsurat „arta”, acești poeţi români ar putea să „intre” în capul listei 
6 puncte 


Notă! Răspunsurile vor fi formulate în enunțuri. 


B. Redactează un text, de minimum 150 de cuvinte, în care să argumentezi 
dacă popularizarea culturii române în Occident este dificilă, raportându-te atât 
la informaţiile din fragmentul dat, cât şi la experienţa personală sau culturală. 

(20 de puncte) 

În redactarea textului, vei avea în vedere următoarele repere: 

— formularea unei opinii faţă de problematica pusă în discuţie, enunțarea şi 
dezvoltarea corespunzătoare a două argumente adecvate opiniei şi formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie și de punctuație), așezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte şi să dezvolte subiectul propus. 


SUBIECTUL al II-lea (10 puncte) 
Comentează, în minimum 50 de cuvinte, textul de mai jos, încadrându-l în es- 
tetica romantică. 


— Maiestre — strigă ea tare, apropiind două scaune de fereastră. Intră un bă- 
trân c-o bluză de catifea, cu faţa naltă și senină, c-o barbă sură, s-apropie de co- 
pilă c-o întrebare pe buze. 

— Vino lângă mine... Șezi ici... la te uită la acel călugăr tânăr. Ce frumos de- 
mon în „Căderea îngerilor”, nu-i aşa? 

— Ce frumos Adonis în „Venus şi Adonis”, zise pictorul surăzând, d-ta Ve- 
nus, el Adonis. 

— Eei! asta-i prea tare. 

Francesco i-apucă mâna într-a sa şi apropie gura de fruntea ei frumoasă. 

— Eşti copilă, zise el încet, și de ce nu? Tu vrei să iubeşti... toată fibra inimii 
tale tremură la această vorbă... Vrei dar ca un bărbat pe care nu-l iubeşti, acel 
Castelmare, să te ia de soție...? Ştii că sunt bogat... ştii că te iubesc ca pe fiica 
mea... știi că tatăl tău te-ar vinde dacă i s-ar plăti preţul ce-l cere, căci e sărac, 


desfrânat, jucător... şi că nu-i o altă cale ca să scapi de nenorocire decât fugind 
de această casă. Vrei un părinte?... lată-mă... Vrei o casă? A mea îți stă deschi- 
să. Vrei un amant, Cezara?... Iată-l. Și eu am iubit... cunosc din tinereţe această 
dulce turbare... Tu ești însetată după ea... şi cu toate astea ai fi în stare să scapi 
din mână cel mai frumos model de pictură... Un înger de geniu, căci demonii 
sunt îngeri de geniu... ceilalți care au rămas în cer sunt cam prostuți. 

(Mihai Eminescu, Cezara) 


Notă! 

Pentru conţinut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănțuirii ideilor — 1 punct; ortografia — 
1 punct; punetuația — | punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte și să dezvolte subiectul propus. 


SUBIECTUL al III-lea (30 de puncte) 

Redactează un eseu, de minimum 400 de cuvinte, în care să prezinți particu- 
larități de construcție a unui personaj dintr-un text narativ studiat, aparținând 
lui Jon Creangă. 

În elaborarea eseului, vei avea în vedere următoarele repere: 

— prezentarea statutului social, psihologic, moral etc. al personajului ales; 

— evidenţierea unei trăsături a personajului ales prin două scene/secvenţe co- 
mentate; 

— analiza a două elemente de structură, de compoziție şi de limbaj ale textu- 
lui narativ, semnificative pentru construcția personajului (de exemplu: acțiune, 
incipit, final, conflict, tehnici narative, modalităţi de caracterizare, perspectivă 
narativă, registre stilistice, limbaj etc.). 


Notă! 

Ordinea integrării reperelor în cuprinsul eseului este la alegere. 

Pentru conţinutul eseului, vei primi 18 puncte (câte 6 puncte pentru fiecare 
cerință/reper). zi 

Pentru redactarea eseului, vei primi 12 puncte (existența părților componen- 
te — introducere, cuprins, încheiere — 1 punct; logica înlănţuirii ideilor — | punct; 
abilități de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuaţia — 2 puncte; așezarea în pagină, lizi- 
bilitatea — 1 punct). 


În vederea acordării punctajului pentru redactare, eseul trebuie să aibă 
minimum 400 de cuvinte și să dezvolte subiectul propus. 


Modelul 36 


SUBIECTUL | (50 de puncte) 
Citeşte următorul fragment: 


Este o binecuvântată însușire, de a înfrumuseța orice, de a face mai atrăgătoare 
întâmplările şi fiinţele şi de a scoate la iveală mai mult lumina decât umbra. Aceasta 
este atitudinea optimistă [...] Eu văd, în oameni, binele mai degrabă decât greșea- 
la; și mult mai drag mi-ar fi să ajut cu vorbe milostive, decât să pedepsesc cu varga! 

Slăbiciune, vor zice unii; dar eu aș numi-o mai de grabă putere, severitate, — da 
— când este neapărată nevoie, căci de şapte ori cel puţin, dacă nu de şaptezeci de ori 
aș da vinovatului îngăduiala unei îndoieli! [...] 

De curând am cunoscut un American foarte simpatic, trecut de şaptezeci de ani şi 
venit în România să mă vadă, pentru că se simţea de departe în apropiere sufleteas- 
că cu mine și cu atitudinea mea faţă de viaţă; l-am întrebat cu ce se îndeletniceşte și 
mi-a răspuns: „ Călătorese dintr-o țară într-alta pentru a cunoaşte oamenii, pentru 
că toți oamenii, fie ei englezi, americani, chinezi, unguri, hotentoți sau zuluşi, sunt 
vrednici de iubire dacă îi cunoşti în adevăr; am de gând să-mi petrec zilele ce-mi mai 
rămân, încercând să fac pe oameni măcar să se îngăduie între ei, dacă să se iubeas- 

„că li-i lucru greu.” 


(Maria, Regina României, Povestea vieţii mele) 


A, Scrie pe foaia de examen răspunsul la fiecare dintre următoarele ce- 
rinţe, cu privire la textul dat. 


1. Precizează semnificaţia secvenţei „a scoate la iveală”. 6 puncte 
2. Identifică un motiv pentru care vizitatorul american nu este numit. 6 puncte 
3. Precizează crezul autoarei legat de natura umană. 6 puncte 


4. Transcrie din text doi termini antitetici şi precizează rolul lor. > 6 puncte 
5. Comentează, în 30-50 de cuvinte, secvența: „am de gând să-mi petrec zilele 
ce-mi mai rămân, încercând să fac pe oameni măcar să se îngăduie între ei, dacă 
să se iubească li-i lucru greu”. 6 puncte 


Notă! Răspunsurile vor fi formulate în enunțuri. 


B. Redactează un text, de minimum 150 de cuvinte, în care să argumentezi 
dacă împlinirea binelui este necondiționată, raportându-te atât la informaţiile 
din fragmentul dat, cât şi la experiența personală sau culturală. (20 de puncte) 

În redactarea textului, vei avea în vedere următoarele repere: 

— formularea unei opinii față de problematica pusă în discuţie, enunțarea şi 
dezvoltarea corespunzătoare a două argumente adecvate opiniei şi formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie și de punctuație), aşezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte și să dezvolte subiectul propus. 


SUBIECTUL al II-lea (10 puncte) 
Comentează, în minimum 50 de cuvinte, textul de mai jos, evidențiind rolul 
monologului dramatic. 


ACTUL II 
SCENA VIII 
RICĂ VENTURIANO, apoi SPIRIDON 

RICĂ: (Coboară încet pe fereastră pe unde a ieşit; este prăfuit de var, ciment 
și cărămidă; părul îi este în neorânduială; pălăria ruptă; e galben şi tras la faţă; 
tremură și i se încurcă limba la vorbă; i se năluceşte a spaimă din când în când 
şi îl apucă slăbiciune la încheieturi.) Am scăpat până acum! Sfinte Andrei, sca- 
pă-mă şi de acu încolo: sunt încă june! Geniu bun al venitorului României, pro- 
tege-mă; și eu sunt român! (răsuflă din greu şi îşi apasă palpitaţiile) O ce noapte 
furtunoasă! Oribilă tragedie! (i se pare că aude ceva și tresare) Ce de peripe- 
fiuni!... les pe fereastră şi pornesc pe dibuite pe schele! Mă fiu binişor de zid şi 
ajung în capătul binalii... Destinul mă persecută implacabil... Schelele se-nfun- 
dă; nici o scară... Cocoana perfidă mă indusese în eroare... Vreau să mă-ntore şi 
d-odată auz pe inimici venind în fața mea pe schele. O iau înapoi fără să ştiu unde 
merg; mă împiedic de un butoi cu fiment... O inspirajiune,... — eu ca poet am tot- 
deauna inspiraţiuni! — m-ascunz în butoi! Pașii inimicilor s-apropie în fuga mare, 
mulți inşi trec iute pe lângă butoiul meu înjurându-mă; eu, ca june cu educaţiune, 
mă fac că n-auz... Toţi se depărtează... Auz un zgomot, strigăte, țipete de femei, în 


fine o împuşcătură. Zgomotul apoi cu încetul se stinge, totul rămâne într-un silen- 
fiu lugubru, numai din depărtare se aude orologiul de la Stabiliment bătând un- 
sprezece şi douăzeci... oră fatală pentru mine! — Les binişor din butoiul meu, mă 
târăsc de-a buşele pe schele și mă pomenesc înapoi aci... Ce să fac? Pe unde să 
ies? Îmi trebuie o inspirațiune ingenioasă... (pune mâna la frunte şi caută în gând) 
Da, am găsit-o! Să ies pe uşe. (merge repede în vârful degetelor la ușa din fund, 
o deschide; afară, în sală, e beznă) Obscuritate absolută! (merge la fereastră) A! 
Auz paşi; vine cineva pe schele. (se repede la uşa din dreapta, a odăii lui Spiridon) 

(l. L. Caragiale, O noapte furtunoasă) 


Notă! 

Pentru conținut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănțuirii ideilor — 1 punct; ortografia — 
1 puhct; punctuafia — | punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte şi să dezvolte subiectul propus, 


SUBIECTUL al III-lea (30 de puncte) 

Redactează un eseu, de minimum 400 de cuvinte, în care să prezinţi relația 
dintre două personaje dintr-un text narativ studiat, aparţinând lui Liviu Re- 
breanu sau lui G. Călinescu. 

În elaborarea eseului, vei avea în vedere următoarele repere: 

= prezentarea statutului social, psihologic, moral etc. al personajelor alese; 

~ evidenţierea relaţiei dintre personajele alese prin două scene/secvenţe co- 
mentate; 

— analiza a două elemente de structură, de compoziție şi de limbaj ale textu- 
lui narativ, semnificative pentru construcția personajului (de exemplu: acțiune, 
incipit, final, conflict, tehnici narative, modalități de caracterizare, perspectivă 


narativă, registre stilistice, limbaj etc.). 


Notă! 

Ordinea integrării reperelor în cuprinsul eseului este la alegere. 

Pentru conținutul eseului, vei primi 18 puncte (câte 6 puncte pentru fiecare 
cerință/reper). 

Pentru redactarea eseului, vei primi 12 puncte (existenţa părților componen- 
te— introducere, cuprins, încheiere — 1 punct; logica înlănţuirii ideilor — 1 punct; 


abilităţi de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuaţia — 2 puncte; așezarea în pagină, lizi- 
bilitatea — | punct). 

În vederea acordării punctajului pentru redactare, eseul trebuie să aibă 
minimum 400 de cuvinte şi să dezvolte subiectul propus. 


Modelul 37 


SUBIECTUL | (50 de puncte) 
Citeşte următorul fragment: 


În cursul inferior de liceu, în clasa a Il-a şi a Il-a, am avut un distins profesor de 
limba română în persoana unuia dintre foştii discipoli ai profesorului Ovid Densu- 
sianu. Se numea Vasile Vârcol și era tatăl colegului meu, Constantin (Ticu) Vârcol, 
premiantul clasei. Vasile Vârcol se remarca şi din punctul de vedere vestimentar şi 
al ținutei îngrijite, al gesturilor supravegheate, al alegerii cuvintelor, spre a vorbi ca 
din carte... Profesorul Vasile Vârcol ne făcea lecţii după metodele cele mai moder- 
ne, ale şcolii active, cu numeroase extemporale şi lucrări scrise, pe care le examina 
cu atenție în acuratețea sa formală.(..) Profesorul ne dădea să învăţăm pe dinafară 
poezii de Bolintineanu, Alexandrescu, Alecsandri şi Coşbuc. leșeam la catedră şi de- 
clamam, care mai de care, mai mecanic sau mai cu pathos, după cum ne apropiam 
sau nu atmosfera bucății. Clasicii noştri mi se păreau modele supreme, culmi neatin- 
se. Abia în clasa a V-a mi-am dat seama că şi ei au putut greși, că în scrisul lor s-a 
strecurat adesea convenția, false sentimente, incorectitudini în formă şi neadevăruri 
în conținut. 


(Şerban Cioculescu, Profesorul, în vol. Amintiri) 


A. Serie pe foaia de examen răspunsul la fiecare dintre următoarele ce- 
rinţe, cu privire la textul dat. 
1. Precizează personalitatea din domeniul cultural al cărei nume este asociat 


celui al lui Densusianu. 6 puncte 
2. Identifică în fragment două elemente de portret. 6 puncte 
3. Transcrie din fragment una dintre modalitățile de învăţare adoptate de pro- 
fesor. 6 puncte 


4. Precizează doi poeţi români amintiţi în fragment. 6 puncte 


5. Comentează, în 30-50 de cuvinte, semnificaţia secvenței: „Abia în clasa a 
V-a mi-am dat seama că şi ei au putut greşi, că în scrisul lor s-a strecurat adesea 
convenţia, false sentimente, incorectitudini în formă şi nieadevăruri în conţinut.” 

6 puncte 


Notă! Răspunsurile vor fi formulate în enunțuri. 


B. Redactează un text, de minimum 150 de cuvinte, în care să argumentezi 
dacă mentorii sunt importanți în societatea contemporană, raportându-te atât 
la informaţiile din fragmentul dat, cât şi la experiența personală sau culturală. 

(20 de puncte) 

În redactarea textului, vei avea în vedere următoarele repere: 

— formularea unei opinii față de problematica pusă în discuţie, enunțarea şi 
dezvoltarea corespunzătoare a două argumente adecvate opiniei şi formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), aşezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte și să dezvolte subiectul propus. 


SUBIECTUL al II-lea (10 puncte) 


Comentează, în minimum 50 de cuvinte, textul de mai jos, evidențiind ele- 
mentele prin care se realizează descrierea. 


Era foarte curios lucru a vedea pe ciocoii noștri cu pulpanele antereilor ridi- 
cate în brâu, ca să lase picioarelor libertate de a lucra după cerinţele jocului; cu 
ceacșiri roşii, cu meși şi papuci galbeni; încinşi cu taclite așezate astfel încât le 
acoperea pântecele şi o parte din piept; cu fermenele de postav de diferite fețe, 
lăsate pe spate, rași la cap și cu fesurile puse cam pe ceafă; era curios lucru, zi- 
cem, a privi efectul grotesc al acestor costume dizgraţioase, mai ales că poza ju- 
cătorilor plecaţi cam pe spate şi aerul lor de gravitate în dans îi făceau cu mult 
mai ridicoli de ceea ce erau în realitate. (..) 

Ciocoii, luând pe rând damele la joc, se deteră cu furie la toate exerciţiile co- 
regrafice obişnuite în timpul acela. Monotonul minet, dansul clasic al saloanelor 
europene, săltătoarea cracoviană a leşilor, cotilionul franțuzesc, valsul nemți- 
lor şi ecosezul adus din fundul Britaniei; toate aceste dansuri etnografice deteră 


prilej pe rând oaspeților noștri de a-şi arăta măiestria; dar se vede că aceste 

inovaţii străine nu erau încă destul de popularizate în țară la noi, sau că cioco- 

ii noștri nu le prea ştiau juca bine, căci ei se obosiră numaidecă! şi, ca să facă 

diversie, ziseră lăutarilor să cânte pristoleanca, chindia şi jocul numit ca la ușa 
cortului sau zoralia. 

(Nicolae Filimon, Ciocoii vechi şi noi, 

capitolul Muzica și coregrafia în timpul lui Caragea) 


Notă! 

Pentru conținut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănțuirii ideilor — 1 punct; ortografia — 
1 punct; punctuația — 1 punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte și să dezvolte subiectul propus. 


SUBIECTUL al III-lea (30 de puncte) 


Redactează un eseu, de minimum 400 de cuvinte, în care să prezinți rela- 
jia dintre două personaje dintr-un text narativ studiat, aparținând lui Liviu 
Rebreanu. . 

În elaborarea eseului, vei avea în vedere următoarele repere: 

— prezentarea statutului social, psihologic, moral etc. al personajelor alese; 

— evidenţierea relaţiei dintre personajele alese prin două scene/secvențe co- 
mentate; 

— analiza a două elemente de structură, de compoziţie şi de limbaj ale textu- 
lui narativ, semnificative pentru construcţia personajului (de exemplu: acțiune, 
incipit, final, conflict, tehnici narative, modalităţi de caracterizare, perspectivă 
narativă, registre stilistice, limbaj etc.). 


Notă! 

Ordinea integrării reperelor în cuprinsul eseului este la alegere. 

Pentru conţinutul eseului, vei primi 18 puncte (câte 6 puncte pentru fiecare 
cerință/reper). 

Pentru redactarea eseului, vei primi 12 puncte (existența părților componen- 
te — introducere, cuprins, încheiere — 1 punct; logica înlănţuirii ideilor — 1 punct; 
abilități de analiză şi de argumentare — 3 puncte; utilizarea limbii literare — 


2 puncte; ortografia — 2 puncte; Punctuajia — 2 puncte; așezarea în pagină, lizi- 
bilitatea — 1 punct). 

În vederea acordării punctajului pentru redactare, eseul trebuie să aibă 
minimum 400 de cuvinte şi să dezvolte subiectul propus. 


Modelul 38 


SUBIECTUL | (50 de puncte) 
Citeşte următorul fragment: 


Niciodată n-am uitat unele tablouri pe care le-am văzut în copilărie; mi-au ră- 
mas de-a pururi în minte. 

Despre unul din ele vreau să vă vorbesc aici, pentru că-l văd tot atât de limpe- 
de ca și atunci când eram copiliță. Dacă nu mă înşeală memoria, l-am Văzut într-o 
expoziție anuală la Berlin. dea] 

Îmi amintesc numai două tablouri: unul înfățișa un copil mic îmbrăcat sărăcă- 
cios, care mângâia cu nesfârșită compătimire un cerb mort, alături de un zid. Chi- 
pul copilului arăta o milă duioasă, şi, nu ştiu cum, dar privind acel tablou, simțeam 
aidoma ce simfea copilul. lar celălalt tablou, cel de neuitat, era o mare aquarelă 


Un tânăr în haine {ărăneşti era îngenunchiat lângă sicriu, cu fața ascunsă în 
Jlori, într-o mişcare ce arăta O covârșitoare desperare. În find sta ghemuită o bă- 
trână semănând a vrăjitoare, care îşi încălzea mâinile la un brazero și privea la 
disperarea tânărului cu ochi prea obosiţi pentru a mai arăta vreo suferință. 


(Maria, Regina României, Povestea vieții mele) 


A. Scrie pe foaia de examen răspunsul la fiecare dintre următoarele ce- 
rințe, cu privire la textul dat. 


1. Precizează semnificaţia expresiei „nu mă înşeală memoria”, 6 puncte 
2. Identifică numele oraşul în care a fost expus tabloul descris în fragmentul 
dat. 6 puncte 


138 e LIMBA ȘI LITERATURA ROMÂNĂ a teere ana. 


3. Transcrie din text descrierea făcută de autoare pentru primul tablou amintit. 
6 puncte 

4. Precizează titlul tabloului care a impresionat-o pe autoarea textului citat. 
6 puncte 
5. Comentează, în 30-50 de cuvinte, semnificaţia secvenţei: „Niciodată n-am 
uitat unele tablouri pe care le-am văzut în copilărie; mi-au rămas de-a pururi în 
minte.” 6 puncte 


Notă! Răspunsurile vor fi formulate în enunțuri. 


B. Redactează un text, de minimum 150 de cuvinte, în care să argumentezi 
dacă arta are capacitatea de a transmite emoție, raportându-te atât la informați- 
ile din fragmentul dat, cât și la experiența personală sau culturală. 

(20 de puncte) 

În redactarea textului, vei avea în vedere următoarele repere: 

— formularea unei opinii față de problematica pusă în discuţie, enunțarea și 
dezvoltarea corespunzătoare a două argumente adecvate opiniei și formularea 
unei concluzii pertinente; 14 puncte 

— utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), aşezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte și să dezvolte subiectul propus. 


SUBIECTUL al Ii-lea (10 puncte) 
Contentează, în minimum 50 de cuvinte, textul de mai jos, evidențiind rolul 
indicațiilor scenice din fragmentul următor. 


SPIRIDON: Domnule, musiu, tot aici eşti?. E foc mare, trebuie să fugi! Dacă 
o pune mâna pe dumneata, te omoară... 

RICĂ: Mă omoară?... Scapă-mă, băiete, scoate-mă de aici... Pe unde să ies? 
(pornind spre uşa din dreapta, pe unde a intrat Spiridon.) Pe aici... 

SPIRIDON: Nu se poate. (îi taie drumul.) Odaia d-acolo răspunde tot pe sca- 
ra a'mare; vrei să te-ntâlneşti cu ei piept în piept? 

RICĂ: Nu, nu voi; dar atunci ce-i de făcut! Existenţa mi-este periclitată. Voi 
să scap. Scapă-mă: îți dau bacşiş trei sferturi de rublă. 

SPIRIDON: Trei sferturi de rublă: şase pachete de tutun! Te-scap. 


RICĂ: Cum? Pe unde? Spune-mi iute, că mi-e degrabă, îmi vine stenahorie. 

SPIRIDON: Dumneata stăi aici. Eu mă duc colea în odăiţă (la dreapta), des- 
chiz ușa care dă în scară, cum i-oi vedea că se urcă sus, te chem în odaie, închi- 
dem ușa de la mijloc, şi când or intra cu toții aici, îţi dau drumul pe dincolo pe 
scară, te cobori şi ieşi repede pe poartă... Lasă că te scap, n-ai grijă. 

RICĂ: Da, du-te degrabă! - 

SPIRIDON (cu şiretenie): Apoi, nu-mi dai? 

RICĂ: Ce? 

SPIRIDON: Ce mi-ai făgăduit. 

RICĂ: Ba da, îţi dau. (se caută în toate buzunarele şi completează suma din 
mărunțele; Spiridon o socotește cu scumpătate.) Băiere, (solemn.) tânărule! Ştii 
tu în ce pozițiune mă găsesc? Știi tu ce pericol mă amenință? 

SPIRIDON: Ba bine că nu! Dacă n-oi ști eu păpara lui jupânul!... Hehei! 
Lasă; dacă n-ăi putea scăpa... 

RICĂ: "Ai? (şovăie.) 

SPIRIDON: Ai să vezi şi dumneata al dracului ce e... De ce-i zice lui „ Titir- 
că Inimă-Rea"? 

RICĂ: Nu, nu voi să văz, scapă-mă. 

(l. L. Caragiale, O noapte furtunoasă) 


Notă! 

Pentru conţinut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănțuirii ideilor — 1 punct; ortografia — 
1 punct; punctuația — | punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte și să dezvolte subiectul propus. 


SUBIECTUL al III-lea (30 de puncte) 

Redactează un eseu, de minimum 400 de cuvinte, în care să prezinţi viziunea 
despre lume ilustrată într-un text studiat din creaţia lirică a lui George Bacovia. 

În elaborarea eseului, vei avea în vedere următoarele repere: 

— prezentarea viziunii despre lume evidentă în lirica bacoviană, ilustrată în- 
tr-o creație literară; 

— evidenţierea a două trăsături ale liricii bacoviene ilustrate într-un text; 

— analiza, la alegere, a două componente de structură și de limbaj ale creaţiei 
literare studiate, semnificative pentru construcţia textului poetic, din seria: titlu, 
structura textului, conținut și semnificații, limbaj poetic. 


Notă! 

Ordinea integrării reperelor în cuprinsul eseului este la alegere. 

Pentru conținutul eseului, vei primi 18 puncte (câte 6 puncte pentru fiecare 
cerință/reper). 

Pentru redactarea eseului, vei primi 12 puncte (existenţa părților componen- 
te — introducere, cuprins, încheiere — 1 punct; logica înlănțuirii ideilor — 1 punct; 
abilități de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuaţia — 2 puncte; așezarea în pagină, lizi- 
bilitatea — | punct). 

În vederea acordării punctajului pentru redactare, eseul trebuie să aibă 
minimum 400 de cuvinte și să dezvolte subiectul propus. 


Modelul 39 


SUBIECTUL I (50 de puncte) 
Citeşte următorul fragment: 


Pe la sfărșitul lunii februarie Sau începutul lunii martie 1870, mă întorceam în- 
tr-o seară acasă de la o adunare ... Aruncând ochii din întâmplare asupra mesei 
mele de lucru, văzui o scrisoare nedeschisă pe care nu o băgasem în seamă. Era 
adresată redactorului „Convorbirilor literare” şi scrisă cu litere mici şi fine ca de 
o mână de femeie. Mi-am zis că trebuie să fie de la una din numeroasele poete tine- 
re din provincie care voiau să li se tipărească versurile în revista noastră. Deschi- 
zând plicul, găsii o scrisoare împreună cu o poezie intitulată „Venere şi Madonă”, 
amândouă iscălite M. Eminescu. Numele Eminescu nu avea aparenţa a fi real, ci 
îmi păru împrumutat de vreun autor sflicios ce nu vrea să se dea pe faţă. Deprins 
cu pachete întregi de versuri şi proză ce îmi veneau zilnic, mă pusei să citesc cu 
indiferență Venere şi Madonă, dar la a treia strofă care începea cu versurile: „Ra- 
fael pierdut în visuri ca-ntr-o noapte înstelată, / Suflet îmbătat de raze și d-eterne 
primăveri...” interesul mi se deşteptă şi merse crescând până la sfârşit. Foarte im- 
presionat am citit poezia de mai multe ori în şir, iar a doua zi, dis-de-dimineaţă, 
m-am dus la Maiorescu cu manuscrisul în mână. 

— În sfârşit am dat de un poet, i-am strigat intrând în odaie şi arătându-i 
hârtia. 

(lacob Negruzzi, Eminescu) 


A. Serie pe foaia de examen răspunsul la fiecare dintre următoarele ce- 
rinţe, cu privire la textul dat. 


1. Explică sensul expresiei „aruncând ochii (din întâmplare)”. 6 puncte 
2. Precizează titlul poeziei lui Mihai Eminescu care i-a atras atenţia lui Iacob 
Negruzzi. 6 puncte 
3. Identifică în fragment două repere spaţio-temporale. 6 puncte 
4. Precizează reacţia lui Iacob Negruzzi la citirea numelui Eminescu pe 
manuscris. 6 puncte 
5, Comentează secvența: „— În sfărșit am dat de un poet.” 6 puncte 


Notă! Răspunsurile vor fi formulate în enunțuri. 


B. Redactează un text, de minimum 150 de cuvinte, în care să argumentezi 
dacă publicaţiile din domeniul cultural pot fi o platformă de promovare a tine- 
rilor artişti, raportându-te atât la informaţiile din fragmentul dat, cât şi la experi- 
enţa personală sau culturală. (20 de puncte) 

În redactarea textului, vei avea în vedere următoarele repere: 

— formularea unei opinii faţă de problematica pusă în discuţie, enunțarea şi 
dezvoltarea corespunzătoare a două argumente adecvate opiniei şi formularea 
unei concluzii pertinente; 14 puncte 

utilizarea corectă a conectorilor în argumentare, respectarea normelor limbii 
literare (norme de exprimare, de ortografie şi de punctuație), aşezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte și să dezvolte subiectul propus. 


SUBIECTUL al II-lea (10 puncte) 
Comentează, în minimum 50 de cuvinte, textul de mai jos, evidențiind îmmple- 
tirea registrului arhaic cu cel neologic. 


Într-o seară din luna trecută eram adunați mai mulți prieteni, toți lungiţi pe 
divanuri, după obiceiul oriental, şi înarmaţi de ciubuce mari, care produceau o 
atmosferă de fum vrednică de sala selamlicului a unui paşă. (...) 

Printre noi se găsea un tânăr zugrav francez, care pentru întâia dată ieșise 
din țara lui spre a face un voiaj în Orient. 

— Domnilor, ne zise el, vă mărturisesc cu ruşine că, pân-a nu veni în țările 
d-voastră, nici nu prepuneam că se află în Europa o Moldavie şi o Valahie. Dar 


nu mă plâng nicidecum, de vreme ce, ca un Columb, am avut plăcere a descoperi 
eu însumi aceste frumoase părți ale lumii şi a mă încredința că, departe de a fi 
locuite de antropofagi, ele cuprind în sânul lor o societate foarte plăcută. 

— Domnule, răspunse unul din noi, nu te încrede așa lesne în descoperirea 
d-tale, pentru că cine ştie dacă pân-în sfârşit nu-i fi pus în Jrigare şi ospătat de 
sălbaticii acestor țări! 

(V. Alecsandri, Balta-Albă) 


Notă! 

Pentru conţinut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănțuirii ideilor — 1 punct; ortografia — 
1 punct; punctuația — | punct). 

În vederea acordării punctajului pentru redactare, răspunsul trebuie să aibă 
minimum 50 de cuvinte şi să dezvolte subiectul propus. 


SUBIECTUL al Ill-lea (30 de puncte) 


Redactează un eseu, de minimum 400 de cuvinte, în care să demonstrezi că 
un text semnat de Mihai Eminescu, Ion Barbu sau Tudor Arghezi este o artă 
poetică. 

În elaborarea eseului, vei avea în vedere următoarele repere: 

— prezentarea viziunii despre lume evidentă în lirica eminesciană/barbiană/ar- 
gheziană, ilustrată într-o artă poetică; 

— evidenţierea a două trăsături ale liricii eminesciene/barbiene/argheziene 
ilustrate într-o artă poetică; 

— analiza, la alegere, a două componente de structură și de limbaj ale creației 
literare studiate, semnificative pentru construcţia textului poetic, din seria: titlu, 
structura textului, conţinut și semnificaţii, limbaj poetic. 


Notă! 

Ordinea integrării reperelor în cuprinsul eseului este la alegere. 

Pentru conţinutul eseului, vei primi 18 puncte (câte 6 puncte pentru fiecare 
cerință/reper). 

Pentru redactarea eseului, vei primi 12 puncte (existența părților componen- 
te — introducere, cuprins, încheiere — | punct; logica înlănțuirii ideilor — 1 punct; 
abilități de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuaţia — 2 puncte; așezarea în pagină, lizi- 
bilitatea — 1 punct). 


În vederea acordării punctajului pentru redactare, eseul trebuie să aibă 
minimum 400 de cuvinte şi să dezvolte subiectul propus. 


Modelul 40 


SUBIECTUL | z (50 de puncte) 


Citeşte următorul fragment: 

Bădie Mihai, 

Ai plecat şi mata din leşi, lăsând în sufletul meu multă scârbă şi amăreală. Să deie 
Dumnezeu să fie mai bine pe acolo, dar nu cred. Munteanul e frate cu dracul, din- 
tr-un pol el face doi; ș-apoi dă, poate nu-s cu inima curată când grăiesc de fratele 
nostru că-i cu dracul, în loc să fie cu Dumnezeu. Dar, iartă şi mata, căci o prielinie 
care ne-a legat aşa de strâns nu poate să fie ruptă fără de ciudă din partea acelu- 
ia care rămâne singur. Această epistolie ţi-o scriu în cerdacul unde de atâtea ori am 
stat împreună, unde mata, uitându-te pe cerul plin cu minunăţii, îmi povesteai atâtea 
lucruri frumoase... frumoase... Dar coșcogemite om ca mine, gândindu-se la acele 
vremuri, a început să plângă... Bădie Mihai, nu pot să uit acele nopți albe când hoi- 
năream prin Ciric şi Aroneanu, fără pic de gânduri rele, dar din dragostea cea mare 
pentru Ieşul nostru uitat şi părăsit de toți. Şi dimineaţa când ne întorceam la cuibar, 
blagosloviți de aghiazina cea fără de prihană şi atât iertătoare a Tincăi, care ne pri- 
mea cu alai, parcă cine ştie ce nelegiuire am făptuit şi noi. Ți-aș scrie mai multişor, 
însă a venit Enăchescu și trebuie să plec cu dânsul la tipografie. 

Cu toată dragostea, 

Ionică 

Ieşi, 1877, decembre 


(Ion Creangă, din corespondenţa cu Mihai Eminescu) 


A. Serie pe foaia de examen răspunsul la fiecare dintre următoarele ce- 
rinţe, cu privire la textul dat. 


1. Precizează semnificaţia expresiei „ne-a legat aşa de strâns”. 6 puncte 
2, Ilustrează prin exemple din textul epistolar un registru de limbaj. 6 puncte 
3. Precizează două repere spaţiale evidențiate în textul dat. 6 puncte 


4. Transcrie din textul suport un enunț în care se remarcă evocarea. 6 puncte 


5, Comentează, în 30-50 de cuvinte, semnificaţia secvenţei: „Dar, iartă şi 
mata, căci o prietinie care ne-a legat aşa de strâns nu poate să fie ruptă fără de 
ciudă din partea aceluia care rămâne singur.” 6 puncte 


Notă! Răspunsurile vor fi formulate în enunțuri. 


B. Redactează un text, de minimum 150 de cuvinte, în care să argumentezi 
dacă prietenia este necesară în existența umană, raportându-te atât la informa- 
ţiile din fragmentul dat, cât şi la experiența personală sau culturală. 

(20 de puncte) 

În redactarea textului, vei avea în vedere următoarele repere: 

— formularea unei opinii faţă de problematica pusă în discuţie, enunţarea şi 
dezvoltarea corespunzătoare a două argumente adecvate opiniei şi formularea 
unei concluzii pertinente; 14 puncte 

- utilizarea corectă a conectorilor în argumentare, respectarea normelor limbii 
literare (norme de exprimare, de ortografie și de punctuație), aşezarea în pagină, 
lizibilitatea. 6 puncte 

În vederea acordării punctajului pentru redactare, textul trebuie să aibă 
minimum 150 de cuvinte şi să dezvolte subiectul propus. 


SUBIECTUL al II-lea (10 puncte) 


Comentează, în minimum 50 de cuvinte, textul de mai jos, evidențiind cum se 
realizează funcţia poetică şi funcţia referenţială a limbajului. 


Se împlinise cam un veac de când cel dintâi cu acest nume, la care se 
adăogase porecla de Măgureanu, după o moşioară de danie domnească, fu- 
gind de undeva, de prin părţile turceşti, ca să scape de ispășirea unui îndoit 
omor, se aciuiase în Valahia şi ajunsese armaş mare. O tristă faimă supravie- 
juise omului pătat de sânge ce nu fusese văzul râzând niciodată. La veneticul 
acesta necunoscut, despre care se zvonise că nu-şi destăinuia obârşia pentru 
că ar fi fost prea joasă, se învederau tocmai dimpotrivă, trupeşte şi sufletește, 
semnele unei înalte stirpe în cădere: portul seme] şi înfățișarea nobilă, trufia, 
cerbicia şi cruzimea, lenea, sila de viaţă, setea de răzbunare şi puterea de ură, 
semne ce trecu urmaşilor săi cari, de nu s-ar fi prigonit între dânșii, dezbinaţi 
toată vremea, ar fi putut încă dura o casă puternică şi vestită. 

(Mateiu Caragiale, Craii de Curtea-Veche) 


Notă! 

Pentru conţinut, vei primi 6 puncte, iar pentru redactare, vei primi 4 puncte 
(utilizarea limbii literare — 1 punct; logica înlănţuirii ideilor — 1 punct; ortografia — 
1 punct; punctuația — 1 punct). 

În vederea acordării punctajului pentru redactare, răspunsul trebuie să aibă 
niinimum 50 de cuvinte și să dezvolte subiectul propus. 


SUBIECTUL al III-lea (30 de puncte) 

Redactează un eseu, de minimum 400 de cuvinte, în care să prezinţi particu- 
larități de construcție a unui personaj dintr-un text narativ studiat, aparţinând 
lui Mihai Sadoveanu sau lui G. Călinescu. 

În elaborarea eseului, vei avea în vedere următoarele repere: 

— prezentarea statutului social, psihologic, moral etc. al personajului ales; 

— evidențierea unei trăsături a personajului ales prin două scene/secvenţe co- 
mentate; 

— analiza a două elemente de structură, de compoziţie şi de limbaj ale textu- 
lui narativ, semnificative pentru construcția personajului (de exemplu: acfiune, 
incipit, final, conflict, tehnici narative, modalităţi de caracterizare, perspectivă 
narativă, registre stilistice, limbaj etc.). 


Notă! 

Ordinea integrării reperelor în cuprinsul eseului este la alegere. 

Pentru conținutul eseului, vei primi 18 puncte (câte 6 puncte pentru fiecare 
cerință/reper). 

Pentru redactarea eseului, vei primi 12 puncte (existența părților componen- 
te — introducere, cuprins, încheiere — | punct; logica înlănţuirii ideilor — 1 punct; 
abilități de analiză şi de argumentare — 3 puncte; utilizarea limbii literare — 
2 puncte; ortografia — 2 puncte; punctuaţia — 2 puncte; așezarea în pagină, lizi- 
bilitatea — | punct). 

În vederea acordării punctajului pentru redactare, eseul trebuie să aibă 
minimum 400 de cuvinte și să dezvolte subiectul propus. 


SUGESTII DE REZOLVARE 


Modelul 1 


SUBIECTUL | (50 de puncte) 

A. 

1. În textul dat expresia are sensul: „este cu atât mai dificil”. 

2. Liviu Rebreanu polemizează cu stilul calofil, pledând pentru autenticitatea 
limbajului și formula estetică relistă, în care scriitorul încearcă să creeze senza- 
ţia de viaţă. 

3. Textul are un caracter reflexiv, reprezentând confesiunea unui scriitor asu- 
pra formulei literare adoptate „creând oameni vii, cu viață proprie”. 

4, Pentru scriitorul Liviu Rebreanu literatura realistă se dezice de artificiile 
stilistice, de acea „jonglerie cu fraze”, specifică stilului calofil, încercând să ilus- 
treze viaţa într-o manieră veridică, fiind „creaţie de oameni şi de viaţă”. Iată de 
ce „nu frumosul, o născocire omenească” reprezintă scopul demersului artistic, 
pentru că scriitorul realist își propune să creeze „o operă mai preţiosă decât toate 
frazele din lume”. 

5. Pentru Liviu Rebreanu scriitorii romantici se disting prin „hiperbolizarea 
(...) eului”, înțelegând prin aceasta elementele excesive de retorism. ` 


B. 

În societate scriitorul asumă, în egală măsură, atât o condiție mesianică, de 
profet al cetății care pune în discuție marile provocări ale lumii sale, cât și o con- 
diție de ființă ostracizată de morala burgheză şi conduita socială rigidă pe care o 
sfidează. 

Cred că artistul are o condiție tragică, pentru că este respins de contemporani 
din cauza atitudinii sale contestatare. Este evident faptul că dintotdeauna raportul 
artist-contemporani a stat sub semnul ostilității reciproce, de vreme ce scriitori 
precum G. Flaubert sau I. L. Caragiale au fost acuzați de imoralitate. Relevant 
în acest sens este și exemplul pictorilor impresionişti, obligați să expună într-un 
spațiu neconvențional, deoarece creațiile lor plastice nu erau primite în Salon, 
spaţiul expozițional la modă în acea epocă. 


În aceeaşi ordine de idei, artistul are misiunea de a sfida convențiile vremii 
sale, de a promova arta pentru artă, dincolo de gustul publicului, de a respinge 
compromisurile impuse de receptorul de artă, de moda vrei În articolul Cred, 
Liviu Rebreanu îşi mărturiseşte viziunea despre arta scrisului, polemizând cu ci- 
titorii de literatură sentimentală, denumită cu multă ironie „povestiri gentile de 
salon”. Din perspectiva esteticii realiste, căreia i se circumscrie opera lui Liviu 
Rebreanu, literatura este creaţie de oameni și de viaţă. Astfel, arta este asociată 
creaţiei divine şi reprezintă „cea mai minunată taină”. 

În concluzie, atitudinea virulentă față de nonvalori sau rigori sociale este de- 
finitorie pentru condiţia artistului modern care pune în discuţie marile provocări 
ale societăţii sale. 


SUBIECTUL al II-lea (10 puncte) 


În fragmentul selectat sunt evidente multe elemente ale simbolismului, de 
la prezența unor simboluri recurente în lirica bacoviană precum violet, toamna, 
orașul, până la refren, element care asigură muzicalitatea. Între amurgul violet 
şi cufundarea lumii în neant se observă o corespondenţă, inducând starea de an- 
goasă, generată de senzația împresurării morţii. Angoasa este starea de spirit do- 
minantă, rod al contemplării unei lumi citadine sordide. Epitetul cromatic violet, 
din debutul textului, sugerează un sentiment copleșitor al sfârşitului apropiat. În 
ultima strofă este sugerată atmosfera apăsătoare a spaţiului citadin care devine 
fantomatic, populat de fiinţe spectrale „voievozi cu plete” și străbuni „în pâlcuri 
violete”. Turnul, simbol al verticalității, marchează această trecere din planul rea- 
lităţii imediate, obsedant de monotonă, în această dimensiune onirică, care stă sub 
semnul alienării. Recurenţa simbolului cromatic violet dă senzaţia împresurării fi- 
inţei de semnele morţii, iar verbul senzorial relevă osmoza dintre real şi vis. 


SUBIECTUL al Ill-lea (30 de puncte) 
Text propus: Povestea lui Harap-Alb de lon Creangă 


* DEFINIȚIE. EVOLUȚIA SPECIEI 

Specia epică a prozei fantastice cu elemente supranaturale, care simbolizează 
forțele binelui şi ale răului, aflate în lupta pentru afirmarea adevărului și a dreptă- 
ţii se numește basm. Sorgintea acestei specii literare se află în necesitatea oame- 
nilor de a evada din cotidian într-un spaţiu fabulos, superior din punct de vedere 


etic, deoarece contribuie la impunerea unor idei şi norme morale prin sancţionarea 
răului. În viziunea lui G. Călinescu basmul este „o oglindire a vieţii în moduri fa- 
buloase”. 

În literatura română basmul cult a fost abordat de scriitori importanţi precum 
Ioan Slavici, M. Eminescu, |. L. Caragiale, Barbu Ștefănescu-Delavrancea şi Ion 
Creangă. Din proza de inspiraţie folclorică a celui din urmă se rețin basmele: 
„Povestea porcului”, „Fata moșului și fata babei”, „Povestea lui Stan Păţitul”, 
„Dănilă Prepeleac” şi capodopera basmului cult românesc „Povestea lui Harap- 
Alb”, text publicat în revista „Convorbiri literare” la 1 august 1877. 


+ UNIVERSUL OPEREI 

Ion Creangă debutează la Junimea în 1875 cu textul „Soacra cu trei nurori”, 
publicând în „Convorbiri literare” până în 1878 şi celelalte poveşti ale sale. În 
ciuda faptului că a fost considerat mult timp un autor „poporal”, Ion Creangă 
este un mare povestitor, un artist profund original, care a creat o operă epică ce 
se distinge prin stilul său, prelucrând folclorul la un nivel superior, fapt pentru 
care G. Călinescu l-a considerat un erudit. Criticul a pus în lumină notele defini- 
torii ale stilului lui Ion Creangă. Astfel, multe dintre textele humuleșteanului „nu 
sunt opere propriu-zise de prozator, valabile în neatârnare, ci părți narate dintr-o 
întocmire dramatică cu un singur actor, monologică”. 


* STILUL LUI ION CREANGĂ 

„Povestea lui Harap-Alb” este un basm cult, deoarece la lon Creangă nu atât 
acţiunea în sine este interesantă, ci spontaneitatea, plăcerea de a construi replici 
savuroase. Spre deosebire de basmul popular care se caracterizează prin stereoti- 
pie, basmul cult este marcat de personalitatea autorului, respectând clişeele spe- 
ciei populare și depăşindu-le prin elemente specifice. La Ion Creangă mimarea 
unor canoane este un pretext pentru a înscena dialoguri. 

O altă notă definitorie a stilului lui lon Creangă este reprezentată de limba- 
jul din opera epică. În viziunea lui Pompiliu Constantinescu „lexicul regional cu 
locuţiuni și metafore ermetice, cu proverbe, jocuri de cuvinte și cu filozofia lui 
imagistică, creată de experiența colectivă, are aceeași semnificaţie literară ca şi 
limbajul comediilor lui Caragiale”. Cuvintele apar sub forme surprinzătoare, sau 
sunt aşezate în combinaţii insolite. Umorul este generat adesea de prezența unor 
regionalisme sau a termenilor familiari, care au rolul de a caricaturiza, de a exa- 
gera, mergând până la grotesc: „la tacă-ți gura, măi Gerilă! ziseră ceilalți. Acuş 
se face ziuă, şi tu nu mai stinchești cu braşoave de-ale tale. Al dracului lighioaie 


nai ești! Destul acum, că ne-ai făcut capul călindar. Cine-a mai dori să facă to- 
'ărășie cu tine aibă-şi parte şi poarte-ţi portul. Că pe noi știu că ne-ai ameţit. Are 
ineva cap să se liniştească de răul tău? I-auzi-l-ăi: parcă-i o moară hodorogită.” 


* TEMATICĂ 

Din basmele populare, Ion Creangă păstrează în „Povestea lui Harap-Alb” 
emnificaţiile luptei dintre forțele binelui, reprezentate de Harap-Alb, Sfânta Du- 
ninică, calul năzdrăvan, cei cinci uriaşi şi forțele răului, întruchipate de Spân şi 
mpăratul Roșu. Pentru G. Călinescu „Povestea lui Harap-Alb” e un chip de a 
lovedi că „omul de soi se vădește sub orice strai”. Încercările feciorului de crai 
le a duce la bun sfârşit probele impuse de Spân sunt trepte ale iniţierii sale. Cea 
are intuieşte în adolescentul naiv potenţialul Împărat Verde este Sfânta Dumini- 
ă, numindu-l „luminate crăișor”, încă din debutul textului. 


* STRUCTURA 

Acţiunea basmului respectă structura basmului popular, desfăşurându-se pe 
n singur fir narativ, cu episoade care se înlănțuie, marcând un drum inițiatic al 
ersonajului, care culminează cu trecerea într-un plan psihologic superior. Cele 
rei ipostaze ale protagonistului corespund, în plan compozițional, unor părți na- 
ative: etapa iniţială, de pregătire pentru drum, parcurgerea drumului inițiatic şi 
ăsplata „crăişorului”. 


* PERSPECTIVA NARATIVĂ 

Naratorul este obiectiv, evenimentele fiind prezentate la persoana a treia. 
'erspectiva narativă este preponderent „din spate”, deoarece naratorul este om- 
iscient, omniprezent și extradiegetic. Focalizarea este externă, pentru că eve- 
imentele sunt narate din perspectiva unui observator. Norma obiectivităţii este 
neori suspendată prin intervenţii auctoriale. 


* TITLUL 

Prin-titlul său, basmul face trimitere evidentă la parcursul inițiatic al fecioru- 
Ji de crai, deoarece evenimentele narate sunt repere ale formării adolescentului, 
are capătă o dimensiune spectaculoasă, redată prin termenul „poveste”, acesta 
utând avea și sensul de întâmplare neverosimilă, fantastică. Trimiterea încă din 
tlu spre un personaj eponim, permite atât încadrarea în genul epic, prin sugera- 
za unei acţiuni, cât și evidenţierea unui nume oximoronic, obținut prin asocierea 
>rmenilor harap — „om cu păr şi piele neagră” şi alb — „sugestie a purității şi bu- 
ătăţii”, calități care îl fac să triumfe asupra răului. 


e RELAȚIA INCIPIT-FINAL 

Basmul se deschide cu o formulă iniţială: „Amu cică era odată într-o țară...”, 
marcând trecerea într-un plan fabulos. În formula iniţială se remarcă intervenția 
scriitorului față de tiparul clasic, al basmelor populare, de vreme ce se face o dis- 
tincție între timpul povestirii (sugerat prin adverbul de timp „amu”) şi timpul po- 
vestit (redat prin imperfect „era” şi adverbul de timp „odată”). Elementele prin 
care această formulă se diferenţiază de cea populară sunt introducerea lui „cică”, 
prin care se evidenţiază negarea veridicităţii întâmplărilor şi eliminarea secvenţei 
„ca niciodată”, substituită prin reperul spaţial „o țară”. 

Finalul basmului lui Ion Creangă respectă convențiile speciei, fiind închis, re- 
prezentat de triumful binelui asupra răului, deoarece călătoria iniţiatică se înche- 
ie prin două motive specifice basmului popular: primirea împărăției și nunta cu 
fata Împăratului Roşu. Spre deosebire însă de basmul popular, în finalul creației 
lui Ion Creangă se observă autoreferenţialitatea prin secvenţa un „păcat de po- 
vestariu, fără bani în buzunariu”. 

O altă trăsătură a basmului cult este inserarea unei note realiste în formula finală 
„şi-a durat veselia ani întregi, și acum mai ține încă, cine se duce pe acolo bea şi mă- 
nâncă, iar pe la noi cine are bani bea şi mănâncă, iar cine nu, se uită şi rabdă”. 

Relaţia dintre incipit și final relevă organizarea simetrică a textului, care amin- 
teşte de schema basmului popular, mediind legătura dintre universul fabulos și 
cel al lumii reale, dar elementele profund originale din aceste structuri poartă am- 
prenta stilului lui Ion Creangă. 


+ TIMP ȘI SPAȚIU ÎN TEXTUL NARATIV 

Încă din debutul textului se remarcă reperele spaţio-temporale vagi („odată”, 
„0 ţară”), cărora, pe parcursul textului, li se alătură cele cu valoare de de simbol: 
podul, pădurea, fântâna, curtea Împăratului Verde şi curtea Împăratului Roşu. Po- 
dul pe care îl trece crăișorul are rolul de a marca, simbolic, trecerea din univer- 
sul cunoscut (casa părintească în care greşelile par nesemnificative) în universul 
ostil (unde fiecare greşeală este asumată de tânărul pornit pe un drum inițiatic). 

Pădurea prin care tânărul rătăceşte este un labirint, un spaţiu ostil, aşa cum 
apare și în folclor, deoarece este stăpânit de ființe malefice. Nu poate fi depășit 
decât cu ajutorul Spânului, care îi iese în cale de trei ori. Însoţirea cu Spânul re- 
prezintă o încălcare a sfatului părintesc, dar şi o etapă necesară în formarea crăişo- 
rului. Fântâna mediază o trecere spre un alt tărâm, unde forțele răului se exercită 
asupra crăișorului, echivalând cu o coborâre în infern. Acest episod are o valoare 
iniţiatică, de vreme ce personajul descoperă adevărata natură a însoţitorului său. 


S-a vorbit despre coborârea în fântână drept un botez în sens simbolic, crăişorul 
primind un nume care îl individualizează şi îi defineşte noul statut, cel de slugă a 
Spânului. Numele de Harap-Alb este un oximoron care indică statutul dilematic 
al personajului, Tânărul este prins ca într-un cleşte de jurământul făcut Spânului. 
Dacă îl omoară pe acesta îşi încalcă jurământul şi devine o ființă cu un statut mo- 
ral degradat, dacă respectă cuvântul dat Spânului rămâne sluga sa, ființă cu statut 
social inferior celui iniţial. 


+ PERSONAJE FABULOASE 

În depăşirea probelor impuse de Spân, Harap-Alb este ajutat de personaje fa- 
buloase care compensează deficiența de eroism a protagonistului. În construirea 
lor Ion Creangă pornește de la un element real — o trăsătură umană exacerbată 
- folosindu-se hiperbola. Dincolo de aceste personaje subînțelegem caractere, 
trăsături omeneşti, deoarece portretizarea lor se realizează prin cuvântul „om” — 
„dihanie de om”, „schimonositură de om”, „arătare de om”, „pocitanie de om”. 
Tocmai de aceea li se atribuie o dimensiune omenească prin trăiri sufletești. În 
fapt, aceste personaje sunt imaginea forțelor stihiale şi a trăsăturilor umane duse 
la extrem. Gerilă, Flămânzilă şi Setilă sunt expresii alegorice ale impulsurilor 
aparținând instinctului de apărare și de conservare a fiinţei umane, amintind de 
basmele populare, în timp ce Ochilă şi Păsări-Lăţi-Lungilă sunt creaţiile lui Ion 
Creangă. 

Remarcabilă la Ion Creangă este împletirea dintre fabulos şi notele realiste, 
pertinentă în acest sens fiind observaţia lui G. Călinescu: „În plin fabulos dăm 
de scene de un realism poznaş. Gerilă, Ochilă şi celelalte monstruozități ale bas- 
mului se ceartă în casa de fier înroșit a Împăratului Roșu, ca dascălii în gazdă la 
ciobotarul din Fălticeni.” 


* CONCLUZIE 

Nu numai prin construcția inovatoare a personajului principal se remarcă 
această creaţie epică. G. Călinescu atrage atenţia asupra faptului că jovialitatea, 
umorul contrastelor sunt extrem de subtile la Ion Creangă şi ca atare sunt menite 
să fie apreciate la un nivel superior de lectură. Din acest motiv lon Creangă este 
un mare creator epic, unic în literatura noastră, iar opera sa literară „Povestea lui 
Harap-Alb” rămâne cea mai apreciată ilustrare a basmului cult. 


Modelul 2 


SUBIECTUL I (50 de puncte) 

A. 

1. Doi termeni care nu mai corespund normelor actuale ale limbii literare sunt: 
statua, primblare. 

2. Potrivit autorului, orașele care au ambiția de a se numi capitale ale unei 
țări, se remarcă și printr-un loc de promenadă unde se adună „gloata de bogaţi”. 

3. Promenada din capitala Spaniei este Prado. 

4. Arhaismele primblare, convenciune, obicinuit, feliu sunt prezente în frag- 
mentul dat, deoarece în momentul publicării textului (secolul al XIX-lea), cuvin- 
tele corespundeau normei limbii literare. 

5. Pentru un om politic și intelectual rafinat ca Mihail Kogălniceanu, con- 
trastul dintre capitalele europene și târgurile provinciilor româneşti de la începu- 
tul secolului al XIX-lea este evident şi supărător. Prin enumerarea locurilor de 
promenadă din Occident, M. Kogălniceanu pledează pentru emanciparea româ- 

„nilor şi adoptarea cu discernământ a unor influențe occidentale benefice. 


B. 

Călătoria, ca formă de relaxare, educare sau divertisment, permite lărgirea 
orizontului cunoașterii, fiind o experiență necesară dezvoltării fiecărei persoane. 
În opinia mea, călătoria presupune, în egală măsură, detașarea de stresul cotidian 
şi interacțiunea cu civilizații diverse. 

Nu de puține ori omul modern simte nevoia de a se detașa de presiunea co- 
tidianului, prin călătorii, ca formă de relaxare într-un spațiu inedit, în mijlocul 
naturii sau într-o lume exotică. Fascinația paradisurilor artificiale a inspirat scri- 
itorii simbolişti care vedeau în călătoria imaginară o formă de detaşare de infer- 
nul existențial. Călătoria reprezintă o aventură şi o continuă căutare, descoperirea 
unui spațiu necunoscut, motivată de o nemulțumire față de rutină sau de con- 
strângeri. Tot astfel, o călătorie te face să te cunoşti într-un context nou, cu re- 
acții mai mult sau mai puțin previzibile. În acest sens, călătoria în sine va revela 
sensurile profunde, aproape spirituale ale acestui demers. 

Călătoria poate deveni o formă de cunoaștere și de autocunoaștere. Pe de-o 
parte, orice călătorie te apropie de oameni noi, de situaţii inedite, de civilizaţii pe 
care le poți analiza din interior. În acest sens, descrierea obiceiurilor occidentale 


legate de alegerea unei promenade cu un evident rol social, îi permite lui Mihail 
Kogălniceanu să compare reminescenţele feudalismului din mentalitatea con- 
temporanilor săi cu obiceiurile care definesc civilizaţia occidentală. 

Fie că ne gândim la călătorie ca formă de cunoaştere sau relaxare, fie că o pri- 
vim ca pe o eternă temă a literaturii, nu putem neglija componenta psihologică a 
acestui demers care are drept finalitate lărgirea orizontului de cunoaştere. 


SUBIECTUL al Il-lea (10 puncte) 

Elementele expresioniste din lirica lui Lucian Blaga sunt evidente în fragmen- 
tul dat prin metafora jocului, o exacerbare a eului poetic care transgresează limi- 
tele materialităţii. Tot de factură expresionistă este jubilarea spiritului, transpusă 
în metafora luminii. Însetată de absolut, fiinţa umană tinde spre o descătuşare din 
materialitate, spre ilimitat, jocul fiind expresia unei exaltări, o potenţare a propri- 
ilor trăiri motivată de revolta față de încătușarea spiritului în materie, a sufletului 
în trup. Se relevă astfel, tensiunea dintre eternitatea spiritului și efemeritatea tru- 
pului, redată prin metaforă: „Să nu se simtă Dumnezew/ în mine/ un rob în tem- 
niţă — încătușat.” 


SUBIECTUL al Il-lea (30 de puncte) 
Text propus: Povestea lui Harap-Alb de lon Creangă 


+ TIPOLOGIA PERSONAJULUI 

În viziunea lui G. Călinescu basmul este „o oglindire a vieții în moduri fabu- 
loase”. Sorgintea acestei specii literare se află în necesitatea oamenilor de a eva- 
da din cotidian într-un spațiu fabulos, superior din punct de vedere etic, deoarece 
contribuie la impunerea unor idei şi norme morale prin sancţionarea răului. Pur- 
tătorul acestor valori este eroul de basm, care face ca în final binele să triumfe 
asupra răului. 


- TEMATICĂ 

Din basmele populare Jon Creangă păstrează în „Povestea lui Harap-Alb” 
semnificațiile luptei dintre forțele binelui, reprezentate de Harap-Alb, Sfânta Du- 
minică,-calul năzdrăvan, cei cinci uriaşi şi forțele răului, întruchipate de Spân și 
Împăratul Roşu. Pentru G. Călinescu „Povestea lui Harap-Alb” e un chip de a 
dovedi că „omul de soi se vădeşte sub orice strai”. Încercările feciorului de crai 


de a duce la bun sfârşit probele impuse de Spân sunt trepte ale iniţierii sale. Cea 
care intuieşte în adolescentul naiv potenţialul Împărat Verde este Sfânta Dumini- 
că, numindu-l „luminate crăişor”, încă din debutul textului. 


+ STRUCTURA 

Acţiunea basmului respectă structura basmului popular, desfășurându-se pe 
un singur fir narativ, cu episoade care se înlănțuie, marcând un drum inițiatic al 
personajului, care culminează cu trecerea într-un plan psihologic superior. Cele 
trei ipostaze ale protagonistului corespund, în plan compozițional, unor părţi na- 
rative: etapa iniţială, de pregătire pentru drum, parcurgerea drumului inițiatic şi 
răsplata „crăişorului”. 

* PERSPECTIVA NARATIVĂ 

Naratorul este obiectiv, evenimentele fiind prezentate la persoana a treia. 
Perspectiva narativă este preponderent „din spate”, deoarece naratorul este om- 
niscient, omniprezent și extradiegetic. Focalizarea este externă, pentru că eve- 
nimentele sunt narate din perspectiva unui observator. Norma obiectivi este 
adesea suspendată prin intervenții auctoriale. 


e TITLUL 

Prin titlul său, basmul face trimitere evidentă la parcursul inițiatic al fecioru- 
lui de crai, deoarece evenimentele narate sunt repere ale formării adolescentului, 
care capătă o dimensiune spectaculoasă, redată prin termenul „poveste”, acesta 
putând avea și sensul de întâmplare neverosimilă, fantastică. Trimiterea încă din 
titlu spre un personaj eponim, permite atât încadrarea în genul epic, prin sugera- 
rea unei acțiuni, cât şi evidențierea unui nume oximoronic, obținut prin asocierea 
termenilor harap — „om cu păr şi piele neagră” şi alb — „sugestie a purității și bu- 
nătăţii”, calităţi care îl fac să triumfe asupra răului. 


+ CARACTERIZAREA PERSONAJULUI HARAP-ALB 

Harap-Alb este personajul eponim al basmului, pozitiv şi dinamic, deoarece par- 
curge un drum inițiatic, depășind statutul unui crăișor naiv, pentru a ajunge, în final, 
moştenitorul Împăratului Verde. Inocența personajului este amintită în debutul tex- 
tului („boboc în felul său”, „slab de înger”, „mai fricos ca o femeie”), dar structura 
„luminate crăişor” anunță caracterul de „ales” al personajului, care va fi confirmat de 
parcurgerea probelor. Dincolo de aceste elemente care permit o caracterizare directă 
a personajului, portretul lui reiese din fapte şi numele dat de Spân. 

Iniţial, Harap-Alb este un tânăr fără curaj şi fără experiență, dar care este miş- 
cat de reproşurile craiului şi ale Sfintei Duminici, faţă de care se arată milostiv. 


Reiterează drumului inițiatic al craiului şi pentru aceasta are nevoie de armele 
şi hainele acestuia din tinereţe şi mai ales de calul năzdrăvan. Alegerea acestuia 
este o etapă a iniţierii pentru că naivul crăişor judecă lumea după aparenţe şi în- 
depărtează iniţial mârțoaga ce se apropie de tipsia cu jar. 

Cu ajutorul calului năzdrăvan reuşeşte să depăşească proba craiului deghi- 
zat în urs, Determinarea lui Harap-Alb de a-şi duce misiunea până la capăt este 
evidențiată în promisiunea că nu se va întoarce la casa părintească în cazul unei 
nereușite. Pornit pe un drum fără întoarcere, Harap-Alb ajunge să încalce inter- 
dicţia impusă de tată, deoarece pădurea-labirint în care se rătăceşte nu poate fi 
depășită decât în tovărășia Spânului, care îi iese de trei ori în cale. Rătăcirea prin 
pădure echivalează cu o căutare a propriei identități, iar încălcarea interdicţiei ta- 
tălui trădează nevoia de a-şi conduce singur destinul şi de a învăţa din propriile 
greșeli. Intervenţia calului năzdrăvan care va sancţiona răul se va produce abia 
la sfârşitul peregrinărilor crăişorului, după ce rolul de inițiator asumat de Spân 
se va încheia. 

Lipsit de experienţă şi naiv, crăişorul ascultă îndemnul Spânului şi coboară în 
fântână. Condiţia supravieţuirii sale este schimbarea statutului social, din fiu de 
crai în sluga Spânului, jurând supunere pe ascuţişul paloşului. Schimbarea statu- 
tului îi aduce şi un nume, o nouă identitate diferită de cea a tatălui, semn al de- 
butului iniţierii. 

Fântâna mediază o trecere spre un alt tărâm, unde forțele răului se exercită 
asupra crăișorului, având însă o valoare iniţiatică, de vreme ce personajul des- 
coperă adevărata identitate a însoţitorului său. S-a vorbit despre coborârea în 
fântână drept „un botez” în sens simbolic, crăişorul primind un nume care îl indi- 
vidualizează şi îi defineşte noul statut, cel de slugă a Spânului. Numele de Harap- 
Alb este un oximoron care indică statutul de slugă de origine nobilă. 

În construcţia personajului Harap-Alb Ion Creangă se îndepărtează de la sche- 
ma basmului tradiţional. În timp ce Greuceanu sau Prâslea sunt eroi care probea- 
ză calităţi fizice deosebite și uneori chiar forțe supranaturale, luptându-se cu zmei 
şi zmeoaice, protagonistul lui Ion Creangă nu demonstrează aceste calități. În fi- 
nalul basmului, Spânul îi va tăia capul lui Harap-Alb, care va fi înviat cu apă vie 
şi smicele de măr de către fata Împăratului Roșu. Actul de pedepsire a Spânului 
va fi înfăptuit de calul năzdrăvan, care îl ridică pe Spân în înaltul cerului și apoi 
îi dă drumul. Se observă că Harap-Alb se deosebeşte într-o bună măsură de eroul 
basmului tradițional care este construit schematic. Noutatea adusă de Ion Crean- 
gă este faptul că Harap-Alb este un personaj dilematic, purtător al unei drame de 


conștiință. EI respectă jurământul faţă de Spân și astfel probează ambivalența fiin- 
tei sale, reflectată şi de numele pe care îl poartă, statutul de sclav nu poate fi liniş- 
titor pentru Harap-Alb. Protagonistul nu poate acționa împotriva Spânului, dar nici 
nu poate să se împace cu întorsătura destinului său. În locul acțiunii eliberatoare 
Harap-Alb preferă lamentaţia în faţa calului sau a Sfintei Duminici. 

Probele pe care le depăşeşte cu ajutorul acestora vin să confirme dobândirea 
unor calităţi de către mezinul craiului prin asumarea experiențelor trăite: înțe- 
lepciunea (ursul, simbol al războinicului), răbdarea (uciderea cerbului, simbol al 
frumuseții ucigătoare), altruismul și prețuirea celor neînsemnaţi (furnicile sim- 
bolizează teluricul, iar albinele celestul), prietenia (prin însoțirea cu fiinţele fa- 
buloase, expresie a instinctelor umane hiperbolizate). 

Pe de altă parte, Harap-Alb este un personaj dinamic, care se transformă pe 
măsură ce depăşeşte probele la care este supus, ajungând să înveţe din propriile 
greşeli. Dacă iniţial este păcălit de aparenţe, lovind calul slăbănog cu frâul în cap 
când acesta se apropie de tava cu jăratic, în final îşi alege ca tovarăși de drum cei 
cinci uriaşi. i 

Ultima experiență neceastă maturizării sale este dezlegarea de jurământ. 
Harap-Alb nu poate ajunge împărat fără a cunoaşte lumea, cu buni şi răi, dar şi 
taina morţii. 

Pentru G. Călinescu „Povestea lui Arap-Alb e un chip de a dovedi că omul 
de soi bun se vădește sub orice strai și ia orice vârstă.” Tocmai de aceea Sfânta 
Duminică intuieşte în fiul craiului potenţialitatea binelui, spunându-i „ai să ajungi 
împărat cum n-a mai fost altul pe fața pământului”. 


* CONCLUZIE 

Personajul eponim din „Povestea lui Harap-Alb” de Ion Creangă depășeş- 
te stereotipia basmul popular, fantastic, prin tendința de umanizare a fantasti- 
cului. Harap-Alb este un tânăr cu defecte și calităţi, deoarece se maturizează pe 
parcursul călătoriei inițiatice, probându-şi calităţile morale datorită cărora trium- 
fă asupra răului, anulate fiind atributele eroului din basmul popular: curaj, deter- 
minare și puteri supranaturale. 


Modelul 3 


SUBIECTUL | (50 de puncte) 


A. 

1. Secvența „pe bandă rulantă” face trimitere la numărul mare al absolvenților 
din diferite domenii de activitate. 

2. Doi conectori argumentativi sunt „în schimb” (cu rolul de a introduce un 
argument opus celui exprimat anterior) şi „mai întâi” (prin care se realizează suc- 
cesiunea ideilor expuse de autoare). 

3. În text se remarcă funcția referențială prin prezentarea unei lumi reale evi- 
denţiată prin parcursul educaţional al oricărui tânăr („şcoală”, „liceu”) și funcţia + 
emotivă, prin prezența mărcilor subiectivității: „Mi-aş”; „îmi”. 

4. Plasarea conjuncției coordonatoare adversative „dar” la începutul enunțu- 
lui marchează un contrast între perspectiva iniţială a autoarei asupra culturii ro- 
mâneşti și cea din prezentul enunțării: „acum, când mă întorc acasă”. Frecvența 
elementelor registrului colocvial conferă textului impresia de sinceritate: „îi mul- 
țumesc necunoscutului că m-a făcut să deschid ochii şi să le văd”. Se întrevede, 
în afirmaţiile autoarei, melancolia detaşării de spaţiul familiar, pe care încearcă 
să îl reîntregească în memorie și din contactul cu spaţiul cultural românesc. 

5. Filozoful apreciat de autoare este Nietzsche. 


B. 

Consider că maturizarea unui tânăr este o importantă etapă de formare a 
personalității umane, deoarece fără ea, oricărui tânăr îi este greu să ocupe un 
loc notabil între membrii unei societăți. Pentru mine, maturizarea survine atunci 
când perspectiva față de semeni se obiectivează sau chiar după momentele în 
care o persoană îşi recunoaște defectele şi încearcă să le îndrepte. 

Pe de-o parte, este de apreciat setea de cunoaştere a unui tânăr, aşa cum mărtu- 
risește autoarea fragmentului propus la exerciţiul anterior. Fie că este vorba des- 
pre dorinţa de a face carieră, fie de a studia, se poate vorbi despre o tendință de 
autodepăşire. În fapt, acestea ar reprezenta un aspect din „sfera succesului pro- 
movat de societate”. Însă acestea sunt doar fațete ale formării unui tânăr. Pentru 
autoare, o etapă esenţială maturizării a fost necunoscutul care a dus la o cunoaș- 
tere de sine. Lecturile din Nietzsche i-au dat autoarei o nouă perspectivă asupra 


pulsaţiilor umane, ajungând să înțeleagă faptul că „acel conflict interior pe care 
îl simțeam are o bază și că trebuie să mă ascult pe mine”. 

Pe de altă parte, când ne gândim la parcursul dificil al unui adolescent spre 
maturitate înțelegem importanţa experienţei de viaţă, a unor alegeri care definesc 
personalitatea cuiva. Etapele formării sunt legate de capacitatea de autoanaliză, 
de introspecţia lucidă care duce la recunoașterea greşelilor, la asumarea și corec- 
tarea lor, la poziţia critică faţă de ceilalţi și chiar de sine. Autoarea fragmentului 
propus recunoaşte afinitatea cu valorilor culturii românești abia după distanțarea 
de spaţiul cultural naţional: „acum, când mă întorc acasă, văd lucrurile acestea în 
prietenii mei, în locurile frumoase pe care le vizitez, în cărțile românești pe care 
le citesc”, d 

În concluzie, maturizarea unui tânăr presupune atingerea un echilibru între 
propriile valori și cele sociale, a unui nivel de gândire critică prin care se filtrea- 
ză perspectiva asupra sa și a celorlalți. 


SUBIECTUL al Il-lea___ (10 puncte) 


Melancolia romantică este generată în versurile emeninesciene de viziunea 
asupra iubirii iremediabil pierdute, care determina un ton elegiac. Tema iubirii 
este dublată de cea a timpului, textul devenind o meditaţie pe tema condiţiei tra- 
gice a omului ca fiinţă efemeră. Astfel, se insistă asupra relaţiei dintre destinul 
uman şi starea de solitudine copleșitoare, zădărnicia trăirilor intense fiind pusă 
sub semnul cufundării în neant. Substituirea formelor pronominale la singular 
prin cele de plural conferă discursului liric un caracter reflexiv, redat şi prin inte- 
rogaţii retorice, sugerând meditaţia poetică pe tema trecerii timpului, idei redate 
într-un limbaj expresiv, cu o muzicalitate inconfundabilă, realizată atât prin nu- 
meroase inversiuni, cât şi prin chiasmul din versurile finale „visul unei umbre şi 
umbra unui vis”. 


SUBIECTUL al HI-lea (30 de puncte) 
Text propus: Povestea lui Harap-Alb de lon Creangă 
+ EVOLUȚIA SPECIEI 


În viziunea lui G. Călinescu basmul este „o oglindire a vieţii în moduri fa- 
buloase”. Sorgintea acestei specii literare se află în necesitatea oamenilor de a 


evada din cotidian într-un spaţiu fabulos, superior din punct de vedere etic, deoa- 
rece contribuie la impunerea unor idei şi norme morale prin sancţionarea răului. 

În literatura română basmul cult a fost abordat de scriitori importanți precum 
Ioan Slavici, M. Eminescu, 1. L. Caragiale, Barbu Ştefănescu-Delavrancea și Ion 
Creangă. Din proza de inspiraţie folclorică a celui din urmă se rețin basmele: 
„Povestea porcului”, „Fata moşului și fata babei”, „Povestea lui Stan Păţitul”, 
„Dănilă Prepeleac” şi capodopera basmului cult românesc „Povestea lui Harap- 
Alb”, text publicat în revista „Convorbiri literare” la 1 august 1877. 


* TEMATICĂ 

Din basmele populare lon Creangă păstrează în „Povestea lui Harap-Alb” 
semnificaţiile luptei dintre forțele binelui, reprezentate de Harap-Alb, Sfânta 
Duminică, calul năzdrăvan, cei cinci uriaşi şi forţele răului, întruchipate de Spân 
şi Împăratul Roșu. Pentru G. Călinescu „Povestea lui Harap-Alb” e un chip de a 
dovedi că „omul de soi se vădeşte sub orice strai”. Încercările feciorului de crai 
de a duce la bun sfârșit probele impuse de Spân sunt trepte ale iniţierii sale. Cea 
care intuieşte în adolescentul naiv potenţialul Împărat Verde este Sfânta Dumini- 
că, numindu-l „luminate crăişor”, încă din debutul textului. 


+ STRUCTURA 

Acţiunea basmului respectă structura basmului popular, desfășurându-se pe 
un singur fir narativ, cu episoade care se înlănțuie, marcând un drum inițiatic al 
personajului, care culminează cu trecerea într-un plan psihologic superior. Cele 
trei ipostaze ale protagonistului corespund, în plan compozițional, unor părți na- 
rative: etapa iniţială, de pregătire pentru drum, parcurgerea drumului inițiatic și 
răsplata „crăişorului”. 


* PERSPECTIVA NARATIVĂ 

Naratorul este obiectiv, evenimentele fiind prezentate la persoana a treia. 
Perspectiva narativă este preponderent „din spate”, deoarece naratorul este om- 
niscient, omniprezent şi extradiegetic. Focalizarea este externă, pentru că eve- 
nimentele sunt narate din perspectiva unui observator. Norma obiectivităţii este 
adesea suspendată prin intervenții auctoriale. 


+ TITLUL 

Prin titlul său, basmul face trimitere evidentă la parcursul inițiatic al fecioru- 
lui de crai, deoarece evenimentele narate sunt repere ale formării adolescentului, 
care capătă o dimensiune spectaculoasă, redată prin termenul „poveste”, acesta 


putând avea și sensul de întâmplare neverosimilă, fantastică. Trimiterea încă din 
titlu spre un personaj eponim, permite atât încadrarea în genul epic, prin sugera- 
rea unei acțiuni, cât şi evidenţierea unui nume oximoronic, obținut prin asocierea 
termenilor harap — „om cu păr şi piele neagră” şi alb — „sugestie a purității şi bu- 
nătății”, calităţi care îl fac să triumfe asupra răului. 


* RELAȚIA DINTRE DOUĂ PERSONAJE 

În procesul iniţierii feciorului de crai, Spânul este răul necesar, iniţiatorul fără 
voie, care determină personajul principal să evolueze prin depăşirea probelor ini- 
țiatice. Este omul însemnat, purtător al atributelor răului, ființa marcată de păcat 
prin absența părului. Craiul atrage atenţia asupra naturii sale demonice: „În că- 
lătoria ta ai să ai trebuinţă şi de răi şi de buni, dar să te ferești de omul roș, iar 
mai ales de cel spân, cât îi pute; să n-ai de-a face cu dânșii, căci sunt foarte şu- 
gubeți”, aici „ẹugubăț” având sensul de „rău” sau „amăgitor”. Spânul reuşeşte 
să înșele, prin vorba sa mieroasă şi capacitatea de disimulare vigilența crăişorul: 
„Spânul iar îi iesă înainte, prefăcut în alte straie, şi zice cu glas supțiratic şi ne- 
cunoscut... ”. Calul năzdrăvan nu intervine deși recunoaște natura demonică a 
Spânului pentru că „Și unii ca aceştia sunt trebuitori pe lume câteodată, pentru că 
fac pe oameni să prindă la minte”. 

Coborârea fiului de crai în fântâna fără cumpănă și roată marchează o răstur- 
nare de situație, prin substituirea moștenitorului de drept al Împăratului Verde 
cu un impostor: Spânul. Din dorinţa de a precipita sfârşitul crăişorului, Spânul îi 
impune probe fatale, care vor fi depășite de Harap-Alb cu ajutorul personajelor 
donator, marcând etape necesare evoluţiei lui. În timp ce Împăratul Verde laudă 
virtuțile nepotului său de drept, Spânul îl denigrează și îi doreşte moartea cu ori- 
ce preţ. În faţa evidenţei, Harap-Alb îşi plânge soarta potrivnică, adresându-se 
calului năzdrăvan şi Sfintei Duminici care sintetizează importanța acestei etape: 
„Spânul vrea să-mi răpună capul cu orice preț. Și de-aş muri mai degrabă, să scap 
odată de zbucium: decât așa viață, mai bine moarte de o mie de ori!”. După ce 
sancţionează lipsa lui de încredere, Sfânta Duminică îi este sprijin în depăşirea 
probelor: „parcă nu te-aș fi crezut aşa slab de înger, dar, după cât văd, eşti mai 
fricos decât o femeie!”. 

Fata Împăratului Roșu dezvăluie, în finalul basmului, adevărata identitate a 
Spânului care, din răzbunare, socotind jurământul încălcat, îl omoară pe Harap- 
Alb. În acest moment iniţierea se încheie şi rolul Spânului de asemenea, sanc- 
ționarea răului făcându-se implacabil. Calul îl înalță pe cer şi apoi îl lasă să se 
prăbușească. 


Omorârea lui Harap-Alb reprezintă eliberarea acestuia de jurământul nefast. 
Fata Împăratului Roșu și Spânul au un rol important în desăvârşirea acestui mo- 
ment al iniţierii. În timp ce Spânul precipită maturizarea crăișorului, fata Îm- 
păratului Roşu definitivează iniţierea prin învierea şi renașterea într-o ordine 
superioară. Tocmai de aceea „Povestea lui Harap-Alb” poate fi citită drept un 
bildungsroman în care „Spânul este o piatră sub înfăţişare de om, care poate fi 
piatră de poticnire, dar și piatră de temelie...” (Vasile Lovinescu). 


+ CONCLUZIE 

Personajul eponim din „Povestea lui Harap-Alb” de Ion Creangă depăşeşte 
stereotipia basmul popular, prin tendinţa de umanizare a fantasticului. Harap-Alb 
este un tânăr cu defecte și calități, deoarece se maturizează pe parcursul călăto- 
riei iniţiatice, probându-și calitățile morale datorită cărora triumfă asupra răului, 
anulate fiind atributele eroului din basmul popular: curaj, determinare şi puteri 
supranaturale. 


Modelul 4 


SUBIECTUL | (50 de puncte) 

A. 

1. Sensul expresiei date este „rămași săraci”, 

2, Instabilitatea politică de la începutul secolului al XIX-lea este generată de 
„ciumă și calicie”, de „ani de invazie, răzmeriţe şi război”. 

3. Mihai Şuţu urcă pe tronul țării după ce Alexandru Moruz este mazilit. 

4. Metafora „cerul politic ... era încărcat cu nori negri și groşi” relevă un cli- 
mat politic marcat de revoluţii şi lovituri de stat. 

5. Secvența dată sugerează importanța consemnării istoriei de către cei care 
au luat parte la evenimente marcante pentru evoluţia societăţii. În acest sens, 
scrisoarea lui Ion Ghica adresată lui Vasile Alecsandri are un evident caracter 
documentar. 


B. 

Textul memorialistic este la graniţa dintre ficțiune şi consemnarea impresiilor 
unor personalități despre propriile experiențe și a evenimentelor semnificative din 
existenţa lor, care s-au reflectat în operele capitale ce le-au consacrat numele în 


istoria umanității. În egală măsură, textele din corespondența unor scriitori contri- 
buie la înțelegerea operei acestora sau a contextului în care acestea au fost scrise. 

Pentru mine, lectura textelor memorialistice sau epistolare devine interesantă 
în măsura în care acestea pot reconstitui portretul unui scriitor care mă interesea- 
ză la un moment dat, sau al unor epoci de mult apuse, deoarece sunt pasionat de 
istoria mentalităților. 

În primul rând, fără studierea textelor epistolare precum cele adresate de Ion 
Ghica prietenului său, Vasile Alcsandri, nu am putea înțelege omul de dincolo de 
textele care l-au făcut celebru, cu toate emoțiile şi gândurile sale care se regăsesc 
în paginile pe care le-a lăsat în operele literare. Confruntarea dintre civilizaţia oc- 
cidentală și reminescenţe ale sistemului feudal, conservat prin domniile fanariote 
îşi pune amprenta asupra provinciilor româneşti din perioada pașoptistă, iar co- 
respondenţa lui Ion Ghica are, pe lângă un caracter documentar evident, prospe- 
ţimea analizei unui intelectual rafinat. P 

În al doilea rând, cunoscând textele memorialistice şi epistolare românești, cei 
care sunt interesaţi de viața culturală în ansamblul ei pot cunoaşte aspecte impor- 
tante ale societăţii româneşti de la începutul secolului al XX-lea. De exemplu, 
lectura acestei scrisori permite cunoașterea relației subtile dintre parcursul dificil 
al societăţii românești spre modernitate şi se dezvăluie astfel unui public intere- 
sat de fenomenul cultural, contextul istoric în care elita intelectualilor români a 
promovat valorile occidentale ale acelor vremuri. 

În concluzie, memorialistica poate fi studiată nu numai de specialişti, ci şi de 
elevii de liceu, pentru o mai bună înţelegere a fundamentelor literaturii unor scri- 
itori de prestigiu, sau a contextului în care au scris marile personalităţi ale cultu- 
rii noastre. 


SUBIECTUL al II-lea (10 puncte) 


Creaţia barbiană „Umanizare” poate fi încadrată în lirica modernistă prin in- 
telectualizarea emoţiei poetice, redate printr-un limbaj abstract, în care conflictul 
dramatic al fiinţei, generat de tentaţia absolutului, este sugerat fără ostentaţie și pa- 
tos, prin termeni cu valoare de concept și o profundă meditație pe tema cuvântului. 
Dincolo de limbajul profund intelectualizat, transpar pasiuni violente, opoziții şi 
aspirații copleșitoare. Strofa finală pune în discuţie viziunea lui Ion Barbu asupra 
transcendenței, care nu se poate realiza printr-un simplu demers de cunoaștere, le- 
gat de intelectul uman și capacitatea sa de abstractizare. Se relevă astfel perspectiva 
scriitorului asupra poezie, ca formă superioară de cunoaștere, în care rațiunea este 


substituită cu un alt simbol, euritmia, expresie a perfecțiunii absolute şi al transfi- 
gurării realului, sugerată prin metafora „muzică a formei în zbor”. Ortografierea cu 
majusculă a substantivului comun eurifmie, devoalează sensurile pe care autorul le 
dă perpetuei căutări a muzicii sferelor, cunoaşterii care nu se face pe cale rațională, 
ci prin evadarea într-un univers sonor, într-o armonie de sonorități. 


SUBIECTUL al III-lea (30 de puncte) 
Text propus: Floare albastră de Mihai Eminescu 


În contextul literaturii europene, Mihai Eminescu asumă romantismul la un 
nivel poetic superior, chiar dacă nu se circumscrie, istoric vorbind, manifestării 
europene a acestui important curent literar. Trăsăturile romantismului sunt inte- 
grate liricii eminesciene într-o manieră profund originală. Preocuparea pentru 
mit devine punctul de plecare, nu sursa poeziei eminesciene, deoarece descope- 
ră sensurile adânci ale mitului. Astfel, motivul geniului se transformă în mit prin 
asimilarea obsesiei nemuririi. Tot aşa, natura apare la acest poet sacralizată, în- 
zestrată cu atributul eternității, realizată prin motive specifice unui imaginar po- 
etic inconfundabil: lacul, codrul, teiul, trestia, floarea albastră. 

Toate acestea se regăsesc într-o creaţie lirică fundamentală pentru înţelegerea 
unui mare poet, „Floare albastră”. Titlul are o structură nominal simplă, fiind 
format din substantivul /loare şi un adjectiv, albastră, făcând trimitere la un mo- 
tiv de mare circulaţie europeană. Motivul /lorii albastre, prezent și în alte crea- 
ţii eminesciene („Călin file din poveste”, „Sărmanul Dionis”), a fost interpretat 
diferit de scriitori. La Novalis, poetul german la care regăsim pentru prima dată 
în literatură acest motiv, floarea albastră este un simbol al iubirii şi al nostalgici 
infinitului. Floare albastră este ideal de puritate, sugerând și infinitul. La Nova- 
lis, floare albastră sugerează „tendinţa spre infinit, năzuința de a atinge îndepăr- 
tata patrie a poeziei”. Floarea albastră apare şi la poetul italian Leopardi, asociată 
fiind dorinței de a naufragia în infinit. În lirica eminesciană, floare albastră este 
o metaforă a vieții, iar albastrul simbolizează infinitul (marile depărtări ale mă- 
rii și ale cerului), în timp ce floarea este sugestie a efemerităţii iubirii și a fiinţei 
dragi, evident asociată iubitei, ca păstrătoare a dorințelor dezvăluite într-o stare 
de farmec. 

„Floare albastră” face parte din prima perioadă a creaţiei lirice eminesciene, 
fiind publicată în revista „Convorbiri literare” la 1 aprilie 1873. Pe lângă cele 
două teme predilecte pentru perioada de tinerețe, natura și iubirea, sunt anunţate 


marile teme ale capodoperelor eminesciene (Luceafărul, Scrisoarea 1, Glossa), 
cum sunt condiția omului de geniu, setea de absolut, distincția dintre iubi- 
rea efemeră, umană şi cea absolută, de care este capabil doar omul superior. 

Structurată în paisprezece strofe, poezia Floare albastră se condensează 
în jurul a două idei centrale: cunoaşterea infinită, absolută, cuprinsă în primele 
trei strofe și cunoaşterea imediată, senzorială, strofele 5-13. Cele două secven- 
te sunt delimitate de strofa a patra, care anticipează concluzia poeziei, exprimată 
în strofa a paisprezecea, o meditaţie pe tema existenţei. Geniul aprobă perspecti- 
va omului simplu asupra existenţei care oferă fericirea efemeră, dar nu o poate 
asuma. Poezia este organizată în jurul unor opoziții: etern/efemer, absolut/banal, 
cosmic/terestru, geniu/om comun etc. 

Alternanţele verbale sunt relevante pentru înțelegerea unei nostalgii care ul- 
cerează sufletul omului de geniu, care, pierdut în reverii solitare, ratează cunoaş- 
terea universului prin iubire. Astfel, verbele la imperfect sau mai mult ca perfect 
sugerează iubirea pierdută și regretată, în timp ce prezentul etern, din a doua sec- 
venţă a textului relevă, alături de elementele de pastel, perspectiva eminesciană 
asupra iubirii. Aceasta apare ca principiu generator de realitate, dar şi de armonie 
la nivelul Universului și al cuplului. Erosul are nevoie de un spațiu intim, ocro- 
titor pentru manifestare, iar opţiunile poetului par orientate aici spre natura săl- 
batică, trecutul, reveria. Iubirea, în perspectiva eminesciană, celebrează visul, 
amintirea, nu concretul. 

În primele trei strofe este reprezentată reveria geniului, care, însetat de cu- 
noaşterea absolută, încearcă să desluşească tainele Universului, de la geneză 
(„întunecata mare”), la civilizaţii străvechi („câmpiile Asire”, „piramidele-nve- 
chite”). Această abstragere din contingent într-un plan superior, meditativ, de- 
termină neputința geniului de a se realiza în universul fericit al lumii terestre, în 
care îl invită fata, plină de senzualitate și naturaleţe. Prima secvență lirică debu- 
tează cu un reproș, realizat prin adverbul „iar”, sugerând caracterul repetitiv al 
reveriei geniului. Iubita avertizează că împlinirea umană nu este generată de cu- 
getarea profundă, ci de asumarea existenţei imediate: „Nu căta în depărtare / Fe- 
ricirea ta iubite”. 

Tonul familiar al fetei, redat prin termeni populari („încalte”, „nu căta”), ală- 
turi de cele două apelative, dispuse simetric în prima secvență a textului, expri- 
mă iubirea sinceră, lipsită de artificialitate. Față de această perspectivă naivă 
asupra existenţei, geniul se interiorizează „Eu am râs, n-am zis nimica”. În plan 
terestru, iubita — floare albastră — este vicleană, ademenitoare, promiţându-i o 


lume de farmec în împlinirea dragostei: „Și de-a soarelui căldură/ Voi fi roşie ca 
mărul/ Mi-oi desface de-aur părul / Să-ţi astup cu dânsul gura.” Cele trei epite- 
te „frumoasă”, „nebună”, „dulce”, cuprinse într-o exclamaţie „Ce frumoasă, ce 
nebună/ E albastra-mi dulce floare!” exprimă exuberanța sentimentului juvenil. 
Principiul feminin are prezenţă angelică, portretul fiind serafic (ochi albaştri, pă- 
rul blond, atitudine naivă). 

Secvența finală debutează cu motivul romantic al chemării în codru, recurent 
în lirica eminesciană. Cea care cheamă în acest paradis terestru, spaţiu sacralizat 
al iubirii, este fata: „Hai în codrul cu verdeaţă/ Und-izvoare plâng în vale,/ Stân- 
ca stă să se prăvale/ În prăpastia măreață.” Cadrul rustic trimite la universul liricii 
eminesciene de tinereţe, prin motivele romantice: pădurea, trestia, satul descris 
într-un cadru nocturn. 

Imvitaţia la iubire se realizează într-un cadru intim, parcă abstras din timp. În 
fapt, scenariul erotic stă sub semnul potențialităţii, presupunând un ritual care im- 
plică naivitate și apropiere tainică deopotrivă, până la sărutul pătimaș. Folosirea 
timpului viitor: „vom şedea”, „vom cerca”, „voi fi roşie”, „ne-om da sărutări”, 
alături de condiţionalul „de mi-i da o sărutare”, sugerează ideea neîmplinirii dra- 
gostei, a proiecției într-un plan ireal. 

Monologul fetei este realizată într-un limbaj direct şi familiar: „Cui ce-i pasă 
că-mi eşti drag?” care dă poeziei un ton şăgalnic, naiv şi intim. Această exprima- 
re contrastează cu sintagmele din debutul textului care definesc universul spiri- 
tual al geniului: „ceruri nalte”, „piramidele-nvechite”. 

Poezia se încheie cu o meditaţie pe tema iubirii trecute, proiectată în ideal și 
amintire, sugerând că geniul nu se poate realiza în universul iubirii pământeşti. 
Uimirea tânărului este urmată de dispariţia fetei, exaltându-se atributele femini- 
tăţii seducătoare „ce frumoasă”, „ce nebună”. Echilibrul între masculin și femi- 
nin, între contemplativ şi jovial se tensionează, anunțând neputința geniului de a 
asuma iubirea terestră şi de a fi fericit. De aici se naşte tristețea copleșitoare, rele- 
vată de invocaţia finală: „Floare-albastră! Floare-albastră!” şi de concluzia „To- 
tuşi este trist în lume”, în care se remarcă prezența adverbului „totuşi”, marcând 
diferenţa dintre aspirație și realitatea dezolantă. 

Poezia emoţionează prin intensitatea sentimentelor sugerate, care îşi exprimă 
fascinația față de exuberanța juvenilă asociată iubirii, pentru ca în final tristețea 
copleşitoare, redată prin tonul elegiac, să prefigureze viziunea eminesciană asu- 
pra omului de geniu care nu poate cunoaşte împlinirea prin iubire. 


Iată de ce poezia „Floare albastră”, care încheie etapa de tinereţe a liricii emi- 
nesciene este prelucrarea, într-o manieră originală, a unui motiv de largă circu- 
laţie europeană, purtând, în germene, marile teme şi idei dezvoltate mai târziu în 
creaţiile care au consacrat numele poetului Mihai Eminescu. 


Modelul 5 


SUBIECTUL | (50 de puncte) 

A. 

1, Secvența „cu mari garanţii de anonimat” relevă îngrijorarea autorului de 
a-şi vedea numele asociat cu publicarea unei cronici muzicale. 

2. Ravel este compozitorul Rapsodiei spaniole. 

3. Autorul, aşa cum reiese din fragmentul de jurnal, este un meloman, cu gus- 
turi rafinate, care apreciază muzica clasică. 

4. Motivele invocate în fragmentul dat pentru amânarea deciziei de a a scrie 
cronici muzicale se referă la extravaganţa acestui demers şi necesitatea asigură- 
rii anonimatului. 

5. Un demers considerat inițial ca frivol relevă pasiunea autorului pentru mu- 
zică: „e un întreg repertoriu pe care aş avea să-l trec aici, dacă aș vrea să scriu 
tot ce am ascultat în ultimul timp”. Explorarea altor forme de manifestare a artei, 
dincolo de cea literară, permite scriitorului lărgirea orizontului cunoașterii. 


B. 

Consider că muzica este o manifestare a emoțiilor, expresia sentimentelor 
umane și o formă eficientă pentru detensionarea de stresul cotidian. Nu putem 
ignora faptul că oamenii, din cele mai vechi timpuri până astăzi, au găsit că mu- 
zica este una dintre cele mai interesante forme de manifestare a emoţiilor, acor- 
dând un interes deosebit pentru genuri diverse, asociate adesea cu revolta față de 
convenții, sau probând apartenența la un mediu cultural. 

În primul rând, cred că patrimoniul cultural este reprezentat de muzica cla- 
sică, iar educarea tinerilor în spiritul aprecierii muzicii culte se poate face prin 
participarea la manifestări care le vor dezvolta gustul estetic. Tocmai de aceea, 
fragmentul dat pune în lumină muzica drept formă de expresie a eleganței şi ra- 
finamentului. 


În al doilea rând, muzica este o componentă culturală determinantă, fie că 
vorbim despre perioada evocată în fragmentul dat, fie că ne referim la generaţia 
tânără din societatea contemporană. În debutul fragmentului propus se invocă di- 
lema scriitorului legată de realizarea unei cronici muzicale. Şi în prezent se re- 
marcă o legătură strânsă între muzică şi adoptarea unui stil vestimentar. 

Tată de ce, muzica ocupă un loc important în existența umană, fie că ne refe- 
rim la perioade mai vechi sau la societatea contemporană, având un rol benefic 
asupra oamenilor prin exprimarea tensiunilor specifice fiecărei vârstei sau prin 
încurajarea preocupărilor artistice. 


SUBIECTUL al II-lea _________ (10 puncte) 

Dualitatea înger-demon, recurentă în lirica romantică, implicit la Mihai Emi- 
nescu, relevă viziunea asupra femeii, ființă diafană, dintr-o anumită perspectivă, 
pură, sau, din contra, ispită, ființă senzuală și misterioasă. Epitetul dublu „(haină) 
de umbre și raze” relevă natura angelică a ființei iubite, desprinse de teluric. In- 
versiunea din ultimul vers al strofei întâi permite, din punct de vedere prozodic, 
realizarea rimei îmbrăţişate, sugerând, totodată, continua pendulare între angelic 
şi demonic. Ultima strofă se deschide cu o interogaţie care probează tensiunea 
îndrăgostitului în faţa unei dileme. Dezvăluirea misterului feminin creează con- 
fuzie şi adresarea prin vocativul „Copilă” relevă zbuciumul lăuntric. Continua 
pendulare între sacru şi profan, între ipostaza angelică a femeii iubite și cea de- 
monică, senzuală, alertează asupra naturii enigmatice a iubitei, numită „veghea 
mea sfântă, amicul fidel” sau „demon”, cu o putere de fascinaţie incontestabilă. 


SUBIECTUL al Ili-lea (30 de puncte) 
Text propus: Moara cu noroc de loan Slavici 


* DATE DESPRE AUTOR 

loan Slavici e unul dintre cei patru mari clasici ai literaturii noastre, de numele 
căruia se leagă câteva momente esențiale ale evoluţiei prozei noastre prin asuma- 
rea realismului în nuvelele „Pădureanca”, „Gura satului”, „Scormon”, „Budulea 
Taichii”, „Popa Tanda”, care sunt mărturia talentului acestui scriitor. 

Din nuvelistica lui loan Slavici, cel mai mare prozator român din secolul al 
XIX-lea, se detașează prin complexitatea acțiunii şi construcția riguroasă a per- 
sonajelor opera epică „Moara cu noroc”, tema banului împletindu-se cu cea a 


familiei, deoarece este surprinsă degradarea morală sub patima înavuţirii. Nuvela 
a fost publicată în volumul Novele din popor, în 1881, după ce apăruse în revista 
junimistă „Convorbiri literare”. 


* TEMATICĂ 

Temele textului se referă atât la destin, cât şi la maniera în care setea de bani 
duce la dezumanizare. Incipitul şi finalul au o notă evident moralizatoare, deoa- 
rece sugerează faptul că fericirea nu este reprezentată de avuţie, ci de liniştea că- 
minului. De aici se desprind temele secundare ale nuvelei, reprezentate de iubire 
şi echilibrul familiei. 

* CONFLICTE 

Fiind o nuvelă realistă şi psihologică, „Moara cu noroc” se construiește în ju- 
rul unor conflicte puternice, atât exterioare (între Ghiţă și Lică, Pintea și Lică sau 
Ana şi Ghiţă), cât mai ales interioare, deoarece se urmăreşte procesul dezuma- 
nizării lui Ghiţă sub imperiul banilor, precum şi raporturile acestuia cu Lică sau 
cu Ana. 


* TITLU 

Titlul nuvelei este o antiftază, desemnând un spaţiu damnat, în care persona- 
jele îşi împlinesc destinul tragic. Moara este descrisă încă din debutul textului, 
în capitolul al doilea, fiind prezentată drept o ruină, situată într-o vale, la poalele 
unui pripor dificil de urcat unde „locurile sunt rele”, primejdioase, anunţate de 
cinci cruci. Lângă ruinele morii s-a înălțat un han care este luat în arendă de Ghiţă. 
În acest ţinut pustiu, străbătut adesea de turme de porci, stăpân absolut este Lică 
Sămădăul. Din dorința de a pune capăt sărăciei, Ghiţă abandonează la un mo- 
ment dat meseria de cizmar pentru a fi cârciumarul de la „Moara cu noroc”. 


* STRUCTURA 

Textul este structurat în șaptesprezece capitole, iar acțiunea se desfășoară în 
Banat, zona Ineului, în a doua jumătate a secolului al XIX-lea, fiind polarizată de 
surprinderea prăbușii orale a cârciumarului Ghiţă. Acţiunea nuvelei debutea- 
ză în preajma sărbătorii Sfântului Gheorghe, când Ghiţă se mută, alături de fami- 
lia sa, la han şi se încheie, simetric, după un an, în ziua de Paşti. 


+ PERSPECTIVA NARATIVĂ 

Naratorul obiectiv, extradiegetic prezintă evenimentele „din spate”, la persoa- 
na a treia. Nu de puţine ori însă, accentul se mută de pe desfăşurarea propriu-zi- 
să a evenimentelor asupra sondării reacţiilor protagonistului față de anumite 


evenimente care precipită prăbuşirea sa în plan moral. Tocmai de aceea Ioan Sla- 
vici este considerat creatorul nuvelei psihologice, cele mai reușite pagini ale nu- 
velei „Moara cu noroc” evidențiind conflictele interioare care ulcerează sufletul 
cârciumarului. 


+ CARACTERIZAREA PERSONAJULUI GHIȚĂ 

Ghiță este personajul principal al nuvelei, om harnic, dornic să asigure bu- 
năstarea familiei, fiind nemulțumit cu statutul său social inferior, de cizmar 
într-un sat sărac. Personajul trăieşte o dramă care se accentuează, fiind scindat 
între valorile lumii în care a crescut, în care onestitatea este la loc de frunte şi lu- 
mea nouă, în care stăpânește Lică Sămădăul, care intuieşte setea de avere a câr- 
ciumarului de la Moara cu noroc. 

Personaj dilematic, Ghiţă nu poate alege între avere şi iubirea faţă de Ana. 
Siăbiciunile lui sunt exploatate de Lică Sămădăul, personaj demonic, abil cunos- 
cător al sufletului uman. 

Încă de la prima întâlnire a lui Lică cu Ghiţă, Sămădăul s-a impus în faţa han- 
giului, dominându-l prin cuvânt şi anticipându-i încercările de a-l îndepărta de 
la han. Măsurile hangiului de a pune capăt atacurilor lui Lică eşuează, deoarece 
Sămădăul este mereu cu un pas înainte, trecând de la ameninţări la recompensa- 
rea lui Ghiţă prin sume de bani sau daruri. Fascinat de posibilitatea unui câştig 
rapid, care ar echivala cu schimbarea statutului social, Ghiţă acceptă compromi- 
suri care merg până la a-i asigura Sămădăului un alibi în faţa justiţiei. 

Scriitorul sugerează, în primul rând, relaţia la nivel psihologic între Ghiţă 
şi Lică, pentru ca apoi nuvela să câştige în complexitate când va intra în scenă 
jandarmul Pintea. Tensiunea sufletească sporeşte în sufletul lui Ghiţă, căci el se 
află scindat între voința lui Lică şi dimensiunea morală pe care i-o înfăţişează 
Pintea. Ghiţă mai comite încă o greșeală când, pentru a câștiga încrederea lui 
Lică, o convinge pe Ana să joace la o petrecere cu Sămădăul, dar sufletul han- 
giului este chinuit de gelozie. Gândul lui Ghiţă era acela de a strânge foarte mulți 
bani pentru a merge la Ineu, unde să i se piardă urma şi să trăiască liniştit, des- 
chizând propria cizmărie. Treptat se înstrăinează de Ana şi notația naratorului 
— „Acum el se făcea de tot ursuz” — pune în lumină interiorizările personajului 
izvorâte din sentimentul vinovăţiei. Ana îi reproşează schimbarea de atitudine și 
îl disprețuiește pentru laşitatea demonstrată în faţa Sămădăului. 

loan Slavici urmărește, în esenţă, procesul de dezumanizare a eroului său, 
acaparat de dorinţa de a câștiga cât mai mulți bani. Ghiţă este compromis moral 


atunci când oprește din banii lui Lică, considerând că suferința lui justifică un 
câștig semnificativ: „Ghiţă privi câtva timp dezamăgit la bani; cu toate acestea îi 
părea bine, căci la urma urmelor, el avea drept la o parte din acești bani, munci- 
se pentru ei.” Frământarea sufletească a lui Ghiţă este răvăşitoare și neputința de 
a-i mărturisi Anei tulburarea sufletului său o îndepărtează de soţ, din pricina ne- 
încrederii față de un bărbat fără autoritate. 

În cele din urmă Ghiţă va fi prins ca într-un cleşte nu atât de presiunea lui 
Pintea şi de tirania lui Lică, ci mai ales de dimensiunea morală a faptelor lui. Frica de 
Lică Sămădăul, revelaţia degradării pe care o trăieşte, mai ales în relaţia cu Ana, sen- 
timentul complicităţii la crimă, toate au ecou în subconştientul cârciumarului. Dacă 
din punct de vedere social statutul lui Ghi iță se schimbă în bine, cârciumarul devenind 
un om prosper, în plan moral decade, acceptând compromis după compromis. Este 
tot mai conștient de acest fapt, trăind momente de dispreț față de faptele sale: „Săr- 
manii mei copii, voi nu mai aveți... tată un om cinstit.” 

Ghiţă nu mai rezistă tensiunii şi, având dovada banilor furaţi de la arendaș de 
oamenii lui Lică, se pregătește să îi întindă o capcană alături de Pintea. O foloseş- 
te drept momeală pe Ana, fiind copleşit de gelozie şi ajungând la crimă, pentru 
ca în final să fie ucis de oamenii Sămădăului. În sens simbolic, mistuirea hanului 
de către flăcări are valoare purificatoare. 

Este evident că nuvela urmăreşte sugestia unui înțeles moral, surprinzând de- 
gradarea fiinţei umane sub imperiul patimii banilor. loan Slavici, animat de ide- 
alurile sale morale, demonstrează prin personajul Ghiţă că banul e sursa răului. 


* CONCLUZIE 

În nuvela „Moara cu noroc” impresionantă este analiza psihologică, trăsătu- 
ra artistică fundamentală care presupune şi originalitatea scrierii lui loan Slavici. 
Tudor Vianu era de părere că la acest scriitor „oamenii ne sunt prezentaţi pe dină- 
untru în intimitatea procesului lor moral”. La rândul său, G. Călinescu surprindea 
faptul că „drama lui Ghiţă este analizată magistral”, socotind că excesul de şire- 
tenie îi este fatal cârciumarului. Virtuţile de fin analist al sufletului omenesc sunt 
relevante îndeosebi în cazul lui Ghiţă, care poate fi socotit un personaj complex 
pentru că este un erou dilematic. Ghiţă trăiește drama lui «a nu şti». Este urmărit 
de patima îmbogățirii, dar observă tot ce se întâmplă în jurul său. Eșecul său este 
determinat de neputința de a fi decis în anumite situaţii, de a fi consecvent cu o 
anumită stare morală. Pare a avea revelația situaţiei sale dramatice, dar este prea 
târziu. În mod paradoxal, când ajunge la crimă, face pentru prima dată un gest 
hotărât de a ieşi din cercul vicios în care se afla. 


Scindarea personajului şi complexa viață interioară fac ca textul lui loan Sla- 
vici să fie o capodoperă a prozei secolului al XIX-lea, surprinzător de modernă 
prin sondarea profunzimilor psihicului uman. Scriitorul ardelean este un creator 
de personaje memorabile şi un constructor epic riguros, cu un limbaj sobru şi 
sentențios. Tocmai de aceea nuvela psihologică „Moara cu noroc”, alături de ro- 
manul „Mara”, creează premisele apariţiei prozei româneşti moderne. 


Modelul 6 


SUBIECTUL | (50 de puncte) 

A. 

1. În text se observă inserarea unui pasaj narativ şi a dialogului. 

2. Jon Creangă îşi demonstrează tăria de caracter, răspunzându-i cu isteţime 
lui Iacob Negruzzi care făcuse o impresie puternică asupra conlocutorului său, 
Urziceanu. 

3. Caracterizarea directă se realizează prin evidenţierea portretului fizic: „ţă- 
ran necioplit din creştet până în tălpi, gros şi gras”. 

4. Ion Creangă îl cunoscuse pe Titu Maiorescu la Școala Trei Ierarhi. 

5, Iacob Negruzzi menţionează un aspect din biografia lui Creangă, legat de 
perioada în care a făcut parte din cler. Comentariul ironic al autorului se referă la 
gradul inferior ocupat de Creangă, în contrast cu importanţa pe care i-o atribuia: 
„ținea cu drag la diaconia lui”. 


B. 

Respectul de sine este o virtute umană indiscutabilă, tot mai greu de întâlnit 
în societate şi cu atât mai valoroasă. Pentru mine respectul nu este unidirecțional, 
ci presupune o formă de manifestare atât faţă de membrii comunități, cât şi față 
de sine. 

Este binecunoscut faptul că un om cu tărie de caracter este apreciat de semeni. 
Încrederea pe care o au cei din jur faţă de un om puternic îl recomandă profesi- 
onal, în relaţiile pe care le are cu cei apropiaţi care pot conta pe ajutorul său, de- 
terminante fiind probitatea morală și echilibrul interior. Un lider care are tărie de 
caracter, inspiră încredere. În fragmentul dat, Iacob Negruzzi îşi manifestă dis- 
prețul față de Jon Creangă, fiul răzeșului din Humulești, pornind de la premisa 


diferenței de clasă socială. În ciuda acesteia, îi recunoaşte adversarului său politic 
talentul de pedagog şi meritele literare. 

De asemenea, respectul trebuie să se manifeste faţă de sine, nu numai faţă de 
cei cu care relaţionăm. De multe ori, unele persoane pot abuza de buna-credinţa pe 
care oamenii o manifestă. Tocmai de aceea, recunoaşterea propriilor calităţi, stima 
de sine, aplicarea faţă de sine a criteriilor pe care le aplicăm în relaţiile cu ceilalți, 
sunt aspecte ale corectitudinii manifestate față de propria persoană. Argumentele 
invocate de lacob Negruzzi pentru a obține votul unei persoane căreia îi făcuse o 
favoare sunt admirabil combătute de Creangă, care face deosebirea dintre interesul 
personal şi datoria civică şi cea faţă de propria conştiinţă. 

Aşadar, respectul de sine este o calitate definitorie a personalităţii celui care îşi 
asumă o poziţie de leader, fiind conştient de propriile calități, pe care le susține prin 
fapte şi determinare. 


SUBIECTUL al Ii-lea (10 puncte): 

Radu Gyr este reprezentant al tradiţionalismului ortodoxist, fapt evident şi în 
textul poetic „Întrebare” care se distinge atât prin forma prozodică riguroasă, cât 
şi prin abordarea tematicii religioase. Poezia sugerează trepte ale demersului ini- 
țiatic. Abordarea cognitivă se revelează inutilă în fața căutării esenței existenței, 
trezind îngrijorarea celui care meditează asupra semnificaţiilor propriului destin. 
Totuşi cunoașterea este o treaptă necesară revelării sacrului, ca moment al desco- 
peririi de sine. Într-o figuraţie poetică de sorginte biblică, mesajul textului pune 
în discuţie semnificaţiile revelării sacrului dincolo de existența banală, deșartă, 
generatoare de suferință și îndoieli. 


SUBIECTUL al Ill-lea (30 de puncte) 
Text propus: Moara cu noroc de loan Slavici 


+ APARTENENȚA TEXTULUI LA O SPECIE LITERARĂ 

Specia genului epic în proză, având o construcție riguroasă, un singur fir na- 
rativ şi personaje relativ puţine, accentul fiind pus asupra complexităţii unui per- 
sonaj central se numește nuvelă. Deşi sub raportul dimensiunilor se aseamănă cu 
povestirea, diferenţa dintre cele două specii este dată de faptul că în povestire se 
acordă o mai mare importanță naratorului şi actului narării, accentul căzând pe 
acţiune în detrimentul construcției personajelor. 


* DATE DESPRE AUTOR 

Ioan Slavici e unul dintre cei patru mari clasici ai literaturii noastre, de numele 
căruia se leagă câteva momente esenţiale ale evoluţiei prozei noastre prin asuma- 
rea realismului în nuvelele „Pădureanca”, „Gura satului”, „Scormon”, „Budulea 
Taichii”, „Popa Tanda”, care sunt mărturia talentului acestui scriitor. 

Din nuvelistica lui Ioan Slavici, cel mai mare prozator român din secolul al 
XIX-lea, se detaşează prin complexitatea acţiunii şi construcția riguroasă a per- 
sonajelor opera epică „Moara cu noroc”, tema banului împletindu-se cu cea a fa- 
miliei, deoarece este surprinsă degradarea morală sub patima înavuţirii. Nuvela 
a fost publicată în volumul Novele din popor, în 1881, după ce apăruse în revista 
junimistă „Convorbiri literare”. 


* TEMATICĂ 

Temele textului se referă atât la destin, cât și la maniera în care setea de bani 
duce la dezumanizare. Incipitul şi finalul au o notă evident moralizatoare, deoa- 
rece sugerează faptul că fericirea nu este reprezentată de avuţie, ci de liniștea că- 
minului. De aici se desprind temele secundare ale nuvelei, reprezentate de iubire 
şi echilibrul familiei. 


* CONFLICTE 

Fiind o nuvelă realistă şi psihologică, „Moara cu noroc” se construieşte în jurul 
unor conflicte puternice, atât exterioare (între Ghiţă şi Lică, Pintea şi Lică sau Ana 
și Ghiţă), cât mai ales interioare, deoarece se urmărește procesul dezumanizării lui 
Ghiţă sub imperiul banilor, precum şi raporturile acestuia cu Lică sau cu Ana. 


+ TITLU 

Titlul nuvelei este o antifrază, desemnând un spaţiu damnat, în care persona- 
jele își împlinesc destinul tragic. Moara este descrisă încă din debutul textului, 
în capitolul al doilea, fiind prezentată drept o ruină, situată într-o vale, la poalele 
unui pripor dificil de urcat unde „locurile sunt rele”, primejdioase, anunţate de 
cinci cruci. Lângă ruinele morii s-a înălțat un han care este luat în arendă de Ghiţă. 
În acest ţinut pustiu, străbătut adesea de turme de porci, stăpân absolut este Lică 
Sămădăul. Din dorinţa de a pune capăt sărăciei, Ghiţă abandonează la un mo- 
ment dat meseria de cizmar pentru a fi cârciumarul de la „Moara cu noroc”. 


* STRUCTURA 
Textul este structurat în șaptesprezece capitole, iar acţiunea se desfăşoară în 
Banat, zona Ineului, în a doua jumătate a secolului al XIX-lea, fiind polarizată de 


surprinderea prăbuşirii morale a cârciumarului Ghiţă. Acţiunea nuvelei debutea- 
ză în preajma sărbătorii Sfântului Gheorghe, când Ghiţă se mută, alături de fami- 
lia sa, la han şi se încheie, simetric, după un an, în ziua de Paşti. 


* RELAȚIA INCIPIT-FINAL 

Textul debutează cu discuţia dintre soacra lui Ghiţă și acesta cu privire la ros- 
turile familiei şi consecințele îmbogăţirii pe căi oneroase. Singura care se opune 
mutării familiei la han este soacra lui Ghiţă care afirmă: „Omul să fie mulțumit 
cu sărăcia sa, căci, dacă e vorbă, nu bogăţia, ti liniştea colibei tale te face feri- 
cit.” Întreaga nuvelă va încerca să demonstreze adevărul spuselor bătrânei, acţi- 
unea justificând acest crez moral. Finalul nuvelei este reprezentat tot de o replică 
a bătrânei: „Simţeam cu că nu are să iasă bine; dar așa le-a fost dată”. Incipitul și 
finalul se află în relaţie de simetrie, conferind textului o structură clasică, de în- 
treg perfect. Spusele bătrânei sintetizează o viziune asupra fericirii reprezentate 
de valori precum familia, cinstea și hărnicia, mult mai importante decât averea, 
prosperitatea materială dobândită prin abaterea de la calea cea dreaptă. 


* PERSPECTIVA NARATIVĂ 

Naratorul obiectiv, extradiegetic prezintă evenimentele „din spate”, la persoa- 
na a treia. Nu de puţine ori însă, accentul se mută de pe desfășurarea propriu-zisă a 
evenimentelor asupra sondării reacțiilor protagonistului faţă de anumite evenimen- . 
te care precipită prăbușirea sa în plan moral. Tocmai de aceea loan Slavici este con- 
siderat creatorul nuvelei psihologice, cele mai reușite pagini ale nuvelei „Moara 
cu noroc”, evidențiind conflictele interioare care ulcerează sufletul cârciumarului, 


* RELAȚIA DINTRE DOUĂ PERSONAJE 

Unul dintre principalele conflicte ale nuvelei se țese în jurul cuplului 
Ana-Ghiţă. Pentru cârciumar, frământările interioare sunt motivate de conștiința 
inferiorității, asociind sărăcia cu lipsa de demnitate. Dorește binele familiei sale 
şi o viaţa prosperă, crezând că timpul petrecut la Moara cu noroc va trece repede 
şi se va putea muta la Ineu unde să i se piardă urma și să îşi deschidă o cizmărie. 
Condiţia dobândirii unui câştig important este acceptarea compromisurilor impu- 
se de Lică Sămădăul „aici, la Moara cu noroc, nu putea să steie nimeni fără voia 
lui Lică ... lar Ghiţă voia cu tot dinadinsul să rămâie la Moara cu noroc, pentru 
că-i mergea bine... nu-l lăsa inima să părăsească locul, la care în scurt timp putea 
să se facă om cu stare...” 

Tandreţea față de Ana este treptat înlocuită de conștiința că familia este un 
mare impediment în relaţiile cu Lică Sămădăul. Ascunde adevărul despre natura 


relaţiei cu Lică, deși Ana intuiește slăbiciunea soţului ei în faţa porcarului: „Ce 
ai, Ghiţă? strigă nevasta cuprinsă de îngrijare. — Ce am? răspunse el cu amără- 
ciune. Am o nerorocire: pierd ziua de astăzi pentru cea de mâine... ” 

Dragostea pentru Ana şi familie este alterată de frământările interioare cople- 
şitoare. La început era un tată grijului şi un soț tandru. Apoi se înstrăinează de cei 
dragi şi „chipul frumos al Anei, trupul ei fraged, firea ei blândă şi glasul ei dulce 
nu mai puteau să străbată până la inima lui”. 

Secvența intrării în scenă a Sămădăului relevă fascinația pe care Lică o exer- 
cită asupra Anei. Fără a cobori de pe cal, dând ordine scurte în replici tăioase, 
Lică se impune asupra celor din jur, Ana contemplându-l ca un copil. Fragilitatea 
Anei este subliniată şi de mama ei, pentru care „Ana era prea tânără, prea aşezată 
şi oarecum prea blândă la fire”. În ciuda acestei descrieri, Ana este un personaj 
intuitiv şi inteligent. Încearcă să își sprijine soțul în încercarea de a-i ține piept 
Sămădăului. La intrarea acestuia în han, cu gândul de a-l prăda pe hangiu, Ana îl 
sfătuiește pe Ghiţă să îşi trimită sluga în sat pentru a alerta asupra prezenței lui 
Lică la han, soluție salvatoare pentru familia hangiului. În ciuda sprijinului moral 
oferit de soţia sa, Ghiţă se cufundă în tăcere şi gânduri negre, iar „Ana era adânc 
jignită; ea ar fi dorit să afle mai mult, se simţea în drept a cere să ştie tot și nu pu- 
tea să-l ierte pe Ghiţă pentru lipsa lui de încredere”. 

Copleşit de conștiința compromisurilor acceptate de dragul înavuțirii și consi- 
derând că Ana nu poate înţelege complexitatea relaţiei cu Lică, Ghiţă se înstrăinea- 
ză de ea și lasă cale liberă dușmanului său pentru a o seduce. O îndeamnă să joace 
cu el la petrecerea de la han şi se preface că gesturile Sămădăului sunt firești. 

Când iubirea pentru soț încetează, în sufletul Anei încolţește disprețul. Trădarea 
ei nu este o manifestare superficială, ci dezamăgirea încrederii înşelate. Forţa care 
declanşează resorturile interioare ale Anei este puternică, în ciuda vârstei fragede 
a femeii. Îi va mărturisi lui Lică tocmai disprețul faţă de soţ: „Tu eşti om, Lică, iar 
Ghiţă nu e decât muiere îmbrăcată în haine bărbăteşti, ba chiar mai rău decât așa.” 

În faţa deciziei mărturisite de Ghiţă referitoare la pedepsirea tuturor celor 
atinşi de păcat, Ana manifestă sete de viață, strigând: „Nu vreu să mor, Ghiţă! Nu 
vreau să mor!” Rugămintea adresată lui Lică și gestul răzbunării față de acesta 
probează complexitatea unui personaj feminin animat de crezul că viaţa este su- 
prema valoare. 

+ CONCLUZIE 


În nuvela „Moara cu noroc” impresionantă este analiza psihologică, trăsătu- 
ra artistică fundamentală care presupune şi originalitatea scrierii lui loan Slavici. 


Tudor Vianu era de părere că la acest scriitor „oamenii ne sunt prezentaţi pe dină- 
untru în intimitatea procesului lor moral”. La rândul său, G. Călinescu surprindea 
faptul că „drama lui Ghiţă este analizată magistral”, socotind că excesul de şire- 
tenie îi este fatal cârciumarului. Virtuţile de fin analist al sufletului omenesc sunt 
relevante îndeosebi în cazul lui Ghiţă, care poate fi socotit un personaj complex 
pentru că este un erou dilematic. Ghiţă trăieşte drama lui «a nu ști». Este urmărit 
de patima îmbogăţirii, dar observă tot ce se întâmplă în jurul său. Eșecul său este 
determinat de neputinţa de a fi decis în anumite situaţii, de a fi consecvent cu o 
anumită stare morală. Pare a avea revelația situaţiei sale dramatice, dar este prea 
târziu. În mod paradoxal, când ajunge la crimă, face pentru prima dată un gest 
hotărât de a ieși din cercul vicios în care se afla. 

Scindarea personajului şi complexa viață interioară fac ca textul lui Ioan 
Slavici să fie o capodoperă a prozei secolului al XIX-lea, surprinzător de moder- 
nă prin sondarea profunzimilor psihicului uman. Scriitorul ardelean este un cre- 
ator de personaje memorabile şi un constructor epic riguros, cu un limbaj sobru 
şi sentențios. Tocmai de aceea nuvela psihologică „Moara cu noroc”, alături de 
romanul „Mara”, creează premisele apariţiei prozei româneşti moderne. : 


Modelul 7 
SUBIECTUL I (50 de puncte) 
A. 
1. Autorul se referă, în fragmentul dat, la relaţia dintre toleranţă, libertate și 
putere. 


2. Pentru Paul Zarifopol „fundamental puterii este, în esenţă, irațional” pentru 
că exclude toleranța. 

3. Ca semn de punctuație, ghilimelele reprezintă inserarea în argumentare a 
unui citat din scriitorul francez Gustave Flaubert, față de care Paul Zarifopol ex- 
primă un punct de vedere critic. ` 

4. „Toleranța este o idee, cu ajutorul căreia criticăm formele istorice ale pute- 
rii, iar nu un principiu care să facă puterea de prisos.” 

5. În secvența dată, scriitorul insistă asupra diferenței dintre principii şi ma- 
terializarea acestora, deoarece afirmațiile de ordin general făcute despre rela- 
ţia dintre toleranță şi libertate trebuie nuanțate în momentul în care se vorbeşte 


despre contextul politic de la începutul secolului al XX-lea. Referitor la socie- 
tatea contemporană scriitorului, acesta observă că dacă în teorie toleranța este 
asociată libertăţii, în dezbaterea publică „toleranța va întâmpina, în practică cel 
puţin, la fiece pas, ofense ironice sau brutale”. 


B. 

Filozofia, morala şi religiile s-au aplecat asupra conceptului de toleranță, care 
este atât de greu de definit. Pentru mine toleranța presupune echilibrul dintre ac- 
tivitatea sufletului și rațiune, dintre maniera în care ne raportăm la semeni şi la 
situaţiile pe care le avem în vedere, fără a emite judecăţi foarte aspre. Atitudinea 
rigidă față de un alt punct de vedere, fără o analiză a contextului, este o evidentă 
manifestare a intoleranței. 

Pentru mine toleranța reprezintă renunțarea la egoismul funciar pentru a veni 
în sprijinul semenilor, respectând regulile de comportament din societate, evi- 
tând viciile, minciuna, ipocrizia şi excesele de orice natură. Toleranța față de alte 
sisteme sociale sau religii poate elimina multe conflicte. 

În primul rând, a fi tolerant înseamnă să îi tratezi pe cei din jur precum doreşti 
să fii tratat chiar tu, să te arăţi mărinimos faţă de cei care au nevoie de ajutorul 
tău, în măsura în care acest lucru este posibil. Din perspectiva lui Paul Zarifopol, 
toleranța este legată de libertate, aspect de care ar trebui să fie conştientă mai ales 
tânăra generaţie. Educarea tinerilor în spiritul toleranței este decisivă, căci răul 
înseamnă înclinaţie spre intoleranță, generată de absența raţiunii, adică de igno- 
ranţă. Adesea, un context politic potrivnic, duce la exacerbarea intoleranţei, care 
are efecte negative asupra societăţii. 

În al doilea rând, puterea este, din perspectiva lui Paul Zarifopol, prin esența 
ei intolerantă. A te impune în fața celorlalți, a-ţi promova sistemele de valori şi 
a te face auzit în ciuda contraargumentelor opoziţiei, presupune o absenţă a to- 
leranţei. Ca ființe sociale, trebuie să ne conformăm acestor reguli ale jocului po- 
litic, dar excesele trebuie semnalate şi corectate pentru că lipsa de toleranță pe 
care o presupune exercitarea puterii poate duce la dictatură. Să ne gândim că ide- 
ile formulate de Paul Zarifopol se refereau la climatul politic european din debu- 
tul secolului al XX-lea, când comunismul și fascismul urmau să se manifeste cu 
efecte atât de nocive asupra umanității. 

În concluzie, puterea şi libertatea nu trebuie să devină noțiuni prea rigide, fără 
a fi supuse rațiunii și a fi asociate conceptului de toleranță. Tocmai de aceea tre- 
buie să fim toleranți față de acțiunile şi ideile semenilor chiar dacă ele nu sunt 


conforme cu felul nostru de a gândi. Acţiunile cuiva sunt corecte dacă tind să 
promoveze fericirea şi incorecte dacă tind să promoveze inversul fericirii. 


SUBIECTUL al Il-lea (10 puncte) 

Versul refren „Mai sunt încă roze — mai sunt” conferă muzicalitate acestei poezii 
simboliste, relevând frumuseţea inefabilă a naturii care permite artistului evadarea 
într-un spaţiu ideal. Fiinţa poetică este scindată între fascinația pentru perfecțiunea 
naturii, evocate prin imagini olfactive în debutul poeziei şi meditaţia pe tema tre- 
cerii ireversibile a timpului. Acceptarea resemnată a sfârşitului existenţei este în- 
văluită în melancolie, deoarece contrastul dintre imaginea frumuseţii desăvărşite 
a rozelor, simbol al perfecțiunii și nobleții şi potenţialitatea stingerii lor sugerează 
simetria dintre planul exterior şi cel interior. Verbul „a fi” la prezent indicativ suge- 
rează o certitudine cu privire la opțiunea pentru plenitudinea vitală simbolizată prin 
flori, care atenuează orice regret generat de vicisitudinile existenţei. 


SUBIECTUL al iii-lea (30 de puncte) 
Text propus: O scrisoare pierdută de lon Luca Caragiale 


+ DEFINIȚIE. EVOLUȚIA SPECIEI LITERARE 

„O scrisoare pierdută” constituie capodopera creaţiei lui I. L. Caragiale prin 
mijloacele artistice folosite de autor şi substanța comică a conflictului dramatic, 
surprinzând contrastele dintre personaje rămase emblematice pentru discrepanța 
dintre ceea ce sunt — impostori fără scrupule — și ceea ce vor să pară — stâlpi ai 
societăţii, oameni onorabili care au un cuvânt de spus în societate. Se conturea- 
ză astfel viziunea realistă a scriitorului asupra vieţii politice și a celei de familie. 
Inspirate din viața burgheziei româneşti din a doua jumătate a secolului al XIX- 
lea, cele patru comedii scrise de I. L. Caragiale între 1878-1885 demonstrează o 
fină analiză a tuturor formelor parvenirii şi ale parvenitismului, ca trăsătură tipo- 
logică a individului. Astfel, comediile își trag substanța comică din evidenţierea 
contrastelor caracteristice parvenirii, prin personaje care, deşi se aseamănă struc- 
tural, capătă contur prin capacitatea scriitorului de a le găsi trăsături definitorii şi 
a demonstra intuiţie psihologică. 


* TEMATICĂ i 
În ceea ce priveşte tema piesei „O scrisoare pierdută” se poate vorbi despre 
acuitatea ironiei caragialiene în surprinderea degradării vieții politice sociale şi 


private, prin evidenţierea jocurilor politice dominate de şantaj și manevre de cu- 
lise în care cel ales se remarcă nu prin calităţile sale politice, prin intenția de a fi 
în slujba cetăţeanului de rând, ci prin abilitatea de a face presiuni asupra centrelor 
de putere. Acestea sunt reprezentate de oameni marcanţi ai comunității, în fapt 
persoane şantajabile, cu o probitate morală îndoielnică. Viziunea caragialiană 
despre lume aduce în prim-plan tocmai aceste jocuri de culise, valabile în orice 
timp şi orice societate umană, ceea ce conferă senzaţia de actualitate a teatrului 
lui I. L. Caragiale. 


* STRUCTURĂ 

Intriga piesei de teatru — structurată în patru acte, formate din 9, 14, 7 şi respec- 
tiv 14 scene — urmăreşte un conflict de interese între două grupări politice ale ace- 
luiași partid, în preajma alegerilor parlamentare. Remarcabila artă compoziţională 
a piesei lui I. L. Caragiale rezidă în amplificarea treptată a conflictelor subordonate 
celui principal. Astfel, unitatea de acțiune a creaţiei dramatice este reprezentată de 
șantajul exercitat de Nae Caţavencu asupra notabilităţilor partidului care îi poate 
aduce deputăţia. Conflictele secundare se țes tocmai în jurul acestor personaje, ata- 
curile succesive ale lui Caţavencu menţinând starea de tensiune. 

Piesa se dovedeşte a avea o structură circulară, are în final un element spec- 
taculos, dar în plan estetic finalul închide cercul, căci în această lume echilibrul 
a fost restabilit fără a se schimba ceva. În fapt, stâlpii puterii sunt în continuare 
șantajabili şi relaţia dintre Zoe şi Tipătescu poate să fie demascată oricând. 

Ca în toate piesele lui I. L. Caragiale, finalul este toposul cel mai spectaculos, 
Împăcarea lui Caţavencu cu Zoe este urmată de sărbătorirea izbânzii în alegeri. 
În „O scrisoare pierdută” finalul este spectaculos datorită acestei situații când 
adversarul cel mai înverşunat, Nae Caţavencu, ajunge să conducă festivitățile în 
cinstea alegerii lui Agamemnon Dandanache, contracandidatul său. Prin relata- 
rea lui Dandanache despre cum a ajuns candidat, folosindu-se tot de o scrisoare 
de amor și șantajând cu ajutorul acesteia, I. L. Caragiale transformă, de fapt, sce- 
na de provincie într-o metaforă a unui spațiu mai larg. 


+ REPERE SPAȚIO-TEMPORALE 

Acţiunea se desfăşoară „în capitala unui județ de munte, în zilele noastre”, re- 
perele spaţio-temporale fiind vagi pentru a conferi acțiunii un grad de generalita- 
te evident. Din conflictul dramatic se înțelege că acţiunea este plasată în preajma 
alegerilor pentru Cameră, mai mult chiar, Nae Caţavencu făcând referire la anul 
de graţie 1883. 


Ca în toate piesele clasice şi aici se respectă în mare parte unitatea de timp şi 
de spaţiu, evenimentele desfășurându-se într-un interval de timp scurt, în „anti- 
camera bine mobilată” a prefectului, în primărie şi apoi în grădina lui Zaharia 
Trahanache. 


* TITLUL 

Cu o structură nominală, titlul pune în lumină motorul conflictului dramatic, 
scrisoarea rătăcită de Zoe Trahanache şi ajunsă în mâna lui Nae Caţavencu, care 
şantajează centrele de putere ale partidului de guvernământ în scopul obținerii 
mandatului de deputat. În fapt, în piesă sunt amintite două scrisori folosite pen- 
tru parvenire, semn că șantajul devine arma infailibilă a carierismului într-o viață 
politică dominată de interes personal și parvenitism. 


* PERSONAJE TIPOLOGICE 

E ușor de observat că dincolo de stereotipia presupusă de comedie ca specie 
literară, mecanismul artistic este foarte rafinat. I. L. Caragiale realizează o ade- 
vărată galerie de portrete, de tipuri umane cu valoare universală. Despre aces- 
tea, Garabet Ibrăileanu aprecia că „fac concurenţă stării civile”, în sensul că, deși 
ilustrează tipologii clasice, sunt veridice, pentru că substanța lor rezidă în ilus- 
trarea riguroasă a trăsăturilor specifice. Astfel, Tipătescu e în primul rând un tip, 
un exponent al puterii, încrezător în forța sa, care privește judeţul ca pe propria 
moşie. Trahanache e tipul senilului absolut care ştie să disimuleze și mai ales să 
amâne luarea deciziilor. El e senil din cauza cecităţii faţă de relaţia dintre Zoe şi 
Tipătescu. Mai mult chiar, dă dovadă de un fel de candoare, ceea ce l-a determi- 
nat pe G. Călinescu să afirme în studiul „Domina bona” că Trahanache e tipul 
absolut al îndrăgostitului din literatura noastră, crezând orbește în Zoe. Aceasta 
e o „domina bona” care are ştiinţa manipulării. Ea este caracterizată direct de că- 
tre Caţavencu („„Madam, eşti un înger”) şi de cetățeanul turmentat („Să trăiască 
coana Joiţica, că e damă bună”) și indirect prin indicaţii scenice și mai ales prin 
fapte. Nae Caţavencu este tipul demagogului și al parvenitului, capabil de orice 
compromis pentru o ascensiune în viaţa politică. Caracterizarea sa se realizează - 
în primul rând din fapte şi prin limbaj, dar și direct, Tipătescu numindu-l «mi- 
şel», în timp ce Pristanda îl consideră «mare pişichen». El trece ușor de la un re- 
gistru la altul, de la frazele demagogice, lătrătoare, în care se autocaracterizează 
drept «liberschimbist», la cele lacrimogene, în special în finalul piesei, când cere 
îndurare din partea lui Zoe, după ce pierde scrisoarea. 

Există și personaje secundare care întruchipează tipuri umane. Pristanda este 
funcţionarul gata să-şi schimbe stăpânul fără resentimente în condițiile în care 


poate participa la jocurile de culise. În sfârşit, Agamemnon Dandanache sau Aga- 
miţă şi chiar Gagamiţă, cum îi spune Trahanache, este tipul senilului absolut. 


+ CARACTERIZAREA PERSONAJULUI ZAHARIA TRAHANACHE 

Zaharia Trahanache este tipul politicianului demagog, principala sa trăsătură 
de caracter, sintetizată în prenumele Zaharia fiind ticăiala, maniera în care amână 
luarea deciziilor până când situaţia îi este favorabilă. Și ticul său verbal „ai puțin- 
tică răbdare” relevă această trăsătură, precum și numele Trahanache, cu trimitere 
evidentă la cuvântul trahana — „cocă moale”. Deși relația amoroasă dintre Zoe și 
Tipătescu este evidentă, Trahanache o trece sub tăcere fie din diplomaţie, fie din 
inocență, crezând orbește în soția infidelă. 

Statutul social înalt îi este evidenţiat încă din lista de personaje, pentru că este 
preşedintele filialei locale a partidului aflat la putere şi „prezidentul Comitetului 
permanent, Comitetului electoral, Comitetului şcolar, Comiţului agricol şi al altor 
comitete şi comiţii”. În fapt, Trahanache este un politician veros, cu o gândire rudi- 
mentară și periculoasă, demonstrând tact și gândire plată, dar şireată, de vreme ce 
răspunde şantajului exercitat de Nae Caţavencu tot cu un şantaj. Această viclenie 
îl face să critice temperamentul prea înflăcărat al Prefectului Tipătescu, deoarece 
jocul lui Nae Caţavencu nu poate fi demontat decât prin contrașantaj. Disimulează 
în permanenţă şi iniţiază intrigi politice menite să îi menţină poziția înaltă în poli- 
tică. Constrâns de Zoe să îl aleagă pe Nae Caţavencu pentru a salva aparențele de 
moralitate în căminul conjugal, Trahanache îi dă ordin lui Pristanda să strecoare în 
sala Primăriei bătăuşi care să reducă la tăcere opoziţia condusă de Nae Caţavencu. 

Secundat în permanenţă de Farfuridi şi Brânzovenescu, copărtași la măsluirea 
listelor electorale, Trahanache este caracterizat direct de Bic ice „E tare... tare 
de tot... solid bărbat”. 

»Venerabilul” domn Trahanache, cum îl numeşte Caii plin de ironie, 
este un abil politician care explică mecanismul democratic drept o cale de asi- 
urare a binelui personal: „noi votăm candidatul pe care-l pune partidul întreg, 
pentru că de la partidul întreg atârnă binele țării şi de la binele țării atârnă bine- 
le nostru”. 

Caracterizarea personajului se face, în primul rând, prin fapte și limbaj. Con- 
trastul dintre ceea ce doreşte să fie şi ceea ce este rezidă în tolerarea triunghiului 
conjugal. Deși pledează pentru afirmarea valorii în societate, incriminând „o so- 
ţietate fără moral și fără prinţip”, Trahanache este capabil de fraudă electorală, 
disimulare şi abuz de putere. 


. CONCLI 

Atât prin cı onstr ucția personajelor sale, cât şi prin surprinderea unor relații 
umane etern val bile, piesele de teatru ale lui I. L. Caragiale au devenit un model 
de artă literară, Din perspectiva criticului Tudor Vianu, Ion Luca Caragiale „este 
un observator lucid și exact, dar materialul observaţiilor sale nu rămâne nicioda- 
tă în stare demie re infinitezimală, ci se adună în viziunile unor caractere tipice. 
Realismul tipie Se formula lui artistică”. 


Modelul 8 


SUBIECTUL | (50 de puncte) 


A. 

1. Secvența „lumea bună” face trimitere la înalta societate. 

2, Titlul publicaţiei din care se citează în fragmentul dat este Timpul. 

3, Numele primului filantrop evocat în fragmentul analizat, care s-a preocupat 
de soarta orfanilor, este Dositei Filaret II. 

4, Anunţul dintr-un ziar al vremii inserat în fragmentul dat reprezintă premi- 
sa de la care autoarea porneşte pentru a sublinia importanța activităţii caritabile 
a soţilor Davila. 

5, În secvenţa citată este elogiată conştiinţa civică a soţilor Davila „socotiți de 
toţi elevii părinţi adevăraţi”. Într-o vreme în care nu existau instituții care să se 
îngrijească de soarta orfanilor Ana şi Carol Davila se preocupau de aceștia, nu- 
mindu-i în corespondenţă „copiii noștri”. 


B. 

Este cunoscut faptul că oricine îşi doreşte un confort care să îi permită o exis- 
tenţă tihnită, dar obsesia câştigului, adesea cu un preţ deloc neglijabil, duce la 
dezumanizare. Pentru mine, o societate care nu încurajează familia, echilibrul şi 
onestitatea este lipsită de repere necesare formării tinerei generaţii. 

În primul rând, este absolut justificat un câştig pentru care depui efort, care 
este generat de opţiuni morale clare şi pozitive, potrivit cu nivelul de studii, sau 
munca depusă. Carol Davila s-a bucurat de recunoaştere la nivel profesional, dar 
nu a făcut din carieră scopul existenței sale, ci din valorile familiei. Neglijarea 
acesteia cu scopul îmbogăţirii duce la dezechilibru și are urmări tragice. Într-o 


societate lipsită de compasiune, în care nu existau instituții care să asigure orfa- 
nilor șansa la un trai decent, soții Davila înființează primul orfelinat. 

În al doilea rând, familia este o instituţie fundamentală pentru o societate să- 
nătoasă. Încălcarea unor principii morale antrenează după sine o serie de drame 
personale, cu efect asupra funcţionării unei societăți. Practica din secolul al XIX- 
lea de a abandona copii în lădițe ni se pare astăzi barbară, deoarece copiii nedoriți 
de părinții biologici pot fi adoptați sau crescuţi de asistenţi maternali. În secolul 
al XIX-lea situaţia acestor copii era dramatică, iar activitatea caritabilă a soţilor 
Davila le-a oferit unor copii vitregiți de soartă posibilitatea de a creşte sub oblă- 
duirea celor pe care îi considerau „părinţi adevăraţi”. 

În concluzie, familia trebuie să creeze un climat psiho-afectiv favorabil dez- 
voltării unui tânăr, iar când aceasta: se destramă din diferite motive, societatea 
trebuie să asigure prin instituţii abilitate acel climat care să ofere tinerilor șansa 
unei existenţe decente. 


SUBIECTUL al Il-lea (10 puncte) 


Debutul poeziei date se face printr-un verb la imperativ, cu un conţinut se- 
mantic puternic „Taci,/ Să nu-mi deştepţi tristețea amintirilor culcate”, iar meta- 
fora „sicriurile-albastre ale zilelor de ieri” sugerează nostalgia ființei însingurate, 
Repetiţiile cu valoare de refren creează muzicalitate în poezia simbolistă. Cople- 
şit de regret şi melancolie, geniul se simte damnat într-o lume obtuză, un deşert 
în care caută absolutul cu înfrigurare. Fiinţa însingurată se simte strivită de pro- 
pria condiţie, pusă pe seama tensiunilor lăuntrice: „Ocoleşte-mă cu groază, ca 
pe-un stârv de om ucis”, Ineditul comparațiilor uimeşte așteptările lectorului în 
faţa căruia se dezvăluie tensiunea interioară a fiinţei damnate, iar conştiinţa pră- 
bușirii interioare impresionează prin dramatism şi luciditate, transpuse într-un 
limbaj deosebit de expresiv. 


SUBIECTUL al Ill-lea (30 de puncte) 
Text propus: Plumb de George Bacovia 


Ineditul formulei artistice abordate de George Bacovia a făcut ca primul său 
volum să treacă aproape neobservat, deoarece manierismul estetic bacovian nu 
se încadra în orizontul de aşteptarea al unui public acaparat de epigonismul emi- 
nescian. În ciuda acestui fapt, este incontestabil astăzi că poezia simbolistă des- 
chide perioada modernă a literaturii noastre. 


Simbolismul este un curent literar apărut în Franţa la sfârșitul secolului al 
XIX-lea ca reacție față de romantism şi parnasianism, propunând o formă nouă 
de poezie prin respingerea netă a tot ceea ce era considerat teatral şi artificial. 
Principalele trăsături ale poeziei simboliste se referă la descoperirea unor noi sur- 
se ale lirismului prin sugestie, simbol şi muzicalitate. 

Cel care a teoretizat la noi simbolismul a fost Alexandru Macedonski, care a 
publicat în revista „Literatorul” mai multe articole în care își prezenta viziunea 
despre noua poezie, ajungând să afirme: „arta versurilor nu este nici mai mult 
nici mai puţin decât arta muzicii”, 

Dintre scriitorii care vor aborda în creaţia lor teme simboliste şi vor asuma 
tehnici ale poeziei noi reținem pe Ştefan Petică, Dimitrie Anghel, Ion Minulescu, 
însă George Bacovia asumă poezia simbolistă în profunzimea sa. 

În lirica românească, George Bacovia este un mare scriitor care, din perspec- 
tiva criticului Nicolae Manolescu, „îşi depăşeşte epoca, aparținând poeziei româ- 
ne moderne ca unul dintre marii precursori”. Unitatea de viziune a creaţiei lirice 
bacoviene este dată de conştiinţa unui eu care „se simte străin nu numai de lume 
(burgheză sau în general), dar şi de sine însuși” (N. Manolescu). i 

Pentru Eugen Lovinescu universul liric bacovian stă sub semnul nevrozei ge- 
nerate „de toamne reci, cu ploi putrede, cu arbori cangrenați, limitat într-un peisa- 
giu de mahala de oraș provincial, între cimitir şi abator... atmosferă de plumb. 
în care pluteşte obsesia morţii şi a neantului”, 

Primul volum de poezie al lui George Bacovia, intitulat „Plumb”, publicat în 
1916, se deschide cu poezia cu același titlu, anunțând simbolul central al creați- 
ei bacoviene, sugerând apăsarea ființei, neputința evadării dintr-o lume care stă 
sub semnul morții, al descompunerii, eul poetic încercând să articuleze un țipăt al 
disperării sfäşietoare. Tocmai de aceea, prin densitatea mare a plumbului se cre- 
cază sugestia apăsării, iar prin culoarea gri-cenuşiu este evidenţiată arderea inte- 
rioară care merge până la cenușă, simbol al lumii în descompunere, 

Reţinem, în primul rând, dramatismul trăirilor eului liric, dar şi muzicalitatea 
interioară stridentă. Cenuşiul de plumb este elementul unui decor aflat în încre- 
menire, reprezentat de: „sicrie de plumb”, „flori de plumb”, „funerar veșmânt”, 
conturând imaginea infernului existenţial ce constituie tema poeziei „Plumb”, 
Obiectele încremenite, mineralizate generează starea de oboseală fizică şi psihi- 
că, în condiţiile unei agitații sterile a eului care eşuează în încercarea de a evada 
dintr-o lume materială, apăsătoare. 

Poezia este construită din două catrene, în care ritmul iambic alternează 
cu peonul şi cu amfibrahul, cu efecte sonore amintind de tehnica simbolistă. 


Termenul „plumb” se repetă de trei ori, în fiecare strofă, în aceleaşi poziţii, de- 
venind elementul cheie pentru înţelegerea sensului profund al poeziei care pune 
în evidență impresia generată de cufundarea într-o stare de angoasă, expresie 
a infernului existenţial. Prima strofă corespunde universului exterior (cimitirul, 
cavoul — simboluri ale claustrării), pentru ca a doua strofă să pună în lumină uni- 
versul trăirilor interioare ale eului (iubirea invocată cu deznădejde şi spaimă, fi- 
ind condiţionată de atmosfera de plumb). Relaţia de simetrie este asigurată şi 
prin paralelismul sintactic din debutul fiecărei strofe: „Dormeau adânc/ Dormea 
întors”, dar şi prin repetiţia altor structuri precum „stam singur/ și scârțâiau/ şi-i 
atârnau”. 

În prima strofă a poeziei „Plumb” George Bacovia sugerează un spațiu al 
captivităţii, în care totul stă surprins într-o stare de încremenire, fiind evocată 
moartea prin termeni din sfera sa semantică: sicrie, cavou, coroane. Lumea-ca- 
vou devine o metaforă a neputinței fiinţei de a-și găsi refugiul într-un univers în 
care se simte strivită de apăsarea existenţei cotidiene. Nu este o lume a putrefac- 
ție, pentru că orice devenire este anulată de această stare de împietrire. Singurul 
element dinamic este vântul, însă și el accentuează starea de dezolare prin evi- 
denţierea solitudinii: „Stam singur în cavou și era vânt”, prin sunetele sale sinis- 
tre fiind semn al alienării, al dezechilibrului. Verbele la imperfect „dormeau”, 
„Stam”, „era” sugerează prelungirea unei stări agonice care evidenţiază nepulin- 
ta fiinţei de a se descătuşa din acest infern în care devenirea nu este posibilă din 
cauza claustrării, 

Strofa a doua stă sub semnul tragicului existenţial, generat de neputința îm- 
plinirii prin iubire. Ideea este sugerată de metafora din primul vers: „Dormea 
întors amorul meu de plumb”. Epitetul „ întors” este cuvântul cu sens tragic, fi- 
indcă sugerează înstrăinarea iubirii. Singura forță capabilă de a descătușa ființa 
din ghearele materialităţii ar fi putut fi iubirea, însă aceasta se refuză fiinţei în- 
singurate. Încercarea disperată de regăsire a iubirii se exteriorizează într-un țipăt 
al disperării: „Dormea întors amorul meu de plumb/ Pe flori de plumb și-am în- 
ceput să-l strig”. 

Metafora ultimului vers anulează orice posibilitate de salvare în fața singu- 
rătăţii copleșitoare: „Stam singur lângă mort...și era frig.../ Şi-i atârnau aripile 
de plumb”. Aripa, simbol al zborului, al eliberării, are o direcţie descendentă — 
„atârnau” —, dublată de un atribut al încremenirii — „de plumb”. Atrasă de forța 
copleşitoare a lumii materiale, iubirea se transformă într-un zbor invers, simbol 
al prăbuşirii în neant. Astfel, sentimentul de singurătate este semnul absenței 


comunicării. De aici se naşte şi strigătul disperat, al unei fiinţe care își exteri- 
orizează groaza paroxistică. Nicolae Manolescu apreciază că la George Baco- 
via este evidentă o „obsesie a teluricului, o gravitate colosală trage totul în jos”. 

Condiţia individului bacovian se conturează din perspectiva singurătăţii și a 
alienării într-un univers care stă sub semnul morții şi al pustiirii. Tocmai prin 
această tulburătoare mărturie a viziunii asupra lumii-cavou şi a solitudinii ființei 
refuzate de iubire, poezia „Plumb” de George Bacovia devine una dintre cele mai 
tulburătoare arte poetice din literatura noastră interbelică. 


Modelul 9 


SUBIECTUL | (50 de puncte) 

A. 

1. Simţul estetic s-a manifestat încă de la o vârstă fragedă într-un sens greu 
de definit. 

2. Marea ducesă Elisabeta a Rusiei era vara autoarei. 

3. Percepția frumosului în ansamblu şi în detaliu stârneşte un sentiment de bu- 
curie, autoarea fiind capabilă să perceapă atât grandoarea, cât şi simplitatea unui 
element care îi stârnește o stare de emoție. 

4. Țarina i-a atras atenţia copilului prin „rochia ei de catifea roşie ca rubinul”. 

5. Fragmentul dat pune în lumină inocenţa juvenilă a celei a cărei atenţie a 
fost trezită de la o vârstă fragedă de tot ce era frumos. Conștiinţa capacității de 
a percepe frumosul dincolo de platitudinea existenţei, stârneşte un sentiment in- 
tens de bucurie. 


B. 

Frumuseţea este un concept atât de greu de definit, care a fost pus în discu- 
ţie de artiști, filozofi sau esteticieni, pentru că această noţiune poate fi privită din 
perspective diferite şi continuă să fascineze numeroase categorii de public. 

Pentru mine frumuseţea presupune un echilibru între aspect şi emoție, între în- 
făţișarea unei persoane, imaginea unui obiect şi ceea ce trezește aceasta în sufle- 
tul meu. Tocmai de aceea se spune că frumuseţea este în ochii celui care priveşte. 

În primul rând, mai ales artiştii au încercat să surprindă în operele lor fru- 
musețea, fie că vorbim despre armonia corpului uman, fie despre peisajele care 


încântă privirea celor care le contemplă. Tocmai de aceea, în încercarea de a sur- 
prinde frumosul, artiştii au creat, la rândul lor, frumos, deoarece capodoperele lor 
au rămas mărturia eternă a creativităţii umane. Caracterul enigmatic al frumuseţii 
este surprins în fragmentul dat, deoarece copila care admiră frumusețea din jurul 
său va fi, la rândul ei, sursă a frumosului. 

În al doilea rând, trebuie precizat faptul că idealul de frumuseţe se schimbă 
în funcţie de contextul cultural la care ne referim şi mai ales la perioadele istori- 
ce. Uneori aceste etaloane de frumuseţe presupun uniformizare şi chiar sacrificii 
care ne pot părea absurde. Cu siguranţă că pentru noi detaliile care umpleau de 
bucurie persoana care își mărturiseşte deschiderea spre frumos avea alte etaloane 
decât ale noastre, dar comună este surpriza pe care o apariţie deosebită prin fru- 
museţe şi bun-gust o poate stârni asupra unei persoane. 

În concluzie, frumuseţea nu poate să fie definită dintr-o singură perspecti- 
vă, dar fascinează omenirea pentru că devine criteriul după care apreciem ființa 
umană sau lumea din jurul nostru, având în minte repere care sunt date de spaţiul 
cultural căruia ne circumscriem sau orizontului nostru cultural. 


SUBIECTUL al II-lea (10 puncte) 


Rondelul macedonskian dat este o creaţie simbolistă, deoarece valoarea actu- 
lui creator, care îl înalță pe om este exprimată printr-un simbol, anunțat din titlu. 
Legat de acesta se observă capacitatea de sugestie a limbajului poetic, ce trebuie 
să trimită cu gândul la impalpabil, imaterial, făcând astfel referire la conceptul 
de arta pentru artă. Tot specifică simbolismului este preferința pentru imagini im- 
precise, difuze, fără contur, redate prin metaforă: „Nu e de aur: e de raze”, sau prin 
repetiţie și inversiune: „„Talaze largi, după talaze,/ E sufletescu-avânt deplin”. 

Ultima strofă a textului defineşte, într-un limbaj nuanţat, conceptul de artă 
pură, asociat unui artefact suprinzător prin simplitatea şi desăvârşirea sa: „E artă 
pură, fără fraze.” Contopind emoție și har, cupa devine simbol al frumuseţii ine- 
fabile prin irizările sale, deoarece „E cerul tot de soare plin./ Talaze largi, după 
talaze”, reflectând tentaţia absolutului care animă artistul: „E sufletescu-avânt 
deplin,/ Nu e de aur: e de raze.” i 


SUBIECTUL al Ili-lea (30 de puncte) 
Text propus: Testament de Tudor Arghezi 


În lirica interbelică Tudor Arghezi este considerat un înnoitor al limbajului 
poetic datorită stilului său inconfundabil şi a revelării unor surse nebănuite ale 
acestuia. Nota distinctivă a creaţiei sale este dată de continua oscilație între con- 
cepte opuse: frumos-urât, puritate-abjecţie, lumină-întuneric, durere-bucurie, ac- 
ceptare-revoltă. 

Primul volum de poezie semnat de Tudor Arghezi, intitulat „Cuvinte potri- 
vite”, apare în 1927 şi se deschide cu o artă poetică, esenţială pentru înțelege- 
rea viziunii autorului asupra rolului poeziei și al creaţiei în universul spiritual, 
Caracterul programatic al textului nu determină scriitorul la o simplă versificare 
a ideilor referitoare la rolul poetului și al artei, ci surprinde stări şi gânduri tran- 
spuse într-un limbaj liric fascinant prin profunzime și originalitate, 

Titlul are o valoare de simbol, având rolul de a trimite la conţinutul ideatic 
exprimat în text. Termenul „testament” face referire la două arii semantice, pu- 
tând avea, în acelaşi timp, o semnificaţie laică, obişnuită, dar și una religioasă, 
profund spiritualizată, Din perspectivă laică, restament se referă la proprictăţile 
materiale, iar din perspectivă religioasă, se face trimitere la o moștenire spiritua- 
lă. Această a doua semnificaţie este vizată de Tudor Arghezi în arta sa poetică. 

Din punct de vedere structural, se remarcă alternanța între pasaje fără or- 
namente stilistice şi cele substanțiale prin expresia figurativă ce conferă poeziei 
originalitate. Astfel, ornamentele stilistice sunt înlocuite printr-o substanță idea- 
tică copleșitoare. Discursul poetic se organizează în jurul conceptului carte, ter- 
menul cheie al întregii creaţii lirice. Cartea este treaptă, hrisov, iar la sensurile 
ei profunde se ajunge prin cuvinte potrivite, metaforă desemnând poezia; cartea 
reprezintă frumuseți şi prețuri noi, generate prin harul poetic de a transfigura în 
sens superior. 

Încă din debutul textului adresarea este directă, colocvială, sugerând un mo- 
nolog al tatălui, care solicită atenţia fiului, căruia îi transmite un ultim mesaj, cu- 
prinzând, în spirit tradiţional, învățături şi îndemnuri. Primele versuri stabilesc 
distincţia clară între valorile materiale şi cele spirituale, mărturisind şi credinţa în 
superioritatea celor din urmă, prin utilizarea adverbului negativ nu şi a adverbu- 
lui restrictiv decât (strofa I, versurile 1-2), iar întreaga poezie va dezvolta această 
idee centrală, a creaţiei lăsate moştenire urmașilor. 

Moştenirea este transmisă fiului, anunţat prin vocativ, în fapt desemnând citi- 
torul. Apelativul are o dublă semnificaţie: în primul rând permite asocierea poe- 
tului cu un tată, un mentor, un învățător, iar în al doilea rând permite evidenţierea 


unor generații: „Străbunii mei”, „bătrânii mei”. Astfel, cartea este culmea unei 
scări evolutive, sugerând o ascensiune foarte dificilă: [...] gropi adânci”. Poetul 
devine mesagerul generaţiilor anterioare, cartea marcând un salt evolutiv incon- 
testabil, o transformare a universului primitiv într-un univers spiritual. Munca 
străbunilor robi este sublimată printr-un demers artistic, singurul bun lăsat ca 
moştenire fiind cartea, adică valoarea spirituală. 

Rolul poetului este acela de a realiza această metamorfoză prin limbaj poetic 
(strofa a III-a, versurile 1-2). Transformarea se realizează prin găsirea unor noi 
surse ale limbajului poetic, prin valorizarea în sens estetic a limbajului popular, 
frust (strofa a III-a, versul 5). Truda și harul poetic înnobilează limbajul comun, 
în aparenţă banal, explorându-i artistic energia şi prospeţimea nebănuită (strofa 
a Ill-a, versul 9). Identitatea de substanță dintre carte şi sudoare, evocată în pri- 
ma parte a textului, este redată prin metafore şi expresii grupate în serii opuse: 
(strofa a II-a). 

Metamorfoza limbajului liric se realizează prin asocierea contrariilor (strofa a 
II-a, versul 11), poetul având capacitatea unică de a modela, de a înnobila bana- 
Jul. Poetul „potriveşte” cuvinte, păstrându-le prospeţimea, forța de sugestie, dar 
obligându-le, prin asocieri insolite, să redea gânduri profunde, 

În a doua parte a poeziei se întrevede, dincolo de limbajul metaforic, parti- 
cularitatea creaţiei poetice argheziene numită estetica urâtului. Sintagma asoci- 
ată creaţiei lirice baudelairiene reunește doi termeni în aparență ireconciliabili: 
urâtul şi frumosul. În poezia modernistă însă sintagma face trimitere la parcur- 
sul creaţiei de la sursă (urâtul) la rezultat (frumosul). Procesul esenţial în lirica 
argheziană este metamorfoza limbajului poetic, rolul artistului fiind cel al unui 
creator care transformă elementele banalului degradat („venin”, „ocară”, „bube”, 
„mucegai”, „noroi”) într-un univers profund spiritualizat (strofa a IV-a, versul 5). 
Verbele creaţiei sugerează două aspecte: voința de a face („am luat”, „am pus”) 
şi creaţia ca metamorfoză („am preschimbat”, „am ivit”). 

Procesul creaţiei presupune, în egală măsură, har şi trudă, inspiraţie și trava- 
liu asupra formei perfecte. Ideea poetică este exprimată printr-o metaforă cheie 
pentru înțelegerea viziunii argheziene asupra.rolului poetului (strofa a V-a, ver- 
surile 3-4). 

În finalul poeziei, Tudor Arghezi îşi exprimă crezul despre raportul crea- 
tor-creaţie. Odată opera încheiată, ea se desprinde de scriitor (robul), având o 
existenţă individuală, eternă, iar lectorul (domnul) este cel care se bucură de va- 
loarea ei estetică. Astfel, poezia are, în egală măsură, o finalitate estetică şi una 
care presupune revolta generaţiilor din care se revendică artistul. 


În contextul liricii interbelice, creaţia argheziană a fost apreciată încă de la 
debut pentru valoarea sa estetică incontestabilă, prin poezia „Testament”, măr- 
turisindu-se un crez artistic care va genera un întreg univers liric care stă sub 
semnul sondării zonelor de mister ale limbajului poetic, descătuşat de convenţii, 
pentru a găsi arta pură. 

La Tudor Arghezi cuvintele din toate registrele de limbaj apar în asocieri ine- 
dite, surprinzătoare. Imaginile create prin acestea frapează prin forța de sugestie, 
şochează sau uluiesc sensibilitatea lectorului, purtând o extraordinară prospeţime 
şi forţă de sugestie. Originalitatea universului liric arghezian îşi trage substanța 
din ineditul materialului lexical şi inovațiile asupra tiparului sintactic arghezian, 
din varierea registrelor de limbaj şi a topicii poetice. 

Poezia este un proces purificator, modelând un univers liric unic în care urâtul 
devine obiect estetic, sursa frumosului fiind adesea, în mod paradoxal, chiar urâ- 
tul. Poezia devine la Tudor Arghezi îngemănarea dintre inspiraţie (slovă de foc) 
şi meșteșug (slovă de foc), presupunând astfel atât talent şi inspirație, cât și efor- 
tul intens al artistului, devenit artizan al cuvintelor. 

Creaţiile ulterioare ale poetului probează fecunditatea fanteziei creatoare, 
fiind o ilustrare desăvârşită a ideilor sugerate în arta poetică cu care se deschide 
volumul „Cuvinte potrivite”. 


Modelul 10 


SUBIECTUL | (50 de puncte) 

A. 

1. Secvența dată explică omiterea unui răspuns. 

2. Textul se deschide cu o formulă de adresare şi poartă semnătura expedito- 
rului. 

3. Formula de adresare „amica mea” este specifică unei corespondențe 
non-formale. 

4. Motivul invocat pentru corespondența tardivă este precizat în finalul frag- 
mentului: „NB. Scrisoarea Dtale a întârziat din cauza întreruperii comunicațiilor.” 

5. Autorul scrisorii mărturisește că este copleșit de reacții contradictorii în fața 
atitudinii ferme a corespondentei sale. Pe de-o parte, uzanța impunea restituirea 
fotografiei şi a corespondenței lor, pe de altă parte se împotriveşte acestei cutu- 
me, mărturisind ataşamentul faţă de persoana care trimisese acele scrisori. 


B. 

Orgoliul este un defect uman, generat de egocentrism şi obtuzitate, deoarece se 
manifestă printr-o părere superlativă despre sine, adesea nejustificată prin calitățile 
unei persoane. Pentru mine, orgoliul poate fi asociat cu vanitatea, îngâmfarea, tru- 
fia, iar efectele sale asupra educației unui tânăr nu vor fi niciodată pozitive. 

În primul rând, orgoliul demonstrează egoism și obtuzitate, deoarece persoa- 
na orbită de această atitudine îi va judeca pe ceilalți după criterii foarte rigide, 
care vor duce la izolarea sa în plan social. Minţile care se consideră superioare 
au adesea tendința de a fi copleşite de orgoliu. La polul opus se află cei care își 
recunosc greşelile şi încearcă să îşi exprime regretul faţă de cei pe care îi pre- 
țuiesc. Iată de ce, în fragmentul analizat la exerciţiul anterior, cel care se simte 
judecat greşit nu polemizează cu cea pe care o iubește, ci încearcă să-şi declare 
sentimentele. 

În al doilea rând, o persoană orgolioasă are tendința de a-și impune autorita- 
tea asupra celor din jur, considerând că numai opiniile sale sunt corecte. Din pă- 
cate, rezultatele pe care le obține sunt opuse celor scontate, deoarece o persoană 
orbită de orgoliu va trăi drama propriei degradări. A cere dovada sentimentelor 
stinse este o formă de înstrăinare de acea persoană, menită să realizeze o ruptură 
definitivă faţă de aceasta. Tocmai de aceea Eminescu motivează păstrarea foto- 
grafiei, chiar cu preţul încălcării unei cutume sociale, prin dorința de a păstra o 
conexiune cu cea pe care o îndrăgește. 

În concluzie, orgoliul are efecte negative asupra relaţiilor umane, deoarece 
aduce atât un disconfort în rândul celor care se confruntă cu o persoană orgolioa- 
să, cât şi solitudinea acelei persoane care are tendinţa spre interiorizare. 


SUBIECTUL al II-lea (10 puncte) 


Fragmentul dat aparţine prozei realiste, deoarece se insistă asupra trăsăturilor 
unui personaj care permit încadrarea într-o tipologie, portretul moral prevalând 
asupra celui fizic. Caracterizarea personajului permite realizarea unui portret ve- 
ridic, principala trăsătură fiind tenacitatea cu care trebuie să facă faţă unui des- 
tin potrivnic. Văduva îşi creşte copiii în ciuda vicisitudinilor vieţii. Gesturile sale 
denotă zbuciumul continuu pentru traiul cotidian, motivat de sentimentele pen- 
tru copii. Accentul pus asupra verbelor la prezent sugerează trecerea de la o stare 
la alta, neliniştea personajului feminin şi resorturile interioare care o fac să ţină 
piept privaţiunilor impuse de statutul său de văduvă săracă. 


SUBIECTUL al Ill-lea (30 de puncte) 
Text propus: Eu nu strivesc corola de minuni a lumii de Lucian Blaga 


Una dintre cele mai prolifice perioade ale istoriei noastre literare este cea inter- 
belică, în contextul căreia numele lui Lucian Blaga ocupă un loc aparte, de vreme 
ce despre acest autor s-a spus că este un poet printre filozofi şi un filozof printre 
poeţi. Acest fapt se datorează recurenței unor idei filozofice din sistemul propriu 
de idei în textele literare, centrate, în primul rând, în jurul conceptului de mister. 

În poezie, Lucian Blaga debutează cu volumul „Poemele luminii”, care se 
deschide cu arta poetică „Eu nu strivesc corola de minuni a lumii”, creaţie prin 
care autorul îşi prezintă viziunea profund originală asupra poeziei şi a rolului 
poetului, dar şi asupra tipului de cunoaştere pe care poezia îl induce. Metafora 
luminii, recurentă în universul liric al lui Lucian Blaga, se referă nu atât la con- 
templarea misterului, cât la refacerea la nivel superior, mental, a unui univers 
imaginar capabil să îl adâncească pe cel deja existent. La Lucian Blaga lumina 
are mai multe semnificaţii: de conştiinţă, de creaţie artistică, de revelare a miste- 
rului, de iubire spiritualizată. : 

„Eu nu strivesc corola de minuni a lumii” rămâne una dintre cele mai cunos- 
cute poezii interbelice, în primul rând datorită faptului că Lucian Blaga îşi expu- 
ne viziunea despre cunoaștere, un alt concept cheie pentru înțelegerea sistemului 
său filozofic. Dar poezia sa nu este o simplă enumerare de concepte, deoarece 
poetul are capacitatea de a transpune ideile în imagini, aspect pus în lumină de 
Eugen Lovinescu, care afirma despre Lucian Blaga că este „unul dintre cei mai 
originali creatori de imagini ai literaturii noastre”. 

Fiecare creaţie lirică a lui Blaga are, într-un plan second de interpretare, ọ ţe- 
sătură ideatică subtilă. Astfel, orice notație a unei stări de spirit relevă, la o lec- 
tură atentă, o idee filozofică, lirismul fiind reflexiv. Legată de acest aspect este 
tehnica versificaţiei, mult simplificată faţă de poezia clasică, riguroasă. Versurile 
au doar un ritm interior, iar ingambamentul permite desfăşurarea discursului liric 
în funcţie de fluxul ideilor exprimate în metafore revelatorii. 

Discursul liric gravitează în jurul conceptului de cunoaştere, privită din două 
perspective, nu atât raţională şi iraţională, cât logică şi poetică. Prima este cea 
paradisiacă ce îşi propune să inventarieze misterele, să le epuizeze printr-un 
demers raţional. 

A doua este cunoașterea luciferică, ce îşi propune să adâncească misterul, de vre- 
me ce mintea umană este incapabilă să ajungă la adevărul ultim, iar orice încercare 


de a atinge acest țel nu generează decât adevăruri trunchiate, care ucid „vraja nepă- 
trunsului ascuns”, Viziunea despre cunoaştere prezentată în „Eu nu strivesc corola 
de minuni a lumii” își găseşte corespondenţa în plan filozofic în lucrarea „Cunoaş- 
terea luciferică” (1933), integrată în „Trilogia cunoaşterii” (1943). 

Poezia are o temă filozofică (cunoaşterea) şi este construită în jurul a două 
motive centrale: misterul şi lumina. Primul vers al acestui manifest estetic îi dă și 
titlul printr-o metaforă revelatorie: „corola de minuni a lumii”, care are o dublă 
semnificaţie. Prima se referă la un univers armonios, a doua reprezintă trăsătu- 
ra definitorie a acestui univers — misterul. Sub raport structural, discursul poetic 
este centrat asupra termenului eu, dincolo de care transpare concepția artistului 
asupra rolului artei. Secvenţele textului se organizează în jurul unor opoziții evi- 
dente: eu-alții, lumina mea-lumina altora. Legate de acestea sunt verbele din tex- 
tul poetic, Asociat cunoaşterii paradisiace, sugerate prin metafora lumina altora, 
este verbul sugrumă, în timp ce verbe precum nu ucid, nu strivesc, iubesc sunt 
integrate actului creator, exprimând un crez poetic. 

Poezia este structurată în trei secvențe reductibile astfel: „eu nu strivesc”, 
„dar, eu, eu cu lumina mea”, „căci eu iubesc”. Prima se referă la exprimarea vi j- 
unii despre univers şi raportul acestuia cu eul poetic. Acesta este redat prin forme 
verbale negative: „nu strivesc”, „nu ucid”, asumând astfel o atitudine protec- 
toare față de lume concepută ca o sumă permanentă de taine care sunt sugerate 
printr-o metaforă, asociată unui demers cognitiv: „în flori, în ochi, pe buze, ori 
morminte”, Fiecare termen devine un simbol al spaţiului natural (flori), al uni- 
versului spiritual (ochi), al rostirii sau exprimării sentimentelor (buze) şi al mor- 
ţii, ca ultim mare mister (morminte). Primul vers și titlul debutează cu o marcă 
lexico-gramaticală a eului liric, care evidenţiază viziunea asupra raportului cu 


poetic-univers. 

Opoziția dintre cele două forme de cunoaștere, anunţată prin verbele „nu stri- 
vesc” — „sugrumă”, devine explicită în a doua secvenţă a poeziei. Este astfel re- 
liefată disocierea dintre eul poetic-alţii: „eu nu ucid”, „eu nu strivesc”, „Lumina 
altora/ sugrumă vrăja nepătrunsului ascuns”. Opoziția netă este evidenţiată atât 
prin formele pronominale „eu”-„altora”, dar și prin alternanța formelor verbale 
afirmative cu cele negative. 

Opţiunea eului poetic este pentru cunoaşterea luciferică: „eu cu lumina mea 
sporesc a lumii taină”. Ideea poetică este sugerată printr-o comparaţie dezvoltată, 
deoarece la Blaga uimeşte capacitatea de a transpune gândirea filozofică în com- 
paraţii cu termeni din realitatea imediată: „și-ntocmai cum cu razele ei albe luna/ 


nu micşorează, ci tremurătoare/ măreşte şi mai tare taina nopţii,/ aşa îmbogăţesc 
şi eu întunecata zare/ cu largi fiori de sfânt mister”. 

Astfel, într-un limbaj poetic deosebit de expresiv, este sugerată ideea că func- 
ţia cunoaşterii luciferice este adâncirea misterului, deoarece apropierea prea 
mare de acesta, pe cale rațională, nu le poate desluşi sensurile profunde. Misi- 
unea artistului este aceea de a ascunde misterul în lanţuri metaforice, într-un 
limbaj plastic încifrat. Ultima parte a textului exprimă un crez estetic. Noul 
mister (al creaţiei artistice) este sporit de conștiința care îl creează (artistul), iar 
acest fapt se explică prin adorarea misterului universului: „căci eu iubesc/ şi flori 
şi ochi şi buze şi morminte”. Ultimele două versuri sintetizează viziunea lui 
Blaga asupra demersului artistic și au valoare de concluzie, anunțată prin con- 
juncția „căci”, în timp ce verbul „iubesc” sugerează sentimentele profunde faţă 
de sublimul misterului universului, 

Tema cunoașterii, ilustrată în acest text poetic, este asociată iubirii, fapt care 
determină atitudinea protectoare a poetului faţă de misterul creației universale, 
revelat în aspecte ale realității imediate: /lori, ochi, buze, morminte. Evitând ari- 
ditatea unor concepte filozofice, Lucian Blaga transpune în limbaj metaforic în- 
treaga sa viziune asupra intuirii universalului în manifestări concrete. Revelarea 
acestei legături subtile devine misiunea artistului, fiind justificată de uimirea în 
fața misterului. 

Poezia „Eu nu strivesc corola de minuni a lumii” de Lucian Blaga sintetizea- 
ză, într-un limbaj poetic intelectualizat, reflexiv, concepția unuia dintre cei mai 
mari poeţi români asupra rolului artistului de a spori misterul lumii, idee poetică 
care subliniază valoarea de ars poetica a acestei creaţii lirice. 


Modelul 11 


SUBIECTUL I (50 de puncte) 

A. 

1. Sensul din context al expresiei este „diverşi”. 

2, Elementele care definesc spiritul naţional sunt „calităţile de sentiment, vo- 
inţă, sensibilitate şi inteligență”. 

3. Potrivit autorului, obiceiurile şi tradiţiile nu reprezintă decât „atribute cu 
necesitate comune tuturor membrilor unui grup naţional şi exclusive lui”. 


4, Autorul inserează în text paranteze în care apar explicaţii pentru a se motiva 
tonul polemic față de adepții direcției tradiţionaliste în cultură. 

5. Contestând excesele tradiționalismului sămănătorist şi poporanism, Camil 
Petrescu afirmă că perenitatea obiceiurilor şi tradiţiilor populare, cu o existență 
multimilenară, nu rezidă în luarea de poziţie a unor oameni de cultură, ci urmea- 
ză „legi etnice şi sociale”, fiind astfel validate de trecerea timpului care le con- 
firmă valoarea. 


B. 

Dezbaterile sunt o componentă necesară a evoluţiei în domeniul culturii, mul- 
te dintre ele fiind legate de perspectiva diferită asupra artistului şi a artei. Consi- 
der că armonizarea punctelor de vedere asupra domeniului artistic nu este absolut 
necesară, deoarece există forme de manifestare a artei diferite și fiecare poate 
duce la rezultate surprinzătoare, de vreme ce arta nu poate să fie prinsă în for- 
mule rigide. 

În primul rând, în cultura noastră se poate vorbi despre existența unor mo- 
mente decisive precum perioada paşoptistă sau cea interbelică, în care dezbate- 
rile culturale au fost purtate de personalități ale istoriei noastre, Reacţia lui Mi- 
hail Kogălniceanu faţă de traducerile care suprimau duhul naţional în cultură a 
determinat o schimbare de atitudine faţă de importanţa scrierilor originale și în- 
curajarea afirmării unor scriitori. În egală măsură, polemicile dintre moderniști 
şi tradiționalişti în perioada interbelică au dus la o efervescenţă ideatică benefică 
culturii noastre. 

În al doilea rând, luarea de poziţie asupra unui aspect al domeniului cultural 
poate releva aspecte ignorate iniţial. De exemplu articolul selectat la subiectul an- 
terior evidențiează perspectiva unui teoretician al modernismului asupra literatu- 
rii noastre interbelice. Trecând în revistă câteva elemente ale tradiționalismului, 
Camil Petrescu polemizează cu reprezentanţii tradiţionalismului, considerând că 
sufletul naţional nu este dat exclusiv de „formula etnică” sau „obiceiuri, tradi- 
ţii, costum, muzică”. Prezenţa influențelor străine în formele de manifestare a 
culturii noastre nu poate fi ignorată. Tocmai de aceea Camil Petrescu aprecia că 
acestea urmează legi entice și sociale. Specificul național este mai degrabă re- 
prezentat de „calităţile de sentiment, voință, sensibilitate şi inteligență” care ne 
deosebesc de popoarele vecine. 

În concluzie, dezbaterile culturale pun în discuţie perspective diferite asupra 
fenomenului cultura! la un moment dat, iar rolul lor poate fi benefic în măsura în 


care confruntarea de idei rămâne în sferă teoretică și are efecte asupra generației 
de artişti din perioada la care ne referim. 


SUBIECTUL al Il-lea (10 puncte) 


Fragmentul dat abordează o temă romantică, trecutul naţional, punând accen- 
tul asupra omului de geniu. Descrierea gesturilor lui Despot sugerează atitudinea 
sa sfidătoare, iar tirada despre schimbarea sorții şi încrâncenarea cu care a urmă- 
rit împlinirea unui vis de mărire demonstrează tăria de caracter a acestui perso- 
naj. Din tirada lui Despot se conturează portretul conducătorului providenţial, 
venit să scoată Moldova din restriştea jocurilor de putere care sărăciseră țara. 
Despot se ridică deasupra tuturor prin calităţile sale, depăşindu-și condiția umi- 
1ă pentru o ascensiune fulminantă pe scara socială. Astfel, obârşia modestă este 
compensată de un caracter puternic şi merite personale, asociate actelor de vitejie 

„care fac dintr-un «fiu de pescar din Creta» domnul Moldovei. Contrastul dintre 
cele două statute sociale este marcat prin dispunerea lor simetrică în monologul 
dramatic, care se încheie cu replica: „Moldovo, -n mine cunoaşte-al tău stăpân!” 


SUBIECTUL al III-lea (30 de puncte) 


Text propus: Riga Crypto și Lapona Enigel de lon Barbu 


În contextul liricii interbelice, lon Barbu este considerat poetul modernist fără 
precursori și fără urmaşi, prin creaţia sa lirică inedită şi profund originală apropi- 
indu-se cel mai mult de poezia pură. 

Lirica ermetică a lui Ion Barbu a trecut în epocă drept abstractă, însă, așa cum 
bine a observat criticul literar Tudor Vianu, între cei doi termeni există o diferen- 
tă clară, de vreme ce abstract semnifică indescifrabil, în timp ce ermetic se referă 
Ja un cod de interpretare, accesibil numai celor iniţiaţi în arta poeziei, care duce 
la o abstractizare a limbajului poetic, la esenţializarea lui şi forțarea sintaxei de 
a ieşi din tiparele clasice. Tocmai de aceea criticul afirmă: „Nu există un alt poet 
român care să spună mai mult în mai puţine cuvinte. Concizia este virtutea capi- 
tală a stilului său şi ar fi o gravă eroare să luăm o lipsă ceea ce este numai lipsa 
prisosului”. În acest sens, putem spune că pentru Ion Barbu poezia echivalează 
cu un demers inițiatic. Mai mult chiar, în viziunea acestui mare scriitor, poezia 
se aseamănă cu geometria, propunând un cod de simboluri care conduc spre cu- 
noaştere. 


Unul dintre cele mai cunoscute texte ale lui Ion Barbu, publicat în ciclul 
„Uvedenrode” din volumul „Joc secund”, este balada „Riga Crypto și lapona 
Enigel” care presupune două niveluri de interpretare. Primul se referă la tipa- 
rul povestirii în ramă, de vreme ce versurile iniţiale prezintă cadrul naraţiunii 
propriu-zise. Al doilea nivel textual este profund filozofic, interpretat dintr-o 
anumită perspectivă drept un „Luceafăr” întors, asemănările cu textul emines- 
cian fiind ușor de recunoscut. Acest plan secund de interpretare face ca „balada” 
să devină o aventură a spiritului, pentru că la Ion Barbu iubirea reprezintă o for- 
mă de descifrare a înțelesului adânc al lumii. 

Tema poemului este iubirea eşuată, ca formă de cunoaștere superioară, esen- 
țială pentru depăşirea condiţiei ontologice. Titlul sugestiv aminteşte de cupluri 
tragice celebre — Romeo și Julieta, Tristan şi Isolda — pentru care asumarea iubirii 
absolute echivalează cu moartea protagoniștilor. 

Sub raport compozițional, se observă că primele strofe — rama povestirii — 
nu reprezintă un cadru propriu-zis, ci mai degrabă o atmosferă. Povestea pe care 
menestrelul o spune într-o stare orfică, are profunde semnificaţii. La nunta rea- 
1ă se povestește despre o nuntă alegorică eşuată, cea dintre riga Crypto şi lapona 
Enigel. Într-o atmosfera lumească menestrelul „zice” un cântec trist „La spartul 
nunţii în cămară”, semnificaţiile sacre, profunde ale nunţii eșuate fiind revelate 
„stins, încetinel”. 

A doua parte a textului este o alegorie simbolică, dincolo de care se întrevede 
tema textului, condiția omului însetat de iubire absolută. Structural, este o baladă 
fantastică, dar verbul la imperfect împărăjea are rezonanţe de basm. Protagoniştii 
povestirii propriu-zise devin simboluri antagonice. Numele celor două perso- 
naje oferă deja o cheie de interpretare a baladei prin simbolistica lor. În timp ce 
Enigel, cu rezonanţele sale angelice, sugerează un personaj profund spirituali- 
zat, în căutarea soarelui ca simbol al luminii și cunoașterii, regele ciupercilor, 
riga Crypto, prin sonoritatea numelui său, ne trimite cu gândul la o ființă ascunsă 
(criptic, criptogramă), care nu poate accepta statutul său ontologic. Aparţinând 
regnului vegetal, Crypto încearcă prin iubire să-și depășească condiţia, însă acest 
vis nebunesc îi va fi fatal. 

S-a vorbit despre asemănările dintre această creație epică barbiană şi 
„Luceafărul” lui Mihai Eminescu. Ca şi în poemul eminescian, Crypto o invocă 
pe fată de două ori, oferindu-i lumea lui vegetală, însă, spre deosebire de crea- 
ţia eminesciană, elementul uman este superior. Dialogul, cu chemările lui halu- 
cinante, este expresia voinţei de ascensiune spirituală prin iubire şi capacitatea 


asumării unui act sacrificial. Fata va refuza chemările rigăi de a trece în lumea lui, 
subliniind atât diferența de statut ontologic, cât şi a aspirațiilor celor doi: „Te-aș 
culege, rege blând.../ Zorile încep să joace/ Și eşti umed și plăpând:/ Teamă mi-e, 
te frângi curând,/ Lasă. — Așteaptă de te coace”. 

În timp ce ființa umană tânjeşte după soare, ființa vegetală aparţine umbrei, 
fiind lipsită de aspirații superioare: „La soare, roata se măreşte:/ La umbră, nu- 
mai carnea creşte/ Şi somn e carnea, se dezumflă,/ Dar vânt și umbră iar o um- 
flă.” Lumina reflectată în ciupercă este redată la nivel expresiv, prin simbolul 
inelului, sugerând eșecul demersului inițiatic şi al unei nunți pe care Enigel, sim- 
bolul soarelui şi al raţiunii, o refuză. 

Riga devine simbolul aspiraţiei depășirii condiţiei limitate, în timp ce fata 
aspiră spre soare, spre lumină. Contrariile se atrag, dar nu pot „nunti”, deoare- 
ce transgresarea barierei ontologice, trecerea în spaţiul ucigător al soarelui, este 
fatală pentru rigă: „Dar soarele, aprins inel,/ Se oglindi adânc în el;/ De zece ori, 
fără sfială,/ Se oglindi în pielea-i cheală; // Şi sucul dulce înăcreşte!/ Ascunsa-i 
inimă plesneşte.” 

În final, visul rigăi se împlineşte, dar nu în sensul iniţial, pentru că statutul său 
se schimbă, însă într-un sens negativ. Visul nociv al rigăi are efecte tragice pentru 
că acest demers îndrăzneţ este echivalentul nebuniei: „Ca la nebunul rigă Crypto,/ 
Ce focul inima i-a fript-o,/ De a rămas să rătăcească/ Cu altă faţă mai crăiască.” 
Însoţindu-se cu măselarița, riga va fi mirele nebun al plantelor otrăvitoare. 

Şi finalul baladei poate fi interpretat diferit. La un prim nivel de lectură putem 
citi textul drept o legendă a apariţiei ciupercilor otrăvitoare, a căror existență este 
pusă pe seama „alienării”, a devierii de la normalitate, însă sensurile profunde ale 
poemului barbian se referă la antiteza material-spiritual, carnal-raţional, cei doi 
poli care coexistă în ființa umană şi sunt sugerați prin cele două simboluri cen- 
trale: soare-umbră. 

Tocmai aceste sensuri profunde fac din poemul lui Ion Barbu unul dintre cele 
mai interesante texte ale perioadei interbelice, poezia propunând un cod de lec- 
tură prin care artistul tinde spre arta pură, printr-un limbaj poetic subtil, reflexiv 
dincolo de care transpare meditaţia pe tema condiţiei umane. 

În concluzie, prin Ion Barbu poezia românească interbelică se apropie de arta 
pură, atât prin intelectualizarea limbajului, cât şi prin încărcătura filozofică a creației. 


Modelul 12 


SUBIECTUL | (50 de puncte) 


A. 
1. Doi indici spaţiali prezenţi în fragmentul dat sunt: la poalele castelului, la 


dreapta. 

2. În fragment sunt evidente tema naturii şi motivul cerbului. 

3. Descrierea se realizează în textul dat prin epitete (cerb miraculos, vânător 
pocăit) şi epitet dublu în inversiune (simplă şi reală natură). 

4. Secvența dată relevă atitudinea privitorului faţă de subiectul tabloului pre- 
zentat, insistându-se asupra figuraţiei din prim-plan. 

5, Finalul fragmentului dat evidenţiază contrastul dintre subiectul care a 
inspirat opera de artă şi frumuseţea decorului surprins în tablou. Subliniind ra- 
finamentul tehnicii picturale, grija pentru detalii şi „o scrupuloasă acuratețe”, 
autorul descrierii — în mod subtil, prin insistența asupra formelor negative — atra- 
ge atenţia, asupra manierismului evident în lucrare „nimic în particular nu are o 
formă care să placă mai mult decât simpla şi reala natură”. 


B. 

Studierea artei este o activitate benefică la orice vârstă, însă pentru un ado- 
lescent, aceasta lărgeşte orizontul de cunoaștere, devine o cale de evadare din 
cotidian într-un univers captivant pentru că reprezintă, în cele din urmă, chiar o 
formă de autocunoaştere. 

Consider că familiarizarea publicului tânăr cu arta prin ore de specialitate sau 
participări la evenimente culturale ar putea fi o cale de atragere a unei categorii 
semnificative de public spre acest domeniu. 

În primul rând, arta stimulează interesul spre frumos şi bun gust. Adesea, im- 
punerea unor ore de studiu al artei poate descuraja copilul, care ar putea fi intere- 
sat de un alt domeniu care l-ar putea pasiona în cele din urmă. Tinerii trebuie să 
îşi aleagă studiul domeniilor artei în funcţie de afinitățile Jor, având înclinații fie 
spre muzică, pictură sau sculptură, iar orele de studiere a artei le permit tinerilor 
să se familiarizeze cu patrimoniul cultural universal. 

În al doilea rând, lectura unor texte despre artă poate deschide un orizont de 
cunoaştere, dezvoltând simţul estetic. Lectura textului lui Alexandru Odobescu 
în care prezintă o lucrare a lui Dürer prilejuieşte o incursiune a cititorului în 


profunzimile artei plastice, suscitând interesul celor tineri spre frumos, dezvolta- 
rea gustui estetic și capacitatea de analiză a detaliului, textul remarcându-se pen- 
tru fineţea observaţiei și limbajul elevat. 

Aşadar, descoperirea artei de către tineri permite o dezvoltare a inteligenţei 
emoționale şi mai ales a empatiei pentru că prilejuieşte o incursiune în propriile 
trăiri, iar atunci când lucrările sunt selectate cu grijă, se permite accesul tânărului 
la un patrimoniu cultural universal. 


SUBIECTUL al II-lea (10 puncte) 


În secvenţa dată prin folosirea verbelor la timpul prezent se insistă asupra 
momentului povestirii, în timp ce imperfectul sugerează timpul povestit, În pri- 
ma parte a enunțului dominant este timpul prezent „nu ştiu”, „sunt”, »gândesc”, 

- sugerând nostalgia autorului în momentul rememorării copilăriei, pentru ca apoi 
scriitorul să folosească o succesiune de verbe la imperfect cu rol evocator şi 
descriptiv „lega”, „crăpau”, „ţineam”, „ascundeam”, jucam”. 


SUBIECTUL al Ill-lea (30 de puncte) 
Text propus: În grădina Ghetsimani de Vasile Voiculescu 


Tradiţionalismul este o mișcare literară manifestată în perioada interbelică 
a cărei ideologie se cristalizează în jurul revistei „Gândirea”, apărută la Cluj în 
1921. Principalele coordonate ale acestei direcții sunt reprezentate de afirmarea 
specificului național, prin valoritiecarea folclorului ca sursă de inspiraţie, elogie- 
rea existenţei rurale precum și reinterpretarea miturilor autohtone. Trăsătura care 
diferenţiază gândirismul de literatura tradiționalistă de factură semănătoristă sau 
poporanistă este reprezentată de asumarea ortodoxismului, în special prin abor- 
darea temelor religioase în creaţia literară. 

Vasile Voiculescu este unul dintre cei mai importanți reprezentanți a tradiții 
nalismului românesc alături de Nechifor Crainic, Ion Pillat, Adrian Maniu. Şi-a 
făcut debutul literar sub îndrumarea lui Al. Vlahuţă cu volumul „Poezii” (1916), 
în care sunt evidente ecouri tardive semănătoriste, evocând satul natal, peisaje 
câmpenești, idilice. 

Începând cu volumul „Din țara zimbralui” (1918), în care elogiază vitejia os- 
tașilor români în războiul întregirii, se observă o transformare continuă a liricii 
sale de la semănătorism spre reprezentarea alegorică a unor sentimente care duc 


spre credință, până la mişcarea gândiristă, condusă de Nechifor Crainic, care îi 
îndemna pe scriitorii români să se întoarcă la tradiţiile şi la esenţa spiritualității 
poporului nostru — ortodoxismul. 

Elena Zaharia Filipaș a evidenţiat faptul că „Vasile Voiculescu e singurul poet 
român în a cărui creaţie coexistă ambele ipostaze ale tradiţionalismului literar ro- 


tă a tradiţionalismului lui Vasile Voiculescu este propensiunea către o figuraţie bi- 
blică, raportabilă ce! puţin în parte, la colaborarea poetului cu revista „Gândirea”, 


rale, odată cu volumul „Pârgă” se constată că „sentimentul religios se interi- 
orizează și începe să nu mai fie exprimat discursiv, ci sub forme alegorice sau 
simbolice” (Ovid S, Crohmălniceanu). 

Una dintre cele mai tulburătoare poezii religioase ale lui Vasile Voiculescu 
este „În grădina Ghetsimani”, deoarece aici se insistă asupra ipostazei umane 
a lui lisus, căzut pe brânci 


laturii umane a Mântuitorului care încearcă să se opună voinței Tatălui: „lisus 
lupta cu soarta.” Prin crâncena împotrivire faţă de predestinare, lisus îşi dezvă- 
luie latura umană tragică. În tulburarea sa lisus e singur, cu „Chipul alb ca Varul”, 


Ruga lui lisus nu este plină de pioșenie, ci se convertește într-o „amarnică 
strigare” care „stârnea [...] furtuna”, Aşa cum observa Elena Zaharia Filipaş, la 


Vasile Voiculescu Iisus este asociat mereu cu tema durerii. Cea de-a doua stro- 
fă a poeziei „În grădina Ghetsimani” vine să confirme această afirmaţie (strofa a 
II-a, versurile 1-2). 

Suferinţa este văzută ca o voluptate chinuitoare, sugerată print structuri anti- 
tetice și conjuncţia adversativă dar: „o sete uriaşă .../ Dar nu voia s-atingă...”. În 
veninul care i se oferă lisus simte o dulceaţă nedefinită care ar putea simboliza 
bucuria împlinirii unei misiuni, izbăvirea omenirii, prin asumarea actului sacri- 
ficial. Acei „sterlici de miere” care jucau în cupa întinsă de mâna divină fac tri- 
mitere la voluptatea morții care i se propune Mântuitorul pentru ca decizia să fie 
cât mai dureroasă, 

În finalul poeziei este pusă în evidenţă din nou latura umană a Mântuitorului 
care, în teribila încleştare cu moartea, uită de viață, termenii antitetici accentuând 
subtila dualitate evidenţiată în această secvență. Natura este o temă des întâlnită 
la Vasile Voiculescu şi face trimitere la forțele primare, stihiale ale cosmosului. În 
această poezie singurele elemente de natură ce apar sunt măslini, care par speri- 
aţi de revolta acestuia în faţa destinului. În finalul poeziei peisajul este dezolant: 
„Vraiştea grădinii... ulii de seară ... grădină”. Lipsită de apărarea lui Dumnezeu, lu- 
mea simbolizată de grădina Ghetsimani este devastată de forțe demonice. 

În această poezie Vasile Voiculescu reuşeşte să sugereze tulburătoarea revoltă 
a lui lisus (simbol al întregii umanităţi) în faţa sentimentului morții. „În grădina 
Ghetsimani” este una dintre cele mai vibrante poezii religioase scrise de Vasile 
Voiculescu care. emoţionează prin complexitatea trăirilor lui Iisus și prin forța 
de sugestie a sacralizării revoltei față de moarte și de predestinare. Alături de 
Tudor Arghezi, Vasile Voiculescu este cel mai important poet religios al litera- 
turii române. 


Modelul 13 


SUBIECTUL | (50 de puncte) 
A. 
1. Secvența „o dulce armonie” face trimitere la mistificarea care domnea în 


cultura și presa românească de atunci. 
2. Două cuvinte care nu mai corespund normelor actuale ale limbii literare 


sunt: cetind, geniuri. 


3. „Într-un alt articol se compara Văcărescu cu Goethe și se punea compatrio- 
tul nostru în calitatea sa de latin, și în special de român, mult mai presus de unul 
dintre cele mai mari geniuri poetice ce a produs omenirea.” 

4. Paradoxul care definea cultura noastră în secolul al XIX-lea, cunoscut în 
critica maioresciană drept „forme fără fond”, este exemplificat de Iacob Negruzzi 
astfel: „se vorbea de însemnaţii noștri filosofi, pe când nu se arătase printre ro- 
mâni încă nici un cugetător original în materie de filosofie”. 

5. Afirmația lui Iacob Negruzzi sintetizează contribuţia Junimii și a lui Titu 
Maiorescu la evoluţia literaturii şi culturii noaste. Impunerea unui spirit critic a 
permis disocierea valorilor de non-valori: articolele teoretice ale lui Maiorescu 
„au avut un efect adânc şi purificator pentru literatura română”. 


B. 

Naivitatea este o trăsătură umană caracterizată prin credulitatea manifestată 
față de semeni și o perspectivă deformată a realităţii. Consider că naivitatea nu 
este în mod strict legată de o vârstă a oamenilor şi poate fi corectată în măsura în 
care servește drept experienţă umană necesară maturizării. 

În primul rând, cred că fiecare persoană a avut momentele sale de naivitate, 
date fie de o percepție idilizată asupra realității, fie de un moment al începutului, 
care a marcat evoluția acelei persoane, sau a unei societăți aflate la începuturile 
evoluţiei sale. Ne putem gândi, în acest sens, la părerea deformată asupra culturii 
noastre, lipsită de măsură, care, așa cum precizează lacob Negruzzi, punea sem- 
nul egal între scriitori români ai acelei perioade de început şi genii ale literaturii 
universale. 

În al doilea rând, trebuie precizat faptul că naivitatea lasă loc vulnerabilităţii 
unei persoane în fața ipocriziei şi minciunilor celor din jur. Momentul în care nu 
există simţ critic creează o stare de confuzie în cultură. Nu numai că nu există o 
ierarhie de valori, necesară în orice domeniu, dar se ajunge la o situaţie ridicolă, 
o „dulce armonie” cum o numeşte lacob Negruzzi, când „Tot ce 'se scria era bun. 
Autorii români aveau toți talent, erau oameni superiori.” 

În concluzie, naivitatea este o trăsătură umană prezentă în orice epocă, ale că- 
rei efecte negative pot fi diminuate în măsura în care fiecare eşec devine o lecţie 
de viață necesară în evoluţia unei persoane, sau a unui popor. 


SUBIECTUL al Il-lea (10 puncte) 
Dialogul dintre cele două personaje este mijloc de caracterizare și relevă rela- 
ţia de prietenie dintre ele, în ciuda aparentului conflict. lanke dorește să iniţieze o 
discuţie, deoarece se plictiseşte şi căldura este copleșitoare. Mult mai ursuz, Take 
doreşte să doarmă şi să se sustragă dialogului cu Ianke, fără a înțelege adevărata 
intenţie de comunicare, nu o conversaţie pe tema vremii, ci plăcerea de a schimba 

© câteva cuvinte despre orice subiect, oricât de derizoriu ar fi acesta. 


SUBIECTUL al III-lea (30 de puncte) 
Text propus: Moara cu noroc de loan Slavici 


+ APARTENENȚA TEXTULUI LA O SPECIE LITERARĂ 

Specia genului epic în proză, având o construcție riguroasă, un singur fir na- 
rativ şi personaje relativ puţine, accentul fiind pus asupra complexităţii unui per- 
sonaj central se numeşte nuvelă. Deși sub raportul dimensiunilor se aseamănă cu 
povestirea, diferenţa dintre cele două specii este dată de faptul că în povestire se 
acordă o mai mare importanță naratorului şi actului narării, accentul căzând pe 
acţiune în detrimentul construcției personajelor. 


* DATE DESPRE AUTOR 

loan Slavici e unul dintre cei patru mari clasici ai literaturii noastre, de numele 
căruia se leagă câteva momente esențiale ale evoluţiei prozei noastre prin asuma- 
rea realismului în nuvelele „Pădureanca”, „Gura satului”, „Scormon”, „Budulea 
Taichii”, „Popa Tanda”, care sunt mărturia talentului acestui scriitor. 

Din riuvelistica lui loan Slavici, cel mai mare prozator român din secolul al 
XIX-lea, se detaşează prin complexitatea acţiunii şi construcţia riguroasă a per- 
sonajelor opera epică „Moara cu noroc”, tema banului împletindu-se cu cea a fa- 
miliei, deoarece este surprinsă degradarea morală sub patima înavuţirii. Nuvela 
a fost publicată în volumul Novele din popor, în 1881, după ce apăruse în revista 
junimistă „Convorbiri literare”. 


* TEMATICĂ 

Temele textului se referă atât la destin, cât şi la maniera în care setea de 
bani duce la dezumanizare. Incipitul şi finalul au o notă evident moralizatoare, 
deoarece sugerează faptul că fericirea nu este reprezentată de avuție, ci de liniştea 
căminului. De aici se desprind temele secundare ale nuvelei, reprezentate de 
iubire şi echilibrul familiei. 


+ CONFLICTE 

Fiind o nuvelă realistă şi psihologică, „Moara cu noroc” se construieşte în jurul 
unor conflicte puternice, atât exterioare (între Ghiţă şi Lică, Pintea şi Lică sau Ana 
şi Ghiţă), cât mai ales interioare, deoarece se urmăreşte procesul dezumanizării lui 
Ghiţă sub imperiul banilor, precum şi raporturile acestuia cu Lică sau cu Ana. 


* TITLUL 

Titlul nuvelei este o antifrază, desemnând un spațiu damnat, în care persona- 
jele îşi împlinesc destinul tragic. Moara este descrisă încă din debutul textului, 
în capitolul al doilea, fiind prezentată drept o ruină, situată într-o vale, la poale- 
le unui pripor dificil de urcat unde „locurile sunt rele”, primejdioase, anunțate 
de cinci cruci. Lângă ruinele morii s-a înălțat un han care este luat în arendă de 
Ghiţă. În acest ținut pustiu, străbătut adesea de turme de porci, stăpân absolut este 
Lică Sămădăul. Din dorinţa de a pune capăt sărăciei, Ghiţă abandonează la un mo- 

` ment dat meseria de cizmar pentru a fi cârciumarul-de la „Moara cu noroc”. 


* RELAȚIA INCIPIT-FINAL 

Textul debutează cu discuţia dintre soacra lui Ghiţă şi acesta cu privire la ros- 
turile familiei şi consecinţele îmbogăţirii pe căi oneroase. Singura care se opune 
mutării familiei la han este soacra lui Ghiţă care afirmă: „Omul să fie mulțumit 
cu sărăcia sa, căci, dacă e vorba, nu bogăţia, ci liniştea colibei tale te face feri- 
cit.” Întreaga nuvelă va încerca să demonstreze adevărul spuselor bătrânei, acţi- 
unea justificând acest crez moral. Finalul nuvelei este reprezentat tot de o replică 
a bătrânei: „Simţeam eu că nu are să iasă bine; dar așa le-a fost dată.” Incipitul 
şi finalul se află în relaţie de simetrie, conferind textului o structură clasică, de 
întreg perfect. Spusele bătrânei sintetizează o viziune asupra fericirii reprezen- 
tate de valori precum familia, cinstea şi hărnicia, mult mai importante decât 
avere, prosperitatea materială dobândită prin abaterea de la calea cea dreaptă. 


+ STRUCTURA 

Textul este structurat în șaptesprezece capitole, iar acțiunea se desfășoară în 
Banat, zona Ineului, în a doua jumătate a secolului al XIX-lea, fiind polarizată 
de surprinderea prăbuşirii morale a cârciumarului Ghiţă. Acţiunea nuvelei debu- 
tează în preajma sărbătorii Sfântului Gheorghe, când Ghiţă se mută, alături de 
familia sa, la han şi se încheie, simetric, după un an, în ziua de Paști. 


* PERSPECTIVA NARATIVĂ 
Naratorul obiectiv, extradiegetic prezintă evenimentele „din spate”, la persoa- 
na a treia. Nu de puţine ori însă, accentul se mută de pe desfăşurarea propriu-zisă a 


evenimentelor asupra sondării reacţiilor protagonistului față de anumite evenimen- 
te care precipită prăbuşirea sa în plan moral. Tocmai de aceea loan Slavici este con- 
siderat creatorul nuvelei psihologice, cele mai reuşite pagini ale nuvelei „Moara 
cu noroc”, evidențiind conflictele interioare care ulcerează sufletul cârciumarului. 


+ VIZIUNEA DESPRE LUME 

Este evident că nuvela urmăreşte sugestia unui înțeles moral, surprinzând 
degradarea ființei umane sub imperiul patimii banilor. loan Slavici, animat de 
idealurile sale morale, demonstrează prin personajul Ghiţă că banul alterează re- 
alitățile umane. 

Scriitorul surprinde, în primul rând, relaţia la nivel psihologic între Ghiţă și 
Lică, pentru ca apoi nuvela să câștige în complexitate când va intra în scenă jan- 
darmul Pintea. Tensiunea sporește în sufletul lui Ghiţă, căci el se află scindat între 
voinţa lui Lică şi dimensiunea morală pe care i-o înfăţişează Pintea. Din dorinţa de 
a câştiga încrederea lui Lică o convinge pe Ana să joace la o petrecere cu Sămă- 
dăul, dar sufletul hangiului este chinuit de gelozie. Gândul lui Ghiţă era acela de a 
strânge foarte mulți bani pentru a merge la Ineu, unde să i se piardă urma și să tră- 
iască liniștit, deschizând propria cizmărie. Treptat se înstrăinează de Ana și notația 
naratorului „Acum el se făcea de tot ursuz” pune în lumină interiorizările persona- 
jului izvorâte din sentimentul vinovăţiei. Ana îi reproşează schimbarea de atitudine 
şi îl disprețuiește pentru lașitatea demonstrată în faţa Sămădăului. 

loan Slavici urmărește, în esenţă, procesul de dezumanizare a eroului său, 
acaparat de dorința de a câştiga cât mai mulţi bani. Ghiţă este compromis moral 
atunci când opreşte din banii lui Lică, considerând că suferinţa lui justifică un 
câştig semnificativ: „Ghiţă privi câtva timp dezamăgit la bani; cu toate acestea 
îi părea bine, căci la urma urmelor, el avea drept la o parte din acești bani, mun- 
cise pentru ei.” Frământarea sufletească a lui Ghiţă este răvăşitoare și neputinţa 
de a-i mărturisi Anei tulburarea sufletului său o îndepărtează de soț, din pricina 
neîncrederii faţă de un bărbat fără autoritate. 

În cele din urmă Ghiţă va fi prins ca într-un cleşte nu atât de presiunea lui 
Pintea şi de tirania lui Lică, ci mai ales de dimensiunea morală a faptelor lui. Fri- 
ca de Lică Sămădăul, revelaţia degradării pe care o trăieşte, mai ales în relația cu 
Ana, sentimentul complicității la crimă, toate au ecou în subconştientul cârciuma- 
rului. Dacă din punct de vedere social statutul lui Ghiţă se schimbă în bine, cârciu- 
marul devenind un om prosper, în plan moral decade, acceptând compromis după 
compromis. Este tot mai conștient de acest fapt, trăind momente de dispreţ faţă de 
faptele sale: „Sărmanii mei copii, voi nu mai aveți... tată un om cinstit.” 


Ghiţă nu mai rezistă tensiunii şi, având dovada banilor furați de la arendaș de 
oamenii lui Lică, se pregăteşte să îi întindă o capcană alături de Pintea. O foloseşte 
drept momeală pe Ana, fiind copleșit de gelozie şi ajungând la crimă, pentru ca 
în final să fie ucis de oamenii Sămădăului. În sens simbolic, mistuirea hanului de 
către flăcări are valoare purificatoare. 


* CONCLUZIE 

În nuvela „Moara cu noroc” impresionantă este analiza psihologică, trăsătura 
artistică fundamentală care presupune şi originalitatea scrierii lui loan Slavici. 
Tudor Vianu era de părere că la acest scriitor „Oamenii ne sunt prezentaţi pe dină- 
untru în intimitatea procesului lor moral”. La rândul său, G. Călinescu surprindea 
faptul că „drama lui Ghiţă este analizată magistral”, socotind că excesul de şire- 
tenie îi este fatal cârciumarului. Virtuţile de fin analist al sufletului omenesc sunt 
relevante îndeosebi în.cazul lui Ghiţă, care poate fi socotit un personaj complex 
pentru că este un erou dilematic. Ghiţă trăieşte drama lui «a nu ști». Este urmărit 
de patima îmbogăţirii, dar observă tot ce se întâmplă în jurul său. Eşecul său este 
determinat de neputința de a fi decis în anumite situaţii, de a fi consecvent cu o 
anumită stare morală. Pare a avea revelaţia situaţiei sale dramatice, dar este, prea 
târziu. În mod paradoxal, când ajunge la crimă, face pentru prima dată un gest 
hotărât de a ieși din cercul vicios în care se afla. 

Scindarea personajului şi complexa viaţă interioară fac ca textul lui Ioan 
Slavici să fie o capodoperă a prozei secolului al XIX-lea, surprinzător de moder- 
nă prin sondarea profunzimilor psihicului uman. Scriitorul ardelean este un cre- 
ator de personaje memorabile şi un constructor epic riguros, cu un limbaj sobru 
şi sentențios. Tocmai de aceea nuvela psihologică „Moara cu noroc”, alături de 
romanul „Mara”, creează premisele apariţiei prozei româneşti moderne. 


Modelul 14 


SUBIECTUL | (50 de puncte) 

A, ? 

1. Poetul îndrăgit de autoare este Rilke. 

2. Afirmația autoarei sugerează că asumarea propriei suferințe este o formă de 
trăire autentică, dar efemeră. 

3. Un reper temporal specific jurnalului este inserarea datei la începutul fiecă- 
rei consemnări. În textul dat aceasta este „19 octombrie 1937”. 

4. Pentru autoare, Nae Ionescu se distinge prin „ton de bunăvoință şi simpli- 
tate”. 

5. Secvența citată demonstrează o cunoaştere adâncă a naturii umane. Chiar 
dacă suferința i se pare copleșitoare în momentul în care autoarea își consemnea- 
ză gândurile în jurnal, ştie că va veni momentul de seninătate în care această eta- 
pă a existenţei va fi depăşită. 


B. 

Lectura este, în egală măsură, o formă de a acumula informații din varii do- 
menii sau de a te relaxa. Pentru mine, lectura constituie o activitate necesară for- 
mării culturale, deoarece mă găsesc la vârsta marilor întrebări, iar lecturile din 
domeniul socio-uman îmi oferă o nouă perspectivă asupra existenței. 

În primul rând, prin lectură se înțelege, în sens larg, textul ficțional, În fapt, lec- 
tura din domeniile științei ne este tot atât de utilă, sau cea din domenii de graniță. 
Este important ca la vârste diferite să ne descoperim afinități cu texte literare care 
răspund intereselor noastre. Adesea un text filozofic sau chiar literar poate rezona 
în sufletul nostru, aducând o nouă perspectivă asupra realității, Pentru Jeni Acteri- 
an lectura din corespondența lui Rilke o face să descopere o simplitate a asumării 
singurătăţii, care, în perioada redactării jurnalului, era copleșitoare pentru autoare. 

În al doilea rând, lectura poate reprezenta o cale de relaxare și delectare. Dinco- 
lo de subiectul abordat de un scriitor, poate să ne placă maniera în care el scrie. lată 
de ce Jeni Acterian este pasionată de scrisul lui Rilke apreciind că: „Fiecare primă 
pagină îți dă impresia că a fost scrisă cu efort pentru că a trebuit să vină de departe, 
şi totuşi, când începe să scrie, continuă cu bunăvoință, cu simplitate să dea lecţia 
lui de detaşare de viaţă.” 

Lectura poate fi, așadar, o formă de regăsire de sine, de inspiraţie pentru un tâ- 
năr care încearcă să descopere răspuns la problemele existenţiale care îl frământă. 


SUBIECTUL al II-lea (10 puncte) 

Fragmentul dat se încadrează în estetica romantică prin elemente retorice din 
care se remarcă invocaţia și interogaţia retorică: „Copila mea cu lungi şi blonde 
plete?”. Intensitatea trăirii, redată prin verbele la imperativ „fă”, „vin”, conferă 
discursului un caracter confesiv, poetul romantic elogiind astfel frumuseţea ine- 
fabilă a femeii dragi, surprinsă într-o ipostază angelică. 

SUBIECTUL al Ill-lea (30 de puncte) 
“Text propus: O scrisoare pierdută de lon Luca Caragiale 


* DEFINIȚIE. EVOLUȚIA SPECIEI LITERARE 

Comedia este specia genului dramatic, care prezintă personaje ilare, surprinse 
în situaţii ridicole, generate de diferența dintre aparenţă și esenţă, având final feri- 
cit. În literatura română, comedia apare odată cu operele lui Vasile Alecsandri, iar 
capodoperele acestei specii sunt legate de numele lui I; L. Caragiale, unul dintre cei 
patru „mari clasici” ai literaturii române, ale cărui texte dramatice reprezintă și azi 
un model de artă literară prin comediile sale de moravuri şi de caracter. 

»O scrisoare pierdută” constituie capodopera creaţiei lui I. L. Caragiale prin 
mijloacele artistice folosite de autor şi substanța comică a conflictului dramatic, 
surprinzând contrastele dintre personaje rămase emblematice pentru discrepanța 
dintre ceea ce sunt — impostori fără scrupule — şi ceea ce vor să pară — stâlpi ai 
societăţii, oameni onorabili care au un cuvânt de spus în societate. Se conturează 
astfel viziunea realistă a scriitorului asupra vieţii politice şi a celei de familie. In- 
spirate din viaţa burgheziei româneşti din a doua jumătate a secolului al XIX-lea, 
cele patru comedii scrise de I. L. Caragiale între 1878-1885 demonstrează o fină 
analiză a tuturor formelor parvenirii și ale parvenitismului, ca trăsătură tipo- 
logică a individului. Astfel, comediile îşi trag substanţa comică din evidenție- 
rea contrastelor caracteristice parvenirii, prin personaje care, deşi se aseamănă 
structural, capătă contur prin capacitatea scriitorului de a le găsi trăsături defini- 
torii şi a demonstra intuiție psihologică. 


* TEMATICĂ 

În ceea ce priveşte tema piesei „O scrisoare pierdută” se poate vorbi despre 
acuitatea ironiei caragialiene în surprinderea degradării vieții politice sociale şi 
private, prin evidenţierea jocurilor politice dominate de șantaj şi manevre de cu- 
lise în care cel ales se remarcă nu prin calităţile sale politice, prin intenţia de a fi 
în slujba cetăţeanului de rând, ci prin abilitatea de a face presiuni asupra centrelor 
de putere. Acestea sunt reprezentate de oameni marcanţi ai comunității, în fapt 
persoane şantajabile, cu o probitate morală îndoielnică. Viziunea caragialiană 
despre lume aduce în prim-plan tocmai aceste jocuri de culise, valabile în orice 
timp şi orice societate umană, ceea ce conferă senzaţia de actualitate a teatrului 
lui I. L. Caragiale. 


* STRUCTURĂ 
Intriga piesei de teatru — structurată în patru acte, formate din 9, 14, 7 şi respectiv 
14 scene — urmărește un conflict de interese între două grupări politice ale aceluiaşi 


partid, în preajma alegerilor parlamentare. Remarcabila artă compoziţională a pie- 
sei lui I. L. Caragiale rezidă în amplificarea treptată a conflictelor subordonate ce- 
lui principal. Astfel, unitatea de acțiune a creaţiei dramatice este reprezentată de 
şantajul exercitat de Nae Caţavencu asupra notabilităților partidului care îi poate 
aduce deputăţia. Conflictele secundare se țes tocmai în jurul acestor personaje, 
atacurile succesive ale lui Caţavencu menţinând starea de tensiune. 

Piesa se dovedeşte a avea o structură circulară, are în final un element spec- 
taculos, dar în plan estetic finalul închide cercul, căci în această lume echilibrul 
a fost restabilit fără a se schimba ceva. În fapt, stâlpii puterii sunt în continuare 
șantajabili și relaţia dintre Zoe şi Tipătescu poate să fie demascată oricând. 

Ca în toate piesele lui I. L. Caragiale, finalul este toposul cel mai spectaculos. 
Împăcarea lui Caţavencu cu Zoe este urmată de sărbătorirea izbânzii în alegeri. 
În „O scrisoare pierdută” finalul este spectaculos datorită acestei situaţii când 
adversarul cel mai înverşunat, Nae Caţavencu, ajunge să conducă festivitățile în 
cinstea alegerii lui Agamemnon Dandanache, contracandidatul său, Prin relata- 
rea lui Dandanache despre cum a ajuns candidat folosindu-se tot de o scrisoare de 
amor și șantajând cu ajutorul acesteia, I. L. Caragiale transformă, de fapt, scena 
de provincie într-o metaforă a unui spațiu mai larg. 


+ REPERE SPAȚIO-TEMPORALE 

Acţiunea se desfăşoară „în capitala unui judeţ de munte, în zilele noastre”, 
reperele spaţio-temporale fiind vagi pentru a conferi acţiunii un grad de generali- 
tate evident. Din conflictul dramatic se înțelege că acţiunea este plasată în preaj- 
ma alegerilor pentru Cameră, mai mult chiar, Nae Caţavencu făcând referire la 
anul de graţie 1883. 

Ca în toate piesele clasice și aici se respectă în mare parte unitatea de timp şi 
de spaţiu, evenimentele desfășurându-se într-un interval de timp scurt, în „anti- 
camera bine mobilată” a prefectului, în primărie și apoi în grădina lui Zaharia 
Trahanache. 


* TITLUL 

Cu o structură nominală, titlul pune în lumină motorul conflictului dramatic, 
scrisoarea rătăcită de Zoe Trahanache şi ajunsă în mâna lui Nae Caţavencu, care 
şantajează centrele de putere ale partidului de guvernământ în scopul obținerii 
mandatului de deputat. În fapt, în piesă sunt amintite două scrisori folosite pen- 
tru parvenire, semn că șantajul devine arma infailibilă a carierismului într-o viaţă 
politică dominată de interes personal şi parvenitism. 


+ PERSONAJE TIPOLOGICE 

E uşor de observat că dincolo de stereotipia presupusă de comedie ca specie 
literară, mecanismul artistic este foarte rafinat. I. L. Caragiale realizează o ade- 
vărată galerie de portrete, de tipuri umane cu valoare universală. Despre aces- 
tea, Garabet Ibrăileanu aprecia că „fac concurență stării civile”, în sensul că, deși 
ilustrează tipologii clasice, sunt veridice, pentru că substanța lor rezidă în ilus- 
trarea riguroasă a trăsăturilor specifice. Astfel, Tipătescu e în primul rând un tip, 
un exponent al puterii, încrezător în forța sa, care priveşte judeţul ca pe propria 
moşie. Trahanache e tipul senilului absolut care ştie să disimuleze și mai ales să 
amâne luarea deciziilor, El e senil din cauza cecității faţă de relaţia dintre Zoe și 
Tipătescu. Mai mult chiar, dă dovadă de un fel de candoare, ceea ce l-a determi- 
nat pe G. Călinescu să afirme în studiul „Domina bona” că Trahanache e tipul 
absolut al îndrăgostitului din literatura noastră, crezând orbește în Zoe. Aceas- 
ta e o „domina bona” care are știința manipulării. Ea este caracterizată direct de 
către Caţavencu („„Madam, ești un înger”) şi de cetățeanul turmentat („Să trăias- 
că coana Joiţica, că e damă bună”) și indirect prin indicaţii scenice și mai ales 
prin fapte. Nae Caţavencu este tipul demagogului şi al parvenitului, capabil de 
orice compromis pentru o ascensiune în viața politică, Caracterizarea sa se rea- 
lizează în primul rând din fapte și prin limbaj, dar și direct, Tipătescu numindu-l 
«mişel», în timp ce Pristanda îl consideră «mare pişicher». El trece ușor de la-un 
registru la altul, de la frazele demagogice, lătrătoare, în care se autocaracterizea- 
ză drept «liberschimbist», la cele lacrimogene, în special în finalul piesei, când 
cere îndurare din partea lui Zoe, după ce pierde scrisoarea. 

Există și personaje secundare care întruchipează tipuri umane. Pristanda este 
funcţionarul gata să-și schimbe stăpânul fără resentimente în condiţiile în care 
poate participa la jocurile de culise. În sfârşit, Agamemnon Dandanache sau 
Agamiţă şi chiar Gagamiţă, cum îi spune Trahanache, este tipul senilului absolut. 


* MODALITĂȚI DE REALIZARE A COMICULUI 

Ironia subtilă este principala trăsătură a teatrului caragialian în care se regă- 
sesc toate modalităţile clasice de realizare a comicului. Cu abilitate scriitorul îm- 
bină comicul de situaţie, de nume, de limbaj și de moravuri fără ostentaţie, pentru 
a obţine efecte comice copleșitoare. 

Prin comicul de situaţie I. L. Caragiale relevă împrejurările ilare şi surprin- 
zătoare în care sunt puse personajele, provocate de confuzii, quiproquo, coinci- 
denţe, încurcături, de la pierderea şi găsirea repetată a scrisorii, până la celebrul 
episod al numărării steagurilor. Ilară este și situaţia în care Dandanache îi încurcă 


pe Tipătescu cu Trahanache, considerându-l pe Tipătescu soțul lui Zoe şi nu pe 
Trahanache. Replicile lui Dandanache fixează o situaţie reală în plan erotic. O 
secvenţă în care comicul de situaţie este copleşitor este cea relatată de Traha- 
nache care, deși citește scrisoarea lui Tipătescu și recunoaște scrisul, consideră 
că totul este o plastografie. 

Comicul de limbaj relevă capacitatea scriitorului de a pune în lumină cele mai 
fine nuanţe ale limbii vorbite, îndeosebi în discursurile electorale în care remar- 
căm confuzia neologismelor („capitalist” pentru locuitor al Bucureștilor), inven- 
tarea unor cuvinte precum „liberschimbist” sau nonsensuri („să se revizuiască 
primesc, dar să nu se schimbe nimic”). Antrenând elemente de demagogie şi de 
incultură, cele două discursuri au efecte comice. La fel de sugestive sunt ticu- 
rile de limbaj de tipul „curat” ajuns la nonsensul „curat murdar” (Pristanda), 
fix” devenit „trecute fix” (Farfuridi) sau „ai puțintică răbdare” (Trahanache), ce 
reprezintă efectul unei gândiri obtuze, plate. 

Statutul inferior al personajelor și lipsa de cultură sunt evidențiate, în pri- 
mul rând, prin deformarea neologismelor („bampit”, „renumeraţie”), etimologii 
populare („cioclopedică”, „scrufuloşi la datorie”), truism („un popor care nu 
merge înainte stă pe loc”, „unde nu e moral, acolo e corupție”), pleonasm („nu 
dau voie să-şi permită”, „măcar câtuși de puţin”), sau anacolut („eu, care familia 
mea... şi eu ca românul imparţial... în sfârșit să trăiască”). 

Comicul de moravuri se referă la corupția din viaţa politică, motivată de inte- 
resele personale. Este satirizată farsa alegerilor în care șantajul devine o armă po- 
litică imbatabilă. Nae Caţavencu ajunge să aibă o părere deformată despre sine, 
pentru că demagogia are efect chiar asupra lui, așa încât ajunge să se mistifice: 
„Vreau ceea ce mi se cuvine în oraşul acesta de gogomani unde sunt cel dintâi 
dintre fruntaşii politici”. În egală măsură, stâlpii puterii nu respectă principiile 
democratice, de vreme ce prefectul Tipătescu dispune de funcţiile din judeţ pen- 
tru interese de moment, tolerează corupția lui Pristanda care delapidase banii sta- 
tului în afacerea steagurilor, tot aşa cum Trahanache falsificase listele electorale 
şi se folosise de acelaşi Pristanda pentru a anihila scandalul public printr-o încă- 
ierare în sala Primăriei. 

Comicul de nume demonstrează abilitatea excepțională a lui I. L. Caragiale 
de a surprinde nota definitorie a unui tip uman. Numele Zaharia Trahanache 
sugerează o persoană zaharisită, ramolită şi uşor de condus („trahana” având 
sensul de cocă moale). Nae Caţavencu trimite cu gândul la „cață”, persoană care 
spune vrute şi nevrute sau la „cațaveică”, haină cu două feţe. Pristanda aminteşte, 


prin rezonanța numelui său, de un joc, ceea ce sugerează că personajul execută 
ordinele celor aflați la putere. Farfuridi şi Brânzovenescu, în opinia criticului 
Garabet Ibrăileanu, simbolizează lichelismul, prin aluzia culinară, în timp ce Agami- 
tă Dandanache este un nume extrem de sugestiv prin diminutivarea falnicului nume 
Agamemnon, evidențiind ramolismentul personajului, în timp ce Dandanache este 
un nume potrivit pentru un personaj care face tot felul de confuzii. 

Comicul de caracter reiese din capacitatea de generalizare a comportamentu- 
lui unei categorii de personaje, devenite tipologice, precum încornoratul, amo- 
rezul, demagogul sau impostorul. Dincolo de aceste tipologii clasice, ușor de 
recunoscut în piesele lui I.L. Caragiale, personaje precum Trahanache, Tipă- 
tescu, Zoe sau Caţavencu sunt unice în galeria de portrete create de marele dra- 
maturg tocmai prin capacitatea de a le particulariza trăsăturile. 

Comicul de intenţie relevă atitudinea scriitorului faţă de evenimente și perso- 
naje, mergând de la ironie până la sarcasm pentru a prezenta viziunea scriitorului 
asupra unei lumi dominate de ipocrizie şi impostură. 


+ CONCLUZIE r 

Atât prin construcția personajelor sale, cât și prin surprinderea unor relații 
umane etern valabile, piesele de teatru ale lui I.L.Caragiale au devenit un model 
de artă literară. Din perspectiva criticului Tudor Vianu, Ion Luca Caragiale „este 
un observator lucid şi exact, dar materialul observațiilor sale nu rămâne nicio- 
dată în stare de pulbere infinitezimală, ci se adună în viziunile unor caractere 
tipice. Realismul tipic este formula lui artistică.” 


Modelul 15 


Subiectul I (50 de puncte) 

A. 

1. Aşteptarea călătoriei spre băile renumite este sursă de ironie. 

2. Vasile Alecsandri ironizează condiţia deplorabilă a transporturilor în țările 
române la început de secol al XIX-lea. 

3. Surugiul este descris astfel: „un om sălbatic, bărbos, sdrențăros şi înarmat 
cu'un harapnic lung de un stânjen”. 

4. Registrul arhaic este evident în textul lui Vasile Alecsandri, citat de Ioana 
Pârvulescu: sdrențăros, harapnic, stânjen etc. 


5, Plină de naturaleţe şi umor, naraţiunea lui Vasile Alecsandri surprinde sta- 
rea dezolantă a atelajului care ar fi trebuit să ducă la vestitele băi călătorul. După 
un accident, pasagerul este invitat în căruța care trecea drept «trăsura care nu mai 
are decât „trii roți şi jumătate”. 


B. 

Deschiderea culturii și societăţii române spre valorile Occidentului survine în 
secolul a XIX-lea, când amestecul de influenţe devine frapant. Consider că orice 
cultură are nevoie de timp pentru a-şi sedimenta principalele repere, iar ezitările 
de început sunt inerente, chiar dacă uneori pot părea ilare. 

În primul rând, nu pot fi negate influențele orientale din cultura și societa- 
tea românească, fie că ne referim la secolul al XIX-lea, fie la realitatea actuală. 
Vasile Alecsandri satirizează în fragmentul din scrierea Ba/ra-A/bă contrastul 
dintre ceea ce se așteapta să întâlnească un călător străin în Valahia şi realitatea 
dezolantă. Se rețin, în primul rând, drumurile desfundate, absenţa confortului sau 
diferența notabilă între ceea ce se anunţa a fi o staţiune balneară și realitatea de- 
zolantă. 

În al doilea rând, este de reținut faptul că tocmai acest contrast cultural evi- 
dent, privit cu ironie de scriitorii secolului al XIX-lea reprezintă desprinderea de 
influenţele fanariote asociate unei societăţi revolute. Poate că dincolo de această 
perspectivă ilară putem întrezări şi un aspect pozitiv. Decalajul dintre cultura 
noastră și cea occidentală a păstrat ceea ce Alecsandri numea „sălbateca frumu- 
seţe” a acelor „munţi plini de peşteri adânci și înveliţi cu păduri vechi”. Poate că 
această clepsidră a timpului care a conservat trecutul în cultura noastră este ceea 
ce încântă azi, spre deosebire de acum 200 de ani, ochiul călătorului străin. 

În concluzie, amestecul de influenţe orientale și occidentale a fost inerent în 
secolul al XIX-lea şi ceea ce satiriza Vasile Alecsandri în textul său epic poate fi 
privit astăzi cu un ochi mai puţin critic. 


SUBIECTUL al Il-lea (10 puncte) 

Secvența dată se încadrează în estetica simbolismului prin starea de spleen, 
evocată prin simboluri cromatice „copacii albi, copacii negri” care fac trimi- 
tere la tema morţii. Starea de solitudine copleșitoare este accentuată de imagi- 
nea dezolantă a spațiului citadin, descris prin epitetele „solitar”, „funerar”. Un alt 


element specific poeziei simboliste este refrenul care conferă muzicalitate lim- 
bajului poetic. 


SUBIECTUL al III-lea (30 de puncte) 
Text propus: /on de Liviu Rebreanu 


Primul şi cel mai cunoscut roman al lui Liviu Rebreanu este „Ion”, publicat în 
1920 şi structurat în două părţi: „Glasul pământului” și „Glasul iubirii”, acţiunea 
desfășurându-se pe treisprezece capitole prin împletirea mai multor fire narative. 
Se urmăreşte astfel destinul unor familii dintr-un sat din Transilvania, Pripas, la 
sfârşitul secolului al XIX-lea și începutul secolului al XX-lea. 

Apariţia romanului a marcat un eveniment notabil în evoluția literaturii noas- 
tre, fiind socotit de Eugen Lovinescu „cea mai mare creație epică românească”, 
chiar dacă aborda o tematică cu tradiţie la noi, condiția ţăranului. Operă realis- 
tă prin excelenţă, „Ion” este primul roman care se detașează de viziunea idilistă 
asupra satului. , 


+ ROMAN REALIST ȘI TRADIȚIONAL 

Atât prin temă, cât şi prin tehnica narativă, romanul „Ion” este realist, sur- 
prinzând forța cu care este sugerată viața satului transilvănean, cu bogaţi, săraci, 
oameni de pripas, funcționari de stat, oameni politici, preoţi şi învăţători. Sunt 
prezentate cu precizie monografică evenimentele importante din viața acestora: 
nunta, hora, nașterea, moartea, ritualurile fiind surprinse în cele mai mici deta- 
lii. Nu lipsesc din această descriere nici instituţiile (şcoala, biserica, judecătoria, 
notariatul), însă cea mai importantă dintre ele este familia. 

Datorită prezentării cronologice a acţiunii precum și a construcţiei persona- 
jelor, care sunt tipice și privite din exterior, lăsate să evolueze în liberul joc al 
evenimentelor, romanul lui Liviu Rebreanu este tradiţional. Evoluţia acestor 
personaje este previzibilă, deoarece, prin tipologia lor, devin reprezentanți ai 
tuturor categoriilor sociale din satul transilvănean: Ion este tipul ţăranului in- 
teligent, dar sărac, Vasile Baciu este tipul ţăranului parvenit şi avar, Alexandru 
Glanetașu este tipul ţăranului leneş, Florica este fata frumoasă, dar săracă, în 
timp ce Ana este fata bogată, dar urâtă. 

Viziunea realistă asupra existenţei capătă accente naturaliste care l-au făcut 
pe criticul Ovid S. Crohmălniceanu să vorbească de un realism dur în proza lui 
Liviu Rebreanu. Există şi episoade cu valoare de simbol în creaţia epică precum 


naşterea copilului lui Ion pe câmp, care sugerează o relație indestructibilă a făra- 
nului cu pământul. Acesta este dimensiunea fundamentală a fiinţei sale. Ion nu 
poate concepe existenţa în afara legăturii cu pământul. Tânărul privește delniţele 
pe care părinţii săi avuseseră loturi și trăiește o adevărată dramă, conştient fiind 
că toată averea se spulberase, element care va motiva la nivel psihologic acţiu- 
nile sale. 


* PERSPECTIVĂ NARATIVĂ 

Acţiunea este prezentată la persoana a III-a de un narator obiectiv, iar viziunea 
asupra evenimentelor și a personajelor este „din spate”. Lumea creată de Liviu 
Rebreanu trăieşte în exteriorul naratorului care se obiectivează, deoarece perso- 
najelor li se permite să-și dezvăluie firea, să izbucnească în tensiuni dramatice, 
să-şi manifeste modul de a gândi și de a se exprima. Din acest respect pentru ade- 
văr se nasc obiectivitatea și realismul romanului lui Liviu Rebreanu. 


e STRUCTURĂ 

În romanele sale Liviu Rebreanu a manifestat multă grijă pentru echilibrul 
compozițional, pentru simetria dintre incipit și final. Analiza primei și ultimei 
pagini a romanului „lon” relevă acea „grijă pentru rotunjirea romanului, pen- 
tru proiectarea existenţei într-o viziune clasică” (Ovid S. Crohmălniceanu). În 
incipitul romanului se prezintă drumul către Pripas, simbol al vieţii, apoi Liviu 
Rebreanu realizează, sub aspect compozițional, o pagină remarcabilă prin pre- 
zentarea horei la care participă toate personajele importante ale romanului: învă- 
țătorul Zaharia Herdelea cu familia, Florica, familia Glanetașu, preotul Belciug, 
George Bulbuc şi alte personaje care vor reveni în roman. 

Acţiunea romanului se desfăşoară pe mai multe fire narative care urmăresc 
destinul lui Ion, al lui George Bulbuc sau al Anei, dar și pe cel al intelectualității 
satului. Prin evocarea destinului familiei Herdelea, uneori cu note tragice, se face 
trimitere la elemente ale existenței sociale, ecouri ale unor tensiuni etnice. Mare- 
le talent al lui Liviu Rebreanu este de a sugera viața autentică prin surprinderea 
amănuntelor, a frânturilor de existență, sugerând psihologia atât de diversă şi 
complexă a personajelor. 

Dincolo de componenta etnografică din secvenţa descrierii horei, se observă 
anticiparea evenimentelor, deoarece bătaia încrâncenată a jocului relevă vigoa- 
rea flăcăilor, expresia unei vitalităţi primare şi sursă a unor conflicte puternice. 

Toată drama lui Ion este rodul oscilării perpetue între două pulsaţii care se 
regăsesc şi în titlurile sugestive ale celor două părți ale romanului: pământul pe 


care nu îl poate dobândi decât prin căsătoria cu Ana Baciu şi iubirea sinceră pe 
care o nutrește pentru Florica. - 

Cele două părți ale romanului poartă titluri sugestive, evidențiind obsesia care 
prevalează în conştiinţa protagonistului. În prima parte a acțiunii dominant este 
„Glasul pământului”, pentru ca apoi să fie dominant „Glasul iubirii”. 

Poate cel mai emblematic episod pentru construcţia personajului Ion, relevant 
pentru tema abordată, este cel al sărutului pătimaş al pământului, care probează 
obsesia personajului pentru avere. În fapt, acest episod face trimitere la o secven- 
tă reală, care i-a inspirat lui Liviu Rebreanu romanul „lon”. 

Finalul tragic al personajului este generat de o continuă pendulare între valori 
opuse, fiind expresia unei energii stihiale subordonate patimii pământului. 


+ CONCLUZIE 

Arta literară la scriitorul Liviu Rebreanu este evidentă în capacitatea de a 
sugera autenticitatea vieţii în toate dimensiunile ei, trăsătură ce amintește de for- 
ta de creație a unor mari scriitori realişti precum Balzac şi Tolstoi. Pentru aceasta, 
Eugen Lovinescu sugerează că Ion este „cea mai puternică creaţie obiectivă a 
literaturii româneşti” fiindcă „peste toate domină criteriul suprem al creației 
vieţii”. Liviu Rebreanu reușește să confere o asemenea dimensiune şi datorită 
viziunii sale antisemănătoriste. Idilismul e înlocuit cu o viziune realistă, auten- 
tică, cu o percepție reală a psihologiei ţărăneşti, cu notația sigură a gesturilor 
mărunte, aparent nesemnificative. De aceea primul roman al lui Liviu Rebreanu 
creează premisele manifestării perioadei moderne a literaturii noastre. 


Modelul 16 


SUBIECTUL | (50 de puncte) 
A, 3 
1. Secvența citată sugerează conștiința întemeietorilor culturii româneşti la în- 
ceputul secolului al XIX-lea. 
2. Capşa s-a construit pe locul casei boierilor Slătineni. 
3. În vecinătatea cafenelei se aflau strada Edgar Quinet și strada Academiei. 
4, Întemeietorul școlii românești, precizat în fragment, este.Gheorghe Lazăr. 
5. Programul Societăţii Filarmonice pare astăzi destul de sonor, anunțând o 
viață culturală intensă. În fapt, este vorba despre primele forme de manifestare a 


vieţii culturale bucureştene, notabile prin grija unor intelectuali de a contribui la 
încurajarea manifestărilor artistice „în Principate”. 


B. 

Istoria naţională ar trebui să reprezinte un subiect de interes pentru tânăra ge- 
neraţie, deoarece nu se poate imagina societatea actuală fără etape necesare în 
evoluția ei. Consider că lecţiile istoriei dezvăluie imaginea unor personalități 
marcante, sau, dimpotrivă, avertizează tânăra generaţie asupra unor pericole care 
pândesc orice societate, în orice epocă. 

În primul rând, cred că textele istoriografice sau cele din perioada romantis- 
mului, având ca subiect istoria naţională, surprind o galerie de portrete memora- 
bile. Unul dintre acestea este cel al lui Gheorghe Lazăr, prezentat în fragmentul 
dat drept întemeietorul școlii românești. Fragmentul supus analizei la exercițiul 
anterior surprinde începuturile vieţii culturale bucureştene și efortul unor intelec- 
tuali de a da o faţă europeană capitalei noastre. 

În al doilea rând, trebuie ținut cont de faptul că adesea istoria orașului rămâ- 
ne vizibilă. O plimbare prin centrul Bucureştiului dezvăluie locuri precum Capşa 
sau Calea Victoriei, care au marcat istoria oraşului. Atrage atenţia ușoara nostal- 
gie a autorului fragmentului propus în reconstituirea imaginii unui oraș îndrăgit. 
Adesea, imaginea pe care o avem asupra oraşului natal se asociază cu emoțiile 
legate de anumite experienţe sau vârste, fapt pentru care Şerban Cioculescu afir- 
mă despre Capşa: „mă întorc iarăși la cafeneaua pe care de-atâţia ani n-o mai 
frecventez”. 

În concluzie, evocarea istoriei orașului natal în texte memorialistice are un 
evident rol educativ, tânăra generaţie ajungând să înțeleagă etapele marcate de 
contribuţiile unor înaintaşi pentru ca ùn oraş să aibă aspectul actual. 


SUBIECTUL al III-lea (30 de puncte) 
Text propus: lon de Liviu Rebreanu 


Primul şi cel mai cunoscut roman al lui Liviu Rebreanu este „Jon”, publicat în 
1920 şi structurat în două părți: „Glasul pământului” şi „Glasul iubirii”, acţiunea 
desfășurându-se pe treisprezece capitole prin împletirea mai multor fire narative. 
Se urmăreşte astfel destinul unor familii dintr-un sat din Transilvania, Pripas, la 
sfârşitul secolului al XIX-lea şi începutul secolului al XX-lea. 


Apariţia romanului a marcat un eveniment notabil în evoluţia literaturii noas- 
tre, fiind socotit de Eugen Lovinescu „cea mai mare creaţie epică românească”, 
chiar dacă aborda o tematică cu tradiţie la noi, condiţia ţăranului. Operă realistă 
prin excelenţă, „lon” este primul roman care se detașează de viziunea idilistă 
asupra satului. 


* ROMAN REALIST ȘI TRADIȚIONAL 

Atât prin temă, cât şi prin tehnica narativă, romanul „lon” este realist, sur- 
prinzând forța cu care este sugerată viaţa satului transilvănean, cu bogaţi, săraci, 
oameni de pripas, funcţionari de stat, oameni politici, preoţi şi învăţători. Sunt 
prezentate cu precizie monografică evenimentele importante din viaţa acestora: 
nunta, hora, naşterea, moartea, ritualurile fiind surprinse în cele mai mici detalii. 
Nu lipsesc din această descriere nici instituţiile (şcoala, biserica, judecătoria, 
notariatul), însă cea mai importantă dintre ele este familia. 

Datorită prezentării cronologice a acţiunii precum şi a construcției persona- 
jelor, care sunt tipice și privite din exterior, lăsate să evolueze în liberul joc al 
evenimentelor, romanul lui Liviu Rebreanu este tradiţional. Evoluţia acestor 
personaje este previzibilă, deoarece, prin tipologia lor, devin reprezentanți ai 
turor categoriilor sociale din satul transilvănean: Ion este tipul ţăranului inte- 
ligent, dar sărac, Vasile Baciu este tipul ţăranului parvenit şi avar, Alexandru 
Glanetașu este tipul ţăranului leneş, Florica este fata frumoasă, dar săracă, în 
timp ce Ana este fata bogată, dar urâtă. 


e PERSPECTIVĂ NARATIVĂ 

Acţiunea este prezentată la persoana a III-a de un narator obiectiv, iar vizi- 
unea asupra evenimentelor şi a personajelor este „din spate”. Lumea creată de 
Liviu Rebreanu trăieşte în exteriorul naratorului care se obiectivează, deoarece 
personajelor li se permite să-şi dezvăluie firea, să izbucnească în tensiuni drama- 
tice, să-şi manifeste modul de a gândi şi de a se exprima. Din acest respect pentru 
adevăr se nasc obiectivitatea și realismul romanului lui Liviu Rebreanu. 


+ CARACTERIZAREA PERSONAJULUI ION 

Conflictul principal al romanului se țese în jurul personajului eponim, Ion al 
Glanetașului, un flăcău mândru, gospodar, dar sărac. Ion este copleșit de gândul 
că nu îşi va putea depăși condiţia socială inferioră. Părinţii săi avuseseră ave- 
re, dar tatăl o risipise din cauza patimii pentru băutură. Toată drama lui Ion este 
rodul oscilării perpetue între două pulsaţii care se regăsesc şi în titlurile sugestive 


ale celor două părţi ale romanului: pământul pe care nu îl poate dobândi decât 
prin căsătoria cu Ana Baciu şi iubirea sinceră pe care o nutrește pentru Florica. 

Portretul personajului este realizat încă din debutul romanului, atât în scena 
horei, emblematică pentru ierarhia într-o societate tradiţională, în care pămân- 
tul este etalonul după care sunt apreciate persoanele, dar și în capitolul următor, 
când Ion este prezentat drept fecior harnic și inteligent, apreciat de învățătorul 
Herdelea, dar copleșit de statutul de om fără pământ. Sufletul tânărului este ast- 
fel scindat între acest complex de inferioritate, care naște setea de parvenire şi 
dragostea pentru Florica, copilă frumoasă, dar săracă. Rațiunea îl îndeamnă să se 
apropie de Ana, fată cu zestre importantă, promisă în căsătorie lui George Bul- 
buc, La horă între cei doi feciori izbucnește un conflict generat de lon care refuză 
să plătească lăutarii. Statutul social inferior al lui Ion este afirmat de Vasile Baciu 
în faţa întregului sat, când îl numeşte pe fecior „fleandură”, apoi „sărăntoc” şi nu 
în ultimul rând „tâlhar”, deoarece urmărea zestrea Anei. 

Cele două părți ale romanului poartă titluri sugestive, evidențiind obsesia care 
prevalează în conştiinţa protagonistului. În prima parte a acțiunii dominant este 
„Glasul pământului”, pentru ca apoi să fie dominant „Glasul iubirii”, 

După ce intră în posesia zestrei Anei, Ion îşi manifestă disprețul faţă de aceas- 
ta, fiind autorul moral al sinuciderii ei. Este episodul în care personajul decade 
cel mai mult în plan moral, fiind parcă insensibil în faţa dramei femeii care îi 
adusese un statut social superior. 

Neputinţa personajului de a fi consecvent cu o singură atitudine este eviden- 
tă în numeroase episoade. În momentul oficierii nunții este copleșit de gândul 
că preotul este frapat de urâțenia Anei și se gândește că ar trebui să lase în urmă 
gândul înavuţirii prin zestre şi să fugă cu Florică, dar lăcomia influenţează lua- 
rea unei decizii. Un alt episod sugestiv este cel al naşterii copilului pe câmp care 
trezeşte un sentiment de mândrie în sufletul lui Ion, pentru că recunoaște în țipă- 
tul copilului setea sa de viață. Dar bucuria îi este repede tulburată de gândul că 
această făptură îl leagă iremediabil de Ana. 

Poate cel mai emblematic episod pentru construcția personajului Ion este cel 
al sărutului pătimaş al pământului, relevând obsesia personajului pentru avere. 
În fapt, acest episod face trimitere la o secvenţă reală, care i-a inspirat lui Liviu 
Rebreanu romanul „lon”. 

Finalul tragic al personajului este generat de această continuă pendulare în- 
tre valori opuse, fiind expresia unei energii stihiale subordonate patimii pămân- 
tului. Drama Anei este aceea de a se fi mistificat din dorința de a fi alături de cel 
pe care îl iubește necondiţionat. Necunoscând dragostea maternă, respinsă de cel 


care doreşte să parvină printr-o căsătorie din interes, Ana ilustrează condiţia fe- 
meii în satul tradițional. 

Creaţia epică este polarizată de figura lui lon, considerat de Eugen Lovinescu 
„expresia violentă a unei energii, subordonându-şi mecanismul sufletesc unui 
singur impuls, e un tip unitar”. Mai mult decât atât, criticul îl consideră pe Ion 
„un erou stendhalian la care numai obiectul dorinţei e schimbat” . 

O interpretare diferită este cea a lui G. Călinescu care crede că „în cazul lui 
Ton dorinţa lui nu e un ideal, ci o lăcomie obscură poate mai puternică decât a 
altora, dar la fel cu a tuturor”. Marele nostru critic crede că Ion este exponentul 
existenței țărănești pentru că „toţi flăcăii sunt varietăţi de Ion”. Contestând inte- 
ligenţa lui Ion probată în dobândirea averii, G. Călinescu observă că „lăcomia lui 
de zestre este centrul lumii şi el cere cu inocență sfaturi, dovedind o ingratitudi- 
ne calmă...nu din inteligență a ieşit ideea seducerii, ci din viclenia instinctuală, 
caracteristică oricărei fiinţe reduse”, În virtutea acestor observaţii, criticul con- 
chide că Ion nu este decât „o brută, căreia șiretenia îi ține loc de deșteptăciune”. 


+ CONCLUZIE 

Arta literară la scriitorul Liviu Rebreanu este evidentă în capacitatea de a 
sugera autenticitatea vieţii în toate dimensiunile ei, trăsătură ce amintește de 
forța de creaţie a unor mari scriitori realişti precum Balzac și Tolstoi. Pentru 
aceasta Eugen Lovinescu sugerează că Ion este „cea mai puternică creaţie obiec- 
tivă a literaturii românești” fiindcă „peste toate domină criteriul suprem al crea- 
ției vieţii”. Liviu Rebreanu reușește să confere o asemenea dimensiune şi datorită 
viziunii sale antisemănătoriste. Idilismul e înlocuit cu o viziune realistă, auten- 
tică, cu o percepție reală a psihologiei ţărăneşti, cu notația sigură a gesturilor 
mărunte, aparent nesemnificative. De aceea primul roman al lui Liviu Rebreanu 
creează premisele manifestării perioadei moderne a literaturii noastre. 


Modelul: 17 


SUBIECTUL | (50 de puncte) 

A 

1. Sensul din context al expresiei date este „chiar”. 

2. Titu Maiorescu realizează o „radiografie” a societăţii vremii sale, iar for- 
mele de persoana I plural ale verbelor şi pronumelor reprezintă „pluralul aucto- 
rial”. 


3. Pentru Titu Maiorescu „formele fără fond” reprezintă „formele de deasu- 
pra ale civilizaţiunii”, fără „fundamentele istorice mai adânci, care au produs cu 
necesitate acele forme şi fără a căror preexistență ele nici nu ar fi putut exista”. 

4. Cele trei instituţii amintite de criticul literar sunt şcoala, pinacoteca și aca- 
demia. 

5. Titu Maiorescu subliniază contrastul dintre existența unor instituţii ale so- 
cietăţii moderne şi gradul de civilizație a unui popor. Spre exemplu „jurnale şi 
academii” reprezintă forme de popularizare şi apreciere a culturii, în măsura în 
care acestea nu se adresează exclusiv elitelor, ci unor categorii mai largi de pu- 
blic. Fără aceasta există pericolul ca „abisul ce ne desparte de poporul de jos” să 
se adâncească. 


B. 

În cultura oricărui popor există momente în care afinitatea cu o anumită cul- 
tură poate aduce schimbări majore. Consider că schimburile culturale au un efect 
benefic asupra unor popoare în măsura în care nu se neagă valorile naționale. 

În primul rând, în cultura noastră au existat momente de răscruce când influ- 
ența unor culturi europene superioare a permis deschiderea spre modernizare și 
au pus capăt reminescenţelor fanariote din cultură şi societate. Mai ales în secolul 
al XIX-lea au existat momente în care admiraţia faţă de cultura franceză și des- 
chiderea faţă de filozofia germană au permis apariţia unor mari scriitori precum 
poeţii pașoptişti şi generația „marilor clasici”. 

În al doilea rând, influenţele unor culturi superioare asupra celei româneşti 
nu trebuie să altereze specificul naţional. În acest sens, Titu Maiorescu critică 
„formele fără fond” formulă prin care influenţele străine sunt considerate nefas- 
te pentru o cultură într-o formă incipientă care imită Occidentul fără o analiză 
a specificului românesc. Tocmai de aceea criticul este de părere că formele fără 
fond sunt „producții moarte, pretenţii fără fundament (...) şi astfel cultura clase- 
lor mai înalte ale românilor este nulă şi fără valoare, şi abisul ce ne desparte de 
poporul de jos devine din zi în zi mai adânc”. 

În concluzie, imitarea culturilor superioare este o realitate a secolului al XIX-lea 
pe care nu o putem nega, iar implicaţiile ei nefaste au prilejuit luări de poziţie ve- 
hemente din partea criticului literar Titu Maiorescu. 


SUBIECTUL al Ii-lea (10 puncte) 

Fragmentul selectat aparţine genului dramatic, în primul rând deoarece are 
structura specifică, replicile personajelor Anca şi Dragomir fiind precedate de 
numele acestora. În egală măsură, modul de expunere este dialogul, iar indica- 


tiile scenice sunt inserate în text pentru a se oferi regizorului indicaţii cu privi- 
re la mișcarea scenică, jocul actorilor, sau maniera în care se rostește o replică, 


SUBIECTUL al II-lea (30 de puncte) 
Text propus: lon de Liviu Rebreanu 


Primul și cel mai cunoscut roman al lui Liviu Rebreanu este „Ion”, publicat în 
1920 şi structurat în două părți: „Glasul pământului” și „Glasul iubirii”, acțiunea 
desfășurându-se pe treisprezece capitole prin împletirea mai multor fire narative, 
Se urmăreşte astfel destinul unor familii dintr-un sat din Transilvania, Pripas, la 
sfârşitul secolului al XIX-lea și începutul secolului al XX-lea. 

Apariţia romanului a marcat un eveniment notabil în evoluţia literaturii noas- 
tre, fiind socotit de Eugen Lovinescu „cea mai mare creaţie epică românească”, 
chiar dacă aborda o tematică cu tradiţie la noi, condiţia ţăranului. Operă realis- 
tă prin excelență, „Ion” este primul roman care se detașează de viziunea idilistă 
asupra satului. i 


+ ROMAN REALIST ȘI TRADIȚIONAL 

Atât prin temă, cât și prin tehnica narativă, romanul „lon” este realist, sur- 
prinzând forța cu care este sugerată viaţa satului transilvănean, cu bogați, săraci, 
oameni de pripas, funcţionari de stat, oameni politici, preoţi şi învăţători. Sunt 
prezentate cu precizie monografică evenimentele importante din viaţa acestora: 
nunta, hora, naşterea, moartea, ritualurile fiind surprinse în cele mai mici deta- 
lii. Nu lipsesc din această descriere nici instituţiile (școala, biserica, judecătoria, 
notariatul), însă cea mai importantă dintre ele este familia. 

Datorită prezentării cronologice a acţiunii precum și a construcției persona- 
jelor, care sunt tipice şi privite din exterior, lăsate să evolueze în liberul joc al 
evenimentelor, romanul lui Liviu Rebreanu este tradiţional. Evoluţia acestor per- 
sonaje este previzibilă, deoarece, prin tipologia lor, devin reprezentanți ai tuturor 
categoriilor sociale din satul transilvănean: Ion este tipul ţăranului inteligent, dar 
sărac, Vasile Baciu este tipul ţăranului parvenit şi avar, Alexandru Glanetașu este 
tipul ţăranului leneş, Florica este fata frumoasă, dar săracă, în timp ce Ana este 
fata bogată, dar urâtă. 


* PERSPECTIVĂ NARATIVĂ 
Acţiunea este prezentată la persoana a III-a de un narator obiectiv, iar viziunea 
asupra evenimentelor şi a personajelor este „din spate”. Lumea creată de Liviu 


Rebreanu trăieşte în exteriorul naratorului care se obiectivează, deoarece perso- 
najelor li se permite să-şi dezvăluie firea, să izbucnească în tensiuni dramatice, 
să-și manifeste modul de a gândi şi de a se exprima. Din acest respect pentru ade- 
văr se nasc obiectivitatea și realismul romanului lui Liviu Rebreanu. 


* STRUCTURĂ 

În romanele sale Liviu Rebreanu a manifestat multă grijă pentru echilibrul 
compozițional, pentru simetria dintre incipit și final. Analiza primei și ultimei 
pagini a romanului „lon” relevă acea „grijă pentru rotunjirea romanului, pen- 
tru proiectarea existenţei într-o viziune clasică” (Ovid S. Crohmălniceanu). În 
incipitul romanului se prezintă drumul către Pripas, simbol al vieţii, apoi Liviu 
Rebreanu realizează, sub aspect compozițional, o pagină remarcabilă prin pre- 
zentarea horei la care participă toate personajele importante ale romanului: învă- 
țătorul Zaharia Herdelea cu familia, Florica, familia Glanetașu, preotul Belciug, 
George Bulbuc şi alte personaje care vor reveni în roman. 

Acţiunea romanului se desfăşoară pe mai multe fire narative care urmăresc 
destinul lui Ion, al lui George Bulbuc sau al Anei, dar și pe cel al intelectualității 
satului. Prin evocarea destinului familiei Herdelea, uneori cu note tragice, se face 
trimitere la elemente ale existenței sociale, ecouri ale unor tensiuni etnice. Mare- 
le talent al lui Liviu Rebreanu este de a sugera viaţa autentică prin surprinderea 
amănuntelor, a fiânturilor de existență, sugerând psihologia atât de diversă și com- 
plexă a personajelor. 


* RELAȚIA DINTRE DOUĂ PERSONAJE 

Între meticulosul plan de a parveni şi pornirile viscerale se desfăşoară exis- 
tenţa lui Ion şi a personajelor din jurul său, al căror destin este legat de cel al fe- 
ciorului Glanetașului. Conflictul făţiş dintre Ion şi Vasile Baciu declanșează în 
sufletul feciorului resorturile care vor pune în mişcare planul seducerii Anei pen- 
tru dobândirea zestrei ei. Statutul social al celor două personaje este opus, Ion fi- 
ind un fecior sărac, din pricina înstrăinării pământurilor de către tatăl său, în timp 
ce Vasile Baciu este unul dintre cei mai prosperi țărani din sat, situaţia materia- 
lă realizată tot printr-o căsătorie avantajoasă. Rămas văduv, Vasile Baciu purtase 
toideauna respect memoriei soției sale, datorită poziției onorabile pe care averea 
ei i-o adusese în comunitate. 

Încă din debutul romanului, conflictul dintre cei doi degenerează în adresarea 
unor invective de către Vasile Baciu feciorului Glanetaşului, după ce aflase de la 
George că Ana se afla cu Ion în grădină, sub nuc. În fața ocărilor lui Baciu care 


îl numeşte pe Ion „fleandură” şi „tâlhar”, Ion îşi păstrează stăpânirea de sine, re- 
ușind să i se adreseze bărbatului cu respect. Notaţia precisă a gesturilor țăranilor, 
inflexiunile vocii şi reacţia stăpânită a feciorului relevă tensiunea dintre cei doi, 
punând în lumină latură violentă și sfidătoare a lui Baciu. În fapt, această capa- 
citate de disimulare a lui Ion ascunde tumultul unei vieţi interioare intense şi a 
orgoliului rănit, fiind determinat să forţeze mâna lui Vasile Baciu pentru a i-o da 
de soție pe Ana. 

Viciul lui Baciu şi neglijența manifestată faţă de Ana fac ca planul lui Ion să 
reuşească, iar răzbunarea tatălui transformă existența Anei într-un infern. Lipsit 
de orice simţ moral și sentiment patern, Baciu îşi ostracizează fiica, fugară între 
casa tatălui și cea a bărbatului care îi adusese ruşinea publică. Temperamentul 
violent al lui Vasile Baciu este probat de gesturi şi vorbe: „îi pun gâtul pe tăietor 
și numai una-i trag cu barda, măcar să ştiu că mă duc pe urmă la spânzurătoare”, 

Impasibil în fața suferinţei tinerei bătute şi jignite de Baciu, Ion urmăreşte un 
singur țel şi atingerea acestuia după reconcilierea între cei doi țărani se realizează 
în casa preotului. Din perspectiva celor doi țărani, Ana nu reprezintă decât zes- 
trea care trece din posesia tatălui în cea a soțului. - 

Cel mai dramatic episod al conflictului dintre cei doi țărani are loc în momen- 
tul încheierii actelor prin care Vasile Baciu este deposedat de avere în favoarea 
lui Ion la notariat, unde este luat în batjocură pentru că venise om bogat şi pleca 
om sărac. 

După moartea Anei încearcă să îşi recupereze averea, dezumanizându-se prin 
lipsa oricărei reacții de compasiune pentru soarta fiicei sale. Degradarea morală 
este relevată de replica preotului Belciug: „Ba să-ţi fie rușine măi omule, să mai 
umbli după avere, când văd că ai ajuns de râsul satului cu beţiile.” 

Rapacitatea lui Ion și dorinţa lui de a intra în posesia averii lui Vasile Baciu 
generează o serie de drame, printre care cele mai tulburătoare sunt sinuciderea 
Anei şi dezumanizarea lui Vasile Baciu, până în pragul demenţei: „dădea întruna 
din mâini, parcă s-ar fi sfădit cu un dușman închipuit”. 


+ CONCLUZIE 

Arta literară la scriitorul Liviu Rebreanu este evidentă în capacitatea de a 
sugera autenticitatea vieţii în toate dimensiunile ei, trăsătură ce aminteşte de 
forța de creaţie a unor mari scriitori realişti precum Balzac şi Tolstoi. Pentru 
aceasta Eugen Lovinescu sugerează că Ion este „cea mai puternică creaţie obiec- 
tivă a literaturii româneşti” fiindcă „peste toate domină criteriul suprem al creației 


vieţii”. Liviu Rebreanu reuşeşte să confere o asemenea dimensiune şi datorită vi- 
ziunii sale antisemănătoriste. Idilismul e înlocuit cu o viziune realistă, auten- 
tică, cu o percepție reală a psihologiei țărănești, cu notația sigură a gesturilor 
mărunte, aparent nesemnificative. De aceea primul roman al lui Liviu Rebreanu 
creează premisele manifestării perioadei moderne a literaturii noastre, 


Modelul 18 


SUBIECTUL | (50 de puncte) 


A. 

1. Sensul din context al expresiei date este „s-a discutat”, 

2. Dintre reperele spaţio-temporale prezente în text se remarcă: 1840, Munte- 
nia, Moldova. 

3. În opinia criticului literar, Ion Creangă şi Mihail Sadoveanu se înseriu în 
seria autorilor tradiționalişti deoarece: „nu există nici un scriitor care să se poată 
compara cu ei în privinţa românităţii din punctul de vedere al subiectelor, al vie- 
ţii redate în operă, al sentimentului ori atitudinii şi al limbii”. 

4. Dintre revistele vremii, criticul reţine publicaţiile; Sămănătorul şi Viaţa 
românească. 

5. Secvența dată reprezintă o trecere în revistă a evoluţiei literaturii românești 
din secolul al XIX-lea, subliniind câteva repere importante: programul roman- 
tismului românesc publicat de Mihail Kogălniceanu în 1840, Junimea şi conti- 
nuarea ideilor formulate de Titu Maiorescu prin două publicaţii tradiţionaliste. 
Astfel, se insistă asupra fundamentării culturii româneşti pe conceptul de specific 
național, enunțat în debutul fragmentului citat. 


B. 

Specificul național a fost promovat de scriitorii tradiționålişti ai sfârşitului 
de secol al XIX-lea, apoi în secolul al XX-lea de către reprezentanții ortodoxis- 
mului. Polemica dintre acești scriitori şi reprezintanții modernismului a fost un 
moment esențial al evoluției literaturii noastre. Cred că fără cele două direcții în 
cultura noastră evoluția acesteia ar fi fost mult mai lentă și lipsită de contribuția 
unor personalități ale vieții noastre culturale. 


În primul rând, tradiţionalismul românesc se revendică din câteva etape esen- 
tiale în cultură, precizate de Garabet Ibrăileanu în articolul citat la exercițiul 
anterior. Omul de cultură realizează o trecere în revistă a acestora, reținând mo- 
mentele Dacia literară şi Junimea, alături de scrierile lui Ion Creangă și Mihail 
Sadoveanu. Caracterul polemic al articolului său se evidenţiază în filiația stabili- 
tă între repere ale culturii noastre și revistele tradiţionaliste Sămănătorul şi Viaţa 
românească. 

În al doilea rând, a disocia între tradiționalism și modernism este dificil, dacă 
avem în vedere coexistența celor două în creaţiile unor scriitori esenţiali ai de- 
butului de secol XX. Influențele limbajului popular şi arhaic nu pot fi contestate 
când vine vorba despre limbajul poetic arghezian, cum nu se pot nega influențe 
ale culturii arhaice în lirica expresionistă a unui mare poet ca Lucian Blaga, for- 
mula sa poetică apropiindu-se de „tradiţionalismul metafizic”. 

În concluzie, specificul național a fost promovat de mari personalităţi ale 
culturii noastre, devenind sursă de inspirație pentru scriitori consacraţi, precum 
Mihail Sadoveanu, Ion Creangă, şi Lucian Blaga, cel din urmă afirmând: chiar 
„Eu cred că veşnicia s-a născut la sat”. 


SUBIECTUL al Il-lea ad (10 puncte) 

În fragmentul dat principala trăsătură a stilului lui Ion Creangă este oralitatea, 
evidentă în frecvenţa regionalismelor și a cuvintelor populare precum „plăieşi”, 
„altăceva”, „a bura”, „pâclă”, „alăture”. În egală măsură, se remarcă folosirea 
unor expresii ca „te miri ce”, „eram cu gheaţa-n spate”, „nu se vedea om pe om”. 
Adresarea personajului narator către sine sau către lector este un alt element al 
oralităţii: „Ce-a fi zis lrinuca, în urma noastră, ce n-a fi zis, nu ştiu.” 


SUBIECTUL al III-lea d (30 de puncte) 
Text propus: O scrisoare pierdută de lon Luca Caragiale 


* DEFINIȚIE. EVOLUȚIA SPECIEI LITERARE 

Comedia este specia genului dramatic, care prezintă personaje ilare, surprinse 
în situaţii ridicole, generate de diferența dintre aparenţă şi esenţă, având final feri- 
cit. În literatura română, comedia apare odată cu operele lui Vasile Alecsandri, iar 
capodoperele acestei specii sunt legate de numele lui I. L. Caragiale, unul dintre cei 


patru „mari clasici” ai literaturii române, ale cărui texte dramatice reprezintă și azi 
un model de artă literară prin comediile sale de moravuri și de caracter. 

»O scrisoare pierdută” constituie capodopera creaţiei lui I. L. Caragiale prin 
mijloacele artistice folosite de autor şi substanța comică a conflictului dramatic, 
surprinzând contrastele dintre personaje rămase emblematice pentru discrepanţa 
dintre ceea ce sunt — impostori fără scrupule — şi ceea ce vor să pară — stâlpi ai 
societății, oameni onorabili care au un cuvânt de spus în societate. Se conturea- 

` ză astfel viziunea realistă a scriitorului asupra vieţii politice și a celei de familie. 
Inspitate din viaţa burgheziei româneşti din a doua jumătate a secolului al XIX-lea, 
cele patru comedii scrise de I. L. Caragiale între 1878-1885 demonstrează o fină 
analiză a tuturor formelor parvenirii şi ale parvenitismului, ca trăsătură tipolo- 
gică a individului. Astfel, comediile își trag substanța comică din evidenţierea 
contrastelor caracteristice parvenirii, prin personaje care, deşi se aseamănă struc- 
tural, capătă contur prin capacitatea scriitorului de a le găsi trăsături definitorii și 
a demonstra intuiţie psihologică. 


* TEMATICĂ ' 

În ceea ce priveşte tema piesei „O scrisoare pierdută” se poate vorbi des- 
pre acuitatea ironiei caragialiene în surprinderea degradării vieții politice sociale 
şi private, prin evidențierea jocurilor politice dominate de șantaj şi manevre de 
culise în care cel ales se remarcă nu prin calitățile sale politice, prin intenția 
de a fi în slujba cetățeanului de rând, ci prin abilitatea de a face presiuni asupra 
centrelor de putere. Acestea sunt reprezentate de oameni marcanți ai comunită- 
ţii, în fapt persoane șantajabile, cu o probitate morală îndoielnică. Viziunea cara- 
gialiană despre lume aduce în prim-plan tocmai aceste jocuri de culise, valabi- 
le în orice timp şi orice societate umană, ceea ce conferă senzația de actualitate 
a teatrului lui I. L. Caragiale. 


* STRUCTURĂ 

Intriga piesei de teatru — structurată în patru acte, formate din 9, 14, 7 şi respec- 
tiv 14 scene — urmăreşte un conflict de interese între două grupări politice ale ace- 
luiaşi partid, în preajma alegerilor parlamentare. Remarcabila artă compozițională 
a piesei lui I. L. Caragiale rezidă în amplificarea treptată a conflictelor subordonate 
celui principal. Astfel, unitatea de acţiune a creaţiei dramatice este reprezentată de 
şantajul exercitat de Nae Caţavencu asupra notabilităţilor partidului care îi poate 
aduce deputăția. Conflictele secundare se țes tocmai în jurul acestor personaje, 
atacurile succesive ale lui Caţavencu menţinând starea de tensiune. 


Piesa se dovedeşte a avea o structură circulară, are în final un element spec- 
taculos, dar în plan estetic finalul închide cercul, căci în această lume echilibrul 
a fost restabilit fără a se schimba ceva. În fapt, stâlpii puterii sunt în continuare 
şantajabili şi relaţia dintre Zoe şi Tipătescu poate să fie demascată oricând. 

Ca în toate piesele lui I. L. Caragiale, finalul este toposul cel mai spectaculos. 
Împăcarea lui Caţavencu cu Zoe este urmată de sărbătorirea izbânzii în alegeri. 
În „O scrisoare pierdută” finalul este spectaculos datorită acestei situaţii când 
adversarul cel mai înverșunat, Nae Caţavencu, ajunge să conducă festivitățile în 
cinstea alegerii lui Agamemnon Dandanache, contracandidatul său. Prin relata- 
rea lui Dandanache despre cum a ajuns candidat folosindu-se tot de o scrisoare de 
amor și şantajând cu ajutorul acesteia, I. L. Caragiale transformă, de fapt, scena 
de provincie într-o metaforă a unui spaţiu mai larg. 


* REPERE SPAȚIO-TEMPORALE 

Acţiunea se desfăşoară „în capitala unui judeţ de munte, în zilele noastre”, 
reperele spaţio-temporale fiind vagi pentru a conferi acțiunii un grad de gene- 
ralitate evident. Din conflictul dramatic se înțelege că acţiunea este plasată în 
preajma alegerilor pentru Cameră, mai mult chiar, Nae Caţavencu făcând referi- 
re la anul de grație 1883. 

Ca în toate piesele clasice și aici se respectă în mare parte unitatea de timp şi 
de spaţiu, evenimentele desfășurându-se într-un interval de timp scurt, în „anti- 
camera bine mobilată” a prefectului, în primărie şi apoi în grădina lui Zaharia 
Trahanache. 


+ TITLUL 

Cu o structură nominală, titlul pune în lumină motorul conflictului dramatic, 
scrisoarea rătăcită de Zoe Trahanache și ajunsă în mâna lui Nae Caţavencu, care 
şantajează centrele de putere ale partidului de guvernământ în scopul obținerii 
mandatului de deputat. În fapt, în piesă sunt amintite două scrisori folosite pen- 
tru parvenire, semn că şantajul devine arma infailibilă a carierismului într-o viață 
politică dominată de interes personal şi parvenitism. 


+ PERSONAJE TIPOLOGICE 

E uşor de observat că dincolo de stereotipia presupusă de comedie ca specie 
literară, mecanismul artistic este foarte rafinat. I.L. Caragiale realizează o ade- 
vărată galerie de portrete, de tipuri umane cu valoare universală. Despre aces- 
tea, Garabet Ibrăileanu aprecia că „fac concurență stării civile”, în sensul că, 
deşi ilustrează tipologii clasice, sunt veridice, pentru că substanţa lor rezidă în 


ilustrarea riguroasă a trăsăturilor specifice. Astfel, Tipătescu e în primul rând un 
tip, un exponent al puterii, încrezător în forța sa, care priveşte județul ca pe pro- 
pria moşie. Trahanache e tipul senilului absolut care ştie să disimuleze şi mai ales 
să amâne luarea deciziilor. El e senil din cauza cecităţii faţă de relaţia dintre Zoe 
și Tipătescu. Mai mult chiar, dă dovadă de un fel de candoare, ceea ce l-a deter- 
minat pe G. Călinescu să afirme în studiul „Domina bona” că Trahanache e tipul 
absolut al îndrăgostitului din literatura noastră, crezând orbește în Zoe. Aceasta 
e o „domina bona” care are știința manipulării. Ea este caracterizată direct de că- 
tre Caţavencu ( „Madam, eşti un înger”) şi de cetățeanul turmentat („Să trăiască 
coana Joiţica, că e damă bună”) şi indirect prin indicaţii scenice şi mai ales prin 
fapte. Nae Caţavencu este tipul demagogului şi al parvenitului, capabil de orice 
compromis pentru o ascensiune în viaţa politică. Caracterizarea sa se realizează 
în primul rând din fapte şi prin limbaj, dar şi direct, Tipătescu numindu-l «mi- 
şel», în timp ce Pristanda îl consideră «mare pişichen». El trece uşor de la un re- 
gistru la altul, de la frazele demagogice, lătrătoare, în care se autocaracterizează 
drept «liberschimbisb», la cele lacrimogene, în special în finalul piesei, când cere 
îndurare din partea lui Zoe, după ce pierde scrisoarea. 

Există şi personaje secundare care întruchipează tipuri umane. Pristanda este 
funcţionarul gata să-şi schimbe stăpânul fără resentimente în condiţiile în care 
poate participa la jocurile de culise. În sfârşit, Agamemnon Dandanache sau 
Agamiţă și chiar Gagamiţă, cum îi spune Trahanache, este tipul senilului absolut. 


* RELAȚIA DINTRE DOUĂ PERSONAJE 

Unul dintre personajele emblematice ale piesei de teatru este Nae Caţavencu, 
tipul demagogului ambițios, liderul grupării dizidente din partid, avocat, direc- 
tor-proprietar al ziarului „Răcnetul Carpaţilor”. Intrat pe căi oneroase în posesia 
scrisorii compromiţătoare, o transformă în document de şantaj pentru a obţine 
mandatul pentru Cameră. În faţa presiunilor va ceda Zoe Trahanache, mai con- 
ciliantă și preocupată de menţinerea aparenţelor de onorabilitate într-o societate 
dominată de intrigi şi interese personale. 

Zoe este unicul personaj feminin din piesa „O scrisoare pierdută” și cel mai 
distins personaj feminin din teatrul caragialian. Fire voluntară şi decisă, ea lup- 
tă pentru păstrarea reputației demonstrând adesea firea impetuoasă: „Vom lupta 
contra oricui! ... Vom lupta contra guvernului!”. Este frivolă şi îşi înşeală soțul, 
devenind șantajabilă, ilustrând tipologia cochetei adulterine. 


Contrastul din construcția acestui personaj rezidă în jocul subtil al vulnera- 
bilităţii — profitabil în relaţiile cu Trahanache — şi firea voluntară demonstrată în 
faţa lui Tipătescu când acesta pare a nu fi dispus să cedeze în fața șantajului lui 
Nae Caţavencu. Pe acesta din urmă îl asigură de reuşita în alegeri, declarând: „Eu 
te aleg, eu şi cu bărbatul meu”. Asigurarea este ridicolă, de vreme ce Zoe nu ocu- 
pă nicio poziţie în partid şi nu are drept de vot. În fapt, prin forța de seducţie și in- 
fluența pe lângă cei doi bărbați importanţi din judeţ, Trahanache şi Tipătescu, Zoe 
ajunge temută pe scena politică locală, Farfuridi şi Brâzovenescu considerând că 
partidul este reprezentat de „Conul Zaharia, coana Joiţica, noi şi ai noştri”, 

La adunarea electorală Trahanache va pronunța numele lui Agamemnon 
Dandanache, propus de la centru, aşa încât Nae Caţavencu este pe punctul de a 
declanșa scandalul, dezvăluind adulterul. Printr-o răsturnare de situație, scrisoa- 
rea intră în posesia doamnei Trahanache, căreia Caţavencu îi cere iertare. Aceasta 
îşi demonstrează capacitatea de iertare şi pentru stingerea conflictului îl determi- 
nă să conducă festivitățile în onoarea proaspătului deputat, Agamemnon Danda- 
nache, încurajându-l pentru următoarele alegeri „asta nu-i cea din urmă Cameră”. 
Lipsit de scrupule, el acceptă să conducă festivitățile în cinstea contracandida- 
tului său, Agamiţă Dandanache, fiind într-o situaţie ilară. După ce Zoe se arată 

„conciliantă, îi declară „madam, eşti un înger”, replică ce lasă să se întrevadă atât 
detensionarea relaţiilor dintre părțile care generaseră conflictul dramatic, dar și 
posibilitatea ca Nae Caţavencu să îşi atingă scopul în viitorul apropiat. 


* CONCLUZIE 

Atât prin construcţia personajelor sale, cât şi prin surprinderea unor relaţii 
umane etern valabile, piesele de teatru ale lui I. L. Caragiale au devenit un model 
de artă literară. Din perspectiva criticului Tudor Vianu, Ion Luca Caragiale „este 
un observator lucid și exact, dar materialul observaţiilor sale nu rămâne nicio- 
dată în stare de pulbere infinitezimală, ci se adună în viziunile unor caractere 
tipice. Realismul tipic este formula lui artistică”. 


Modelul 19 


SUBIECTUL | (50 de puncte) 


A. 

1. Sensul din context al expresiei este „a permite”. 

2. Pentru Liviu Rebreanu sinceritatea faţă de artă este esențială, presupunând 
capacitatea de a crea oameni fără „a copia după natură indivizi existenţi”. 

3. Scriitorul defineşte formula sa artistică astfel: „Viaţa eternizată prin mișcări 
sufleteşti — realism.” 

4. Pentru Liviu Rebreanu literatura autentică reprezintă creaţie de viaţă, prin 
aceasta înțelegând fina analiză psihologică care are drept scop surprinderea 
resorturilor care motivează reacţiile personajelor. 

5, Scriitorul îşi exprimă disprețul față de stilul calofil, afirmând: „De dragul 
unei fraze strălucite (...) nu vom sacrifica niciodată o intenţie.” Scriitorul realist 
preferă „expresia bolovănoasă” care conferă autenticitate exprimării, pentru a 
crea senzaţia de viaţă autentică. 


B. 

Presa culturală are un loc bine meritat în formarea gustului estetic, fiind apre- 
ciată de public, deoarece permite diferenţierea valorilor de nonvalori. Pentru 
mine presa culturală reprezintă o cale de pregătire pentru receptarea literaturii, 
deoarece punctele de vedere avizate îmi permit contactul cu evenimente culturale 
marcante sau cu personalităţi ale culturii noastre. 

În primul rând, articolele din presa noastră culturală pot fi luări de poziţie față 
de excese, față de promovarea nonvalorilor, a kitschului care îşi pun amprenta 
asupra tinerei generații. Dincolo de rafinamentul unor judecăţi de valoare şi luări 
de poziţie, mai mult sau mai puţin virulente, presa culturală prezintă dezbateri le- 
gate de subiecte de interes, care propun diferite perspective asupra acestora sau 
pot suscita puncte de vedere opuse în mintea celui care citeşte paginile acestor 
publicaţii. 

În al doilea rând, de multe ori presa noastră culturală promovează scriitori 
sau formule estetice consacrate. Definind realismul, Liviu Rebreanu afirmă 
că arta este „viața eternizată prin mişcări sufleteşti”, contestând stilul calofil, 
marcat de „străluciri stilistice”, deoarece crezul său artistic este reprezentat de 
„Cuvântul ce exprimă adevărul”. 


Articolele din presa culturală reprezintă, aşadar, modalitatea prin care tână- 
ra generaţie poate să se informeze asupra subiectelor de interes referitoare la 
aspecte ale vieții noastre culturale, poate cunoaște lucrările și ideile care le 
inspiră unor autori creaţia. 


SUBIECTUL al II-lea (10 puncte) 

Fragmentarismul specific liricii bacoviene asociază imagini care au rolul 
de a recompune un spaţiu dezolant, inducând o stare de spleen. Senzaţiile sunt 
redate cu precizie, ființa suferind un proces de aneantizare într-un spațiu ostil, în 
care dominante sunt vântul şi frigul. Obsedant devine în secvenţa citată motivul 
umezelii (frunze ude, frigul începe sticla s-o asude), ceea ce trimite cu gândul la 
o temă recurentă în lirica bacoviană, cea a disoluţiei universului. 


SUBIECTUL al iii-lea _ (30 de puncte) 
Text propus: Ultima noapte de dragoste, întâia noapte de război de Camil 
Petrescu 


În contextul perioadei interbelice, Camil Petrescu adoptă formula epică a scrii- 
torului francez Marcel Proust, pe care a încercat să o şi teoretizeze prin mai multe 
articole și conferințe care veneau în prelungirea teoriei lovinesciene referitoare 
la sincronism. Studiul fundamental care prezintă teoria despre roman a lui Camil 
Petrescu este „Noua structură și opera lui M. Proust”, publicat în volumul Teze 
şi antiteze (1936), în care pledează pentru autenticitate prin renunțarea la tiparele 
romaneşti tradiționale în favoarea subiectivismului auctorial. 

Romancierul afirmă că prezentul este alcătuit „dintr-o curgere de imagini ale 
mele, din trăirea mea. E fluxul conştiinţei mele înseși de vreme ce o altă existență 
nu e decât deducție”. Această ultimă idee este esenţială, căci în planul creaţiei 
Camil Petrescu va asuma această atitudine şi romanele sale vor fi scrise la per- 
soana I. Pentru a evita arbitrariul din romanul tradițional, cu care polemizează, 
Camil Petrescu susţine că „nu e decât o singură soluție: să nu descriu decât ceea 
ce văd, ceea ce aud, ceea ce înregistrează simţurile mele, ceea ce gândesc eu. 
Asta-i singura realitate, pe care o pot povesti. Dar aceasta-i realitatea conştiinţei 
mele, conţinutul meu psihologic. Din mine însumi nu pot ieşi. Eu nu pot vorbi 
onest decât la persoana 1.” 


Apropiindu-se de formula artistică proustiană, perspectiva narativă unisci- 
entă din romanele lui Camil Petrescu lasă să transpară portretele altor personaje 
din acţiunile și gândurile lor, aspect evident în capodoperele prozei sale: „Ul- 
tima noapte de dragoste, întâia noapte de război” şi „Patul lui Procust” pentru 
că, aşa cum observa Ovid S. Crohmălniceanu, „fidel esteticii proustiene, Cami] 
Petrescu îşi construieşte şi el romanele sale cu o singură perspectivă”. Astfel 
„Ultima noapte de dragoste, întâia noapte de război” este, în egală măsură, o lun- 
gă confesiune pe tema iubirii și a geloziei, dar şi un jurnal de campanie, precedat 
de mărturiile celui care-l redactează. 

„Ultima noapte de dragoste, întâia noapte de război”, romanul de debut al 
lui Camil Petrescu, demonstrează deschiderea către orizonturile modernităţii, 
prin notația autentică, punctul de plecare fiind experienţa de război a scriitorului. 
Romanul a iscat controverse atât datorită structurii și tematicii sale, cât mai ales 
prin formula artistică, prin redactarea la persoana 1 şi tehnica proustiană ilustra- 
tă prin memoria involuntară sau încălcarea deliberată a desfăşurării cronologice 
a evenimentelor. , 

Sub aspect structural romanul are două părți care sunt aparent autonome: un 
„roman pasional în care ni se descrie curba geloziei lui Gheorghidiu” Şi „un jur- 
nal de campanie”. Cele două părți ale romanului sunt unificate de prezența unei 
singure conștiințe (cea a naratorului personaj, Ştefan Gheorghidiu), precum și de 
un artificiu de compoziție prin inserarea în debutul romanului a unei scene care 
declanşează memoria involuntară (discuția de la popota ofițerilor din regimen- 
tul XX despre crima pasională, care răscolește sufletul chinuit al subofițerului 
Gheorghidiu, călăuzit de obsesia iubirii absolute: „Cei care se iubesc au drept de 
viață şi de moarte unul asupra celuilalt”). 

Memoria involuntară reînvie întâmplări petrecute cu doi ani înaintea episodu- 
lui evocat, dar conștiința selecționează secvențe care vin să pună în lumină ge- 
lozia patologică, capitolul al doilea al romanului deschizându-se cu afirmația: 
„Eram însurat de doi ani cu o colegă de la Universitate și bănuiam că mă înşală”. 

Tema romanului este reprezentată de analiza intelectualului lucid, respins de 
societate, singurul personaj camilpetrescian care reușește să pună capăt angoase- 
lor sale și să se salveze, deoarece incursiunea în timpul memoriei duce la o ana- 
liză lucidă a eșecului în dragoste. Tocmai de aceea în roman se poate vorbi, în 
egală măsură, despre un timp subiectiv, psihologic, în care Gheorghidiu sondea- 
ză cele mai profunde tainiţe ale sufletului său torturat de gelozie şi un timp real, 
înainte și după Primul Război Mondial. Reperele spaţiale evocate în roman sunt 


realiste, permițând aducerea în prim-plan a unor medii sociale diverse prin evo- 
carea Bucureştiului antebelic şi a frontul de pe valea Prahovei. 

Incipitul este construit în manieră realistă, cu detalii de timp şi spaţiu: „l 
primăvara anului 1916, ca sublocotenent proaspăt, întâia dată concentrat, fir 
parte, cu un regiment de infanterie din capitală, la fortificarea văii Prahovei, între 
Bușteni și Predeal”, în timp ce finalul deschis lasă loc interpretărilor multiple, 
așa cum se întâmplă în proza modernistă. Subînţelegem că Ştefan Gheorghidiu, 
obosit să mai caute certitudini şi să se mai îndoiască, se detașează de tot ce sim- 
țise pentru Ela şi lasă în urmă „tot trecutul”. 

În ceea ce priveşte semnificaţia titlului se remarcă perspectiva subiectivă asu- 
pra a două experienţe esențiale pentru evoluţia personajului: iubirea şi războiul, 
sfârșitul romanului sugerând o eliberate a protagonistului de gelozie. 


* ANALIZA TEXTULUI 

În romanul lui Camil Petrescu imaginea personajelor se filtrează prin fluxul 
conştiinţei protagonistului, Ştefan Gheorghidiu, dintr-o „reprezentare mentală, 
ghidată strict de indicaţiile textului” sau „un orizont de conștiință” (Vasile Po- 
povici). Uniscienţa naratorială face ca acţiunea romanului să se reconstituie din 
evocări ale lui Ștefan, în care pare scindat între analiza lucidă a unor episoade şi 
gelozie obsesivă. 

Din această analiză se întrevede schimbarea de atitudine faţă de cea pe care 
o asociase unei iubiri absolute: „Simţeam că femeia aceasta a mea era un exem- 
plar unic, așa ca eul meu, ca mama mea, că ne întâlnisem de la începutul lumii, 
peste toate devenirile, amândoi, şi aveam să pierim la fel amândoi.” Exaltat în 
faţa propriilor silogisme, impune Elei o axiomă infirmată de existenţa imediată: 
„acei care se iubesc au drept de viaţă şi de moarte, unul asupra celuilalt”. 

Eșecul cuplului este generat de o schimbare de perspectivă şi orgoliului cu 
care Gheorghidiu încearcă să aplice principii şi tipare existenţiale în realitatea 
imediată. Inflexibitatea sa duce la o condamnare a Elei fără putinţa de a se apăra: 
„sunt obosit și mi-e indiferent chiar dacă e nevinovată”. În acest sens, Ştefan 
Gheorghidiu ignoră faptul că Ela este simbolul feminităţii și că tocmai el, Gheor- 
ghidiu, judecă lumea după tipare prea severe, după un „pat al lui Procust”. 


+ CONCLUZIE 

Primul roman semnant de Camil Petrescu rămâne o dată de referință în evo- 
luția prozei românești, prin formula epică inedită, apreciată pe drept cuvânt de 
G. Călinescu care o socotea „o proză superioară, căci din acest monolog nervos 


se desprinde încetul cu încetul o viață sufletească indeterminată, dar reală, un soi 
de simfonie intelectuală care te surprinde prin exactitatea cu care elemente dis- 
parate se adună”. 


Modelul 20 


SUBIECTUL I (50 de puncte) 

A. 

1. „Cu deosebire” înseamnă în context „în special”. 

2, „Măsura civilizaţiei unui popor în ziua de azi e: o limbă sonoră şi aptă de 
a exprima prin sunete — noțiuni, prin şir şi accent logic — cugete, prin accent etc. 
— simțăminte.” 

3. Elementele invocate de autor pentru a demonstra în ce măsură se poate 
vorbi despre civilizaţie sunt limba națională și descoperirile ştiinţifice ale unui 
popor. 

4. Limba unui popor este ceea ce defineşte identitatea lui spirituală. 

5, Pentru Eminescu „artele și literatura frumoasă trebuie să fie oglinzi de aur 
ale realităţii în care se mişcă poporul”, de vreme ce reflectă spiritualitatea acelui 
popor, tradiții și o viziune asupra existenţei, găsindu-şi o tonalitate unică, origi- 
nală, „proprie pe lira cea mare a lumii”. 


B. 

Limba română literară este aspectul corect și îngrijit al idiomului pe care îl 
vorbim, iar școala și familia au o contribuţie decisivă în însuşirea lui de către tâ- 
năra generaţie. Pentru mine, limba română literară ar trebui să fie cunoscută de 
toţi vorbitorii, indiferent de domeniul de activitate pe care îl aleg, fiind principala 
carte de vizită a oricărei persoane. 

De multe ori se observă o alunecare a exprimării spre registrul colocvial sau 
popular, mai ales din partea persoanelor fără prea multă educaţie. Personajele lui 
1. L. Caragiale rămân emblematice pentru o lume fără aspirații intelectuale. La 
polul opus se află grija pentru aspectul normat al exprimării care poate aluneca 
spre hipercorectitudine. 

În egală măsură, se consideră că în anumite domenii de activitate nu este ne- 
cesară o exprimare elevată sau corectă. Din contră, în orice domeniu de activitate 


maniera în care o persoană se exprimă poate deveni decisivă în societate. Mihai 
Eminescu extinde discuţia despre limba română la nivelul identității unui popor, 
care se recomandă prin limba sa şi prin descoperirile în domeniul ştiinţelor. 

Aşadar, orice persoană ar trebuie să cunoască și să folosească limba română 
literară, atât din respect faţă de sine, pentru a-şi demonstra o educație aleasă, cât 
şi față de cei din jur, care se aşteaptă de la o persoană de succes să ştie să vor- 
bească corect şi nuanţat. 


SUBIECTUL al Il-lea (10 puncte) 


Modernismul tinde, în lirica lui Ion Barbu spre artă pură, prin renunțare la or- 
namente stilistice și esenţializare a expresiei poetice. Secvența dată face parte 
din creaţia „Joc secund”, în care scriitorul realizează o definire a conceptului de 
poezie printr-o trimitere la ideea de absolut. Astfel, arta cuvântului devine „nadir 
latent”, epitetul sugerând „jocul secund”, care trebuie să reveleze tot ceea ce este 
ascuns evidenţei. Forţând regulile sintaxei, Ion Barbu defineşte rolul poetului 
drept cel care „ridică însumarea de harfe răsfirate”, realizând acel „zbor invers” 
care merge spre esențe. 


SUBIECTUL al iil-lea (30 de puncte) 
Text propus: Jocul ielelor de Camil Petrescu 


+ DATE DESPRE AUTOR 

Activitatea literară a lui Camil Petrescu este legată de promovarea direcţiei 
moderniste în perioada interbelică, atât în domeniul prozei, cât şi al dramatur- 
giei. Opera scriitorului surprinde prin coerenţă, prin unitatea de viziune care se 
regăseşte în cele mai importante lucrări, în centrul cărora se află problematica 
condiţiei umane. Spiritul polemic şi tema referitoare la statutul intelectualului de 
excepție şi a raporturilor sale cu lumea sunt elementele care definesc un univers 
literar unitar. 

Se poate vorbi despre existența unui singur personaj în textele camilpetresci- 
ene, surprins în ipostaze şi circumstanţe diferite, un personaj ce răspunde și spi- 
ritului polemic al scriitorului, aşa cum polemice sunt mai toate lucrările sale, fie 
în substanță, fie în modalităţile de realizare artistică, a căror dominantă stă sub 
semnul anticalofiliei şi al autenticității. 


+ TEATRU DE IDEI 

Piesele semnate de Camil Petrescu propun formula „dramei absolute”, un 
teatru de idei ale cărui evenimente esenţiale se derulează la nivelul conștiinței 
individuale, descriind un traseu al autocunoaşterii. Astfel, principalul conflict 
dramatic al acestor piese se derulează la nivelul conştiinţei protagoniștilor, ani- 
maţi de o trăire prin intelect. 

În volumul publicat în 1936, intitulat Teze și antiteze, Camil Petrescu susţine teo- 
ria „neoctaţiei necesare”, surprinzând o stare de spirit a intelectualului care încearcă 
să răstoarne din temelii o lume condusă după principii strâmbe. În Addenda la Falsul 
tratat, publicată la finalul volumului de Teatru apărut în 1947, scriitorul îşi exprimă 

` viziunea asupra noii formule teatrale: „Acţiunea este condiţionată de aceste acte de 
cunoaștere, iar evoluţia dramatică este constituită prin revelațiile succesive, în care 
conflictul este în conştiinţa eroului, cu propriile lui reprezentaţ 


* GENEZA PIESEI DE TEATRU 

Piesa de teatru „Jocul ielelor”, începută în 1916 şi terminată în 1918, apoi 
refăcută în 1946, este prima creaţie a dramaturgului Camil Petrescu. Scriitorul 
mărturisea în aceeaşi Addenda că acest text dramatic s-a născut din revelaţia 
existenţei într-o lume imperfectă, egoistă: „Student, solicitat de toate contradicți- 
ile şi mirajele, mă întorceam pe înserate, într-o sâmbătă din mai 1916 cu obrajii 
încinşi de invidie și dezgust, cu pumnii strânşi de înfrigurare de la o «bătaie de 
flori» de la rondul al doilea de la «șosea»... (...) Zdrobite în picioare, corolele 
erau împinse spre rigolele trotuarului amestecate cu resturi de ziare, pe care pri- 
virea ageră a tânărului de 22 de ani putea descifra din mers, chiar la ora aceea, 
titlurile ştiute pe dinafară, despre gigantica măcinare de la Verdun... Înţelegeam 
atunci că lumea asta nu e «cea mai bună cu putință», că Leibniz nu avea drepta- 
te. În sâmbăta aceea s-a desprins în mine însumi autorul dramatic şi într-o săp- 
tămână lucrând însetat zi şi noapte, am scris, într-o cameră mobilată de pe lângă 
Arsenal, prima versiune din Jocul ielelor care trebuie să fie drama imperativului 
violent şi categoric al «Dreptăţii sociale».” 


* TEMATICĂ 

Tema piesei este drama intelectualului care, slujind ideea de justiţie absolută, 
intră în conflict cu sine și cu realitatea din jur. Animat de o încredere orgolioasă 
în justiția absolută, personajul principal, Gelu Ruscanu, descoperă că principiile 
sunt contrazise de realitate, devenind inoperante într-o lume al cărei unic restor 
este poziţia socială. 


* STRUCTURĂ 

Cele trei acte și douăsprezece tablouri ale piesei de teatru urmăresc traseul 
conştiinţei ulcerate a lui Gelu Ruscanu, personajul principal al operei, care iniția- 
ză o campanie împotriva unui demnitar al statului, bănuit de înfăptuirea unei cri- 
me. Piesa de teatru se deschide cu o discuţie despre o crimă pasională petrecută 
în Franţa, unde un ziarist care publicase o scrisoare a fostei iubite fusese asasinat 
de aceasta din cauza scandalului public generat de lipsa de discreție. Evocarea 
acestui incident, asociat tentativei lui Gelu Ruscanu de a publica o scrisoare sem- 
nată de fosta sa iubită, Maria Sineşti, anunţă, într-o oarecare măsură, sfârșitul 
piesei. Similitudinea dintre asasinarea ziaristul francez şi situaţia lui Ruscanu, 
anticipează sfârşitul tragic al protagonistului. 


* TITLUL 

„Jocul ielelor” este o metaforă al cărei sens este dezvăluit în text de persona- 
jul Penciulescu, cel care asociază fascinația lui Gelu Ruscanu pentru dreptate ab- 
solută cu intransigența revoluționarului francez Saint-Just: „Cine a văzut ideile 
devine neom, ce mai?... Trece flăcăul prin pădure, aude o muzică nepământească 
şi vede în luminiș, în lumina lunii, ielele goale și despletite, jucând hora. Rămâ- 
ne înmărmurit, pironit pământului, cu ochii la ele. Ele dispar și el rămâne neom.” 


+ CONFLICT DRAMATIC 

Directorul ziarului Dreptatea socială, Gelu Ruscanu, duce o campanie de pre- 
să în contra Ministrului Justiţiei, Şerban Saru Sineşti. Îi cere să demisioneze din 
funcţie, deoarece i se pare abominabil ca reprezentantul justiţiei să fi omorât o 
mătușă pentru a o moşteni. Gelu Ruscanu se afla în posesia unei scrisori care 
atesta această crimă, semnatara fiind chiar soţia lui Sineşti, Maria, care fusese 
amanta lui Gelu Ruscanu. 

Pentru a pune capăt campaniei denigratoare, Gelu Ruscanu este vizitat de 
patru personaje emblematice pentru o lume care acceptă compromis după com- 
promis. Primul personaj este mătușa lui Gelu, cea care întruchipează ipostaza 
de mamă, deoarece îl crescuse pe Gelu după ce tatăl acestuia se sinucisese, în 
urma unui scandal ruşinos. Mătușa îi aminteşte că Sineşti a fost alături de familia 
Ruscanu în acele momente tragice, mușamalizând scandalul care ar fi putut 
întina memoria tatălui lui Gelu. În faţa acestor dezvăluiri, Gelu rămâne inflexibil, 
dispus fiind să sacrifice memoria tatălui pentru idealul dreptății absolute. 

A doua ipostază umană este întruchipată de Praida, apărătorul unei filozofii 
pragmatice, care acceptă înțelegerea propusă de Sineşti (eliberarea unui deţinut 


politic, Petru Boruga, în schimbul scrisorii compromiţătoare). Apare apoi în sce- 
nă chiar Sineşti, tipul politicianului veros, care demontează orice posibilitatea de 
contraatac faţă de toate denigrările ministrului. Acesta îi reproşează lipsa de sen- 
timent față de autoarea scrisorii, prin scandalul triunghiului conjugal, apoi pune 
în discuţie valabilitatea scrisorii ca probă în justiţie. 

Ultima ipostază umană adusă în scenă este Maria Sineşti, care invocă amin- 
tirea unei iubiri trecute, cerându-i lui Gelu să abandoneze lupta cu Sineşti. Mai 
mult chiar, ea îi propune să fugă împreună, însă Gelu nu poate accepta compro- 
misul în numele unei iubiri efemere. 

Piesa se încheie cu sinuciderea protagonistului, care nu poate să accepte com- 
promisuri în plan moral, victimă a modului abstract de a înțelege dreptatea din- 
colo de oameni, sintetizat într-o formulă cunoscută: „Să se facă dreptate, de-ar fi 
să piară lumea.” 


+ CARACTERIZAREA PERSONAJULUI GELU RUSCANU 

Gelu Ruscanu, directorul ziarului Dreptatea socială, este „un bărbat ca de 
27-28 de ani, de o frumuseţe mai curând feminină, cu un soi de melancolie în 
privire chiar când face acte de energie. Are nervozitatea instabilă a animalelor 
de rasă...” În jurul acestui personaj se țese conflictul de profunzime al piesei, 
care se consumă la nivelul conştiinţei sale, relaţiile acestuia cu celelalte persona- 
je funcţionând ca elemente catalizatoare, ca purtătoare de mesaje care adâncesc 
drama. Ruscanu este tipul intelectualului a cărui existență este ordonată de un 
sistem superior de valori morale, situate în zona esenţelor pure, absolute. 

Indicaţiile scenice relevă prăbuşirea interioară care motivează actul suicidal. 
În discuţia cu Irena Ruscanu „o priveşte cu o brutală precizie”, stăpânindu-şi ui- 
mirea când află că tatăl său, Grigore Ruscanu, delapidase din banii unei socie- 
tăți fiind acoperit de Sineşti care păstrase o scrisoare compromiţătoare, atestând 
fapta. Replica sa finală este amară şi ironică, în egală măsură, deoarece Gelu 
proiectase în tatăl său imaginea neîntinată a unui model: „Adică să acoperim 
fărădelegile trecute cu una nouă...? (frânt în el după un timp) Lasă mătuşă, acolo 
în groapă să-și primească tata pedeapsa și să îndure memoria lui dacă e nevoie ca 
un pic de adevăr să iasă deasupra... (surâzând tulburat). Nu e nimic dacă suferă 
puţin fotografia lui.” 

În fața lui Praida își păstrează echilibrul şi se arată dezgustat de încercările po- 
liticianului Narcianu de a deturna campania de presă într-un scandal de presă me- 
nit să răstoarne guvernul. Discuţia cu Sineşti precipită evenimentele tragice, prin 


abilitatea politicianului de a deturna scopul întrevederii în aşa manieră încât să pară 
victimă a campaniei de presă şi făcându-l pe Ruscanu să treacă de la ;încurcat” 
la „obosit, enervat” pentru că replicile politicianului se strâng „ca un cleşte”, 

Gestul decisiv este cel făcut de Praida, care arde scrisoarea după înțelegerea 
cu Sineşti de a-l grația pe deţinutul Petre Boruga. Aflat față în față cu propria-i 
conştiinţă, Gelu respinge orice compromis, refuză să facă jocul celor din jur, pen- 
tru interese care i se par meschine. Gestul arderii scrisorii are semnificaţia prăbu- 
şirii sistemului de valori pe care personajul îl socotea infailibil. Având revelația 
faptului că devine implicit complicele lui Sineşti şi că trăiește într-o lume lipsită 
de moralitate, revelaţia imposibilității de a-şi păstra conștiința imaculată într-o 
societate care nu are acces la Absolut, Gelu se sinucide ca urmare a crizei de con- 
ştiinţă. „Câtă luciditate, atâta existență şi deci atâta dramă”, constată cu amără- 
ciune Gelu Ruscanu, 


(pentru variantele care propun spre analiză relaţiile dintre personajele 

unui text dramatic scris de Camil Petrescu) 

* RELAȚIA DINTRE DOUĂ PERSONAJE 

Punctul culminant al piesei de teatru „Jocul ielelor” este reprezentat de tablo- 
ul al VII-lea, în actul III, care surprinde schimbul de replici tăioase dintre Gelu 
Ruscanu și Ministrul Justiţiei, Şerban Saru-Sineşti. Cei doi se cunoşteau de mult 
timp, de vreme ce Saru-Sineşti fusese un apropiat al familiei Ruscanu, gazdă a 
tânărului Gelu în perioada studenției. Deși au acelaşi statut social, personajele se 
diferenţiază în plan moral. Gelu probează tărie de caracter, onestitate şi simț etic. 
Crezul său este exprimat simplu şi fără echivoc: „noi urmărim legea pură şi ideea 
de dreptate însăși... Legea este în noi...” Din portretul fizic făcut prin indicaţii 
scenice se reţine „un soi de melancolie în privire chiar când face acte de energie”, 
Totodată „priveşte totdeauna drept în ochi pe cel cu care vorbește, şi asta-i dă o 
autoritate deosebită”. Din portretul adversarului său se remarcă atributele puterii 
afirmate orgolios: „Sinești e acum bărbat ca la 46 de ani, înalt, lat în umeri, cu 
oase tari şi totuşi cu aspect uscat, având ceva dintr-un taur negru, ciolănos și slab, 
cu privire neadormită...” Notaţia auctorială fixează rapacitatea personajului ver- 
satil, care este „vânjos, cu gât de lup”. 

Scandalul de presă menit să îl ducă pe Sineşti „de pe banca ministerială pe 
banca justiţiei” este demontat prin abilitatea avocatului. Aducând în discuţie pa- 
radoxul dintre apărarea dreptăţii absolute şi implicaţiile etice ale relaţiei cu o fe- 
meie căsătorită, Sineşti ştie să-l pună pe Ruscanu într-o situație stânjenitoare. 


Vorbele lui „ca o lamă de stilet” lovesc în conștiința lui Ruscanu, căruia îi re- 
proşează, cu multă viclenie, lipsa de umanitate, prin jertfirea prestigiului femeii 
iubite în numele dreptăţii absolute: „Nu vei lovi decât tot în această nenorocită, 
căci vei da probă opiniei publice, nu numai purtarea ei de soţie nedemnă, și de 
mamă denaturată care nu-și va mai putea păstra copiii, dar vei etala și tarele ei in- 
time de femeie bolnavă...” Argumentele juridice probează viclenia şi orgoliul mi- 
nistrului: „Pot propune scoaterea din fundul ocnei a unor oameni uitaţi de semenii 
lor şi de Dumnezeu acolo și pot deschide acţiuni care să trimită în fundul ocnei al- 
ţii, nimicind astfel familii întregi, distrugând fericirea soțiilor şi a copiilor.” 

În mod fatal, Gelu Ruscanu reface destinul tragic al tatălui înțelegând că ob- 
sesia absolutului le-a fost declinul: „Ceea ce voia el, ceea ce vreau eu, înțeleg 
acum, nu e cu putință” şi că acesta se va sinucide cu arma adusă de femeia iubită. 


* CONCLUZIE 

Mesajul textului dramatic este dat de meditaţia gravă pe tema dramei intelectu- 
alului ostracizat de societate. Gradarea tensiunii interioare a personajului, acumu- 
larea treptată de revelații asupra naturii umane conduc spre un deznodământ tragic. 

Drama „Jocul ielelor” rămâne un moment important în evoluţia teatrului româ- 
nesc prin arhitectura echilibrată, riguroasă a piesei, lipsită de fast, dar și de mono- 
tonie, ceea ce demonstrează complexitatea dramei absolute, a teatrului de idei. 


Modelul 21 


SUBIECTUL | (50 de puncte) 

A. 

1. Secvența „se zbate în mine dorul” sugerează dorul copleşitor de locurile pi- 
toreşti de la Balcic. 

2. Două repere ale Balcicului interbelic frecventate de turişti sunt localurile 
lui Șemşidim şi Mahmud. 

3. Interogaţia retorică din fragmentul citat sugerează sentimentele intense de 
regret ale autoarei. 

4. Secvența „mă sufocă urâţenia” sugerează mizantropia autoarei care detestă 
monotonia spaţiului citadin şi îşi doreşte întoarcerea la Balcic. 

5. Secvența dată relevă pasiunea pentru călătorii şi contrastul dintre un spațiu 
banal, oraşul văzut ca un loc străin faţă de pitorescul Balcic, şi frumuseţea mării. 


Autoarea rememorează cu nostalgie călătoria care s-a încheiat, generalizând im- 
presia negativă pe care i-o stârneşte mediul urban. 


B. 

Călătoria, ca formă de relaxare, educare sau divertisment, permite lărgirea 
orizontului cunoaşterii, fiind o experienţă necesară dezvoltării fiecărei persoane. 
În opinia mea, călătoria presupune, în egală măsură, detașarea de stresul cotidian 
şi interacţiunea cu civilizaţii diverse. 

Nu de puţine ori omul modern simte nevoia de a se detaşa de presiunea cotidi- 
anului, prin călătorii, ca formă de relaxare într-un spaţiu familiar, în mijlocul na- 
turii sau într-o lume exotică. Pentru Jeni Acterian această lume este reprezentată 
de Balcicul interbelic, plin de locuri pitoreşti, de un exotism oriental, marcat de 
nume specifice precum Mahmud sau Șemşidim sau de locuri astăzi pierdute pre- 
cum „la mahoane” sau farul evocat de autoare în jurnalul său. 

Călătoria poate deveni o formă de cunoaştere și de autocunoaștere. Pe de-o 
parte, orice călătorie te apropie de oameni noi, de situaţii inedite, de civilizaţii 
pe care le poţi analiza din interior. Pe de altă parte, o călătorie te face să te cu- 
noști într-un context nou, cu reacții mai mult sau mai puţin previzibile. În acest 
sens, călătoria în sine va revela sensurile profunde, aproape spirituale ale acestui 
demers. Fascinaţia paradisurilor artificiale a inspirat scriitorii simbolişti care ve- 
deau în călătoria imaginară o formă de detaşare de infernul existenţial. Călătoria 
reprezintă o aventură și o continuă căutare, descoperirea unui spaţiu necunoscut, 
motivată de o nemulțumire faţă de rutină sau de constrângeri. 

Fie că ne gândim la călătorie ca formă de cunoaştere sau relaxare, fie că o pri- 
vim ca pe o eternă temă a literaturii, nu putem neglija componenta psihologică a 
acestui demers care are drept finalitate lărgirea orizontului de cunoaştere. 


SUBIECTUL al Il-lea (10 puncte) 

Fragmentul citat aparține genului dramatic, deoarece modul de expunere do- 
minant este dialogul, iar replicile personajelor sunt precedate de numele acestora. 
Fragmentul debutează cu precizarea actului din care a fost extras şi cu indicaţiile 
scenice prin care se fac precizări cu privire la cadrul desfășurării acțiunii. În ega- 
1ă măsură, se observă, prin schimbul de replici ale personajelor, conflictul drama- 
tic, care dezvăluie situaţia tensionată în care se află Tipătescu şi Zoe. 


SUBIECTUL al Ill-lea (30 de puncte) 
Text propus: Ultima noapte de dragoste, întâia noapte de război de Camil 
Petrescu 


În contextul perioadei interbelice, Camil Petrescu adoptă formula epică a 
scriitorului francez Marcel Proust, pe care a încercat să o și teoretizeze prin mai 
multe articole şi conferinţe care veneau în prelungirea teoriei lovinesciene referi- 
toare la sincronism. Studiul fundamental care prezintă teoria despre roman a lui 
Camil Petrescu este „Noua structură şi opera lui M. Proust”, publicat în volumul 
Teze și antiteze (1936), în care pledează pentru autenticitate prin renunţarea la ti- 
parele romaneşti tradiționale în favoarea subiectivismului auctorial. 

Romancierul afirmă că prezentul este alcătuit „dintr-o curgere de imagini ale 
mele, din trăirea mea. E fluxul conştiinţei mele înseși de vreme ce o altă existen- 
tă nu e decât deducție.” Această ultimă idee este esenţială, căci în planul creației 
Camil Petrescu va asuma această atitudine şi romanele sale vor fi scrise la per- 
soana I. Pentru a evita arbitrariul din romanul tradiţional, cu care polemizează, 
Camil Petrescu susţine că „nu e decât o singură soluție: să nu descriu decât ceea 
ce văd, ceea ce aud, ceea ce înregistrează simțurile mele, ceea ce gândesc eu. 
Asta-i singura realitate, pe care o pot povesti. Dar aceasta-i realitatea conştiinţei 
mele, conţinutul meu psihologic. Din mine însumi nu pot ieşi. Eu nu pot vorbi 
onest decât la persoana 1.” 

Apropiindu-se de formula artistică proustiană, perspectiva narativă unisci- 
entă din romanele lui Camil Petrescu lasă să transpară portretele altor perso- 
naje din acţiunile şi gândurile lor, aspect evident în capodoperele prozei sale: 
„Ultima noapte de dragoste, întâia noapte de război” şi „Patul lui Procust” pentru 
că, aşa cum observa Ovid S. Crohmălniceanu, „fidel esteticii proustiene, Camil 
Petrescu îşi construieşte și el romanele sale cu o singură perspectivă”. Astfel 
„Ultima noapte de dragoste, întâia noapte de război” este, în egală măsură, o 
lungă confesiune pe tema iubirii şi a geloziei, dar şi un jurnal de campanie, 
precedat de mărturiile celui care-l redactează. 

Sub aspect structural romanul are două părți care sunt aparent autonome: un 
„roman pasional în care ni se descrie curba geloziei lui Gheorghidiu” și „un jur- 
nal de campanie”. Cele două părți ale romanului sunt unificate de prezenţa unei 
singure conștiințe (cea a naratorului personaj, Ștefan Gheorghidiu), precum şi de 
un artificiu de compoziţie prin inserarea în debutul romanului a unei scene care 
declanșează memoria involuntară (discuţia de la popota ofiţerilor din regimen- 
tul XX despre crima pasională, care răscoleşte sufletul chinuit al subofiţerului 


Gheorghidiu, călăuzit de obsesia iubirii absolute: „Cei care se iubesc au drept de 
viaţă şi de moarte unul asupra celuilalt.”). 

Memoria involuntară reînvie întâmplări petrecute cu doi ani înaintea episodu- 
lui evocat, dar conştiinţa selecționează secvenţe care vin să pună în lumină ge- 
lozia patologică, capitolul al doilea al romanului deschizându-se cu afirmaţia: 
„Eram însurat de doi ani cu o colegă de la Universitate şi bănuiam că mă înşală.” 

Tema romanului este reprezentată de analiza intelectualului lucid, respins de 
societate, singurul personaj camilpetrescian care reuşeşte să pună capăt angoase- 
lor sale şi să se salveze, deoarece incursiunea în timpul memoriei duce la o ana- 
liza lucidă a eșecului în dragoste. Tocmai de aceea în roman se poate vorbi, în 
egală măsură, despre un timp subiectiv, psihologic, în care Gheorghidiu sondea- 
ză cele mai profunde tainiţe ale sufletului său torturat de gelozie și un timp real, 
înainte şi după Primul Război Mondial. Reperele spațiale evocate în roman sunt 
realiste, permiţând aducerea în prim-plan a unor medii sociale diverse prin evo- 
carea Bucureștiului antebelic şi a frontul de pe valea Prahovei. 

Incipitul este construit în manieră realistă, cu detalii de timp și spaţiu: „În 
primăvara anului 1916, ca sublocotenent proaspăt, întâia dată concentrat, luasem 
parte, cu un regiment de infanterie din capitală, la fortificarea văii Prahovei, între 
Buşteni şi Predeal”, în timp ce finalul deschis lasă loc interpretărilor multiple, 
așa cum se întâmplă în proza modernistă. Subînţelegem că Ştefan Gheorghidiu, 
obosit să mai caute certitudini şi să se mai îndoiască, se detașează de tot ce sim- 
tise pentru Ela și lasă în urmă „tot trecutul”. 

În ceea ce priveşte semnificaţia titlului se remarcă perspectiva subiectivă asu- 
pra a două experienţe esenţiale pentru evoluția personajului: iubirea şi războiul, 
sfârşitul romanului sugerând o eliberate a protagonistului de gelozie. 


+ CARACTERIZAREA PERSONAJULUI ȘTEFAN GHEORGHIDIU 

În centrul romanului se află destinul lui Ştefan Gheorghidiu, intelectual mereu 
tentat de metafizică, de speculaţia teoretică. Proiectase în Ela un ideal de femi- 
nitate, pentru ca apoi să fie contrariat de atitudinile soției sale care se va dezvălui 
drept un spirit mult mai comun, fascinat de existența mondenă. Această trăsătură 
se va manifesta după ce Gheorghidiu va intra în posesia unei averi imense, primi- 
te ca moştenire. Analiza retrospectivă, prilejuită de memoria involuntară, schim- 
bă perspectiva personajului narator asupra femeii iubite și a momentului în care 
s-a îndrăgostit de vreme ce admiraţia şi duioşia inspirate de Ela, studentă la Filo- 
logie, se amestecaseră cu orgoliul: „Începusem totuși să fiu măgulit de admiraţia 
pe care o avea mai toată lumea pentru mine fiindcă eram atât de pătimaș iubit de 


una dintre cele mai frumoase studente, și cred că acest orgoliu a constituit baza 
viitoarei mele iubiri.” 

Noul statut social aduce cu sine confruntarea cu o lume pe care Ştefan decla- 
rase că o detestă pentru ipocrizia sa şi obsesia parvenirii: „moştenirile acestea 
nu sunt totdeauna fără primejdie. De cele mai multe ori părintele care lasă avere 
copiilor le transmite şi calităţile prin care a făcut averea: un obraz mai gros, un 
stomac în stare să digere şi ouă clocite, ceva din sluțenia nevestei luate pentru 
averea ei, neapărat o şiră a spinării flexibile ca nuiaua.” 

Acest mediu social amintește de universul creațiilor epice balzaciene, iar 
Gheorghidiu este „un filozof într-o lume de neştiutori de carte cinici, şi aceşti ne- 
ştiutori de carte îl păcălesc şi îi fură o bună parte din moştenire” (G. Călinescu). 

Se vădeşte faptul că nu are niciun fel de abilitate în afaceri, aşa încât este ne- 
voit să lase administrarea averii sale pe seama unchiului Nae Gheorghidiu, poli- 
tician veros, prins în afaceri cu Tănase Vasilescu Lumânăraru, un analfabet care 
avea geniul speculativ. Această lume îi este ostilă lui Ștefan Gheorghidiu care ob- 
servă cum Ela se adaptează societăţii mondene, declanșând în sufletul lui Ștefan 
o încleştare teribilă, generată de nevoia unei certitudini că soţia sa este infidelă. 

Momentul declanșării războiului acutizează neliniştea din sufletul personajului 
care se confruntă cu tragismul lucrurilor mărunte, sfârşitul dramatic al unor des- 
tine anonime, absurdul sau aleatoriul ce guvernează existenţele celor din tranşee. 
Gheorghidiu are astfel revelaţia absurdului existenţei ce poate fi curmată brusc, dar 
şi a zădărniciei tuturor concepțiilor sale filozofice, a speculațiilor sale metafizice. 

Sub raport structural, partea a doua rezolvă pe cea dintâi din perspectiva unei 
experienţe dramatice, tragedia colectivă a războiului care face ca iubirea şi moar- 
tea să fie puse faţă în față, triumfând setea de viață a personajului, capabil de un 
nou început. 

Prin adâncirea analizei psihologice, Camil Petrescu pune în discuţie rapor- 
tul intelectualului cu lumea, care relevă unitatea problematică a operelor epice 
şi dramatice ale lui Camil Petrescu, prin încercarea „de a epuiza prin existența 
individuală, toate răzvrătirile, iluziile şi dezamăgirile intelectualului încăpățânat 
să nu fie decât intelectual și deci să ducă lupta cu ordinea ostilă din jur numai în 
aceeaşi calitate” (Ovid S. Crohmălniceanu). 


* CONCLUZIE 
Primul roman semnant de Camil Petrescu rămâne o dată de referință în evo- 
luţia prozei româneşti, prin formula epică inedită, apreciată pe drept cuvânt de 


G. Călinescu care o socotea „o proză superioară, căci din acest monolog nervos 
se desprinde încetul cu încetul o viață sufletească indeterminată, dar reală, un soi 
de simfonie intelectuală care te surprinde prin exactitatea cu care elemente dis- 
parate se adună”. 


Modelul 22 


SUBIECTUL I (50 de puncte) 

A. 

1. Secvența sugerează absenţa interesului. 

2. Autoarea textului memorialistic era de religie anglicană. 

3. Două elemente asociate ortodoxiei rusești aşa cum apar în fragmentul citat 
sunt icoanele și catapeteasma cu trei uși. 

4. „Lucrul ciudat” cu care s-a confruntat autoarea la vârsta maturității a fost să 
îşi boteze copiii în religia mamei sale. i 

5. Copilul descoperă cu teamă şi curiozitate diferenţele de ritual religios care 
i-o revelează pe mama sa ca pe o fiinţă „cu un nimb deosebit”. Sentimentul reli- 
gios este oarecum proiectat în imaginea mamei sale care i se pare autoarei „mai 
neapropiată, mai stranie, ca nefăcând parte din realitatea zilnică”. 


B. 

Religia este legătura indisolubilă dintre om şi Creator, atât de acut resimţită 
în societatea modernă când este evidentă nevoia omului de spiritualitate, oferind, 
adesea, răspunsuri la probleme existenţiale. 

Pentru mine, raportul cu divinitatea este receptat prin prisma educaţiei din 
familie, dar şi prin preocuparea faţă de domeniul umanist, deoarece consider că 
religia este o temă des abordată în arte în ultimele secole. Cred că întoarcerea ar- 
tiștilor la tema religioasă în perioada modernă reflectă neliniștile legate de finali- 
tatea existenţei, fiind abordată mai ales dintr-o perspectivă filozofică, 

În primul rând, religia este o temă pe cât de generoasă, pe atât de controver- 
sată, putând fi privită din perspective diferite. Pe de-o parte, se poate referi la 
căutarea sensurilor creaţiei, ca în piesele de teatru ale lui Lucian Blaga, mai 
ales „Meșterul Manole”, prin opoziţia evidentă cu diferite credințe precreşti- 
ne, simbolizate de Găman, sau cu o perspectivă eretică, sugerată prin personajul 


Bogumil. Tot astfel, tema religioasă reflectă o teribilă încleștare a omului care 
caută revelarea divinului, ca în psalmii arghezieni. 

În al doilea rând, trebuie insistat asupra faptului că religia este asociată, din 
perspectiva scriitorilor gândirişti ai secolului trecut, cu specificul naţional, repre- 
zentând nota originală a culturii noastre în raport cu cea europeană. În memorii- 
le sale, Regina Maria îşi exprimă uimirea față de ritualul ortodox care o făcea pe 
mama sa diferită față de cei care erau de confesiune anglicană. Paradoxul matu- 
rităţii reginei a fost adoptarea acestui ritual răsăritean prin botezarea copiilor săi 
în religia ţării a cărei regină a devenit la vârsta maturității. 

În concluzie, religia marchează evoluţia spirituală a unei persoane sau repre- 
zintă o temă des abordată în cultura română, suscitând abordări diverse, legate de 
continua căutare a sensurilor existenţei. 


SUBIECTUL al Il-lea (10 puncte) 


Fragmentul dat se încadrează în lirica neomodernistă prin ineditul imaginaru- 
lui poetic, sentimentul copleşitor al iubirii fiind asociat simbolului solar. Strada, 
fereastra sunt elemente ale unei realităţi monotone transfigurate de sentimentele 
intense, idee poetică surprinsă în recurenţa epitetului colorate și figuraţia carne- 
valescă care sugerează candoarea sentimentelor. Se remarcă astfel o propensiune 
a scriitorului spre ludic, una dintre trăsăturile neomodernismului. 


SUBIECTUL al Ili-lea (30 de puncte) 


Text propus: Ultima noapte de dragoste, întâia noapte de război de Camil 
Petrescu 


În contextul perioadei interbelice, Camil Petrescu adoptă formula epică a scrii- 
torului francez Marcel Proust, pe care a încercat să o şi teoretizeze prin mai multe 
articole şi conferințe care veneau în prelungirea teoriei lovinesciene referitoare 
la sincronism. Studiul fundamental care prezintă teoria despre roman a lui Camil 
Petrescu este „Noua structură și opera lui M. Proust”, publicat în volumul Teze 
şi antiteze (1936), în care pledează pentru autenticitate prin renunțarea la tiparele 
romaneşti tradiţionale în favoarea subiectivismului auctorial. 

Romancierul afirmă că prezentul este alcătuit „dintr-o curgere de imagini ale 
mele, din trăirea mea. E fluxul conştiinţei mele înseși de vreme ce o altă existen- 
tă nu e decât deducție”. Această ultimă idee este esențială, căci în planul creaţiei 


Camil Petrescu va asuma această atitudine şi romanele sale vor fi scrise la per- 
soana I. Pentru a evita arbitrariul din romanul tradiţional, cu care polemizează, 
Camil Petrescu susţine că „nu e decât o singură soluție: să nu descriu decât ceea 
ce văd, ceea ce aud, ceea ce înregistrează simțurile mele, ceea ce gândesc eu. 
Asta-i singura realitate, pe care o pot povesti. Dar aceasta-i realitatea conştiinţei 
mele, conţinutul meu psihologic. Din mine însumi nu pot ieși. Eu nu pot vorbi 
onest decât la persoana I”. 

Apropiindu-se de formula artistică proustiană, perspectiva narativă unisci- 
entă din romanele lui Camil Petrescu lasă să transpară portretele altor personaje 
din acţiunile și gândurile lor, aspect evident în capodoperele prozei sale: „Ultima 
noapte de dragoste, întâia noapte de război” şi „Patul lui Procust” pentru că, 
aşa cum observa Ovid S. Crohmălniceanu, „fidel esteticii proustiene, Camil 
Petrescu își construieşte și el romanele sale cu o singură perspectivă”. Astfel 
„Ultima noapte de dragoste, întâia noapte de război” este, în egală măsură, o 
lungă confesiune pe tema iubirii şi a geloziei, dar și un jurnal de campanie, pre- 
cedat de mărturiile celui care-l redactează. , 

„Ultima noapte de dragoste, întâia noapte de război”, romanul de debut al lui 
Camil Petrescu, demonstrează deschiderea către orizonturile modernității, prin 
notația autentică, punctul de plecare fiind experiența de război a scriitorului. Ro- 
manul a iscat controverse atât datorită structurii și tematicii sale, cât mai ales prin 
formula artistică, prin redactarea la persoana I și tehnica proustiană ilustrată prin 
“memoria involuntară sau încălcarea deliberată a desfăşurării cronologice a eve- 
nimentelor. 

Sub aspect structural romanul are două părți care sunt aparent autonome: un 
„roman pasional în care ni se descrie curba geloziei lui Gheorghidiu” şi „un jur- 
nal de campanie”. Cele două părți ale romanului sunt unificate de prezența unei 
singure conştiinţe (cea a naratorului personaj, Ştefan Gheorghidiu), precum și de 
un artificiu de compoziţie prin inserarea în debutul romanului a unei scene care 
declanșează memoria involuntară (discuţia de la'popota ofițerilor din regimen- 
tul XX despre crima pasională, care răscoleşte sufletul chinuit al subofiţerului 
Gheorghidiu, călăuzit de obsesia iubirii absolute: „Cei care se iubesc au drept de 
viaţă şi de moarte unul asupra celuilalt”). 

Memoria involuntară reînvie întâmplări petrecute cu doi ani înaintea episodu- 
lui evocat, dar conștiința selecționează secvenţe care vin să pună în lumină ge- 
lozia patologică, capitolul al doilea al romanului deschizându-se cu afirmaţia: 
„Eram însurat de doi ani cu o colegă de la Universitate şi bănuiam că mă înşală.” 


Tema romanului este reprezentată de analiza intelectualului lucid, respins de 
societate, singurul personaj camilpetrescian care reuşeşte să pună capăt angoase- 
lor sale şi să se salveze, deoarece incursiunea în timpul memoriei duce la o ana- 
liza lucidă a eșecului în dragoste. Tocmai de aceea în roman se poate vorbi, în 
egală măsură, despre un timp subiectiv, psihologic, în care Gheorghidiu sondea- 
ză cele mai profunde tainiţe ale sufletului său torturat de gelozie și un timp real, 
înainte şi după Primul Război Mondial. Reperele spaţiale evocate în roman sunt 
realiste, permiţând aducerea în prim-plan a unor medii sociale diverse prin evo- 
carea Bucureștiului antebelic şi a frontul de pe valea Prahovei. 

Incipitul este construit în manieră realistă, cu detalii de timp şi spaţiu: „În 
primăvara anului 1916, ca sublocotenent proaspăt, întâia dată concentrat, luasem 
parte, cu un regiment de infanterie din capitală, la fortificarea văii Prahovei, între 
Bușteni şi Predeal”, în timp ce finalul deschis lasă loc interpretărilor multiple, 
așa cum se întâmplă în proza modernistă. Subînţelegem că Ştefan Gheorghidiu, 
obosit să mai caute certitudini și să se mai îndoiască, se detașează de tot ce sim- 
tise pentru Ela și lasă în urmă „tot trecutul”, 

În ceea ce priveşte semnificaţia titlului se remarcă perspectiva subiectivă asu- 
pra a două experiențe esențiale pentru evoluția personajului: iubirea și războiul, 
sfârşitul romanului sugerând o eliberate a protagonistului de gelozie. 


+ RELAȚIA DINTRE DOUĂ PERSONAJE 

În romanul lui Camil Petrescu imaginea personajelor se filtrează prin fluxul 
conștiinței protagonistului, Ștefan Gheorghidiu, dintr-o „reprezentare mentală, 
ghidată strict de indicaţiile textului” sau „un orizont de conştiinţă” (Vasile Po- 
povici). Uniscienţa naratorială face ca acţiunea romanului să se reconstituie din 
evocări ale lui Ştefan, care pare scindat între analiza lucidă a unor episoade și 
gelozie obsesivă. 

Din această analiză se întrevede schimbarea de atitudine față de cea pe care o 
asociase unei iubiri absolute: „Simţeam că femeia aceasta a mea era un exemplar 
unic, aşa ca eul meu, ca mama mea, că ne întâlnisem de la începutul lumii, pes- 
te toate devenirile, amândoi, și aveam să pierim la fel amândoi”. Exaltat în fața 
propriilor silogisme, impune Elei o axiomă infirmată de existența imediată: „acei 
care se iubesc au drept de viaţă și de moarte, unul asupra celuilalt”. 

Proiectat retrospectiv, portretul femeii are atributele frumuseţii angelice „cu 
ochii mari, albaştri, vii ca nişte întrebări de cleştar, cu neastâmpărul trupului tânăr, 


cu gura necontenit umedă şi fragedă, cu o inteligenţă care irumpea, izvorâtă tot atât 
de mult din inimă cât de sub frunte, era, de altfel, un spectacol minunat”. 

Predispoziţia spre elaborare a unui mecanism analitic, căruia îi supune cele 
mai mici detalii ale existenţei sale, îl face să se autoizoleze în faţa unei lumi mă- 
runte căreia soția sa i se adaptează cu multă uşurinţă. Pătrunderea în cercuri eli- 
tiste ale societăţii o apropie pe Ela de domnul G. 

Stângăcia lui Ştefan Gheorghidiu la serate îi ştirbeşte stima de sine, deoare- 
ce i se pare că Ela „a descoperit că neştiința mea la dans e o inferioritate, că ne- 
glijenţa (relativă, foarte relativă) în îmbrăcăminte e un fel de dovadă de lipsă de 
rasă”. Artificiile pe care Ela le face pentru a sta lângă domnul G. în timpul excur- 
siei la Odobeşti, mutarea soției la Câmpulung în timpul pregătirilor pentru răz- 
boi, suprapuse coincidenţei că domnul G. fusese văzut în compania ei, îl fac pe 
Ştefan să fie pe punctul de a dezerta pentru a obţine certitudinea infidelităţii Elei: 
„Simţeam din zi în zi, departe de femeia mea, că voi muri, că durerile ulceroase 
— acum când nu mai puteam mânca aproape deloc — deveniseră de nesuportat.” 
Încordarea sufletească este substituită de spaima în faţa morții, deoarece Ștefan 
Gheorghidiu este rănit pe front: „Nu pot gândi nimic. Creierul parcă mi s-a ze- 
muit, nervii, de atâta încordare, s-au rupt ca niște sfori putrede.” 

Episodul cinei din final relevă detașarea lui Ştefan faţă de gesturile pline de 
afecţiune ale Elei: „Am privit-o cu indiferența cu care priveşti un tablou. Și fru- 
museţea ei blondă era acum de reproducere în culori, vreau să spun că avea 
ceva uscat, fără viață”. Deși deschide scrisoarea anonimă care ar fi putut proba 
vinovăția Elei, Ştefan îi spune cu seninătatea omului redevenit stăpân pe sine: 
„Ascultă, fată dragă, ce-ai zice tu, dacă ne-am despărţi?” Despărțirea este fără 
echivoc, Ștefan lăsându-i printr-un avocat „absolut tot ce e în casă, de la obiecte 
de preţ, la cărţi... de la lucruri personale, la amintiri. Adică tot trecutul.” 

Eşecul cuplului este generat de această schimbare de perspectivă şi orgoliu- 
lui cu care Gheorghidiu încearcă să aplice principii şi tipare existenţiale în rea- 
litatea imediată. Inflexibitatea sa duce la o condamnare a Elei fără putinţa de a 
se apăra: „sunt obosit şi mi-e indiferent chiar dacă e nevinovată”. În acest sens, 
Ştefan Gheorghidiu ignoră faptul că Ela este simbolul feminităţii şi că tocmai el, 
Gheorghidiu, judecă lumea după tipare prea severe, după un „pat al lui Procust”. 


* CONCLUZIE 
Primul roman semnat de Camil Petrescu rămâne o dată de referință în evo- 
luția prozei româneşti, prin formula epică inedită, apreciată pe drept cuvânt de 


G. Călinescu care o socotea „o proză superioară, căci din acest monolog nervos 
se desprinde încetul cu încetul o viață sufletească indeterminată, dar reală, un soi 
de simfonie intelectuală care te surprinde prin exactitatea cu care elemente dis- 
parate se adună”. 


Modelul 23 


SUBIECTUL | (50 de puncte) 


A. 

1. Expresia dată semnifică „pe bună dreptate”. 

2, Prin sintagma „arhive populare” scriitorul sugerează importanța culturii 
populare pentru înţelegerea spiritualității româneşti. 

3. Prin evocarea poeţilor latini în contextul analizei poeziei populare se insis- 
tă asupra ideii permanenţei unor teme literare în folclorul românesc care amin- 
tesc de perspectiva lui Vergiliu şi Ovidiu asupra vieţii campestre și a mitologiei. 

4. „Poezia poporală este întâia fază a civilizaţiei unui neam ce se trezeşte la 
lumina vieții.” 

5. Analiza scriitorului Alecu Russo cu privire la folclorul românesc se încheie 
cu un elogiul, făcându-se trimitere la doi poeți ai Antichității, ale căror creaţii 
sunt momente importante ale literaturii universale, asemănate ca valoare estetică 
cu balada Mioriţa, chintesență a spiritualităţii româneşti. 


B. 

Folclorul reprezintă moştenirea spirituală a unui popor, mărturia vie a creati- 
vității și originalității sale. În cultura română, folclorul a reprezentat o sursă de 
inspirație pentru toate domeniile artistice, iar pentru mine, studierea relației din- 
tre cultura populară şi cea cultă este relevantă pentru a-mi lărgi perspectiva asu- 
pra evoluţiei culturii poporului nostru. 

În primul rând, influenţa culturii populare asupra artelor nu trebuie limitată 
la analiza literaturii, de vreme ce exemple pot fi uşor de găsit în toate domeniile 
artistice. Elocvent, în acest sens, este exemplul lui George Enescu, cel mai mare 
compozitor român, cu o faimă internaţională, care, în Rapsodiile sale preia tona- 
lități şi ritmuri din muzica populară pe care le prelucrează cu un înalt simţ estetic. 
Tot astfel, în sculptura lui Brâncuşi, cel mai mare sculptor român, sunt prezente 


motive din arta populară, încărcate de un simbolism subtil, pentru care artistul 
este considerat unul dintre cei mai interesanţi artişti plastici moderni. 

În al doilea rând, analiza folclorului ca sursă de inspiraţie pentru artişti permi- 
te conturarea unor noi perspective asupra fenomenului artistic în ansamblul său. 
În articolul citat la exerciţiul anterior Alecu Russo realizează o analiză a poeziei 
populare din perspectiva filiaţiei cu marea literatură a Antichității latine. Trimi- 
terile la textele unor poeţi precum Vergilius sau Ovidiu, la care se întrevăd teme 
prezente în creaţiile populare românești, atrage atenţia asupra surselor civilizaţiei 
românești și implicit asupra importanţei patrimoniului cultural românesc. 

În concluzie, studierea relației dintre folclor şi contribuţia unor mari artişti la 
evoluţia culturii relevă, atât conştiinţa valorii acestui patrimoniu cultural repre- 
zentat de arta populară, cât și a evoluţiei culturii în ansamblul ei. 


SUBIECTUL al Ii-lea (10 puncte) 


Notaţia precisă a tuturor aspectelor care recompun un cadru campestru con- 
feră veridicitate stilului scriitorului realist. Descrierea se realizează dinspre ex- 
terior spre interior, pentru ca punctul de interes să fie reprezentat de perspectiva 
asupra pământului, urmărindu-se parcă „respiraţia sănătoasă a unui uriaș deş- 
teptat dintr-un somn greu”. Elementele vizuale și cele olfactive converg spre 
realizarea unui tablou al primăverii, dominat de „mirosul aspru, îmbătător şi în- 
viorător de glie”, care trezește în sufletul personajului care îl contemplă un sen- 
timent de bucurie: „Ion ieşea deseori în hotar să-și desfete sufletul în priveliștea 
pământurilor lui.” 


SUBIECTUL al Ill-lea (30 de puncte) 
Text propus: Enigma Otiliei de G. Călinescu 


+ TIPUL ROMANULUI 

G. Călinescu a fost, în concepția criticului Ovid S. Crohmălniceanu, primul 
nostru romancier citadin nu de tip analitic, ci clasic, balzacian, ilustrând această 
viziune despre roman în creații precum: „Cartea nunţii”, „Scrinul negru”, „Bietul 
Ioanide” şi „Enigma Otiliei”. 

Iniţiind o polemică cu scriitorul Camil Petrescu pornind de la arderea etapelor 
în evoluţia romanului prin adoptarea formulei proustiene înaintea asumării teh- 
nicii realist-balzaciene, G. Călinescu iese din sfera teoretică şi creează personaje 


memorabile, tipologice, învestite cu o trăsătură dominantă, care par a descinde 
din lumea lui Honoré de Balzac. 

În „Enigma Otiliei”, ca în toate celelalte romane ale sale, G. Călinescu pune 
în lumină capacitatea detaliului semnificativ de a crea o întreagă atmosferă, prin 
insistența asupra vestimentaţiei, a descrierii mediului sau gesturilor, reuşind ca, 
în cele din urmă, obiectele să aibă un limbaj propriu. 


* TEMATICĂ 

Tema romanului „Enigma Otiliei” este balzaciană, deoarece în centrul cărții 
stă istoria unei moştenirii și lupta pentru a parveni. Şi personajele lasă să se între- 
vadă figuri memorabile din galeria de portrete creată de scriitorul francez (Aglae 
este „baba absolută”, așa cum o numeşte Weissman, Stănică Raţiu reprezintă par- 
venitul de geniu, Costache Giurgiuveanu este avarul, Aurica este fata bătrână, 
iar Felix reprezintă adolescentul studios). Legată de acestă temă a moștenirii este 
cea a căsătoriei, devenită mijloc de parvenire prin îmbogățirea rapidă şi asigu- 
rarea unui statut social înalt. Multe personaje trăiesc drama neîmplinirii în plan 
matrimonial, sau, dimpotrivă, acced la o poziţie socială superioară prin mariaje 
făcute din interes. 


* STRUCTURA ROMANULUI 

Acţiunea romanului este structurată în douăzeci de capitole şi surprinde mai 
multe planuri narative care urmăresc destinul celor doi orfani — Felix Sima şi Oti- 
lia Mărculescu — al membrilor familiei Tulea şi nu în ultimul rând pe cel al lui 
Costache Giurgiuveanu, tutorele celor doi adolescenți. 


* RELAȚIA INCIPIT-FINAL 

În primele pagini ale romanului scriitorul descrie minuţios strada Antim, mai 
ales casa lui Giurgiuveanu așa cum arăta la venirea orfanului Felix Sima la Bucu- 
rești, spre a-şi găsi tutorele — unchiul Costache Giurgiuveanu: „Într-o seară de la 
începutul lui iulie 1909, cu puţin înainte de orele zece, un tânăr de vreo optspre- 
zece ani, îmbrăcat în uniformă de licean, intră în strada Antim...” 

Prezenţa personajului Felix Sima în primele şi ultimele pagini ale romanului 
asigură simetria dintre incipit şi final, probând grija pentru structura circulară a 
operei epice, deoarece, în ultimele pagini ale romanului, Felix este prezentat din 
nou pe strada Antim, după discuţia pe care o avusese cu Pascalopol despre Otilia: 
„Felix se închise în biroul lui şi scoase vechea fotografie pe care i-o dăduse Oti- 
lia. Ce deosebire! Unde era Otilia de altădată? Nu numai Otilia era o enigmă, ci 
şi destinul însuşi. Dinadins, într-o duminică, o luă pe strada Antim.” 


Încă din debutul romanului se remarcă trăsăturile balzacianismului, prin acu- 
mularea detaliilor semnificative, care au rol atât în caracterizarea unor personaje, 
cât şi în prezentarea unui mediu social. Relevantă, în acest sens, este descrierea 
camerei Otiliei, care conturează imaginea unei tinere cu preocupări intelectuale, 
pasionată de pian, dar şi de ultimele reviste de modă, impetuoasă şi imprevizibi- 
1ă, sau descrierea minuțioasă a străzii Antim, relevantă pentru perspectiva asupra 
personajelor, încadrate în tipologia parvenitului fără simţ estetic, fapt evidenţiat 
şi prin comentariul auctorial referitor la disproporţia dintre elementele arhitectu- 
rale care făceau din strada bucureșteană „copia în moloz a unei străzi italice”. 


* SEMNIFICAȚIILE TITLULUI 

În centrul romanului se află destinele orfanilor Felix şi Otilia, faţă de care ce- 
lelalte personaje îşi exercită influenţa de „părinţi”. Iniţial, romanul se intitula- 
se „Părinţii Otiliei”, însă, la sfatul editorului său, G. Călinescu schimbă titlul în 
„Enigma Otiliei”. Chiar autorul explica semnificaţia noului titlu prin dorința de a 
surprinde „criza tinereţii lui Felix, pus pentru întâia oară faţă în faţă cu absurdita- 
tea sufletului unei fete. [...] Nu Otilia are vreo enigmă, ci Felix crede că le are.” 


* PERSPECTIVA NARATIVĂ 
Discursul îi aparţine unui narator omniscient, omniprezent, care narează eve- 
. nimentele la persoana a treia, fiind extradiegetic și anticipând desfășurarea eve- 
nimentelor. Aceasta corespunde unei viziuni narative „din spate”, evidentă fiind 
notația auctorială, deoarece obiectivitatea este suspendată prin continua tendinţă 
de a comenta semnificaţia fiecărui episod definitoriu pentru evoluţia personajelor. 
Dincolo de personajul Felix Sima, care introduce lectorul în atmosfera romanului, 
se observă perspectiva auctorială prin grija pentru detalii semnificative şi adopta- 
rea unui limbaj de specialitate, fapt observat de Nicolae Manolescu: „naratorul că- 
linescian este un specialist și apelează la un limbaj profesional şi chiar pedant”. 


* CONFLICTE 

Conflictul principal vizează relaţia dintre familia lui Costache Giurgiuveanu 
şi clanul Tulea, condus de Aglae, sora bătrânului. Clamându-şi drepturile asupra 
averii fratelui său, Aglae încearcă să îndepărteze orfanii din casa bătânului. După 
prima criză a acestuia, clanul Tulea se instalează în casa lui Giurgiuveanu, iar 
Otilia este cea care îl cheamă în ajutor pe Pascalopol, pentru a aduce un medic. 

Un alt conflict din roman este cel generat de rivalitatea dintre Felix şi Pascalo- 
pol pentru mâna Otiliei. Sub presiunea exercitată de Aglae și victimă a indecizi- 
ei şi avariţiei bătrânului Costache Giurgiuveanu, Otilia îi mărturiseşte lui Felix că 


generozitatea şi maturitatea moşierului Pascalopol sunt de folos unor orfani ca ei. 
Deşi Felix moşteneşte averea familiei sale, Costache, numit tutore până la majora- 
tul tânărului, îi limitează cheltuielile, chiar şi cele pentru studii. Otilia nu se sfieş- 
te să îi ceară bani lui Pascalopol pentru ca Felix să înceapă studiile de medicină. 


* REPERE SPAȚIO-TEMPORALE 

În ceea ce privește perspectiva spațio-temporală în roman, trebuie precizat că 
acțiunea debutează „într-o seară de la începutul lui iulie 1909” și se desfăşoa- 
ră într-un spațiu citadin, deoarece, pe lângă strada Antim, este surprins un cadru 
vast, descris cu ocazia peregrinărilor lui Stănică Raţiu prin Bucureştiul începutu- 
lui de secol al XX-lea. 


* CARACTERIZAREA PERSONAJULUI COSTACHE GIURGIUVEANU 

Costache Giurgiuveanu este tutorele orfanilor Felix Sima și Otilia Mărcu- 
lescu, cel care îi adăposteşte în casa lui de pe strada Antim, rezistând presiunii 
exercitate de sora lui, Aglae Tulea. Între Felix și bătrân există o relaţie de rude- 
nie, sora bătrânului fiind mama lui Felix, căsătorită cu medicul Iosif Sima. Toc- 
mai de aceea, tânărul vine din internatul de la Iaşi, unde stătuse după moartea 
părinţilor lui, pentru a locui în casa tutorelui său. Portretul bătrânului anticipea- 
ză — prin precaritatea vestimentaţiei şi lipsa preocupării față de sine — tipologia 
avarului, amintind de personaje balzaciene precum Grandet sau Gobsec. Detali- 
ile sunt groteşti, conturând imaginea unui bătrân respingător: „Capul îi era atins 
de calviţie totală şi fața părea aproape spână şi, din cauza aceasta, pătrată. Buzele 
îi erau întoarse în afară şi galbene de prea mult fumat, acoperind numai doi dinţi 
vizibili ca nişte așchii de os.” Se observă faptul că prima apariție a bătrânului, pe 
scara întunecoasă a casei de pe strada Antim unde pătrunde Felix fixează tipolo- 
gia personajului prin gesturi și o frază caracteristică. Întrebat de nepotul său dacă 
este unchiul Costache, bătrânul răspunde: „Nu-nu-nu ştiu... nu stă nimeni aici, nu 
ştiu, nu cunosc.” Bâlbâiala bătrânului şi gesturile sale, vorbitul laconic și tărăgă- 
nat sunt tehnici ale tergiversării pentru a nu se deconspira în faţa celor din jur, de 
teamă ca aceștia să nu ceară o favoare sau bani. Din portretul bătrânului se rețin 
detalii bizare, precum maniera în care „clipea des ca bufhiţele speriate de o lumi- 
nă bruscă” și „buzele galbene de prea mult fumat”. Pe parcursul desfăşurării ac- 
ţiunii se acumulează şi alte gesturi, precum frecatul mâinilor, dovadă a unor trăiri 
intense, sau apetența spre negociere, grotescă fiind scena în care Giurgiuveanu, 
consultat de medic după primul atac, încearcă să îi vândă o seringă. 


La insistenţele lui Pascalopol şi simțindu-se în pericol după episodul instală- 
rii clanului Tulea în casa lui, bătrânul cedează cu greu o sumă de bani pentru ca 
Pascalopol să o pună la bancă în numele Otiliei. Moşierul observă cu câtă greu- 
tate se desparte bătrânul de o parte din banii săi, dar îl apără în faţa lui Felix: „El 
este un om cam slab, cu ciudățeniile lui, dar bine intenţionat, te asigur că e bine 
intenționat. Nu-l slăbeşte cucoana Aglae.” Trăsăturile de avar bonom sunt evi- 
denţiate și de Otilia: „Papa este un om bun, [...] însă are ciudăţeniile lui. Trebuie 
să fii îngăduitor cu el.” 

Costache este un personaj static, a cărui voință se orientează asupra unei sin- 
gure valori, averea, care face ca relațiile cu celelalte personaje să fie alterate. 
Giurgiuveanu era descendentul unei familii de macedoneni refugiaţi la sud de 
Dunăre, care cumpăraseră o moşie la Giurgiu, vândută apoi pentru o mutare la 
Bucureşti care să aducă un trai îndestulător. Cultivă o prietenie dezinteresată cu 
moşierul Pascalopol care îl sfătuieşte, în repetate rânduri, să o înfieze pe Otilia, 
fiica defunctei soţii, care îi asigurase, prin averea ei, baza investiţiilor în imobile. 

Faţă de avarii din creaţiile lui Balzac, Giurgiuveanu se umanizează prin dra- 
gostea față de Otilia, bucurându-se de fiecare gest tandru al acesteia: „râdea din 
toată fața lui când fata îl prindea în braţele ei lungi”. Teama de Aglae și obsesia 
tezaurizării averii sale îl determină să amâne în mod fatal înfierea fetei. Aceasta îi 
tolerează cu blândeţe avariția, relevată şi de apariţia vestimentară deplorabilă din 
care se remarcă: „ghetele de gumilastic, uscate şi încovoiate de vechime, ca niște 
iminei turceşti. Degetele mari tăiaseră cu unghia vârfurile şi ieşiseră ca două ghe- 
muri de ceară”, surtucul ponosit și nişte „nădragi largi de stambă colorată, legaţi 
jos, în lipsa şireturilor rupte, cu bucăţi de sfoară”. 

Bătrânul încarcă nota de plată a lui Felix, încearcă să îi vândă cursuri de fa- 
cultate luate de la studenții chiriaşi, vinde din imobile pentru a construi în curtea 
sa o casă pentru Otilia, dar viciul său pentru acumularea averii este speculat de 
arivistul Stănică Raţiu, care îi fură banii și bătrânul moare din cauza unui atac de 
apoplexie. 

Costache Giurgiuveanu este un personaj tragic, deoarece nu reuşeşte să îi ofe- 
re siguranța existenţei singurei ființe pe care o îndrăgește, după ce trăise într-un 
climat ostil impus de Aglae Tulea. Moartea este determinată de brutalitatea ges- 
tului lui Stănică Raţiu, ginerele Aglaei, care îi fură banii bătrânului, în ciuda ges- 
turilor neputincioase. 


(pentru variantele care propun spre analiză relaţiile dintre personajele 

unui text epic scris de G. Călinescu) 

* RELAȚIA DINTRE DOUĂ PERSONAJE 

Progresia acțiunii romanului lui G. Călinescu este dată de idila dintre cei doi 
orfani aflaţi sub tutela lui Costache Giurguveanu, Felix Sima şi Otilia Mărcu- 
lescu. Moş Costache ar fi trebuit să-şi asume rolul de protector al celor doi tineri, 
însă se teme de Aglae, sora lui, şi de perspectiva înstrăinării averii sale. Otilia nu 
era săracă, pentru că la baza averii lui Costache stătea moștenirea mamei ei, care 
se căsătorise cu Giurgiuveanu. Nici Felix nu era lipsit de resurse financiare, dar 
averea era administrată de Costache care îi încărca notele de plată cu lucruri fic- 
tive, fapt observat de Felix foarte târziu. 

Moş Costache amână sine die înfierea Otiliei din frică şi zgârcenie. Nu se poa- 
te despărți de bani în ciuda sfatului amicului său, Pascalopol, lucru care îi va fi 
fatal, deoarece va cădea victimă arivistului, Stănică Raţiu. 

În acest climat ostil, Felix vede în Otilia expresia feminătății de care fusese 
privat prin absența mamei. Încă de la apariţia tânărului în scenă Otilia îşi-mani- 
festă grija aproape maternă, îi cedează camera ei, îi coase nasturii, îl apără în faţa 
ostilităţii manifestate de Aglae, care îi reproșează lui Costache faptul că adăpos- 
tește orfani în casa lui. Felix ezită să îşi mărturisească sentimentele față de Oti- 
lia, scriindu-i o scrisoare, dar este deconcertat de atenţia pe care fata i-o acordă 
moşierului Leonida Pascalopol, de gesturile care îmbină naivitatea adolescentină 
cu cochetăria feminină. 

Pascalopol este animat de ideea de paternitate, revelându-i lui Felix comple- 
xitatea relaţiei cu Otilia: „Eu nu i-am cerut niciodată nimic domnișoarei Otilia şi 
n-am prea stat ca să disting ce e patern şi e ce viril în dragostea mea. (...) Otilia 
venea la mine simplu, ca o fiică, şi-mi cerea ceva. [...] S-a format între noi o ru- 
denie sui generis...” însă, aşa cum preciza Ovid S. Crohmălniceanu, „drama Oti- 
liei e că Pascalopol nu-şi poate realiza instinctul patern decât printr-o expresie 
erotică. El, ca să-i fie tată, trebuie să-i devină soţ.” 

Felix și Otilia sunt două personaje complexe ale romanului, ale căror voințe 
nu se lasă alterate de mediul social marcat de determinări materiale. Felix se în- 
cadrează în tipologia adolescentului în formare, deoarece traversează un drum 
inițiatic, de la adolescență la maturitate, cunoscând neliniştile unei iubiri cas- 
te faţă de Otilia pe care o idealizează: „Tu nu cunoşti viaţa, Felix — reluă Otilia 
ideea — pentru o fată, reuşita în viaţă nu e o chestiune de studiu şi de energie. 


Admir inteligența și voința ta de bărbat, astea nu sunt bune şi pentru o femeie. 
Rostul femeii este să placă, în afară de asta nu poate fi fericire.” 

Încă din debutul romanului Felix este prezentat drept „un tânăr de vreo opt- 
sprezece ani (...) faţa îi era însă juvenilă şi prelungă, aproape feminină din prici- 
na șuviţelor mari de păr care-i cădeau pe sub șapcă”. Se insistă apoi asupra unui 
detaliu vestimentar, haina croită pe corp, în stil militar, sugerând stilul rigid de 
gândire al tânărului. 

Fiind complet debusolat în fața inocenţei combinate cu pragmatismul și stă- 
pânirea de sine de care dă dovadă Otilia, Felix are față de aceasta „o atracție care 
devine din ce în ce mai tiranică. Noaptea, chipul Otiliei îl urmărea tot timpul, cu 
temerea tot deodată de a nu-l pierde. Simţea o ciudată nevoie a prezenţei fetei 
și adesea nu putea dormi.” Astfel, trăieşte drama neputinței de a înţelege carac- 
terul fetei: „Pentru întâia oară Felix era prins de braţ cu atâta familiaritate de o 
fată şi pentru prima oară, luând act de izbucnirea unei simţiri până atunci latente, 
încearcă și actul geloziei, văzând cum Otilia generalizează tratamentul” faţă de 
moşierul Pascalopol. ý 

În portretul Otiliei se remarcă tendința balzaciană de a surprinde caracterul 
personajului prin insistența asupra detaliilor fizice, prezentate atât din perspec- 
tiva naratorului „fața măslinie cu nasul mic şi ochii foarte albaştri, arăta şi mai 
copilăroasă între multele bucle şi gulere de dantele”, cât și din cea a lui Felix în 
monientul în care pătrunde în casa unchiului Costache şi pe scară zărește un „cap 
prelung și tânăr de fată, încărcat cu bucle, căzând până pe umeri”. 

Otilia este simbolul eternului feminin, trecând de la o stare la alta, îmbinând 
cochetărie adolescentină cu preocupări intelectuale, excelând ca pianistă. ÎI pri- 
veşte cu afecțiune pe Felix, în timp ce Pascalopul exercită asupra ei o adevărată 
fascinaţie prin nobleţe, rafinament, educaţie şi maniere. 

În realizarea portretului Otiliei Mărculescu se remarcă tendinţa relativizării 
perspectivei asupra unui personaj, semnificativă în acest sens fiind secvenţa de- 
scrierii camerei fetei și insistența asupra unui detaliu de mobilier, cele trei oglinzi 
de pe masa de toaletă. În fapt, portretul Otiliei se construieşte din reflectarea ima- 
ginii ei în conştiinţa altor personaje. Pascalopol este fascinat de temperamentul 
de artistă, moş Costache o numește „f-f-fetița mea”, nutrind sentimente paterne 
evidente, Aglae îi sancţionează în permanenţă atitudinea prea libertină față de 
Pascalopol. Weissman este cel care intuieşte adevărata fire a Otiliei şi îi deslu- 
şeşte lui Felix motivul plecării intempestive din final: „Orice femeie care iubeş- 
te un bărbat fuge de el, ca să rămână în amintirea lui ca o apariţie luminoasă. 


Domnișoara Otilia trebuie să fie o fată inteligentă. După câte mi-ai spus, înțeleg 
că te iubeşte.” i 


+ OPINIA REFERITOARE LA SEMNIFICAȚIILE ROMANULUI 

„Enigma Otiliei” este un roman complex care trebuie citit într-un registru cla- 
sic, prin asumarea tehnicii balzaciene, socotită de G. Călinescu o etapă necesară 
în evoluţia prozei românești. Cu toate acestea opera depăşeşte limitele balzaci- 
anismului, de vreme ce există pagini întregi care aparțin romantismului, alături 
de elemente ale prozei moderne, deoarece G. Călinescu surprinde magistral ira- 
ționalitatea deciziilor Otiliei, alienarea lui Simion Tulea, dinamica personajelor 
într-o perspectivă nouă. De aceea, Nicolae Manolescu afirmă că „la G. Călinescu 
este un balzacianism fără Balzac [...]. În fine, dacă Balzac are vocaţia de a crea 
viaţă, G. Călinescu o are pe aceea de a o comenta. Balzacianismul romanului că- 
linescian nu este numai polemic, ci și prin excelență critic.” 


Modelul 24 


SUBIECTUL | (50 de puncte) 

A. 

1. Sensul expresiei este „a dezvăluit”. 

2. Elementele de portret fizic sunt „vigoare trupească” și „munte de om”. 

3. Cele două trăsături morale enunțate în fragmentul dat sunt „om senin” și 
„Vecinic voios”. 

4. „Nenorocirea cea mare a vieţii e — zicea el — să fii mărginit.” 

5. Portretul lui Mihai Eminescu este realizat din perspectiva unui contempo- 
ran, loan Slavici, care l-a cunoscut foarte bine. Acest portret, realizat într-un ton 
elogios, relevă maniera în care poetul s-a remarcat în societate, drept geniu ne- 
înţeles, intolerant faţă de propriile greşeli și faţă de ipocrizia şi lipsurile contem- 
poranilor. 


B. 

În societate scriitorul asumă, în egală măsură, atât o condiție mesianică, de 
profet al cetății care pune în discuţie marile provocări ale lumii sale, cât și o con- 
diţie de fiinţă ostracizată de morala burgheză şi conduita socială rigidă pe care o 
sfidează. 


Cred că artistul are o condiţie tragică, pentru că este respins de contemporani 
din cauza atitudinii sale contestatare. Este evident faptul că dintotdeauna raportul 
artist-contemporani a stat sub semnul ostilităţii reciproce, de vreme ce scriitori 
precum G. Flaubert sau I. L. Caragiale au fost acuzaţi de imoralitate. Relevant 
în acest sens este şi exemplul pictorilor impresionişti, obligaţi să expună într-un 
spațiu neconvențional, deoarece creaţiile lor plastice nu erau primite în Salon, 
spaţiul expozițional la modă în acea epocă. 

În aceeași ordine de idei, artistul are misiunea de a sfida convențiile vremii 
sale, de a promova arta pentru artă, dincolo de gustul publicului, de a respinge 
compromisurile impuse de receptorul de artă, de moda vremii. Să ne gândim, în 
acest sens, la Mihai Eminescu, al cărui portret, realizat de loan Slavici evidenți- 
ază tensiunile dintre artist și contemporani. Trimiterile la afirmaţiile poetului cu 
privire la natura umană demonstrează o analiză lucidă a societăţii sale şi a propri- 
ei persoane, poetul concluzionând „Ceea ce li se poate ierta altora, zicea el ade- 
sea, nu pot să-mi permit eu.” 

În concluzie, atitudinea virulentă față de nonvalori sau rigori sociale este de- 
finitorie pentru condiţia artistului modern care pune în discuţie marile provocări 
ale societăţii contemporane. 


SUBIECTUL al Ii-lea (10 puncte) 


Inserarea elementelor registrului colocvial în text conferă discursului o încăr- 
cătură afectivă care demonstrează sinceritatea confesiunii „Am fost într-o vreme 
(...) un maniac al jocurilor (...) îmi făceam toate treburile pe fugă.” Realitatea 
jocului invadează universul cotidian, transfigurându-l „începusem să visez pe- 
isaje artificioase din jocuri și să văd sincer (ca Rimbaud altădată) în troleu...”. 
Se remarcă aici insistența asupra registrului neologic: „peisaje”, „artificioase”. 


SUBIECTUL al III-lea (30 de puncte) 
Text propus: Baltagul de Mihail Sadoveanu 


Mihail Sadoveanu este considerat unul dintre cei mai mari povestitori din 
literatura noastră care aduce în contextul epicii interbelice romanul istoric şi 
romanul mitic prin câteva creaţii de excepție precum „Zodia cancerului sau 
vremea Ducăi-Vodă”, „Fraţii Jderi”, „Nicoară Potcoavă” și „Creanga de aur”. 

Mihail Sadoveanu evocă istoria națională, căreia a reuşit să îi dea o dimensiu- 
ne mitică, exaltând sentimentul de venerare a trecutului, prin evocarea unei lumi 


conduse după legi nescrise. Scriitorul creează tipuri sugestive pentru această ci- 
vilizaţie străveche, într-o opoziție evidentă cu lumea modernă: „Locuitorii aceş- 
tia de sub brad sunt nişte făpturi minunate, de mirare: iuți şi nestatornici ca apele, 
ca vremea; răbdători în suferință ca și în ierni cumplite; mai cu seamă stau ei în 
faţa soarelui cu o inimă ca din el ruptă.” 

„Baltagul” este opera literară publicată în 1930 de Mihail Sadoveanu care 
surprinde întreaga viziune a scriitorului asupra unei lumi patriarhale, devenind o 
monografie a satului moldovenesc de la munte. Baltagul poate fi citit ca un ro- 
man de formare, sau chiar un roman mitic datorită filiaţiei cu „Mioriţa”, scrii- 
torul folosind drept moi versuri din balada populară „Stăpâne, stăpâne,/ Mai 
cheamă ş-un câne.. 

Romanul este realist prin apestan cronologiei, conturarea imaginii satu-: 
lui moldovenesc de la sfârșitul secolului al XIX-lea și începutul secolului XX şi 
mai ales prin prezența naratorului omniscient care se referă nu numai la faptele 
personajelor, ci şi la resorturile interioare, sondând sufletul chinuit de dileme al 
protagonistei romanului, Vitoria Lipan, soţia unui oier din Măgura Tarcăului, 

Reperele spaţio-temporale sunt realiste, personajul feminin refăcând dru- 
mul parcurs de soțul ei la Dorna, Borca, Sabasa, pentru ca în cele din urmă să 
îi descopere osemintele într-o prăpastie, confirmându-se astfel cele mai sumbre 
bănuieli ale femeii. Sunt evocate repere temporale legate de sărbători religioa- 
se (Sfântul Andrei, Boboteaza, Sfinţii Arhangheli Mihail şi Gavril, postul mare 
al Paștelui) deoarece, în această lume arhaică, păstrătoare a tradiției, oamenii se 
conduc după legi imuabile. 

În debutul romanului se insistă asupra descrierii satului de munte, care devine 
relevantă pentru tipologia personajelor: „Satul risipit pe râpi sub pădure de brad, 
căsuţele șindrilite între garduri de răzlogi, pârâul Tarcăului care fulgera devale 
între stănci erau căzute într-o negură de noapte.” Acest peisaj aspru prefigurează 
acţiunile personajelor, subliniindu-le tenacitatea şi complexitatea vieții interioa- 
re: „munteanul are rădăcini la locul lui ca și bradul”. 

Titlul romanului este simbolic, pentru că face referire la dubla semnificație 
a acestui instrument, al crimei și al dreptăţii, în egală măsură. Nechifor Lipan, 
soţul dispărut al Vitoriei fusese asasinat cu baltagul de Calistrat Bogza, personaj 
pedepsit de fiul defunctului cu aceeaşi armă. Este de reținut că feciorul Vitoriei 
are asupra sa o armă asemănătoare, abia ieşită din foc şi sfinţită, care însă rămâ- 
ne neîntinată de sânge, pentru că actul justiţiar se împlinește cu aceeași armă cu 
care s-a înfăptuit asasinatul. 


Se poate vorbi în romanul lui Mihail Sadoveanu atât despre o temă a famili- 
ei, prin iniţierea fiului în taina vieţii şi a morţii pentru a prelua rolul tatălui asa- 
sinat, cât şi de tema echilibrului dintre ordinea cosmică şi umană prin împlinirea 
datinii străbune, la respectarea căreia veghează Vitoria Lipan. Perspectiva nara- 
tivă este omniscientă, cu focalizare zero şi narator extradiegetic, prezentând eve- 
nimentele la persoana a treia. Discursul epic este linear, construit în jurul temei 
călătoriei care are ca scop iniţierea, confruntarea, aflarea adevărului şi împlini- 
rea actului justiţiar. Deşi acțiunea se desfăşoară pe un fundal realist, surprinzând 
confruntarea dintre două civilizaţii, presupune un plan secund de semnificaţii, 
mitic, care se dezvăluie cititorului prin ochii lui Gheorghiţă Lipan. 

Textul este structurat în șaptesprezece capitole şi debutează prin evocarea 
unei cosmogonii populare ce pune în discuţie ordinea universală care domină 
creaţia. Este sugerat astfel faptul că dispariţia lui Nechifor Lipan tulbură ordinea 
universală, iar conflictul care se ţese în jurul acestui episod presupune, dincolo 
de un conflict în plan social, unul ontologic, surprins într-un plan mitic. Protago- 
nista romanului are datoria de a restabili această ordine, atât în plan social, prin 
pedepsirea asasinilor, cât mai ales în plan cosmic, prin ritualul de trecere împli- 
nit la înhumarea defunctului în pământ sacru, după ce se respectă toate datinile 
asociate înmormântării. 


+ CARACTIRIZAREA PERSONAJULUI VITORIA LIPAN 

Portretul fizic al Vitoriei subliniază frumuseţea şi tăria de caracter a femeii: 
„Acei ochi aprigi şi încă tineri căutau zări necunoscute”. Pe fundalul realist se 
conturează şi portretul moral al personajului feminin, realizat prin caracteriza- 
re indirectă, mai ales din gânduri şi fapte. Presimţind moartea soţului ei, Nechi- 
for Lipan, femeia porneşte într-o călătorie la capătul căreia echilibrul universal 
trebuie restabilit. Înaintea plecării, munteanca se supune unui ritual de purifica- 
re. Refuză mâncarea, postește douăsprezece vineri, pregătindu-se pentru trecerea 
într-o existență spiritualizată. În fapt, Vitoria împlineşte două călătorii. Prima 
este cea făcută la mănăstire, unde se închină la Sf. Ana. A doua este realizată 
alături de fiul ei, Gheorghiţă, pe care îl pregătește pentru momentul confruntă- 
rii cu asasinii lui Lipan, ştiind că ea trebuie să fie mintea şi el braţul care să îm- 
plinească actul justiţiar. Disimulând faptul că „se socotea moartă, ca şi omul ei, 
care nu era lângă dânsa”, Vitoria reface drumul parcurs de Lipan, respectând 
„rânduiala” atunci când întâlneşte alai de nuntă şi de botez. Inteligența vie o face 
să descopere intriga condusă de Calistrat Bogza, iar norocul o face să îl găsească 
pe Lupu, câinele credincios al lui Lipan, care o va conduce la prăpastia unde se 


aflau osemintele lui Nechifor. Femeia îşi pierde cumpătul şi, copleșită de emo- 
ție, îşi jeleşte soţul, apoi îl lasă pe Gheorghiţă să păzească rămășițele pământești 
ale tatălui lui, etapă necesară în maturizarea feciorului. Recunoaştem în acest 
episod narativ motivul labirintul, cu drumurile sale şezpuite, un Regat al Morţii, 
linia şerpuită putând fi asociată curgerii continue a vieții spre sfărșitul implacabil. 

Înmormântarea lui Lipan are o funcţie integratoare, iar ritualul este respectat 
riguros, defunctul întorcându-se în locul care i se cuvine în acest univers arhaic. 
După înmormântarea lui Nechifor, femeia invită la praznic, pe lângă autorități, 
şi pe cei doi oieri, care îl însoțiseră în drumul său, Calistrat Bogza și Ilie Cuţui. 
Cu intuiţie psihologică surprinzătoare, femeia îl face pe Bogza să se deconspire, 
iar lovitura lui Gheorghiţă reprezintă pedepsirea asasinilor care au încălcat nor- 
mele morale ale comunităţii. Finalul romanului poate fi interpretat diferit, din 
perspectiva pragmatismului femeii care disimulează durerea pentru a trece la or- 
ganizarea vieţii în familie, sau prin împlinirea datoriei umane — de pedepsire a 
asasinilor — și divine — prin oficierea ritualului de înmormântare. Ordinea univer- 
sală pe care o respectă Vitoria cere ca, după înmormântare, familia să reińtre în 
ordinea socială. 

Profunzimea psihologică a personajului feminin sadovenian este dată de com- 
plexitatea vieții sale interioare. Dintr-o anumită perspectivă, „Baltagul” poate fi 
citit ca un roman de dragoste, toate acțiunile Vitoriei fiind motivate de iubirea 
sa „de douăzeci şi mai bine de ani” pentru Nechifor. În conştiinţa femeii răsu- 
nă vorbele celui pierdut, evocate chiar în debutul romanului, precizându-se că îl 
iubea pe Nechifor ca în tinereţe. Sentimentele sale sunt însă bine ascunse, pen- 
tru că femeia demonstrează multă stăpânire de sine, mai ales în fața copiilor. In- 
tuind similitudinile dintre tată şi fiu, fapt sugerat şi de numele băiatului, Vitoria 
decide pentru Gheorghiţă că „jucăriile au stat”, dar se teme că feciorul este vul- 
nerabil în fața asasinilor tatălui său, fapt pentru care îl forțează să treacă de la co- 
pilărie la maturitate. Întâi temător şi neînțelegând intențiile şi atitudinile mamei, 
Gheorghiţă ajunge în final capabil să pedepsească, fără ezitare, pe cei care i-au 
ucis tatăl. E 

Considerată, pe bună dreptate, un „Hamlet feminin” care „bănuiește cu me- 
todă” (G. Călinescu), Vitoria îşi probează abilităţile de detectiv: inteligență vie, 
intuiţie feminină, voință, răbdare, disimulare și arta manipulării. Adunând infor- 
maţii despre potenţialii ucigași, reconstituind magistral scena asasinatului şi sta- 
bilind mobilul crimei, femeia țese plasa în care vor cădea oierii. 


Perpessicius aprecia că „Baltagul” este un „roman al unui suflet de muntean- 
că”, această ipostază a Vitoriei fiind cea care dă întreaga măsură a personajului. 
Prin ea este ilustrată tipologia munteanului cu voință de neînfrânt care va adu- 
ce triumful asupra întunericului, fapt sugerat și de numele personajului feminin. 
Vitoria devine reprezentanta unei lumi în care datina străbună şi echilibrul dintre 
planul cosmic şi cel uman trebuie păstrat. 


(pentru variantele care propun spre analiză relaţiile dintre 

personajele unui text scris de Mihail Sadoveanu) 

* RELAȚIA DINTRE DOUĂ PERSONAJE 

Relaţia dintre personajele semnificative ale romanului, Vitoria și Gheorghiţă 
Lipan, este relevantă în contextual interpretării creaţiei epice drept un roman de 
formare pentru că tema călătoriei se asociază aici cu drumul inițiatic ce cores- 
punde trecerii de la copilărie la maturitate, 

Gheorghiţă Lipan este un personaj secundar, dar bine individualizat, un tânăr 
pus într-o situaţie limită, de care nu este conștient la începutul acţiunii. Cea care 
evaluează situaţia cu maturitate este Vitoria Lipan. Între personaje există o stare 
de ostilitate, pentru că Vitoria îl obligă la o călătorie periculoasă, la capătul căreia 
se află un adevăr dureros. Limbajul tăios al personajului feminin, evidenta disi- 
mulare a trăirilor interioare și intuirea reticențelor fiului duc la transformarea 
Vitoriei în ochii fiului. 

În portretul lui Gheorghiţă se insistă asupra asemănărilor cu mama sa, fiind 
inteligent, harnic, cu un chip plăcut și vorbe cumpănite. La cei șaptesprezece ani 
ai săi era un flăcău sprâncenat cu „ochii căprii” ca ai Vitoriei. Din cauza absen- 
tei tatălui său este pus în faţa unor realități care îl fac să gândească cu nostalgie, 
la vremea copilăriei sale, trecând de la teamă (când i se părea că Vitoria „se uită 
numai cu supărare și i-au crescut ţepi de aricioaică”), la uimire (în momentele în 
care i se părea că îi citește gândurile — „mama asta trebuie să fie fermecătoare; 
cunoaşte gândul omului”). 

Vitoria are rol de inițiator în maturizarea fiului, fără de care nu poate duce la 
bun sfârşit actul justiţiar. În faţa ei este tăcut și ascultător, încercând să deslu- 
şească de la Vitoria taina cunoaşterii naturii umane și legile nescrise după care se 
ghidează lumea patriarhală a satului. 

Descoperirea osemintelor tatălui său în prăpastie marchează definitiv evoluţia 
personajului. Este cuprins de frică, zguduit de certitudinea asasinării părintelui 
său şi nu are curajul de a rămâne la căpătâiul lui Nechifor Lipan, în ciuda aver- 
tismentului mamei. La praznic însă, după ce Vitoria i-a deconspirat pe asasini, 


intuieşte intenţiile mamei și îl înfruntă pe Bogza, devenind cap al familiei după 
ce crima este pedepsită. 

Finalul romanului aduce o stare de echilibru în familie. Vitoria își răzbună soţul 
şi veghează la împlinirea ritualul care permite restabilirea echilibrului tulburat de 
crimă. La rândul său Gheorghiţă este iniţiat în tainele vieții şi ale morţii, fiind ca- 
pabil să se substituie tatălui în plan social, sugestie a încheierii drumului inițiatic. 


+ LIMBAJUL PERSONAJELOR DIN TEXTUL SADOVENIAN 

În timp ce vocea naratorului evidenţiază, în primul rând, zbuciumul lăuntric 
al eroinei, limbajul acesteia trădează, prin timbrul grav și gândirea echilibrată, 
curtenia unei culturi vechi, reliefată de registrul arhaic sau popular. Dincolo de 
grija evidentă pentru redarea particularităţilor limbajului moldovenesc în expri- 
marea personajelor, G. Călinescu remarca prezenţa elementelor livreşti în rostirea 
lor, personajele lui Mihail Sadoveanu împrumutând ceva din lexicul cronicilor. 
Acest fapt este vizibil în limbajul ceremonios, uneori cărturăresc al personajelor, 
exponenţi ai unei civilizaţii ancestrale. Replicile îndelung cumpănite ale Vitoriei, 
limbajul aluziv vor fi folosite cu succes pentru aflarea adevărului şi restabilirea 
echilibrului în plan uman şi universal. 


* CONCLUZIE 

Prin forța epică uluitoare, prin măiestria cu care sunt prezentate personajele, 
prin forţa de sugestie cu care este reprezentată lumea satului din Moldova sfârşi- 
tului secolului al XIX-lea, graţie harului de povestitor al lui Mihail Sadoveanu, 
„Baltagul” rămâne o capodoperă a romanului românesc interbelic. 


Modelul 25 


SUBIECTUL | (50 de puncte) 

A. 

1. Expresia are sensul: „este indiscutabil”. 

2. La începutul secolului „o infinită varietate de spectacole, mai toate melo- 
drame franţuzești de senzație” constituiau repertoriul derizoriu al teatrelor. 

3. „Publicul îndărătnic la citire găsea la teatru romanul gata în acţiune.” 

4. Autorul observă că teatrul devenise spre sfârşitul secolului al XIX-lea, după 
o perioadă de tatonări, inerente începuturilor, o manifestare artistică ce se adresa 
unui public educat, capabil să înţeleagă rafinamentul jocului actoricesc. 


5. I. L. Caragiale realizează acest articol de întâmpinare pentru a marca înfi- 
inţarea Societăţii dramatice, punctând importanța acesteia în contextul vieții cul- 
turale românești şi asumând criticile pentru ezitările acesteia, inevitabile oricărei 
acţiuni de pionierat din orice domeniu cultural. 


B. 

Teatrul este o formă de manifestare artistică având o istorie impresionantă, 
Apărut în Antichitate, a avut o evoluţie uimitoare în perioada modernă, deoarece 
presupune o diversitate de abordări și chiar o interacţiune cu publicul, punând în 
discuţie o problematică foarte actuală. 

Pentru mine teatrul este cea mai interesantă formă de artă contemporană, de- 
oarece presupune transmiterea unor mesaje foarte interesante, condensate într-un 
spectacol de câteva ore, în care partitura actoricească se îmbină cu elemente de 
scenografie şi beneficiază de jocul actorilor, care dau viață personajelor. 

În primul rând, spectacolul de teatru presupune viziunea regizorală unică, o 
lectură dintr-o anumită perspectivă a textului literar, mesajul transmis prin cu- 
vânt fiind amplificat prin gesturi, ton sau maniera în care este rostită o replică. 
Astfel, o montare teatrală poate să fie apropiată de textul original sau o reinter- 
pretare insolită a acestuia. În primele sale forme de manifestare teatrul era, aşa 
cum precizează I. L. Caragiale în fragmentul citat la exerciţiul anterior, o simplă 
rezumare a romanelor apreciate de public, mizându-se tocmai pe această capaci- 
tate de a comprima mesajul în câteva ore de spectacol. 

În al doilea rând, nu se poate nega faptul că teatrul a evoluat, gustul publicu- 
lui rafinându-se în timp, ajungându-se la ceea ce I. L. Caragiale numea interes 
pentru „teatru ca teatru”. Pentru aceasta a fost nevoie de modificarea percepţi- 
ei publicului asupra spectacolului de teatru și a rolului artistului. Dificultatea 
acestuia de a fi înțeles de contemporani este demonstrată de momentul în care 
1. L. Caragiale a fost acuzat de imoralitate pentru că a pus în discuţie, prin 
creaţia sa dramatică, imaginea unei lumi care stă sub semnul trivialității şi al 
ipocriziei. Astăzi contribuţia acestui scriitor la evoluția artei dramatice româneşti 
este incontestabilă. 

În concluzie, arta dramatică românească a evoluat în ultimele două secole 
până la drama de idei de astăzi, captivantă mai ales pentru publicul tânăr, deoare- 
ce condensează, într-un spectacol de câteva ore, un mesaj ce sintetizează marile 
provocăti ale societăţii contemporane. 


SUBIECTUL al II-lea (10 puncte) 

În primul paragraf al textului citat, prin succesiunea de verbe la imperfect din 
secvenţa „pe când Dumnezeu călca ... pietroasele pustii ale pământului, — în vre- 
mea veche trăia un împărat”, se marchează atemporalitatea specifică basmelor, 

În cel de-al doilea paragraf, verbele la imperfect precum „purta” apar în alter- 
nanţă cu verbe la mai mult ca perfect „murise” „lăsase” pentru a se sugera o gra- 
dare a faptelor narate. În ultima parte a fragmentului, imperfectul este folosit în 
descrierea împăratului „trăia singur, ... nu zâmbea”. 


SUBIECTUL al III-lea (30 de puncte) 
Text propus: Leoaică tânără, iubirea de Nichita Stănescu 


În secolul XX lirica românească a fost bulversată de efectele nefaste ale cen- 
zurii comuniste care şi-au pus amprenta asupra evoluției sale fireşti, dar deceniul 
al şaselea a adus o recuperare a decalajului generat de proletcultism, însemnând 
un salt în procesul de modernizare a viziunii artistice. d 

După Tudor Arghezi cel mai important moment în dezvoltarea liricii noastre 
a fost apariţia lui Nichita Stănescu, poet neomodernist din perioada postbelică, 
aparţinând generaţiei anilor "60 care a reușit să creeze un stil profund original. 

Neomodernismul este o orientare literară manifestată în secolul trecut, prin 
care se realizează conexiunea cu poezia interbelică şi se evidenţiază contestarea 
poeziei proletcultiste, prin afirmarea libertăţii spiritului uman, care nu se con- 
forma rigorilor structurilor comuniste. Principalele trăsături ale acestei orientări 
sunt reprezentate de redescoperirea sentimentelor şi transmiterea emoției esteti- 
ce, ceea ce va reuși Nichita Stănescu în primele sale volume. Spre maturitatea sa 
artistică se observă atât spiritul ludic, cât şi noutatea expresiei poetice care tinde 
spre lirismul pur, prin căutarea surselor neexplorate ale unui limbaj liric socotit 
iniţial prea sărac pentru a exprima emoțiile unei personalităţi creatoare debordan- 
te. Primele două volume —„Sensul iubirii” și „O viziune a sentimentelor” — stau 
sub semnul recuperării unei tradiţii poetice care fusese contestată de proletcul- 
tism. Sunt uşor de recunoscut ecouri din lirica eminesciană de dragoste sau din 
poezia interbelică, dizolvate într-o formulă lirică inovatoare chiar în contextul 
asumării acestor modele. 

Volumul apărut în 1964 şi intitulat sugestiv „O viziune a sentimentelor”, 
din care face parte creaţia lirică „Leoaică tânără, iubirea”, cuprinde poeme de 


dragoste, însă, aşa cum sugerează chiar titlul volumului, Nichita Stănescu este 
aici un mare creator de viziuni, de vreme ce iubirea devine o aventură a spiritu- 
lui, o formă de cunoaştere şi reordonare a universului. 

Poetul încearcă o înnodare a legăturilor cu marea creaţie lirică de dinaintea 
războiului, revendicându-se din Mihai Eminescu, George Bacovia, sau Tudor 
Arghezi, fără a-i copia însă, deoarece, prin abordarea conceptuală și formală a 
temei iubirii, depăşeşte orice model anterior şi proiectează sentimentele în în- 
truchipări concrete, pline de candoare şi de inocenţă. Aşa se face că în poezia 
„Leoaică tânără, iubirea” se exprimă ideea naşterii sentimentului iubirii într-o 
ipostază insolită, de vreme ce în viziunea scriitorului acest sentiment capătă 
concretețe materială. Nota cea mai profund neomodernistă a acestei creaţii lirice 
este reprezentată de tendința concretizării abstractului, leoaica devenind simbol 
al iubirii datorită ipostazei agresive pe care o sugerează. 

Titlul este o metaforă, explicată apoziţional, pentru că termenul central, iu- 
birea, este dublat prin contrucţia nominală, /eoaică tânără, simbol central al po- 
eziei, sugerând ferocitate și supremație. Pentru Nichita Stănescu iubirea este 
răvăşitoare şi de aceea el imaginează pulsaţia acesteia ca pe o desfășurare teribilă 
de energie. De aceea spune poetul: „Leoaică tânără, iubirea, mi-a sărit în faţă”, 
dinamica sentimentului fiind redată prin versul: „Colţii albi mi i-a înfipt în faţă,/ 
M-a muşcat leoaica azi de faţă.” Iubirea produce o stare de surpriză năucitoare, 
echivalentă unui şoc atunci când pune stăpânire peste sufletul îndrăgostitului, 
lipsit de orice putință de a se apăra. Din această ipostază insolită a sentimentu- 
lui se creionează și tema poeziei, surprinzându-se consecinţele pe care iubirea le 
are asupra eului poetic, în raport cu universul exterior şi mai ales cu cel interior. 

Aşadar, în percepţia lui Nichita Stănescu iubirea este tulburător de agresivă, 
imposibil de stăpânit. Relevantă în acest sens este repetiţia termenului „faţă”, 
într-un context dominat de termeni aparținând câmpului semantic al vânătorii 
„a mușcat”, „pândise”, „colții albi”. Cea din urmă structură relevă puritatea unui 
sentiment năucitor, care tinde spre absolut, dislocând raportul eu-univers. Dacă 
în prima strofă a poeziei aceste imagini sunt foarte sugestive prin ineditul metafo- 
relor, în cea de-a două strofă, datorită percepției iubirii ca pe o formă de integrare 
în energia primordială, generatoare a universului, întregul cosmos se metamor- 
fozează şi pare clădit pe coordonate diafane. Iubirea este energie primordială, 
descătuşând fiinţa din materialitate. Natura lucrurilor va suferi un proces de de- 
materializare, așa încât ființa atinsă de semnele iubirii pare a fi înlănțuită „ca o 
strângere de ape”, apoi propulsată spre absolut. Sensul acestei dinamici a dra- 
gostei este unul ascensional, căci „privirea-n sus ţâşni/ (...)/ Tocmai lângă ciocâr- 
lii”. Prin iubire, spiritul pare a se desprinde de trup şi a-și pierde determinările 


materiale, trecând în imaterial. Se remarcă aici prezenţa unor simboluri care fac 
trimitere la cerc, ape primordiale și univers organizat concentric, de vreme ce iu- 
birea devine un axis mundi. Apar şi alte simboluri ale beatitudinii şi ascensiunii: 
curcubeul și ciocârlia, sugestie a descătușării fiinţei din contingent, într-un de- 
mers care tinde spre absolut. Această stare de levitaţie este copleșitoare, iar fiin- 
ţa nu-și mai recunoaşte trupul: „Mi-am dus mâna la sprânceană,/ (...)/ Dar mâna 
nu le mai ştie”. 

Ultimele versuri proiectează în atemporal imaginea iubirii concretizate într-o 
leoaică arămie, care simbolizează sentimentul dincolo de simple dimensiuni 
temporale și spaţiale, abstras din timp și din orice determinare lumească. Deşer- 
tul „în strălucire” devine o metaforă a infinitului, permiţând o adâncire a fiin- 
tei într-o aventură a spiritului însetat de absolut. Finalul aduce o nouă ipostază a 
iubirii, „leoaică arămie cu mişcările viclene” care ne trimit cu gândul la fasci- 
naţia pe care acest sentiment, imposibil de surprins într-o singură ipostază sau 
definiţie, l-a exercitat asupra gândirii umane. 
ichita Stănescu sugerează că iubirea capătă proiecţii cosmice, trecând într-o 
altă dimensiune a firii. Astfel, viziunea lui Nichita Stănescu surprinde metamor- 
fozarea fiinţei, convertirea în sublim a sufletului care a fost atins de dragoste, 
Metamorfoza ființei sub efectul răvășitor al iubirii conduce la o desprindere de 
teluric, culminând cu accesul într-un spațiu sacru. 

„Leoaică tânără, iubirea” este o capodopera a liricii de dragoste stănescie- 
ne, anunțând câteva trăsături fundamentale ale stilului unuia dintre cei mai mari 
poeţi neomoderniști. Simetria compoziţională asigurată de cele două ipostaze 
ale unui sentiment surprins într-o dinamică răvășitoare, precum și ineditul ima- 
ginarului poetic sunt elementele care asigură valoarea estetică incontestabilă a 
acestei poezii. 


Modelul 26 


SUBIECTUL | (50 de puncte) 

A. 

1. Expresia sugerează o creştere a violenței. 

2. Registrului colocvial în textul citat este potrivit evocării unui fapt divers 
care atrage atenția autoarei, deoarece îi aminteşte un fragment citit. 

3. Prezentul narativ alternează cu perfectul compus, devenit aici timp al des- 
făşurării evenimentelor. 


4. Evenimentele evocate îi amintesc autoarei un text de Boris Vian. 

5, Lectura prozei realiste poate trezi în mintea cititorului diferite întrebări le- 
gate de natura umană. Una dintre acestea se referă la apetenţa omului pentru re- 
acţii violente la stimul diverşi. Deși nu suntem conștienți de acest fapt, „ne trezim 
doar când dă în foc”. 


B. 

Violenţa este un defect uman, generat de obtuzitate şi neputința cuiva de a-şi 
stăpâni nervozitatea, deoarece se manifestă printr-o răbufnire în fața atitudinii 
unei persoane. Pentru mine, violența poate avea forme diferite, de la cea verba- 
1ă la cea fizică, iar efectele sale asupra celor din jurul persoanei violente nu sunt 
niciodată pozitive. 

În primul rând, violența demonstrează egoism şi obtuzitate, deoarece persoa- 
na orbită de această atitudine îi va brusca pe ceilalţi, ceea ce va duce la izolarea 
sa în plan social. Fragmentul dat surprinde două secvențe în care se manifestă 
violenţa. Prima este cea a omului străzii care încalcă o normă socială, stârnind 
dezgustul celor din tramvai. A doua este cea a călătorilor care nu manifestă com- 
pasiune față de un om ajuns la marginea societăţii. 

În al doilea rând, o persoană violentă are tendința de a-şi impune autoritatea 
asupra celor din jur, considerând că numai opiniile sale sunt corecte. Din păcate, 
rezultatele pe care le obţine sunt opuse celor scontate. Valul de violență descris în 
fragmentul analizat la exercițiul antrerior, trezeşte violența bătrânului vagabond, 
care degenerează în agresiune fizică. Acest episod îi amintește o naraţiune a lui 
Boris Vian care se sfârşeşte tragic după ce pensionarul devine din victimă agresor. 

În concluzie, violența are efecte negative asupra relaţiilor umane, deoarece 
aduce atât un disconfort în rândul celor care se confruntă cu o persoană agresivă, 
cât şi o amplificare a stării de conflict, culminând cu un val de violenţă. 


SUBIECTUL al Il-lea (10 puncte) 

Valoarea expresivă a registrului arhaic în fragmentul dat este dată de asigu- 
rarea culorii locale, refăcându-se astfel contextul medieval în care se desfăşoară 
acţiunea la „Curtea domnească de la Argeş”. Detaliile vestimentare din a pe 
lui Mihnea „chepeneag de catifea ... cu ceaprazuri și cu bumbi ..., cioareci . 
găitane de fir, ... gugiuman de samur cu surguci” au rolul de a demonstra piere 
social înalt al acestui personaj. 


SUBIECTUL al Ill-lea $ (30 de puncte) 
Text propus: Moromeţii de Marin Preda 


Marin Preda realizează într-o perioadă nefastă pentru literatura română, în 
„obsedantul deceniu”, o denumire pe care a lansat-o însuși scriitorul, primul vo- 
lum al unui roman care a marcat evoluția epicii noastre, „Moromeţii”. Al doilea 
volum a fost publicat în 1967, la doisprezece ani după primul. 


* TEMATICĂ 

Romanul lui Marin Preda ilustrează tematica rurală, atât prin spaţiul surprins 
cât şi prin tipoligia personajului principal, adordând formula epică a realismului 
psihologic. Condiţia ţăranului fusese ilustrată în literatura interbelică de Liviu 
Rebreanu și Mihail Sadoveanu, dar este nuanțată de Marin Preda care îi conferă 
conotaţii noi prin surprinderea condiţiei ţăranului în istorie. Astfel, cele două vo- 
lume surprind destinul ţăranului la confluența dintre două epoci istorice, socie- 
tatea tradiţională și instalarea comunismului, plasate temporal înainte și după al 
Doilea Război Mondial. 


+ VIZIUNE DESPRE LUME 

Viziunea despre lume se conturează în roman atât prin tematica abordată, cât 
şi prin accentul pus asupra perspectivei personajului Ilie Moromete asupra vieții 
şi a dispariţiei unei lumi patriarhale sub tăvălugul istoriei. 


+ STRUCTURĂ 

Primul volum al romanului cuprinde trei părți, inegale ca dimensiune. Prima 
surprinde intervalul de la întoarcerea familiei lui Moromete de la câmp, până la 
fuga Polinei cu Birică. 

A doua parte cuprinde evenimente desfăşurate între plecarea lui Achim cu oile 
la Bucureşti până la serbarea şcolară, ultima secvenţă narativă fiind reprezentată 
de momentul secerişului până la fuga băieţilor lui Moromete la Bucureşti. 

Între cele două volume ale romanului se poate stabili o simetrie structurală, de- 
oarece acțiunea se petrece tot pe parcursul unei veri, în același spaţiu, accentul fiind 
pus tot pe un moment cu profunde semnificaţii în lumea satului tradițional: sece- 
rişul. Volumul al doilea include numeroase secvenţe retrospective, care susţin fi- 
rul epic prin referiri la evenimentele cuprinse într-un interval de aproape zece ani. 


* REPERE SPAȚIO-TEMPORALE 
Evenimentele narate se desfăşoară în câmpia Dunării, în satul Siliştea- 
Gumeşti. Acţiunea primului volum începe cu „câțiva ani înaintea celui de-al 


Doilea Război Mondial”, când „se pare că timpul avea cu oamenii nesfârşită 
răbdare”. Verbul „se pare” sugerează imaginea unei vieţi care dă impresia că se 
derula la nesfârşit în tiparele ancestrale. De fapt, se anunţa o istorie bulversată 
de răsturnări de regimuri politice, declanșată de „timpul nerăbdător”, care aduce 
modificări ale tiparului existențial şi generează conflicte insurmontabile. 

Timpul răbdător dă senzaţia că nevoile cotidiene sunt derizorii, în măsura în 
care luarea deciziilor poate fi evitată, amânată, căci: „timpul avea nesfârşită răb- 
dare cu oamenii; grijile mari se sfărâmau într-o puzderie de griji mărunte” pe 
care oamenii „cu ajutorul timpului le duceau zilnic în spate”. În finalul primului 
volum timpul nerăbdător anunță o istorie dură, bulversată: „timpul nu mai avea 
răbdare cu oamenii, erau timpuri pline de viclenie”. 

Opoziția „timpului răbdător” şi „timpul nerăbdător” relevă construcția epică 
perfect echilibrată a primului volum al romanului, anunțând dispariţia satului tra- 
diţional românesc. 


* CONFLICTE 

Firul epic al romanului este susținut prin ilustrarea unor conflicte dintre-mem- 
brii familiei lui Moromete, desfășurate pe un fundal marcat de conflictul soci- 
al-politic. 

Primul conflict este cel dintre Ilie Moromete şi cei trei fii ai săi din prima că- 
sătorie: Paraschiv, Nilă şi Achim, deoarece tatăl încearcă să asigure bunăstarea 
familiei prin păstrarea pământului, în timp ce feciorii îşi doresc fiecare partea de 
moștenire. Mentalitatea lui Ilie Moromete este specifică ţăranului din societatea 
tradițională, pentru care pământul semnifică garanţia prestigiului social şi a li- 
bertăţii. Conflictul duce la scindarea familiei Moromete și plecarea feciorilor la 
Bucureşti pentru a avea o existență independentă. Încercările tatălui de a-i aduce 
acasă, surprinse în al doilea volum al romanului, vor fi zadarnice, dar vor antrena 
un al doilea conflict, decisiv în fărâmițarea familiei Moromeţilor. 

Este vorba despre relaţia tensionată dintre Ilie Moromete şi a doua lui soție, 
Catrina. Pentru plata taxelor Moromete vânduse un pogon din lotul de văduvă de 
război al soției, promițând trecerea casei pe numele ei. Încrezător în soluţionarea 
de la sine a tensiunilor, Ilie Moromete amână luarea unei decizii, deși Catrina se 
teme pentru siguranța bătrâneţilor ei şi viitorul celor două fete, deoarece este în 
permanență contestată de fiii lui Moromete din prima căsătorie. Decizia bărba- 
tului de a-i aduce pe aceștia de la Bucureşti o determină să îl părăsească, mutân- 
du-se la fiica din prima căsătorie, Alboaica. 


Tensiunile dintre soți sunt amplificate printr-un conflict latent, între Maria 
Moromete (poreclită Guica), sora lui Ilie Moromete și fratele ei. După ce Moro- 
mete rămăsese văduv, Guica se ocupase de creşterea băieţilor, dar intrarea Catri- 
nei în familie adusese alungarea Mariei din casa părintească. Plină de ură, Maria 
îi instigă pe cei trei feciori împotriva lui Ilie şi îi îndeamnă să fugă de acasă 
după ce îl deposedează de cele necesare traiului zilnic, oile şi caii, determinându-l 
astfel să vândă din pământ. 

Conflictul din primul volum, între Ilie Moromete și mezinul familiei, Niculae 
este prefigurat în primul volum şi ocupă un spaţiu important în cel de-al doilea 
volum. La serbarea şcolară Ilie descoperă cu uimire apetența fiului cel mic pen- 
tru carte, dar are conştiinţa că pentru studiile băiatului trebuie să facă sacrificii, 
fapt pentru care își manifestă ostilitatea: „Altă treabă n-avem noi acum! Ne apu- 
căm să studiem.” 

În volumul secund, predomină conflictul de natură politică cu efecte la nivelul 
familiei. Niculae pledează pentru noua ordine, în timp ce Moromete polemizea- 
ză cu el, referitor la consecinţele disoluției lumii patriarhale al cărei ultim expo- 
nent este. 


* CONCLUZIE 

Viziunea despre lume conturată în romanul „Moromeţii” relevă dramatica ilu- 
zie că existenţa se poate menţine în tiparele tradiționale, ignorând faptul că isto- 
ria potrivnică distruge tiparele patriarhale, având consecinţe asupra individului, 
a familiei, a societăţii. Comunismul și impunerea Colectivizării distrug satul ro- 
mânesc și un mod străvechi de a percepe existența. 


Modelul 27 


SUBIECTUL | (50 de puncte) 

A. 

1. Sensul expresiei date este „să culpabilizăm”. 

2. Tema fragmentului dat este condiţia scriitorului. 

3. Prin sintagma precizată, scriitorul face trimitere la inspiraţia unui artist. 

4. „Altceva este moda care obliga odată pe orice gentilom să ştie a improviza 
stihuri galante, și altceva e stihuirea reglementară și tacticoasă pe care o am eu 
acum în vedere.” j 


5, În secvența dată scriitorul se referă la gândul obsesiv al poeziei, produs al 
creativităţii fecunde care face ca poezia să fie omniprezentă în mintea geniului. 
Exemplul dat este cel al „capitalului său de inventivitate natural și adevărat”, 
acea inspiraţie a scriitorului care este definitorie pentru condiţia omului de geniu. 


B. 

Literatura este formă de manifestare a sensibilităţii şi inspiraţiei umane, una 
dintre cele mai emoţionante forme de exprimare a trăirilor umane intense, cople- 
şitoare sau a unor mesaje percutante, referitoare la condiţia omului modern sau 
la societatea din care artiștii au făcut parte. 

Consider că literatura poate fi scrisă atât ca expresie vie a sensibilităţii crea- 
toare a omului, cât şi din dorința de a demonstra erudiția și inteligența unui om 
de lume. 

În primul rând, literatura de salon, făcută pentru delectarea unui public este 
„moda care obliga odată pe orice gentilom să ştie a «improviza» stihuri galante” 
în opoziţie cu „stihuirea reglementară şi tacticoasă”. Deşi poate părea ciudat pen- 
tru un om al vremurilor noastre, acest joc intelectual al improvizaţiei era o formă 
de delectare a intelectualităţii altor vremuri, așa cum precizează Paul Zarifopol. 

În al doilea rând, literatura ca expresie a geniului creator este evidentă la scri- 
itori din secolele trecute în mintea cărora existau „calapoadele ritmice ce se în- 
mulţesc şi se întăresc până a deveni o maşinărie tiranică”. Exemplul dat de Paul 
Zarifopol este cel al lui Schiller care „se pomenea cu scheme ritmice în minte, 
şi schemele cereau cuvinte, și aşa se făcea poezia”. Tot astfel, Mihai Eminescu 
căuta cu înfrigurare forma cea mai simplă şi mai potrivită pentru a exprima idei 
filozofice evidente în lirica sa. Tudor Arghezi, la rândul său, vorbea de condiţia 
artistului care devine un adevărat „făuritor” de cuvinte. 

În concluzie, literatura reprezintă o formă de manifestare a sensibilităţii unui 
artist, care caută permanent modalități inedite de a exprima viziunea sa asupra 
existenţei şi devine rod al inspiraţiei care deosebeşte simpla versificare de poe- 
zia autentică. 


SUBIECTUL al Ii-lea (10 puncte) 


Verbele la indicativ perfect simplu sunt cele mai frecvente în secvența dată. 
Timp livresc, folosit în naraţiune, perfectul simplu are rolul de a dinamiza acţiu- 
nea, surprinzându-se în fragmentul dat gesturile personajului masculin care, prin 


trecere la modul gerunziu, sunt prelungite ca în secvența „zise el apucând mieii 
de gât şi făcându-le vânt”. 


SUBIECTUL al Ili-lea (30 de puncte) 
Text propus: Moromeţii de Marin Preda 


Marin Preda realizează într-o perioada nefastă pentru literatura română, în 
„obsedantul deceniu”, o denumire pe care a lansat-o însuși scriitorul, primul vo- 
lum al unui roman care a marcat evoluţia epicii noastre, „Moromeţii”. Al doilea 
volum a fost publicat în 1967, la doisprezece ani după primul. 


* TEMATICĂ 

Romanul lui Marin Preda ilustrează tematica rurală, atât prin spaţiul surprins 
cât și prin tipoligia personajului principal, adordând formula epică a realismului 
psihologic. Condiţia ţăranului fusese ilustrată în literatura interbelică de Liviu 
Rebreanu și Mihail Sadoveanu, dar este nuanțată de Marin Preda care îi conferă 
conotaţii noi prin surprinderea condiţiei ţăranului în istorie. Astfel, cele două vo- 
lume surprind destinul ţăranului la confluența dintre două epoci istorice, socie- 
tatea tradiţională și instalarea comunismului, plasate temporal înainte și după al 
Doilea Război Mondial. 


* VIZIUNE DESPRE LUME 

Viziunea despre lume se conturează în roman atât prin tematica abordată, cât 
şi prin accentul pus asupra perspectivei personajului Ilie Moromete asupra vieții 
şi a dispariţiei unei lumi patriarhale sub tăvălugul istoriei. 


* STRUCTURĂ 

Primul volum al romanului cuprinde trei părți, inegale ca dimensiune. Prima 
surprinde intervalul de la întoarcerea familiei lui Moromete de la câmp, până la 
fuga Polinei cu Birică. 

A doua parte cuprinde evenimente desfăşurate între plecarea lui Achim cu oile 
la Bucureşti până la serbarea şcolară, ultima secvenţă narativă fiind reprezentată 
de momentul secerişului până la fuga băieţilor lui Moromete la Bucureşti. 

Între cele două volume ale romanului se poate stabili o simetrie structurală, 
deoarece acţiunea se petrece tot pe parcursul unei veri, în același spaţiu, accen- 
tul fiind pus tot pe un moment cu profunde semnificaţii în lumea satului tradițio- 
nal: secerişul. Volumul al doilea include numeroase secvenţe retrospective, care 


susţin firul epic prin referiri la evenimentele cuprinse într-un interval de aproape 
zece ani. 


+ REPERE SPAȚIO-TEMPORALE 

Evenimentele narate se desfășoară în câmpia Dunării, în satul Siliştea- 
Gumești. Acţiunea primului volum începe cu „câțiva ani înaintea celui de-al 
Doilea Război Mondial”, când „se pare că timpul avea cu oamenii nesfârşită 
răbdare”, Verbul „se pare” sugerează imaginea unei vieți care dă impresia că se 
derula la nesfârşit în tiparele ancestrale. De fapt, se anunţa o istorie bulversată 
de răsturnări de regimuri politice, declanșată de „timpul nerăbdător”, care aduce 
modificări ale tiparului existenţial și generează conflicte insurmontabile. 

Timpul răbdător dă senzaţia că nevoile cotidiene sunt derizorii, în măsura în 
care luarea deciziilor poate fi evitată, amânată, căci: „timpul avea nesfârşită răb- 
dare cu oamenii; grijile mari se sfărâmau într-o puzderie de griji mărunte” pe 
care oamenii „cu ajutorul timpului le duceau zilnic în spate”. În finalul primului 
volum timpul nerăbdător anunţă o istorie dură, bulversată: „timpul nu mai avea 
răbdare cu oamenii, erau timpuri pline de viclenie”. ] 

Opoziția „timpului răbdător” şi „timpul nerăbdător” relevă construcția epică 
perfect echilibrată a primului volum al romanului, anunțând dispariţia satului tra- 
diţional românesc. 


* CONFLICTE 

Firul epic al romanului este susținut prin ilustrarea unor conflicte dintre mem- 
brii familiei lui Moromete, desfăşurate pe un funda! marcat de conflictul soci- 
al-politic. 

Primul conflict este cel dintre Ilie Moromete și cei trei fii ai săi din prima că- 
sătorie: Paraschiv, Nilă şi Achim, deoarece tatăl încearcă să asigure bunăstarea 
familiei prin păstrarea pământului, în timp ce feciorii îşi doresc fiecare partea de 
moștenire. Mentalitatea lui Ilie Moromete este specifică ţăranului din societatea 
tradiţională, pentru care pământul semnifică garanţia prestigiului social şi a li- 
bertăţii. Conflictul duce la scindarea familiei Moromete și plecarea feciorilor la 
București pentru a avea o existență independentă. Încercările tatălui de a-i aduce 
acasă, surprinse în al doilea volum al romanului, vor fi zadarnice, dar vor antrena 
un al doilea conflict, decisiv în fărâmițarea familiei Moromeţilor. 

Este vorba despre relaţia tensionată dintre Ilie Moromete şi a doua lui soție, 
Catrina. Pentru plata taxelor Moromete vânduse un pogon din lotul de văduvă de 
război al soției, promițând trecerea casei pe numele ei. Încrezător în soluționarea 
de la sine a tensiunilor, Ilie Moromete amână luarea unei decizii, deși Catrina se 


teme pentru siguranţa bătrâneţilor ei şi viitorul celor două fete, deoarece este în 
permanenţă contestată de fiii lui Moromete din prima căsătorie. Decizia bărba- 
tului de a-i aduce pe aceştia de la Bucureşti o determină să îl părăsească, mutân- 
du-se la fiica din prima căsătorie, Alboaica. 

Tensiunile dintre soți sunt amplificate printr-un conflict latent, între Maria 
Moromete (poreclită Guica), sora lui Ilie Moromete şi fratele ei. După ce Moro- 
mete rămăsese văduv, Guica se ocupase de creşterea băieților, dar intrarea Catri- 
nei în familie adusese alungarea Mariei din casa părintească. Plină de ură, Maria 
îi instigă pe cei trei feciori împotriva lui Ilie și îi îndeamnă să fugă de acasă după 
ce îl deposedează de cele necesare traiului zilnic, oile şi caii, determinându-l 
astfel să vândă din pământ. 

Conflictul din primul volum, între Ilie Moromete și mezinul familiei, Niculae 
este prefigurat în primul volum şi ocupă un spațiu important în cel de-al doilea 
volum. La serbarea școlară Ilie descoperă cu uimire apetența fiului cel mic pen- 
tru carte, dar are conştiinţa că pentru studiile băiatului trebuie să facă sacrificii, 
fapt pentru care își manifestă ostilitatea: „Altă treabă n-avem noi acum! Ne apu- 
căm să studiem.” 

În volumul secund, predomină conflictul de natură politică cu efecte la nivelul 
familiei. Niculae pledează pentru noua ordine, în timp ce Moromete polemizea- 
ză cu el, referitor la consecinţele disoluţiei lumii patriarhale al cărei ultim expo- 
nent este. 


* CARACTERIZAREA PERSONAJULUI ILIE MOROMETE 

Tipul ţăranului contemplativ, Ilie Moromete priveşte viaţa ca pe un spectacol 
superior având plăcerea gratuităţii, crezând că viaţa se poate desfăşura în tipa- 
re fireşti. Una dintre principalele sale trăsături este ironia fină, care îl face să se 
amuze de naivitatea unor țărani sau de greşelile propriilor copii, replicile sale im- 
presionând interlocutorii prin ambiguitate sau chiar persiflare, 

Marin Preda a mărturisit că sursa de inspiraţie pentru crearea acestui perso- 
naj a fost tatăl său, Tudor Călărașu. În portretul lui Ilie Moromete Preda reuşeşte 
să creeze țăranul inteligent, cu o intensă viaţă afectivă pe care o disimulează cu 
măiestrie. Întrebat de vecinul său Bălosu dacă îi va da salcâmul, Moromete afir- 
mă, uitându-se pe cer: „Să ţii minte că la noapte o să plouă!”, descumpănindu-și 
interlocutorul prin insolitul acestui tip de răspuns evaziv. Nu de puţine ori Moro- 
mete îl ironizează pe Victor, fiul lui Bălosu, care socotește stilul de viață tradiţio- 
nal inferior față de aspiraţiile sale, face politică şi se poartă ca la oraș, încercând 
să afişeze superioritate faţă de săteni prin averea considerabilă a părinţilor săi. 

Ilie Moromete „avea acea vârstă între tinerețe și bătrâneţe când numai neno- 
rociri sau bucurii mari mai pot schimba firea cuiva”. Bucuriile lui erau date de 


sentimentul independenţei şi libertăţii care în lumea satului tradiţional erau asi- 
gurate de posesia pământului. Mândria gândirii sale libere şi ascuţite se relevă în 
discuţiile din poiana fierăriei lui Iocan, sau cele cu sătenii pe stănoaga podiştei, 
de unde putea judeca lumea. 

Ostilitatea dintre membrii familiei lui Ilie Moromete îl face să se refugieze în 
plăcerea vorbei, jocul gratuit al limbajului, adesea regizând spectacolul vieții. O 
scenă emblematică, în acest sens, este momentul în care Moromete povestește 
despre familia Pisică, sau scena de la seceriş, când Paraschiv se arde cu fasolea, 
Moromete ironizându-i lăcomia printr-o grijă exagerată faţă de suferința fiului 
care, în fapt, îi contesta permanent autoritatea față de membrii familiei. Aceeași 
trăsătură se relevă şi în momentul plătirii foncierii. Disimulând neliniştea faţă 
de Jupuitu, perceptorul, Moromete dă impresia siguranţei de sine, a nepăsării, în 
gestul aprinderii unei țigări, în ciuda faptului că nu avea decât o parte din banii 
datoraţi şi amânările nesfârşite aduseseră o stare de iritare din partea percepto- 
rului. Tocmai de aceea îl lasă pe acesta să taie chitanța după care îi spune că nu 
are banii necesari, stârnind o zbatere teribilă a funcţionarului pentru a confisca 
bunuri din gospodărie. Încercările sunt zadarnice, pentru că Moromete regizează 
mișcările membrilor familiei care apără bunurile casei, iar Moromete îl va con- 
vinge pe Jupuitu să primească doar o parte din impozitul pe pământ, urmând ca 
spectacolul să fie reluat la următoarea scadență. 

Atitudinea ludică în fața vieţii îl face să treacă mai uşor peste greutăţile exis- 
tenţei și pare a-l elibera sufletește. Nelipsit de la întrunirile duminicale din poiana 
lui Iocan, el ştie să se facă așteptat de săteni pentru a-și regiza intrarea în sce- 
nă. Conduce discuţiile politice, prin faptul că reuşeşte să comenteze informaţiile 
din ziar, dându-le înțelesuri ilare, inteligente şi subtile: „Cocoşilă nu răspunse, 
se uită invidios la Moromete care ştia să găsească în ziar astfel de lucruri.” Poia- 
na lui Iocan va fi dominată mult timp de imaginea plămădită din lut a lui Moro- 
mete, semn al aprecierii de care acesta se bucura în comunitate. Fuga băieţilor la 
Bucureşti, neajunsurile vieţii care îl copleşesc pe lie şi instalarea comunismului, 
duc la încetarea întâlnirilor duminicale, formă de expresie a libertăţii individuale. 

În al doilea volum personajul se interiorizează, meditând la schimbările soci- 
ale răvășitoare, având obiceiul de „a se retrage pe undeva prin grădină sau prin 
spatele casei şi de a vorbi singur”, fiindcă „n-are cu cine discuta, în sensul că 
nimeni nu merita să-i asculte gândurile”. Tocmai această atitudine va amplifi- 
ca starea de conflict dintre el şi Catrina şi va accentua disensiunile cu Niculae. 

- Încă de la începutul volumului autorul subliniază schimbările din plan psihologic 


ce motivează o nouă atitudine a protagonistului, deoarece „după fuga băieţilor, 
Moromete, schimbându-și firea, nu mai văzu nici cum cei care îl dușmăneau sau 
stăteau cu ochii pe el se potoliră sau îl uitară”. Monologul interior din timpul fur- 
tunii relevă drama sufletească a personajului, istoria intransigentă care îi impune 
un alt cod existenţial decât cel la care aderase. Înainte de a muri, Ilie Moromete 
își exprimă faţă de doctor esența filozofiei de viață: „Domnule, eu totdeauna am 
dus o viaţă independentă.” 

Drama lui Ilie Moromete izvorăşte din schimbările sociale și istorice care tul- 
bură existența echilibrată, simplă a familiei tradiționale. Lumea patriarhală îşi 
pierde rolul de vatră imuabilă, echilibrul și valorile. Odată cu instalarea Comu- 
nismului şi impunerea Colectivizării, modul de viață țărănesc este anulat, Ilie 
Moromete condamnându-i pentru aceasta pe oamenii de tip nou, activiștii de par- 
tid, printre care îl va include pe fiul său, Niculae. Acesta va găsi echilibrul afec- 
tiv abia dupa moartea tatălui, într-un vis ce simbolizează legătura indisolubilă 
dintre tată şi fiu. 


* CONCLUZIE 3 y 

Viziunea despre lume conturată în romanul „Moromeţii” relevă dramatica ilu- 
zie că existența se poate menţine în tiparele tradiționale, ignorând faptul că isto- 
ria potrivnică distruge tiparele patriarhale, având consecințe asupra individului, 
a familiei, a societăţii. Comunismul și impunerea Colectivizării distrug satul ro- 
mânesc și un mod străvechi de a percepe existenţa. 


Modelul 28 


SUBIECTUL. | (50 de puncte) 

A. 

1. „Jurnal de şantier” reprezintă o scriere în care autorul vrea să își prezinte 
proiectele literare şi ce le-a inspirat. 

2. În timpul unei călătorii la Breaza autorul îşi propune să publice un jurnal. 

3. Autorul „strânge” în jurnalul său „toate lucrurile mele scrise în legătură cu 
creația literară, cu tehnica de lucru, cu viața de scriitor, cu experiențele publică- 
rii unei cărţi etc.”. 

4. Fragmentul de jurnal dezvăluie proiectele literare ale unui scriitor pentru 
care laboratorul de creaţie poate deveni o carte la fel de pasionantă precum o 


creaţie de ficțiune. Titlul este sugestiv, Culise, dezvăluind cititorului contextul în 
care sunt create operele literare. 

5. Dintre anecdotele literare pe care autorul intenţionează să le insereze în jur- 
nal aminteşte: „duelul” cu generalul Văitoianu, incidentul cu Lovinescu (smo- 
chingul). 


B. 

Raportul dintre realitate şi ficţiune în opera unor scriitori consacraţi poate fi 
înţeles în măsura în care cunoaştem aspecte din viaţa unui artist ce au avut impact 
direct asupra gândirii şi sensibilităţii sale creatoare. 

Pentru mine, analiza influenţei pe care unele evenimente au avut-o asupra 
operei unor artiști îmi permite o mai bună înțelegere a contextului în care a creat 
un anumit artist, ce mă pasionează la un moment dat, sau în ce context au apărut 
anumite capodopere ale culturii umanităţii. 

Pe de-o parte, evenimentele care au influențat opera unor artiști celebri pot fi 
uimitoare, adesea punându-și amprenta asupra manierei în care au înţeles exis- 
tența. Legătura atavică a omului cu pământul, evidentă în creaţia literară a lui 
Liviu Rebreanu sau Lucian Blaga demonstrează o profundă cunoaștere a spiritu- 
alităţii româneşti şi a satului tradițional, ca păstrător al valorilor culturii noastre. 

Pe de altă parte, evenimentele din viaţa unui artist ne ajută să înțelegem natura 
umană, deoarece iubirea, tristețea, melancolia sunt emoţiile pe care artiștii reu- 
şesc să le exprime în forme unice, după ce le-au înțeles prin experienţele pe care 
le-au depășit. Gândul lui Mihail Sebastian legat de scrierea unui Jurnal intitulat 
„Culise” poate aduce în atenţia publicului aspecte inedite ale vieţii culturale ro- 
mâneşti din perioada interbelică. Faptul că aceste etape premergătoare redactării 
propriu-zise a unor texte ficționale ar putea interesa publicul, demonstrează fe- 
brila viaţă intelectuală a scriitorului pentru care fiecare moment de creație presu- 
pune analiză şi conştiinţă. 

În concluzie, experienţele fundamentale pe care artiştii le asumă în viaţa lor, 
marcată de evenimente mai mult sau mai puţin dramatice, îşi găsesc expresia în 
arta lor, care poate fi înțeleasă atât ca o continuă căutare a formei unice de expre- 
sie, cât şi drept mărturia zbuciumului sufletesc. 


SUBIECTUL al II-lea (10 puncte) 


Fragmentul dat face parte dintr-o creaţie postmodernă, deoarece imaginarul 
poetic surprinde repere ale unui spațiu citadin banal „lactobarul de lângă scala”, 


tendința depoetizării fiind redată şi prin limbajul colocvial adoptat „schimbam 
fețe-teţe”. Amintind de creaţiile avangardiste în care se încalcă în mod deliberat 
orice normă de punctuație, textul lui Mircea Cărtărescu se remarcă printr-o sub- 
tilă intertextualitate. Titlul face trimitere la creaţii pașoptiste precum scrierile lui 
Grigore Alexandrescu — „Răsăritul lunii. La Tismana”, fiind notate impresii care 
dezvăluie perspectiva autorului asupra efemerităţii iubirii. 


SUBIECTUL al Ili-lea (30 de puncte) 
Text propus: Moromeţii de Marin Preda 


Marin Preda realizează într-o perioada nefastă pentru literatura română, în 
„obsedantul deceniu”, o denumire pe care a lansat-o însuşi scriitorul, primul vo- 
lum al unui roman care a marcat evoluția epicii noastre, „Moromeții”. Al doilea 
volum a fost publicat în 1967, la doisprezece ani după primul. 


* TEMATICĂ i 

Romanul lui Marin Preda ilustrează tematica rurală, atât prin spațiul surprins 
cât și prin tipoligia personajului principal, adordând formula epică a realismului 
psihologic. Condiția ţăranului fusese ilustrată în literatura interbelică de Liviu 
Rebreanu și Mihail Sadoveanu, dar este nuanțată de Marin Preda care îi conferă 
conotaţii noi prin surprinderea condiţiei ţăranului în istorie. Astfel, cele două vo- 
lume surprind destinul ţăranului la confluența dintre două epoci istorice, socie- 
tatea tradițională şi instalarea comunismului, plasate temporal înainte și după al 
Doilea Război Mondial. 


* VIZIUNE DESPRE LUME 

Viziunea despre lume se conturează în roman atât prin tematica abordată, cât 
şi prin accentul pus asupra perspectivei personajului Ilie Moromete asupra vieții 
şi a dispariţiei unei lumi patriarhale sub tăvălugul istoriei. 


* STRUCTURĂ 

Primul volum al romanului cuprinde trei părţi, inegale ca dimensiune. Prima 
surprinde intervalul de la întoarcerea familiei lui Moromete de la câmp, până la 
fuga Polinei cu Birică. 

A doua parte cuprinde evenimente desfăşurate între plecarea lui Achim cu oile 
la Bucureşti până la serbarea şcolară, ultima secvență narativă fiind reprezentată 
de momentul secerişului până la fuga băieţilor lui Moromete la Bucureşti. 


Între cele două volume ale romanului se poate stabili o simetrie structurală, 
deoarece acţiunea se petrece tot pe parcursul unei veri, în acelaşi spaţiu, accen- 
tul fiind pus tot pe un moment cu profunde semnificaţii în lumea satului tradiţio- 
nal: secerișul. Volumul al doilea include numeroase secvențe retrospective, care 
susțin firul epic prin referiri la evenimentele cuprinse într-un interval de aproape 
zece ani. 

* REPERE SPAȚIO-TEMPORALE 

Evenimentele narate se desfăşoară în câmpia Dunării, în satul Siliştea- 
Gumeşti. Acţiunea primului volum începe cu „câţiva ani înaintea celui de-al 
Doilea Război Mondial”, când „se pare că timpul avea cu oamenii nesfârşită 
răbdare”. Verbul „se pare” sugerează imaginea unei vieţi care dă impresia că se 
derula la nesfârşit în tiparele ancestrale. De fapt, se anunţa o istorie bulversastă 
de răsturnări de regimuri politice, declanșată de „timpul nerăbdător”, care aduce 
modificări ale tiparului existențial şi generează conflicte insurmontabile. 

Timpul răbdător dă senzaţia că nevoile cotidiene sunt derizorii, în măsura în 
care luarea deciziilor poate fi evitată, amânată, căci: „timpul avea nesfârşită răb- 
dare cu oamenii; grijile mari se sfărâmau într-o puzderie de griji mărunte” pe 
care oamenii „cu ajutorul timpului le duceau zilnic în spate”. În finalul primului 
volum timpul nerăbdător anunţă o istorie dură, bulversată: „timpul nu mai avea 
răbdare cu oamenii, erau timpuri pline de viclenie”. 

Opoziția „timpului răbdător” şi „timpul nerăbdător” relevă construcția epică 
perfect echilibrată a primului volum al romanului, anunțând dispariţia satului tra- 
dițional românesc, 


+ CONFLICTE ` 

Firul epic al romanului este susținut prin ilustrarea unor conflicte dintre mem- 
brii familiei lui Moromete, desfăşurate pe un fundal marcat de conflictul soci- 
al-pi 

Primul conflict este cel dintre Ilie Moromete şi cei trei fii ai săi din prima că- 
sătorie: Paraschiv, Nilă şi Achim, deoarece tatăl încearcă să asigure bunăstarea 
familiei prin păstrarea pământului, în timp ce feciorii îşi doresc fiecare partea de 
moştenire. Mentalitatea lui Ilie Moromete este specifică ţăranului din societatea 
tradițională, pentru care pământul semnifică garanția prestigiului social şi a li- 
bertăţii. Conflictul duce la scindarea familiei Moromete și plecarea feciorilor la 
Bucureşti pentru a avea o existență independentă. Încercările tatălui de a-i aduce 
acasă, surprinse în al doilea volum al romanului, vor fi zadarnice, dar vor antrena 
un al doilea conflict, decisiv în fărâmițarea familiei Moromeţilor. 


Este vorba despre relaţia tensionată dintre Ilie Moromete şi a doua lui soție, 
Catrina. Pentru plata taxelor Moromete vânduse un pogon din lotul de văduvă 
de război al soţiei, promițând trecerea casei pe numele ei. Încrezător în soluţi- 
onarea de la sine a tensiunilor, Ilie Moromete amână luarea unei decizii, deși 
Catrina se teme pentru siguranţa bătrâneţilor ei şi viitorul celor două fete, deoare- 
ce este în permanență contestată de fiii lui Moromete din prima căsătorie. Deci- 
zia bărbatului de a-i aduce pe aceştia de la Bucureşti o determină să îl părăsească, 
mutându-se la fiica din prima căsătorie, Alboaica. 

Tensiunile dintre soți sunt amplificate printr-un conflict latent, între Maria 
Moromete (poreclită Guica), sora lui Ilie Moromete și fratele ei. După ce Moro- 
mete rămăsese văduv, Guica se ocupase de creşterea băieţilor, dar intrarea Catri- 
nei în familie adusese alungarea Mariei din casa părintească. Plină de ură, Maria 
îi instigă pe cei trei feciori împotriva lui Ilie şi îi îndeamnă să fugă de acasă după 
ce îl deposedează de cele necesare traiului zilnic, oile şi caii, determinându-l 
astfel să vândă din pământ. 

Conflictul din primul volum, între Ilie Moromete și mezinul familiei, Niculae 
este prefigurat în primul volum şi ocupă un spaţiu important în cel de-al doilea 
volum. La serbarea şcolară Ilie descoperă cu uimire apetenţa fiului cel mic pen- 
tru carte, dar are conştiinţa că pentru studiile băiatului trebuie să facă sacrificii, 
fapt pentru care îşi manifestă ostilitatea: „Altă treabă n-avem noi acum! Ne apu- 
căm să studiem.” 

În volumul secund, predomină conflictul de natură politică cu efecte la nivelul fa- 
miliei. Niculae pledează pentru noua ordine, în timp ce Moromete polemizează cu 
el, referitor la consecinţele disoluţiei lumii patriarhale al cărei ultim exponent este, 


* RELAȚIA DINTRE DOUĂ PERSONAJE 

În centrul romanului stă Ilie Moromete, socotit de Nicolae Manolescu „ulti- 
mul țăran”, de vreme ce vede modul său de existenţă ca pe unicul posibil, cel care 
îi garantează o viaţă tihnită, după tipare ancestrale: „Cum să trăieşti, dacă nu eşti 
liniştit?” Portretul acestui personaj reiese în primul rând din relaţia cu cea de-a 
doua soție, Catrina Moromete. „Era cu zece ani mai mare decât Catrina (contin- 
gent ‘911, făcuse războiul) şi acum avea vârsta între tinereţe și bătrâneţe când nu- 
mai nenorociri sau bucurii mari mai pot schimba firea cuiva.” 

Cei doi soţi sunt la a doua căsătorie, iar noua lor familie reuneşte copii din 
ambele căsătorii, între care apar divergențe, iar interesele părinţilor sunt opuse. 
Moromete ignoră tensiunile dintre copii, iar Catrina este singura dispusă să facă 
sacrificii pentru ca Niculae să meargă mai departe la şcoală. 


Figura lui Ilie Moromete domină romanul, iar Catrina este un personaj secun- 
dar, a cărei trăsătură dominantă de caracter se dezvăluie prin raportare la mem- 
brii familiei. Scena cinei subliniază tensiunile din familia lui Moromete. După 
ziua de muncă femeie este singura care trudeşte pentru cina familiei, în timp ce 
Moromete iese la poartă pentru a observa trecerea vecinilor pe uliţă şi a face co- 
mentarii ironice. După ce familia se reuneşte la masă, Moromete ocupă poziţia 
unui părinte autoritar, stând pe treapta celei de-a doua odăi, aşezată mai sus faţă 
de locurile celor de la masa rotundă şi mult prea mică. Băieţii din prima căsăto- 
rie stau în exteriorul casei, semn că se vor înstrăina primii de familie, în timp ce 
Catrina este întoarsă spre sobă şi îşi ține copiii aproape. Cel care nu are scaun şi 
stă pe jos este Niculae, ignorat de cei ai casei cu excepția Catrinei, care îl trimite 
să aducă din odaie o pernă pe care să se aşeze. Mai ales discuţiile legate de soarta 
băiatului adâncesc disensiunile dintre soți. 

Ilie Moromete nu îşi găsește echilibrul afectiv în familie, ci doar în discuţiile 
cu sătenii, ironia, vorba agresivă, gesturile autoritare fiind principalele modalități 
prin care i se adresează Catrinei, atitudine care creează tensiune în sânul fami- 
liei şi îi determină pe fiii ce-i mari să îşi dezvăluie disprețul faţă de a doua soţie 
a tatălui lor, ' 

Neîncrederea, ura și înstrăinarea definesc atitudinea Catrinei faţă de Ilie. 
Tehnica amânării îl caracterizează pe Ilie, prizonier al mentalităţii satului tradiţi- 
onal cu privire la „timpul care avea răbdare cu oamenii”. 


* CONCLUZIE 

Viziunea despre lume conturată în romanul „Moromeţii” relevă dramatica ilu- 
zie că existența se poate menţine în tiparele tradiţionale, ignorând faptul că isto- 
ria potrivnică distruge tiparele patriarhale, având consecinţe asupra individului, 
a familiei, à societăţii. Comunismul şi impunerea Colectivizării distrug satul ro- 
mânesc și un mod străvechi de a percepe existența. 


Modelul 29. 


SUBIECTUL | (50 de puncte) 


A. 
1. Sensul expresiei este „să accepte”. 
2, Cei trei istorici evocaţi în fragmentul dat sunt: Dio Cassius, Herodot și Strabo. 


286 e LIMBA SI LITERATURA ROMÂNĂ e TESTE REZOLVATE PENTRU BACALAUREAT 


3. Pentru Mircea Vulcănescu sufletul românesc „se poate caracteriza printr-un 
anumit dozaj al acestor ispite, care reproduce în arhitectura lui lăuntrică interpe- 
netraţiunea în actualitatea sufletească a vicisitudinilor istorice, prin care a trecut 
poporul respectiv”. 

4. „Ispitele” evocate de scriitor reprezintă sinteza „experienţelor trecutului”. 

5. Secvența dată sugerează perspectiva autorului asupra istoriei care nu este 
o simplă consemnare a faptelor pentru că înţelegerea ei se face prin analiza „îm- 
prejurărilor” care le-au determinat, generând astfel spiritul naţional dat de „rezu- 

`matul latent al experiențelor trecutului”. 


B. 

Istoria naţională ar trebui să reprezinte un subiect de interes pentru tânăra ge- 
neraţie, deoarece nu se poate imagina societatea actuală fără etape necesare în 
evoluţia umanităţii. Consider că lecţiile istoriei dezvăluie imaginea unor perso- 
nalități marcante, sau, dimpotrivă, avertizează asupra unor pericole care pândesc 
orice societate, în orice epocă. à 

În primul rând, cred că istoria presupune nu numai consemnarea evenimente- 
lor trecutului, ci și analiza lor, care permite înțelegerea evoluției unui popor. În 
acest sens, Mircea Vulcănescu apreciază că despre „cei dinaintea noastră nu pu- 
tem ști nimic decât în măsura în care le putem atribui din noi un înțeles care să 
le unifice”. Fragmentul supus analizei din Mircea Vulcănescu surprinde analiza 
elementului dacic, esenţial în înțelegerea istorie poporului nostru. 

În al doilea rând, trebuie ținut cont de faptul că adesea istoria serveşte la înțe- 
legerea specificul unui popor. Mircea Vulcănescu susține această afirmaţie prin- 
tr-un citat din Nietzsche: „Nu putem înţelege trecutul decât prin arătarea a ceea 
ce este viu din el în vremea noastră”, precizând că un istoric nu poate decela între 
influenţele care s-au exercitat asupra unui popor în istoria sa, dar se poate pro- 
nunța „asupra anumitor caractere ale specificului nostru naţional”. 

În concluzie, evocarea istoriei şi analiza evenimentelor trecutului poate avea 
un evident rol educativ, tânăra generaţie învățând lecţia istoriei pentru a putea 
evita greșelile trecutului. 


SUBIECTUL al Ii-lea e (10 puncte) 


În secvenţa dată verbele la prezent „umblă”, „trece”, „se usucă”, „se risipesc” 
au rolul de a dinamiza acţiunea, iar cititorul are sentimentul participării directe la 


evenimentele prezentate, lăsând impresia că relatarea surprinde desfăşurarea lor. 
Perfectul compus „n-am isprăvit”, „am fost silit” din finalul fragmentului are rol 
conclusiv, evidențiind caracterul ireversibil al evenimentelor. 


SUBIECTUL al Ill-lea (30 de puncte) 
Text propus: lona de Marin Sorescu 


Dramaturgia europeană a secolului al XX-lea s-a bucurat de o mare atenţie 
din partea publicului datorită meșajelor percutante prin care scriitorii puneau în 
discuţie marile dileme ale societăţii moderne. Tocmai de aceea teatrul modern 
stă sub semnul eliberării de formele tradiţionale, prin încălcarea deliberată a con- 
venţiilor genului literar, ca unitatea de timp şi de spaţiu, structura riguroasă, echi- 
librul compozițional, prin deschiderea spre modalităţi de expresie insolite, ca 
teatrul parabolic, parodic, teatrul absurdului. Dintre tendinţele teatrului modern 
reținem abordarea miturilor în registru parodic, sau inserţia liricului în text, apa- 
riţia personajului-idee sau crearea categoriei tragi-comicului. 

În dramaturgia românească postbelică Marin Sorescu se dovedeşte un scriitor 
la fel de surprinzător ca în poezie, prin cultivarea paradoxului și a ironiei dincolo 
de care se întrevede o meditație gravă asupra condiției umane. Operele sale dra- 
matice se remarcă prin surse inedite, de la parabole biblice, la evenimente isto- 
rice care devin un pretext pentru a pune în discuție, într-o societate dominată de 
comunism, problema libertății individului şi a totalitarismului, sau relația tensio- 
nată dintre omul modern şi divinitate. 

Marin Sorescu debutează în dramaturgie cu piesa „lona” (1968), căreia i se 
adaugă „Paracliserul” (1970) şi Matca (1973), alcătuind trilogia „Setea muntelui 
de sare”, Cele trei drame metafizice sunt parabole ale existenţei umane. Dra- 
maturgul renunță la conotaţiile religioase ale parabolelor sale, părând a trata ab- 
surdul existenţial într-o manieră realistă, gravă. 

Ineditul piesei lui Marin Sorescu se regăseşte, în egală măsură, la nivel com- 
poziţional și ideatic. Textul este structurat în patru tablouri, care, spre deose- 
bire de actele unei piese clasice, nu presupun unitatea de conţinut, de vreme ce 
se renunță la noțiunile de conflict şi intrigă în sens clasic. Tablourile se deschid 
cu indicaţii regizorale referitoare la decor, care ascund simboluri care între- 
gesc sensurile textului. În primul tablou Iona se află cu spatele la gura uriaşă a 
unui peşte, pescuind nepăsător într-un acvariu, sugestie a încercării omului de a 
trata anormalitatea drept un spaţiu firesc, marcat de rutina gesturilor banale. În 
următoarele tablouri decorurile sunt constituite din burțile peştilor prin care trece 


personajul, pentru ca, în final, Iona să se afle pe o plajă, dar întregul orizont este 
constituit dintr-o succesiune de burți de peşti. 

În piesa „Iona”, prin monologul dramatic se face adesea trimitere la mitul 
biblic, fără ca sensurile să fie evidente încă din debut. În Biblie Iona fusese tri- 
mis ca proroc în cetatea Ninive, dar misiunea i se pare copleșitoare și încearcă să 
i se sustragă, fugind cu o corabie spre cetatea Tars. Pedeapsa divină se materiali- 
zează într-o furtună și corăbierii aruncă fugarul în mare. Înghiţit de un chit, Iona 
petrece trei zile și trei nopţi în rugăciune, fiind eliberat de Creator. În piesa lui 
Marin Sorescu, Iona este simbolul întregii umanități care devine prizoniera con- 
diţiei sale, viaţa fiind privită ca o succesiune de lumi închise. 

Piesa lui Marin Sorescu trebuie citită într-un nou registru de simboluri, deoare- 
ce, dincolo de primul nivel de lectură, se dezvăluie sensurile tragice ale existenței 
omului modern, prizonier perpetuu al singurătăţii absolute, al absurdului și al 
alienării. Tema piesei de teatru, solitudinea absolută a omului modern, este anunța- 
tă din debut: „ca orice om foarte singur, lona vorbeşte tare cu sine însuși...”. 

Dacă avem în vedere structura textului dramatic, se poate vorbi despre o 
simetrie, pentru că primul și ultimul tablou se petrec în exterior, reperul spaţial 
fiind marea, metaforă a vieţii, în timp ce în tablourile doi și trei personajul se află 
în burţile de peşte, simbol al captivității, în care sunt inserate elemente ale unui 
decor sugestiv: colțurile scenei, care se pot mişca ritmic ca fălcile chitului, moara 
de vânt, element care aminteşte de personajul lui Cervantes etc. Timpul în piesă 
este vag, sugestie a mutării accentului de pe acțiunea propriu-zisă asupra căutării 
de sine şi a sensurilor existenţei într-un univers claustral. 

În primul taboul, Iona se instalează în anormalitate ca într-un spaţiu familiar, 
banal, care nu anunţă nimic. Copleşit de rutina existenţei, divaghează pe teme de- 
rizorii pentru că singurătatea este copleșitoare. Are conştiinţa propriei identități 
şi se salvează prin ironie: „De fapt Iona sunt eu. Psst! Să nu afle peştii. De-aia 
strig, să-i induc în eroare.” Visul său este să prindă marele peşte, având însă sen- 
timentul zădărniciei oricărui demers eliberator. Metaforele soresciene ascund, 
dincolo de ironie, sensul tragic al existenţei: „Apa asta e plină de nade, tot felul 
de nade frumos colorate. Noi, peştii, înotăm printre ele, atât de repede, încât pă- 
rem gălăgioşi. Visul nostru de aur e să înghiţim una, bineînţeles, pe cea mai mare. 
Ne punem în gând o fericire, o speranţă, în sfârşit ceva frumos, dar peste câteva 
clipe observăm miraţi că ni s-a terminat apa.” Tabloul se încheie cu o răsturnare 
de situaţie pentru că pescarul este înghiţit de fălcile peştelui care se aflase până 
atunci în spatele său. Tragismul condiţiei personajului este relevat prin conştiinţa 
solitudinii absolute: „de-ar fi măcar ecoul!” 


În tabloul următor, personajul trăiește un episod amnezic, sugestie a înstrăină- 
rii de sine: „Am auzit o poveste cu unul înghiţit de un chit. [...] Tare curios aş fi 
să ştiu dacă a mai ieşit omul acela din chit.” Trimiterea la personajul biblic este 
subtilă, Iona încercând să dobândească o certitudine prin recuperea conştiinţei de 
sine. Apare pentru prima dată ideea actului suicidal, atunci când Iona găsește un 
cuţit, dar, într-un gest existențialist, eliberator, începe să taie burta primului chit. 
Echilibrul precar al existenţei este redat printr-o metaforă, inserţia liricului fiind 
o trăsătură a textului dramatic sorescian: „Dacă aș avea mijloace, n-aş face nimic 
altceva decât o bancă de lemn în mijlocul mării (...) Ar fi ca un lăcaş de stat cu 
capul în mâini în mijlocul sufletului.” 

Următorul tablou surprinde o încleştare teribilă, sugestie a depersonalizării. 
Descoperindu-se în burta celui de-al doilea chit, Iona trăiește momente drama- 
tice, sfâşiind peretele cu cuțitul, apoi cu unghiile: „Și în mine sunt tot o unghie. 
Una puternică, neîmblânzită, ca de la piciorul lui Dumnezeu. O unghie care spar- 
ge încălțămintea și iese la lume ca o sabie goală.” Descoperind că se află într-un 
al treilea chit, lona are revelația faptului că existența este o succesiune de lumi 
închise: „(Iona privește, apoi îşi acoperă ochii cu palmele.) Ce-ai văzut? Nimic. 
Ce-ai văzut? Nimic, decât un șir nesfârșit de burți. Ca nişte geamuri puse unul 
lângă altul. Închis între toate aceste geamuri!” Captivităţii omului în burţile peş- 
tilor i se substituie astfel o captivitate eternă. Amnezia devine starea preliminară 
psihozei, în încercarea de a articula un țipăt al disperării, redat prin simbolul scri- 
sorii naufragiatului, sau al celor doi pescari purtând bârne în spinare, care rămân 
muţi în pofida încercării lui Iona de a iniţia un dilog. 

În tabloul final, personajul își recuperează trecutul și identitatea: „Mi-am adus 
aminte: Iona, Eu sunt Iona.” Constatarea revelatorie din finalul piesei sinteti- 
zează viziunea soresciană asupra existenţei: „Şi acum, dacă stau să mă gândesc, 
tot eu am avut dreptate. Am pornit-o bine. Dar drumul, el a greșit-o. Trebuia s-o 
iau în partea cealaltă.” Direcţia drumului traduce, ratarea marilor experiențe ale 
existenței, neputinţa fiinţei de a-şi depăși condiţia ontologică. 

În teatrul clasic, finalul este toposul cel mai predictibil, aducând detensio- 
narea conflictului dramatic, fie prin sfârşitul personajului prin care ispășeşte un 
hybris, fie prin reconcilierea cu alte personaje. La Marin Sorescu finalul este ele- 
mentul cel mai surprintăzor, incitând lectorul la o interpretare proprie a gestului 
lui Iona („Îşi spintecă burta”) şi a replicii („Răzbim noi cumva la lumină”). In- 
terpretat fie ca revoltă față de absurdui existenței, fie ca demers eliberator care 
vizează căutarea unei libertăţi interioare, gestul lui Iona relevă o tulburătoare 
dramă existenţială. 


La Marin Sorescu nu trebuie pierdut din vedere sensul profund al textului și al 
personajul care este întruchiparea unei idei, un simbol, nu o individualitate. Din- 
colo de acesta transpare un crez artistic: „Iona este omul în condiţia lui umană, 
în fața vieţii și în faţa morţii (...) omenirea întreagă este Iona.” Reeditând neli- 
niștea şi căutările predecesorului mitic, personajul sorescian parcurge un drum al 
incertitudinilor și dezolării, dincolo de care se întrevede viziunea despre absur- 
dul existențial. 

Indicaţiile scenice surprind dinamica acestui personaj sorescian, de la mo- 
mentul iniţial când „stă în gura peştelui, nepăsător, cu năvodul pentru cercuri- 
le de cretă”, la starea de perplexitate dată de claustrarea în burta chitului, fiind 
surprins „cu mâinile dibuind, năuc”, până la obţinerea revelaţiei propriei condi- 
ţii „(Uluminat, deodată.): Iona. (Strigând.) lonaaa! Mi-am adus aminte: Iona. Eu 
sunt Iona.” ] 

Atât prin temă, cât și prin abordarea unei formule dramatice inovatoare, dra- 
ma metafizică „lona” nu este reductibilă la o interpretare, putând fi receptată într-o 
„accepţie freudistă, mistică, politică ori cabalistică”, după cum precizează chiar 
Marin Sorescu. Finalul deschis trezeşte în mintea lectorului întrebări legate atât de 
semnificaţiile textului, cât mai ales de cele ale revoltei față de absurdul existențial. 


Modelul 30 


SUBIECTUL | (50 de puncte) 

A. 

1. Secvența citată sugerează entuziasmul stârnit de sărbătoare. 

2. Persoana I singular (din primul paragraf) este specifică textului memoria- 
listic, iar persoana I plural (din al doilea paragraf) este folosită în evocarea im- 
presiilor legate de atmosfera sărbătorilor petrecute în familie. 

3. Două repere spațiale evocate în fragmentul dat sunt: Malta şi Eastwell. 

4, Dintre elemente asociate atmosferei Crăciunului autoarea reține „o izbucni- 
re de lumină, însoțită de plăcutul miros al firelor de brad pârlite”. 

5. Atmosfera de la Eastwell din ajunul Crăciunului este regăsită de Regină în 
țara în care şi-a împlinit misiunea. Păstrarea tradiției şi refacerea micilor aspecte 
ale atmosferei de Crăciun suprimau distanța dintre Regină și patrie, dintre vârsta 
maturității şi bucuria copilăriei. 


B. 

Ca instituţie fundamentală a oricărei societăţi, familia este grupul format din 
adulţi și copii care împărtăşesc valori comune. Acest concept face obiectul de 
cercetare al unor domenii diverse, de la sociologie, la antropologie şi chiar eco- 
nomie, putând fi definit din mai multe perspective. Pentru mine, familia repre- 
zintă mediul în care copilul se dezvoltă afectiv, în care influența parentală este 
definitorie în alegerile pe care adolescenții le fac, în care sisteme de valori se 
transmit, pentru a se asigura succesiunea generaţiilor. 

Pe de-o parte, ca formă străveche de comunitate umană, familia are un rol de- 
terminant pentru individ şi pentru societate. Astfel, echilibrul din familie permite 
transmiterea unor valori morale, necesare dezvoltării adolescenților. În fragmen- 
tul analizat la exerciţiul anterior este surprinsă atitudinea adulților față de sărbă- 
toarea Crăciunului, asociată familiei, patriei şi copilăriei. 

Pe de altă parte, familia presupune asumarea unor roluri clare de către mem- 
brii grupului. Părinţii sunt cei care transmit un set de valori, dar autoritatea lor se 
diminuează pe măsură ce copilul începe să devină autonom, să ia decizii singur. 
Această succesiune de generații este fundamentală. Comportamentul adulților 
care sunt capabili să trezească în sufletul copiilor acelaşi entuziasm pe care l-au 
trăit în preajma Crăciunului în propria copilărie demonstrează dorința de a trans- 
mite valori legate de familie propriilor copii. 

În concluzie, familia are un rol decisiv în formarea tinerilor, în ciuda provo- 
cărilor lumii moderne care tinde spre o disoluţie a acestei instituții fundamentale 
a societății. 


SUBIECTUL al Il-lea (10 puncte) 


În prima parte a fragmentului dat se remarcă persoana I plural să ne scăldăm, 
alături de reflexivul impersonal nu se spală care sugerează generalizarea, adu- 
cându-se în discuţie realităţi ale societăţii româneşti, supuse analizei critice. În 
a doua parte a textului dat se remarcă atitudinea contestatară a autorului față de 
cele prezentate, evidentă fiind frecvenţa persoanei 1 singular „sunt tot mai uluit 
când văd repus pe tapet sloganul «rufelor murdare» (...) Mai întâi, îmi amintesc, 
alături de toţi cei din generaţia mea.” 


SUBIECTUL al III-lea (30 de puncte) 
Text propus: Orbitor de Mircea Cărtărescu 


Postmodernismul este o recuperare a tradiției literare la nivel superior, prin 
intertextualitate și parafrază, iniţiată la sfârşitul secolului XX. Scriitorul postmo- 
dern integrează în propria lucrare fragmente de text sau procedee stilistice care 
amintesc de autori consacrați, făcând literatură pornind nu de la realitatea isto- 
rică, ci chiar de la literatură. Scrisul său are două particularități definitorii: iro- 
nia (în sensul afectuos, deoarece scriitorul se revendică dintr-o tradiţie literară pe 
care o reinterpretează) şi predispoziția spre ludic (izvorât din amuzamentul rein- 
terpretării unor formule artistice „prăfuite”, vetuste). E, 

Această conştiinţă a presiunii tradiţiei asupra scriitorilor a fost pusă în discuţie 
de la începutul secolului trecut, dar atitudinea scriitorilor avangardiști diferă faţă 
de cea a scriitorilor postmoderni. „Poezia modernă a fost cea dintâi care a respins 
trecutul în întregul său. Un lucru exact invers se petrece în postmodernism: el nu 
numai că nu întoarce spatele poeziei moderne, pe care, într-o anumită măsură o 
recuprează, dar nu-i întoarce spatele nici măcar poeziei mai vechi decât ea. Este 
ca şi cum postmodernismul s-ar defini printr-o dorinţă de înglobare a trecutului 
şi s-ar referi la toată poezia scrisă înainte.” (Nicolae Manolescu) i 

Scriitorul postmodern are sentimentul că totul s-a scris deja, ceea ce determi- 
nă nu atât fatalism, cât o nouă abordare, prin asumarea acestei tradiţii. „Răspun- 
sul postmodernului dat modernului constă în recunoaşterea că trecutul, de vreme 
ce nu poate fi distrus, pentru că distrugerea lui duce la tăcere, trebuie să fie revi- 
zuit: cu ironie, cu candoare.” (Umberto Eco) 

Mircea Cărtărescu, scriitor contemporan, excelează atât prin poezia începutu- 
rilor sale literare, cât și prin creaţiile epice din ultimele trei decenii. Debutul și-l 
face în 1978, scriitorul aparținând generaţiei optzeciste, iar consacrarea literară 
se face odată cu publicarea volumului „Levantul”. 

Au urmat creaţii remarcabile precum „Visul”, „Travesti” şi apoi „Orbitor”, 
Despre acest ultim roman, critica literară a afirmat că este un proiect de anver- 
gură, o trilogie în care stilul lui Mircea Cărtărescu ajunge la maturitate. Nicolae 
Manolescu spunea astfel: „Roman autobiografic și vizionar, Orbitor reprezintă 
prima parte a unei trilogii — Aripa stângă, Corpul şi Aripa dreaptă — care se anun- 
tă excepţională. După ce a debutat ca poet, Mircea Cărtărescu pare acum defini- 
tiv captivat de proză. O proză densă și profundă, realistă și onirică, descriptivă şi 
halucinantă, mustind de subiectivitate ca un burete de apă, populată de personaje 
şi de obiecte fascinante, atrasă de promiscua subterană psihanalitică şi luminată 

de splendide curcubee baroce. Roman al căutării timpului pierdut, metaroman 
al citirii şi scrierii trecutului, Orbitor este o arheologie şi anatomie a ființei, fără 
termen de comparaţie în literatura română, în afară, poate, de senzualitatea me- 
tafizică a lui M. Blecher.” 

“Țesătura ideatică este complexă, de vreme ce cronologia faptelor trece într-un 
plan secund. Continua incursiune a naratorului subiectiv în timpul memoriei 
face ca textul să se distingă prin fragmentarism. Primul volum se concentrează 
asupra imaginii mamei, idealizate, romanul convertindu-se într-o căutare a tim- 
pului pierdut, într-o construcție narativă pe multiple planuri, cu trimiteri la obâr- 
şiile învăluite în legendă ale familiei venite din sudul Dunării, până la secvenţe 
de viață casnică și existenţă pe fundalul unui Bucureşti al anilor “80. 

Primul volum începe printr-un citat din Biblie (Pavel, Corinteni, 1, 9-12) foar- 
te expresiv, care sintetizează conţinutul romanului: „Căci cunoaștem în parte și 
prorocim în parte; dar când va veni ce este desăvârşit, acest în parte se va sfârşi. 
Când eram copil, vorbeam ca un copil, simţeam ca un copil, gândeam ca un co- 
pil; când am devenit matur am terminat cu ce era copilăresc. Acum vedem ca în- 
tr-o oglindă în chip întunecos, dar atunci vom vedea față în față; acum cunosc în 
parte, atunci voi cunoaște deplin, cum am fost și eu cunoscut pe deplin.” 

De la copilul care stă pe caloriferul din camera sa, dintr-un bloc de pe Ștefan 
cel Mare, contemplând noaptea bucureşteană, până la Mircişor care caută casa de 
pe Silistra, unde locuise mama lui în tinereţe, se conturează, între realitate și vis, 
topografia unui oraş surprinzător, cu repere asociate unor episoade ale copilăriei. 

Unul dintre cele mai insolite episoade ale primului volum este inspirat de ima- 
ginea bunicului, descendent al neamului Badislavilor, „într-o văioagă a munților 
Rodopi”, în care ţiganii aduc seminţe de mac, stârnind un delir care se încheie cu 
o confruntare apocaliptică între îngeri şi demoni, care îi face pe Badislavi să ia 
drumul pribegiei peste Dunăre. Pe sub fluviu trec fluturi gigantici şi pribegii se 
înfruptă din trupul unui fluture, din ale cărui aripi himerice femeile desprind bu- 
căți pe care le păstrează în lăzi. Pentru ca trecerea să fie fără primejdie, oamenii 
sacrifică umbra unui orfan, Vasili, într-un straniu ritual, amintind de iniţierea ero- 
ilor din basme. Din acest Vasili descinde familia lui Mircişor, stabilită în Munte- 
nia, între Argeș şi Sabar. Și mama personajului narator are un semn bizar pe şold, 
un fluture care îl face să rememoreze secvențe din fragedă pruncie. 

Se disting, din galeria de portrete, câteva chipuri precum cel al toboșarului ne- 
gru, Cedric, al Mariei, mama lui Mircişor și la Vasilicăi, sora ei, sau cel al actriţei 
Mioara Mironescu, care moare într-un bombardament asupra Bucureştiului, iar 
în ultima parte a primului volum narațiunea este concentrată asupra lui Herman. 


Refugierea în timpul memoriei, încărcată de nostalgie, are un scop inițiatic. 
Actul scrisului este asociat actului simbolic al creaţiei. Scenariile iniţiatice în- 
cărcate de sensuri ascunse repetă gesturile creatorilor lumii, pentru a-l pregăti 
pe scriitor pentru revelaţie; recuperarea memoriei se poate face numai prin scris. 
Țeserea textului, naşterea cărții înseamnă adevărata creaţie. Scriitorul iniţiat dă 
naştere lumii prin scris („Priveam apocalipsa prin lentilele boabelor de lacrimi 
Ce se-ntâmpla? Care era zeul nostru? Ce-avea să fie cu lumea acestei 
ibile, acestei cărți?”), „adevărata existență” fiind aceea care se lasă tran- 
spusă în pagina scrisă, 

În creația epică a lui Mircea Cărtăreascu se remarcă forța de a topi într-o vi- 
ziune unică, originală, datele realităţii imediate. De aici derivă tehnica postmo- 
dernă a raportării tandre-ironice la texte literare anterioare, asumarea tradiţiei 
literare diluate într-o confesiune în care realitatea istorică interferează cu realita- 
tea personală. 

Vorbind despre romanul său, Mircea Cărtărescu insista asupra diferenței din- 
tre roman, ca structură epică complexă și metatext: „Orbitor nu e, propriu-zis, un 
roman decât în sensul cel mai larg al cuvântului. Eu prefer să-l numesc «o carte». 
Ar putea fi, într-adevăr, «cartea vieţii mele», nu însă în sensul de «cea mai bună», 
sau «cea care va rămâne», ci de scriere care le unifica-ntr-un fel pe toate celelalte. 
După Orbitor cred că se va vedea mai bine unitatea scrierilor mele.” 

